
Įvadas 


2022-aisiais sukanka 200 metų, kai buvo parašytas pirmasis Simono Daukanto veikalas 
„Darbai senųjų lietuvių ir žemaičių. O,„Lietuvos Herodoto politinė mintis tebelaukia atidesnio, 
išsamesnio ir sistemingęsnio tyrinėjimo. Daukanto„Darbai senųjų lietuvių ir žemaičių , parašytas 
Vilniuje 1822 m. (kaip nurodoma jo rankraštyje), o išspausdintas tik 1929 m. laikomas tautinio 
žemaičių lietuviškojo sąjūdžio brandos ženklu. Kaip pažymėjo šio darbo leidėjas V. Biržiška, „šis 
rankraštis lyg visą j udėjimą pamatavo “Tai apskritai buvo pirmas stambus ne grynai religinės ar 
didaktinės-populiarios literatūros prozinis veikalas lietuvių kalba. 

Apskritai Simono Daukanto kaip iškilaus lietuvių tautinio judėjimo atstovo ir nacionalinės 
istoriografijos pradininko vaidmuo nenuginčijamas. Daukantas - pripažinta nacionalinės reikš- 
mės figūra Lietuvoje, vienas ryškiausių lietuvių tautinio atgimimo veikėjų. Kaip teigia Egidijus 
Aleksandravičius, žemaičių kultūriniame sąjūdyje XIX a. I pusėje S. Daukantas buvo ,„aktyviau- 
sias ir daugiausia nuveikęs . Daukantas su grupele bendraminčių sugebėjo gauti carinės valdžios 
leidimą nuo 1841 m. kurti parapijines mokyklas, kur mokyta lietuvių kalba“. Daukantas apskri- 
tai tapo lietuvių šviečiamojo kultūrinio judėjimo centrine figūra lietuvių veikėjų neformaliuose 
veiklos rateliuose XIX a. 5-ajame ir 6-ajame dešimtmečiais Sankt Peterburge, Varniuose (Zemai- 
tija) ar Svirlaukyje (Kuršo gubernija). 

Daukanto indėlis į nacionalinės lietuvių kultūros raidą ir nacionalinės istoriografijos kūrimą yra 
unikalus ir lyginant su kitais Vidurio Europos nacionalinių istoriografijų kūrėjais. Jau vien Daukan- 
to nusistatymas rašyti tiktai lietuvių kalba, kuria tuo metu egzistavo iš esmės tik religinė literatūra, 
ir ne tik populiarius šviečiamuosius, bet ir sudėtingus intelektualius istorijos darbus, yra iškalbingas. 
Daukantas apsisprendė rašyti istorijos darbus lietuvių kalba ketvirtį amžiaus anksčiau nei žinomas 
čekų istorikas Františekas Palacky — čekų kalba. Neįmanoma pervertinti Daukanto nuopelnų plė- 
tojant rašytinę lietuvių kalbą ( Jis pirmasis sukūrė bendrinės lietuvių kalbos koncepciją) ir literatūrą, 
renkant ir skelbiant lietuvių tautosaką, leidžiant vadovėlius ir apskritai remiant pradinio mokymo 
gimtąja lietuvių kalba plėtrą, kur jis nuveikė itin daug turint omenyje turėtas galimybes. Daukanto 
išleistas lietuvių kalbos elementorius parapijinėms mokykloms buvo ne tik vienas pirmųjų, jis buvo 
itin naujoviškas turinio ir siūlomų mokymo skaityti metodų prasme“. 


1 Biržiška, V. Prakalba. Daukantas, S. Darbay senuju Lituwiu yr Zemaycziu. Spaudai parengė Vaclovas ir Mykolas Bir- 
žiškai. Kaunas: Spindulys, 1929, puslapiai nežymėti. 

2 Trumpa, V. Simonas Daukantas — naujosios Lietuvos pradininkas. Metmenys, 1965, t. 10, p. 40-57; Merkys, V, 
Simonas Daukantas. Vilnius: Vyturys, 1991. 

3 Aleksandravičius, E., Butrimas, A., et al. Žemaitijos istorija. Vilnius: Regnum fondas, 1997, p. 280. 

4 Aleksandravičius, E., Kulakauskas, A. Carg valdžioje: XIX amžiaus Lietuva. Vilnius: Baltos lankos, 1996, p. 259. 

5 Aleksandravičius, E. Kultūrinis sąjūdis Lietuvoje 1831-1863 metais. Organizaciniai kultūros ugdymo aspektai. Vil- 
nius: Mokslas, 1989, p. 67-77, 87-94. 

6 Ba4r, M. Historians and Nationalism. East-Central Europe in tbe Nineteentb Century. Oxford: Oxford University 
Press, 2010; Baar, M. „National Antiguities in East Central Europe: Three Variations on a Leading Theme“ In G. Kla- 
niczay, M. Werner, O. Gecser (eds.), Multiple Antiguities - Multiple Modernities: Ancient Histories in Nineteentb Century 
European Cultures. Frankfurt am Main: Campus Verlag, 2011, p. 163—184. 

7 Trencsėnyi, B., Janowski, M., Baar, M. et al. A History of Modern Political Thought in East Central Europe. Oxford: 
Oxford University Press, 2016, Vol. I, p. 175-176. 


8 Lukšienė, M. Lietuvos švietimo istorijos bruožai XIX a. pirmojoje pusėje. Kaunas: Sviesa, 1970, p. 343—344. 

Politinės minties tyrimuose būdinga tyrinėti įvairius jos šaltinius, įskaitant ir i 
fiją, ypač klasikinius istoriografijos darbus (Herodotas, Salustijus Krispas *, Titas Livijus, 
Edwardas Gibbonas | ir kt.). Daukanto politinis mąstymas, pažiūros vis dar nepakankamai 
gerai atskleistos. Atskiri Daukanto politinių pažiūrų aspektai neretai buvo ir tebėra aiškinami 
paviršutiniškai. Apskritai respublikoniško mąstymo paradigma, kokią k įkūnijo Daukantas savo 
darbuose, lietuviškoje politinėje mintyje ir praktikoje buvo perimta tik fragmentiškai. Viena prie- 
žasčių yra ta, kad Daukanto pažiūrų, netgi požiūrio į istoriją bei istoriografiją ir jos uždavinius 
patikimiausiu liudijimu kažkodėl buvo laikomi ne jo istorijos darbai ar vertimai, o jo laiškai , nors 
jų yra santykinai nedaug ir jie (ypač I: Narbutui) dažnai tik konspektyviai pristato (pakartoja) jo 
veikaluose gerokai plačiau išdėstytas mintis. 

Iš keturių Daukanto parašytų Lietuvos istorijos veikalų tik vienas („Būdas senovės lietuvių, 
kalnėnų ir žemaičių ) buvo baigtas i ir vienintelis išleistas dar gyvam Daukantui esant 1845 m. Kiti 
trys („Darbai senųjų lietuvių ir žemaičių“ (1822); „Istorija Žemaitiška' (1834); „Pasakojimas apie 
veikalus lietuvių tautos senovėje (1850)) ne tik kad liko rankraščiuose, bet ir nebuvo baigti rašyti. Į 
tai atsižvelgiant svarbu pažymėti, jog chronologinės ribos visuose veikaluose yra santykinės, nei Vy- 
tauto mirtis, nei Liublino unija (tiksliau - Žygimanto Augusto mirtis, kuria baigiama plačiausia 
apimtimi,Istorija Žemaitiška“) nebuvo jokia riba, Daukanto rašoma lietuvių tautos istorija turėjo 
apimti laikotarpį nuo seniausių laikų iki Daukanto gyvenimo metų. Zenonas Ivinskis 1939 m. 
korektiškai teigė: „Palikdamas keturis veikalus iš Lietuvos istorijos srities, Daukantas tapo vėles- 
nėm generacijom tautiniu lietuvių istoriku, jau amžininko Akelaičio pavadintas Lietuvos žvaigž- 
de ir jos Herodotu. Paliktieji mūsų istoriko darbai įgalina tiksliau įvertinti jo triūsą. Pirmiausia 
reikia apskritai pastebėti, kad S. Daukanto istorijos veikalai nėra tiek daug paniekos verti, kiek 
jie jos yra užsitraukę. Lengvai numoti į jo visą darbą ir užantspauduoti jį įprastai minimu nekritiš- 
kumu būtų netikslu/' Čia itin reikšminga atkreipti dėmesį, kad Daukantas ypač pasižymėjo kaip 
istorijos šaltinių rinkėjas, profesionalus archeografas, Nors Ši jo veiklos sritis savo laiku nebuvo vaini- 
kuota vieša sėkme. Daukantas savarankiškai parengė keturis stambius tematinius Lietuvos istorijos 
šaltinių rinkinius (Miestų privilegijų rinkinys, Žemaitijos privilegijų rinkinys, LDK valdovų privile- 
gijų ir sutarčių rinkinys, Įvairenybių i iš Lietuvos Metrikos ir kt. sa) tačiau nepajėgė nė vieno iš 
jų išleisti nei bendradarbiaudamas su I: Narbutu, nei savo pastangomis | 

Pirmajame Daukanto veikale „Darbai senųjų lietuvių ir žemaičių" "ryškiausiai matyti Antikos 
kultūrinio palikimo, pažinto studijų Vilniaus universitete laikais, įtaka Daukanto naratyvui, ne 
tik stiliaus, bet ir turinio prasme. Šiame veikale Daukantas pasirinko remtis moralistine antikinės 
istoriografijos tradicija, kur įvykiai ir reiškiniai pirmiausia buvo aiškinami remiantis vertybių, p2- 
pročių, gyvenimo būdo poveikiu žmonių poelgiams ir veiklai. Simonas Stanevičius, atsiliepdamas 
apie Daukanto „Darbų“ turinį ir faktografinę vertę, išimtinai kritiško šaltiniotyrininko požiūriu 
nebuvo neteisus teigdamas, kad šio veikalo „autorius atrodo daugiau oratorius negu nuodugnus 


9 Ward, A. Herodotus and the Philosophy of Empire, Waco. Texas: Baylor University Press, 2008. 

10 Earl, D. V. The Political Thought of Sallust. Cambridge: Cambridge University Press, 1961. 

11 Vasaly, A. Livys Political Philosophy: Power and Personality in Early Rome, Cambridge: Cambridge University Press, 
2015, 
12  Pocock, J. G. A. Barbarism and Religion. Cambridge: Cambridge University Press, 1999-2015, Vol. 1-6. 

13 Ivinskis, Z. Simanas Daukantas ir Lietuvos istorija. Naujoji Romuva, 1936, Nr. 11, p. 248—250; Ivinskis, Z. Sima- 
nas Daukantas ir jo palikimas Lietuvos istorijos srityje. Aidai, 1964, Nr. 9, p. 385—395. 

14 Ivinskis, Z. Lietuvos istorija romantizmo metu ir dabar. Lietuvių Katalikų Mokslų Akademijos suvažiavimo darbai, 
antras leidimas, Roma, 1972, t. 3, p. 326-327. 


15 Kiaupa, Z. Simono Daukanto parengti Lietuvos Metrikos medžiagos rinkiniai. Lietuvių atgimimo istorijos studijos. 
Simonas Daukantas. Vilnius: Viltis, 1993, t. 5, p. 106-114. 


istorijos ir geografijos tyrinėtojas „Darbuose Daukantas savo paties užmojui rašyti lietuvių 
kalba apibūdinti pasitelkia palyginimą su nuoroda į Antikos laikus. „Darbų“ įžangos pabaigoje 
yra autoriaus peršamas savo atlikto darbo palyginimas su vienu senovės romėnu. Daukantas 
rašo, kad Jis yra pirmasis raštininkas lietuvių kalba ir rašydamas norėjo parodyti, kad lietuvių kal- 
ba yra tiek pat tinkama rimtiems veikalams rašyti, kaip ir kitos kalbos. Ir esą, jeigu bus lyginamas, 
pavyzdžiui, su„Papirijum rymionių“ tai džiaugsis. Toks iš pirmo žvilgsnio keistokas ir mįslingas 
lyginimas. Kastas Papirijus ir kur čia lyginimo pagrindas? Papirij ų giminė senovės Romoje turėjo 
daug žymių atstovų, bet visgi greičiausiai Daukantas čia turėjo omenyje Sekstą (dar šaltiniuose 
vadinamą ir Publijum, ią Gajum, vardas nėra visai tiksliai nustatytas) Papirijų, teisininką, o pa- 
gal kai kuriuos šaltinius ir vyriausiąjį kunigą ( pontijex maximus), kuris pirmasis VI a. prieš Kr. 
pabaigoje surinko ir sudarė seniausių romėnų teisės, daugiausia paprotinės, tiksliau — religijos 
sankcionuotų papročių ir priesakų, rinkinį, vadinamųjų leges regiae rinkinį, kuris vėliau dar buvo 
žinomas kaip lus Papirianum  . Daukantas, kaip žinia, baigdamas Vilniaus universitetą gavo teisės 
magistro diplomą, gerai išmanė romėnų teisę, O lyginimui Papirijus buvo parankus kaip pirmei- 
vis, kuris pirmasis atliko reikšmingą romėnų teisės kodifikavimui darbą, panašiai kaip Daukantas 
save, be abejo, pagrįstai, įvardijo pirmeiviu, kuris lietuvių kalba pirmasis parašė stambų veikalą 
apie lietuvių praeitį Ir papročius. 

Reikšmine mąstymo apie praeitį kategorija senovės Romos istoriografijoje buvo dorybė (vir- 
tus). Istoriografijos uždavinys buvo suprantamas kaip dorybės priminimas ir atgrasymas nuo sė- 
kimo blogais pavyzdžiais“. Senovės Romos istoriografijoje buvo itin svarbus retorinis aspektas, 
nes Ši istoriografija turėjo vaizduoti gyvenimą pirmiausia tų politinių bendruomenių, kur virė 
politinės diskusijos, kur sprendimai buvo priimami po pasitarimų, ginčų, debatų. Todėl istorio- 
gralijoje buvo priimta įterpti šiuos momentus iliustruojančių kalbų ar laiškų ištraukų. Nebuvo 
laikoma neleistina panaudoti vietoj neišlikusių kalbų tekstų tuos, kurie buvo sukurti paties istori- 
ko, bet atitiko įvykius ir situacijas . Oracijas savo darbuose gausiai naudojo antikinės istoriogra- 
fijos korifėjus Tukididas, o atsiliepdamas apie jų patikimumą tvirtino, kad išlikusios kalbos yra 
pažodžiui cituojamos, tačiau joms neišlikus į istorinio veikėjo lūpas įdedami tokie žodžiai, kurie 
tiesiog privalėjo būti pasakyti, atsižvelgiant į situacijos reikalavimus. Daukanto į lietuvių kalbą 
išverstos „Justino istorijos, tiksliau, aišku, jos šaltiniu buvusio Pompėjaus Trogo darbo, būdingas 
bruožas buvo įtrauktos istoriniams veikėjams priskiriamos kalbos, nors ir netiesiogine kalba, kaip 
oratorinio meno pavyzdžiai. Iš viso tyrinėtojai Justino epitomėje yra suskaičiavę 46 į jos personažų 
kalbas, didžiąja dalimi parašytas netiesiogine kalba. Kai kurios iš tų kalbų yra ilgesnės nei paski- 
ros darbo dalys - knygos. Tokia yra Mitridato kalba 


16 Stanevičius, S. Laiškas T. Narbutui, 1836 m. rugsėjo 10 d. Raštai. Vilnius: Lietuvių literatūros ir tautosakos insti- 
tutas, 2010), p. 942. 

17 Daukantas, S. Darbai senųjų lietuvių ir žemaičių. Raštai. Vilnius: Vaga, 1976, t. 1, p. 40. 

18  Schiller, A. A. Roman Law — Mechanisms of Development. The Hague, etc.: Mouton, 1978, p. 140-142. 

19 Merkys, V. Simonas Daukantas, p. 50. 

20  Balmaceda, C. Virtus Romana: Politics and Morality in the Roman Historians. Chapel Hill: The University of North 
Carolina Press, 2017, p. 7 

21  Mehl, A. Roman Hisoriagrapby: An Introduction to its Basic Aspects and Development. Chichester, Malden, MA: 
Wiley-Blackwell, 2011, chapter 1.3.1. 

22 Ryan, A. On Politics: A History of Political Thought: From Herodotus to the Present. London: Penguin, 2012, Vol. 1, 
p. 20. 

23 Hofmann, D. Griechische Weltgeschichte auf Latein: Iustins „Epitoma bistoriarum Pompei Trogi“ und die Geschichtskon- 
zeption des Pompeius Trogus. Stuttgart: Franz Steiner Verlag, 2018, p. 369—372. 

24  Ballesteros Pastor, L. The Speeches in Justin's Corpusculum Florum: The Selection and Manipulation of Trogus 
"Historiae Philippicae. In J. C. Iglesias-Zoido, V. Pineda (eds.), Antbologies of Historiograpbical Speeches from Antiguity to 
Early Modern Times. Rearranging tbe Tesserae. Brill, Leiden: Brill, 2017, p. 79. 

Retoriškos-moralistinės istoriografijos tradicija išliko ilgai, iki pat XIX a. Ne viena oracija, 
priskirta anoniminiams piliečiams, randama, pavyzdžiui, remiantis humanizmo epochos istorio- 
gralija ir antikinio iškalbos meno tradicija parašytame Machiavelli veikale „Elorencijos istorija, 
kurį Daukantas citavo savo darbuose“. Šis veikalas yra vienas iš trijų pagrindinių Machiavelli 
veikalų, kur istorinių faktų analizę autorius naudojo savo politinės teorijos tezėms pagrįsti ir pa- 
tikrinti. Tikslus cituojamas Machiavelli veikalas Daukanto darbuose nenurodytas, bet sulyginus 
tekstus matyti, kad tai yra„Elorencijos istorijos“ pirmosios knygos pirmasis skyrelis, netgi tiesiog 
pirmoji pastraipa, kur kalbama apie Romos imperiją sugriovusias tautas“, Machiavelli šios kny- 
gos dedikacijoje rašė, kad veikėjų kalbose „išlaikoma tikroji kalbančiojo nuotaika. Dalis oracijų 
skirtos respublikoniškai laisvės meilei, jau vienoje iš pirmųjų oracijų „Florencijos istorijoje“ ano- 
niminis oratorius sako, kad laisvės idėja yra tokia patraukli, jog jos „jokia jėga nepalaužia, joks 
laikas neišdildo ir joks pelnas neatperka, taip pat teigia, kad politinės bendruomenės laisvę at- 
kuria žmonės, jos skonio neragavę, 0 tik Igiję jos meilę iš tėvų pasakojimų, tačiau, laisvę atkūrus, 
stengiasi iš visų jėgų ją išlaikyti 

Moralistinės ir retoriškos istoriografijos poveikis iš tikro matomas visuose Daukanto vei- 
kaluose. Juose pateikiama nemažai istorinių veikėjų tariamai pasakytų oracijų, pavyzdžiui, 
„Darbuose“ pateikiama bent dešimt tiesiogine kalba pasakytų lietuvių politinių veikėjų oraci- 
jų (įstatymų davėjo Vaidevučio oracija, vardu neįvardijamo lietuvių vyriausiojo kunigo ora- 
cija raginant ginti laisvę kovojant prieš kryžiuočius, didžiojo kunigaikščio Rimgaudo oracija 
prieš prasidedant Saulės mūšiui (1236), dvi didžiojo kunigaikščio Vytenio oracijos, didžiojo 
kunigaikščio Gedimino oracija žygyje į Kijevą (apie 1321 m.), karvedžio Margirio oracija 
ginant Pilėnų pilį nuo kryžiuočių (1336), Algirdo oracija tapus didžiuoju kunigaikščiu (apie 
1345), Lenkijos karaliaus Jogailos oracija Žalgirio mūšio pradžioje (1410), anoniminio lie- 
tuvio oracija-atsakymas vyskupui Zbignevui Olesnickiui dėl lietuvių ir lenkų santykių). Kai 
kurios oracijos buvo perimtos iš A. Vijūko-Kojalavičiaus istorijos, pavyzdžiui, Gedimino ora- 
cija, pasakyta žygiuojant į Kijevą, buvo paimta iš netiesiogine kalba pateiktos Kojalavičiaus | 
versijos, tik perdaryta Į tiesioginę kalbą ir papildyta. Skirtinguose Daukanto Lietuvos istorijos 
darbuose pateikiamas kiek skirtingas oracijų skaičius ir pačios oracijų versijos. Oracijos buvo 
tobulinamos kalbos ir turinio požiūriu. „Darbuose“ pateiktų kalbų retorinis patosas buvo dar 
sustiprintas „Istorijoje Žemaitiškoje“. Pavyzdžiui, Rimgaudo oracija „Istorijoje Žemaitiškoje“ * 
buvo papildyta liaudies patarle „diena mūsų - amžius mūsų“, kurios nebuvo šios oracijos versijo- 
je „Darbuose“. Anoniminio lietuvio oracija-atsakymas vyskupui Olesnickiui, besipriešinan- 
čiam Vytauto karūnavimui, „Istorijoje Zemaitiškoje“ papildyta palyginimu, kad tokios unijos 
sąlygos, kuriomis Lietuva traktuojama ne lygiaverte Lenkijai, o paverčiama priklausoma nuo 
jos, prilygsta reikalavimui žmogui prisiekti, jog jis sau pasidarys galą, bet kas gi esą gali reika- 
lauti tokios priesaikos išpildymo Kai kurių oracijų vėlesniuose veikaluose buvo atsisakyta. 


25 Istorija Žemaitiška, t. 1, p. 38; Pasakojimas, p. 25. 

26  Machiavelli, N. Florentine Histories. Translated by Laura E Banfield and Harvey C. Mansfield Jr. Princeton: Prin- 
ceton University Press, 1988, p. 9. 

27 Ten par, p.4. 

28 Ten par, p. 91-92. 

29  Vijūkas-Kojalavičius, A. Lietuvos istorija. Vilnius: Vaga, 1988, p. 202. 

30 Istorija Žemaitiška, t. 1, p. 281. 

31 Darbai, p. 151-152. 


32 | Istorija Žemaitiška, t. 2, p. 150, 


„Pasakojime“ neliko Vaidevučio ir Rimgaudo kalbų. Pilėnų gynėjas Margiris prieš žūtį „Pasa- 
kojime“ viešai pasisako du kartus, nors „Darbuose“ perteikiama tik viena jo ištarmė. Lietuvių 
lyderių oracijos apskritai liko reikšmingos visuose Daukanto darbuose, jų „Pasakojime“ sumažėjo 
tik dviem, palyginti su „Darbais'. Reikia atkreipti dėmesį, kad iš tikro ne ką mažiau oracijų Dau- 
kantas priskyrė ir lietuvių priešininkams, dalį jų paimdamas iš kronikų. Pavyzdžiui, popiežiui 
Honorijui III priskiriamas raginimas rengtis karui prieš pagonis lietuvius, „<...> tautą, kuri mus 
ir mūsų šventenybės niekina. Geriaus yra mums mirti, nekaip regėti darkiojant mūsų žmonis ir 
mūsų tikybą“ 2, Drąsinamąją kalbą, kuria kryžiuočiai raginami kovoti prieš švč. Mergelės Marijos 
priešus bei žadamas atlygis po mirties, Daukantas priskiria krašto magistrui H. von Rechenber- 
gui Ragainės komtūro Konrado Stangės raginimą pulti, remiantis Biblijos tvirtinimu, kad Die- 
vui padedant nesvarbu, ar priešininko pajėgos yra didesnės, ar mažesnės, Daukantas kiek sutrum- 
pintai percituoja iš Petro Dusburgiečio kronikos '. Daukantas taip pat cituoja didžiojo magistro 
Vinricho von Kniprodės kalbą užėmus Veliuonos pilį, kuria šis, pasipiktinęs savo karių pikmnau- 
džiavimais, kaltina žodžio nesilaikančius kryžiuočius ir teigia, jog Ordino vardas žeminamas, kai 

pagonys nelaikomi žmonėmis *. Kitas, be oracijų, su pozityvistine pozicija nesuderinamas, bet iš 
antikinės-renesansinės istoriografijos tradicijos kylantis panašus elementas Daukanto darbuose 
yra laisvas istorinių veikėjų tikrų laiškų (rašytinių kalbų) interpretavimas ir perpasakojimas juos 
papildant istoriškai galimu, tačiau faktiškai nebuvusiu tuose laiškuose turiniu. 

Visgi antikinei istoriografijai tipiška prieiga nėra vienintelė Daukanto veikaluose, nes ryški rė- 
toriška ir moralistinė stilistika čia jungiama su objektyviu faktų dėstymu ir gana kritiškų jų verti- 
nimu, būdingu,mokslinei, t.y. pozityvistinei, istoriografijai. Kritiškas vertinimas matyti iš glaustų 
atskirų įvykių it jų aplinkybių komentarų, kurie reguliariai pasikartoja. Glausti ir pasikartojantys 
dėl to, kad nebūtų pastebimos disharmonijos retoriškam stiliui. Jau pirmajame veikale „Darbai 
senųjų lietuvių ir žemaičių“ Daukantas 16 kartų pakartoja frazę „negal žinoti kalbėdamas apie 
vieną ar kitą istorinį faktą, taip nurodydamas, kad turima šaltinių ar istoriografijos informacija 
neleidžia detaliau paaiškinti visų su šiais faktais susijusių aplinkybių. Panašūs yra trumpi komen- 
tarai, kad tas ar kitas dalykas yra,tamsus' ar supainiotas.„Pasakojime“ išsakomas apgailestavimas, 
kad yra daug neaiškių momentų lietuvių tautos istorijoje, nes nėra surinkta pakankamai šaltinių 
šiai istorijai tyrinėti Ir patikimai aprašyti: „Išpažinti reikia, jog veikalai lietuvių tautos yra didžiai 
supainioti ir didžiai daug darbo reikia iki juos išguldant dėl to vien, Jog ne visi raštai tos gadynės 
yra surankioti: Daukantas kai kuriais atvejais stengiasi specialiai nurodyti, aptarti skirtingą 
požiūrį, kuris buvo išreikštas lenkų, rusų ar vokiečių istorikų darbuose, pats tiesiogiai nerodyda- 
mas palaikymo nė vienam iš j ų.„Pasakoj ime“ Daukantas kritikuoja Dlugošą dėl jo antilietuviškų 
nuostatų: „Dlugošas čia didžius niekus paplepėjo, kaip daugioje vietoje savo istorijos: "Tačiau 
savo darbiniuose užrašuose Daukantas kritikuoja M. Strijkovskį dėl perdėto prolietuviškumo, 


33 Istorija Žemaitiška, t. 1, p. 257. 

34 Istorija Žemaitiška, t. 1, p. 402; Pasakojimas, p. 297. 

35 Istorija Žemaitiška, t. 1, p. 482; Pasakojimas, p. 369; Dusburgietis, P. Prūsijos žemės kronika. Parengė R. Batūra, 
tekstą vertė L. Valkūnas. Vilnius: Vaga, 1985, p. 229-230. 

37 Apskritai Daukanto istoriografijoje panaudotas kalbas galima būtų specialiai analizuoti literatūrologiniu-kalbi- 


36 Istorija Žemaitiška, t. 1, p. 630; Pasakojimas, p. 507. 


niu požiūriu, panašiai kaip tai darė Dalia Dilytė, nagrinėdama A. Vijūko-Kojalavičiaus istoriografiją: Dilytė, D. Alber- 
to Vijūko-Kojalavičiaus „Lietuvos istorija“: poetikos bruožai. Vilnius: Lietuvių literatūros ir tautosakos institutas, 2019, 
p. 119-17. 

38 Pasakojimas, p. 329. 


39 Ten par, p. 54. 

noro vaizduoti senovės Lietuvos politines institucijas (būtent tokį terminą lenkų kalba varto- 
ja Daukantas) kiek įmanoma panašesnes į Lenkijos, tiesiog be įrodymų priskiriant Lenkijoje 
buvusias ir Lietuvai, taip pabrėžiant, kad Lietuva neturėjo nieko perimti iš Lenkijos ir niekuo 
jai nenusileido. Daukantas rašo, kad „anuomet tai buvo pagirtina, tačiau dabar yra juokinga“. 
Daukantas konkrečiai kritikuoja Strijkovskį dėl to, kad jis lietuviams išgalvojo „elekcinius sei- 
mus. Daukantas neneigia, kad Lietuvoje valdžios pareigūnai buvo tvirtinami seimuose, tačiau 
esą Lietuvoje tai buvo ne elekcija, o „pakėlimas, apskelbimas ir priesaikos davimas“. Apskritai 
Daukantas visus savo Lietuvos istorijos veikalus rašė derindamas moralinės-retorinės istorio- 
grafijos tradicijos ir nuosaikios šaltinių kritikos elementus, nėra pakankamo pagrindo tvirtinti, 
kaip darė V. Merkys, kad, pozityvistinio istorijos mokslo požiūriu, Daukanto vėlesni veikalai 
yra „moksliškesni' už ankstyvuosius . Kas pasakyta iki čia — tik labai bendrais bruožais nusa- 
kytas Daukanto istoriografinio stiliaus ar naratyvo pobūdis, nes jo išsamus nagrinėjimas galėtų 
būti specialaus tyrimo dalykas, o tiesioginis šios monografijos tikslas yra kiek kitas. 

Daukanto „Darbuose“ senovės graikų ir romėnų civilizacijos faktai, vis dar aktualūs sekti- 
ni jų pavyzdžiai, minimi aiškiai labiau akcentuotai nei vėliau Daukanto rašytuose veikaluose. 
Jau pratarmėje pabrėžiama: „Dėl to gi linksminas dar šiandien šviesus graikas, jog yra mokytoju 
pasaulio, o didžiuojas stiprus rymionis, jog parašė įstatymus visam svietui! * Daukantas pir- 
majame savo veikale mini Homerą ir Vergilijų, nurodo tokias universaliais simboliais tapusias 
antikinę kultūrą reprezentuojančias vietas kaip Panteonas ir Kapitolijus, įvardija „tymionų liuo- 
sybę“, t. y. gerai žinomą piliečio ir bendruomenės laisvės supratimą, lotynų kalba įvardijamą 
kaip libertas Romae. Vien penkių puslapių „Darbų“ pratarmėje Daukantas senovės romėnus 
(„rymionis ) pamini penkis kartus. Senovės Roma „Darbuose“ vadinama senovės pasaulio sos- 
tine, pažymima, kad heruliai, kuriuos Daukantas laikė lietuvių gimine, buvo užėmę Romą ir 
valdė romėnus 14 metų. Daukantas teisinasi dėl senovės lietuvių pagonybės teigiamo pavaiz- 
davimo, remdamasis analogija su Antika. Pagonys lietuviai esą gali būti prilyginami senovės 
graikams ir romėnams, kurie irgi buvo pagonys, bet jie dėl to istorikų darbuose esą nerodomi 
tik nepalankioje šviesoje. Antikinės Graikijos ir Romos laikais išpažintų moralinių vertybių ir 
korumpuotų krikščionių požiūrio kontrastas panaudojamas apibūdinant Herkų Mantą: „Grai- 
kai, romanai pagonys pusdieviu savo būt vadinę dėl to vien, jog liuosybę ir tėvainę savo gynė, bet 
nedoras krikščionis išplėšė gyvybą doram pagoniui už tą, jog jo vergu nenorėjo būti ir tėvainę 
savo lig paskujo gynė.“ Perpasakojęs A. Mickevičiaus „Zivilės“ turinį kaip istorinę tiesą, Dau- 
kantas priduria: „Aiškiai išpažįstu skaitytojui, jog skaičiau darus graikų ir romanų ir kitų gimi- 
nių, vienok nė kokioj giminėj taip garbingos mergaitės neradau. Švietimo reikšmę Daukantas 
„Darbuose iliustruoja Antikos pavyzdžiais. Pasak jo, „Atėnai ne dėl to vien yra garbinami, jog 
Kserkso galybę sutrėmė, bet jog iškala (t. y. mokykla — S. P.) buvo gudrybės viso svieto". 

Apskritai antikinės kultūros studijų poveikis Daukantui buvo didžiulis. Jis vis dar lieka pa- 
kankamai neįvertintas, nors jau Jurgis Lebedys, kalbėdamas apie Daukanto kauptą asmeninę 


40  Bončkutė, R. Iš trijų Simono Daukanto užrašų knygų. Lietuvių atgimimo istorijos studijos. Simonas Daukantas. Vil- 
nius: Viltis, 1993, t. 5, p. 206. 
41 Ten par. 


42 Merkys, V. Simonas Daukantas, p. 100. 
43 Darbai, p. 35. 

44 "Ten par. 

45 Ten par, p. 39. 

46 Ten par, p. 192. 

47 Ten par, p. 25 


48 Ten par, p. 36. 


biblioteką, pažymėjo, kad „universitete S. Daukantas giliai pamėgo antikinę literatūrą ir visą 
gyvenimą ją brangino. Ar nereikėtų todėl literatūros istorikams atkreipti į tai dėmesį ir paieš- 
koti antikinės literatūros įtakos S. Daukanto raštams“ '. Pranciškaus Malevskio, kurį Daukantas 
gerai pažinojo kaip tos pat Vilniaus gimnazijos ir to paties Vilniaus universiteto fakulteto studentą, 
parašytame tarnybiniame rašte, rekomenduojant Rusijos imperijos Senate Peterburge jau dirban- 
tų Daukantą pervesti į kitą skyrių, o būtent dirbti prie Lietuvos Metrikos, itin svarus argumentas 
buvo tai, kad jis puikiai moka lotynų kalbą (kaip ir „senąją rusų). Lotynų kalbos žinios atsispindi 
pirmiausia Daukanto parengtuose trijų stambių veikalų (Kornelijaus Nepoto, Fedro ir Justino 
(Pompėjaus Trogo)) vertimuose Iš lotynų į lietuvių kalbą, parengtame lotynų-lietuvių kalbos žo- 
dynėlyje ar pirmajame lotynų kalbos vadovėlyje lietuvių kalba. Pastarajame, išleistame 1837 m., 
Daukantas tvirtino: „Senovių senovėje lotynų kalba viena ir ta pati su lietuvių ir žemaičių kalba 
buvo; kaipogi iki šiol dar toms dviems kalboms didis pavėdumas į vienas antrą tebėra Teiginį 
apie lietuvių kalbos panašumą į klasikines kalbas (lotynų ir senovės graikų) Daukantas pakartojo ir 
pratarmėje savo išleistam dainuojamosios tautosakos rinkiniui „Dainės žemaičių : „Būdas lietu- 
vių kalbos ir dainų būtinai pavėdus yra į būdą kalbos grekonų ir rymionų.“ 

Palyginus su vėlesniais Daukanto veikalais, „Darbuose“ dar nėra politinės bendruomenės 
ir teisinės-politinės santvarkos apibūdinimo, kone visiškai nekalbama apie teisingumo ir teisės 
reikšmę lietuvių bendruomenėje (tik apibendrintai pabrėžiama „dorybė ), nėra bent kiek labiau 
išvystytos „tautos būdo“ koncepcijos, nors ir yra esminių lietuvių tautos etninės kultūros bruožų 
apibūdinimas. Daukantas pats pripažįsta panašius trūkumus: „Neišrodžiau aiškiai kilties gimi- 
nės, rėdos, gudrybos, būdo, turtų ir jos galios.“ Socialinio pavergimo kritika „Darbuose“ taip 
pat dar gana nežymi. Po „Darbų“ parašytuose Daukanto veikaluose jau žymesnė ar bent geriau 
apčiuopiama yra ne tik Antikos, bet ir Vakarų Europos XVII-XVIII a., t. y. ankstyvųjų nau- 
jųjų laikų, autorių įtaka, kur kas didesnis dėmesys skiriamas ekonominei, tiksliau — prekybos ir 
amatų raidos, istorijai, gerokai aiškesnis yra civilizacinės pažangos etapų ir bruožų supratimas. 
Nors išlieka ir rėmimasis Antikos pavyzdžiais. Tarkim, „Būde“, nurodant Antikos pavyzdžius 
ar analogijas, „rymionys (romėnai) minimi 22 kartus, o „grekonys (graikai) - 25 kartus. 

Svarbu matyti skirtumus tarp Daukanto veikalų. Jų nėra itin daug, pastebimesni panašu- 
mai, tačiau esantys skirtumai rodo nuomonės kaitą ar bent jau minties, teiginių tikslinimą. To- 
kių tikslinimų, tiek komentuojant atskirus reiškinius (pavyzdžiui, kaip vystėsi senovės lietuvių 
religija iki krikščionybės įvedimo), tiek atskirus konkrečius faktus (pavyzdžiui, kokie kunigaikš- 
čiai valdė iki Mindaugo), Daukanto darbuose yra ne vienas, lyginant ankstesnius („Darbai se- 
nųjų lietuvių ir žemaičių“, „Istorija Žemaitiška“) su vėlesniais, labiau išbaigtais, bent jau formos 
atžvilgiu, darbais („Būdas senovės lietuvių, kalnėnų ir žemaičių“, „Pasakojimas apie veikalus 
lietuvių tautos senovėje ). Reikėtų betgi pastebėti, kad trijų iš keturių veikalų tikslas buvo vie- 
nas ir tas pats, t. y. nuoseklus pasakojimas apie Lietuvos praeitį, kuris buvo kuriamas remiantis 
antikinės istoriografijos tradicijoje įprastu metodu, t. y. imant kurį nors ankstesnį panašų darbą 
ir jį pildant bei plečiant. Esant ribotam prieinamų šaltinių ratui, kitaip iš esmės ir nebuvo įmano- 
ma. Pagrindas, ant kurio buvo lipdomas, pildomas ir plečiamas Daukanto istorinis pasakojimas 


49  Lebedys, J. Simono Daukanto biblioteka. Lituanistikos baruose. Studijos ir straipsniai. Vilnius: Vaga, 1972, t. 1, 
p. 320. 

50  Oenyra, A. K cryxxe6uož Guorpabun Cemena Į[oskonra. Archivum Lituanicum, 2018, t. 20, p. 300. 

51 Daukantas, S. [Mylė K. WJ. Prasmą totinū katbos. Petropilis: K. Hintzės spaustuvė, 1837, p. 3. 

52 Daukantas, S. Pratarmė Dainėms Žemaičių. Raštai. Vilnius: Vaga, 1976, t. 1, p. 660. 

apie Lietuvos praeitį, neabejotinai buvo Alberto Vijūko-Kojalavičiaus Historia Lituana. Matyt, 
be kita ko, todėl, kad šis veikalas parašytas lotynų kalba, kurią Daukantas labai gerbė kaip antiki- 
nės kultūros artefaktą. A. Vijūko-Kojalavičiaus lotynų kalbą Daukantas ypač gyrė: „Skaistumas 
kalbos, aiškumas žodžių nebgali būti geresnis nė kokiame rašte, taip jog skaitytojas, perbėgdamas 
darbus, pirm kelių šimtų metų buvusius, tarias šalip jų bestovįs.'* Kai kurių istorinių laikotarpių 
aptarimą Daukantas itin ženkliai plėtė, palyginus su A. Vijūko-Kojalavičiaus istorija, pavyzdžiui, 
kryžiaus karų Pabaltijyje, kur ženkliai naudojosi vokiečių istorikų darbais. „Darbuose“ Daukan- 
tas konstatavo, kad Vijūko-Kojalavičiaus „istorija yra trumpa ir daug dar trūksta, užvis toje daly, 
kurioj aprašo darbus pagonų lietuvių, žemaičių. Tačiau Daukantas apskritai itin vertino šio 
autoriaus darbus (ne tik istoriją, bet ir herbyną) Lietuvos istorijos srityje. Zavėdamasis A. Vi- 
jūko-Kojalavičiaus nuveiktais darbais Daukantas teigė, kad net sunku įsivaizduoti, koks galėjo 
būti jo indėlis į Lietuvos istoriografiją, jeigu jis būtų galėjęs dirbti su Lietuvos Metrika “. 

Iš Daukanto veikalų „Būdas“ yra labiausiai išskirtinis ne tik dėl jame panaudotos etnografinės, 
folklorinės, lingvistinės ir kitos ne rašytinių šaltinių medžiagos, betir dėl perspektyvos, kuri neapsi- 
riboja grynai politine istorija. Taip pat dėl tematinio, o ne chronologinio pasakojimo organizavimo 
metodo. Taigi, čia kiek labiau nutolta nuo antikinės istoriografijos tradicijos. Visgi visi Daukanto 
veikalai vienas kitą papildo ir patikslina, nors tam tikrais atvejais atsiranda ir kai kurių prieštaringų 
aiškinimų. Apskritai Daukanto pažiūroms atskleisti svarbia laikoma visų jo darbų visuma, ne tik 
originalių, betirverstinių, ne tik istoriografinių, betir leksikografinių beikt. Daukanto istoriografija 
sudaro vieningą visetą ir nagrinėtina pirmiausia kaip visuma, nes jo keturi darbai iš tikro yra tam 
tikros Lietuvos istorijos versijos variantai. Iš keturių Lietuvos istorijos darbų reikšmingiausiais ir 
patikimiausiais apibūdinant Daukanto politines pažiūras laikytini „Istorija Žemaitiška“ ir „Būdas“, 
nes juose yra daugiausia bendresnio pobūdžio komentarų ir pastebėjimų, neapsiribojant grynai 
chronologiniu, kronikiniu dėstymu. Tačiau atkreiptinas dėmesys į tas detales, kurios skirtingai 
pateikiamos „Darbuose“, „Istorijoje Žemaitiškoje“ ar „Pasakojime“. 

Šios monografijos tikslas — nagrinėjant Daukanto istoriografiją išsamiai atskleisti, kokiomis 
politinėmis idėjomis iš tikro remiasi Daukantas, o ne kaip jo istorinis pasakojimas ir Lietuvos 
politinės bendruomenės raidos aiškinimas atrodo šiuolaikinių mokslinių Lietuvos istorijos tyri- 
mų ar praktinio pilietiškumo ugdymo šviesoje. Siekiama Daukanto pasisakymus interpretuoti 
politinės teorijos ir politinės minties raidos bei ypač jos recepcijos Lietuvos istorijos kontekste 
aspektais. Kontekstualistinė prieiga, kuri pasitelkiama šioje monografijoje, savaime yra nenauja 
Daukanto veiklos ir kūrybos tyrimuose. "Tačiau kai kurie kontekstai buvo identihikuojami klai- 
dingai (pvz, pernelyg dirbtinai rekonstruojant ir sureikšminant laikotarpio istorinės minties 
visumos poveikį), į kai kuriuos (pvz., antikinės minties recepcija) beveik nekreipiama dėmesio. 
Svarbiausiu metodologine prasme laikomas hermeneutinis principas — remtis pirmiausia vidine 
minties logika. Atkurti tas mąstymo schemas, kuriomis rėmėsi autorius, sekdamas savo įkvėpimo 
šaltiniais. Daukanto stilius yra eseistinis, turintis beletristinio stiliaus elementų, jis nieko katego- 
riškai neteigia, paskirą vieną sakinį reikia visada vertinti darbo (rašinio), taip pat ir visų Daukanto 
tekstų visumos perspektyvoje. Kartkartėmis nukrypdamas nuo nuoseklaus įvykių atpasakojimo 
Daukantas pateikia savo apibendrinimus ar samprotavimus, iš kurių galima matyti visuminę, 


moralinę-hlosofinę istorijos supratimo perspektyvą, taip pat galima rasti atskirų komentarų ar 


54 Darbai, p. 38. 

55 Ten par. 

56 Simono Daukanto raštai. Laiškai Teodorui Narbutui: epistolinis dialogas. Pratarmė, įvadas, laiškų komentavimas, Te- 
odoro Narbuto laiškų vertimas Redos Griškaitės. Vilnius: Mokslo ir enciklopedijų leidykla, 1996, p. 371. 


pastebėjimų, kurie yra bendresnio nei grynai istoriografinio pobūdžio. Tokie Daukanto darbų 
fragmentai yra patys vertingiausi atkuriant jo mąstyseną. Daugiau tokių yra „Istorijoje Žemai- 
tiškoje“ ar „Būde“ nei „Darbuose“ ar „Pasakojime“. Laikomasi metodologinės nuostatos na- 
grinėti Daukanto tekstus jų teoriniuose idėjiniuose kontekstuose, pirmiausia imant kaip tokį 
kontekstą ne tarp amžininkų paplitusias pažiūras, atspindimas spaudoje ar kituose laikotarpio 
dokumentuose, o tam tikrus teorinių giminingų idėjų kompleksus (dažniausiai ne pavienių au- 
torių, o būtent kelių autorių atstovaujamus idėjų kompleksus ar visumas, neretai įvardijamus 
kaip mąstymo tradicija), kuriems atstovavo įvairūs autoriai, gerai žinomi Daukantui. Tas žino- 
mumas patikrinamas remiantis prieinamais įrodymais (Daukanto laiškais ar jo asmeninės bi- 
bliotekos knygų sąrašais). Daukantas savo darbuose beveik necitavo ir išnašose nenurodydavo 
teorinių šaltinių, tad bent dalies jo teorinių prielaidų rekonstrukcija yra kebli, niekada negalės 
būti visiškai tiesiogiai tekstologiškai neabejotinai patvirtinta. Pirmiausia nagrinėjama Daukanto 
asmeninėje bibliotekoje buvusių knygų ar kituose šaltiniuose (pavyzdžiui, laiškuose) paliudy- 
tų kaip Daukanto vertintų ir autoritetais laikytų politinės teorijos autorių idėjų ar tam tikrų 
sampratų visuma, remiantis specialiai jas tyrusiųjų darbais. Lygia greta tiriami patys Daukanto 
istoriniai ir kiti veikalai, identifikuojami ir įdėmiai analizuojami tie samprotavimai, kurie susiję 
su tiriamomis teorinėmis sampratomis. 

Tiriant Daukanto tekstų visumą buvo analizuotas visas iki šiol išleistas jo kūrybinis paliki- 
mas, peržiūrėti originalūs pirmieji jo spausdintų darbų leidimai, tačiau cituojant visur remiamasi 
naujausiais parengtais Daukanto darbų leidimais (išskyrus tuos atvejus, kada originalūs Dau- 
kanto darbai niekada vėliau nebuvo pakartotinai išleisti). 

Apskritai Daukantui skirta nemažai tyrimų. Jo asmenybei ir gyvenamajam metui buvo skir- 
tos kelios išsamios monografijos, nors V. Merkio ar S. Zuko darbai buvo rašomi kaip skaity- 
toją pirmiausia turint omenyje platesnę visuomenę". Šiuose darbuose, be kita ko, nuodugniai 
aptariama Daukanto socialinė ir kultūrinė aplinka, laikotarpio politinis kontekstas, amžininkų 
pažiūros, tačiau Daukanto istoriografija ir joje slypinčios politinės minties aspektai aptariami 
minimaliai arba itin apibendrintai. XX a. pabaigoje - XXI a. pradžioje toliau skelbtas Daukan- 
to rankraštinis palikimas: šiuolaikine lietuvių kalba parengtas „Istorijos Zemaitiškos“ leidimas“, 
„Didysis lenkų-lietuvių kalbų žodynas“, „Istorija Justinaus' palengvino Daukanto palikimo 
visumos tyrimus. Tiriant Daukanto rašytinį palikimą paskutiniais dešimtmečiais, didžiausią dar- 
bą atliko kalbininkai, ypač Giedrius Subačius ir Roma Bončkutė, tyrę Daukanto leksikografiją, 
ortografiją', taip pat atlikę tekstologinius Daukanto rankraščių bei publikuotų darbų tyrimus ir 
kartu pateikę kai kurias bendresnes įžvalgas apie Daukanto pasaulėžiūrą. Svarbus G. Subačiaus 


57 Janulaitis, A. Simanas Daukantas. Vilnius: M. Kukta, 1913; Merkys, V. Simonas Daukantas. Vilnius: Vyturys, 1991; Zu- 

58 Daukantas, S. Istorija Žemaitiška. Parengė Birutė Vanagienė. Vilnius: Vaga, 1995, t. 1-2. 

59 Simono Daukanto raštai. Didysis lenky-lietuvių kalbų žodynas. Parengė Giedrius Subačius. Vilnius: Mokslo ir enci- 
klopedijų leidykla, 1993—1996, t. 1-3, 

Daukanto Rygos ortografija (1827-1834). Vilnius: Lietuvos istorijos institutas, 2018. 

ir P. Vanago tyrimas, kuriuo įrodyta, kad Daukanto naujadaras „valstybė“ buvo latvizmas.'' Ypač 
reikšmingi R. Bončkutės tyrimai, skirti Daukanto istoriografijos šaltinių analizei (Kojalavičius, 
Lepneris, Voigt)“ . Istorikai skyrė palyginti labai mažai dėmesio grynai pačių Daukanto tekstų is- 
toriografinei ar šaltiniotyrinei analizei, yra tik keletas nedidelių specialių tyrimų", oir jų vertė labai 
skiriasi. Kruopščiai, archeografiniu ir konteksto požiūriu, ištirtas tik Daukanto susirašinėjimas 
su Teodoru Narbutu““. 

Daukanto visuomeninės-politinės pažiūros buvo analizuotos specialiai. Jono Repšio darbai, 
pirmiausia jo rankraščiu likusi disertacija, apginta Vilniaus universitete 1961 m., remiasi kruopš- 
čia sistemine analize. Repšio disertacijoje tiesiogiai Daukanto politinei mąstysenai buvo skirti 
trys skyriai iš septynių („S. Daukanto pažiūros į žmonių socialinius santykius , „S. Daukanto 
pažiūros į valstybę ir jos socialinį vaidmenį , „S. Daukanto pažiūros į patriotizmą ir lietuvių tautos 
nacionalinius interesus ). Dalis Daukanto visuomeninių nuostatų čia apibūdintos gana tiksliai ir 
detaliai, tačiau turi ir rimtų trūkumų, nes Repšio darbai susieti su marksistinės filosofijos ir socio- 
logijos interpretacinėmis schemomis, terminologija, dalis vertinimų ideologizuoti, kartais šališki 
ir klaidingi. Taip pat yra nemažai istorinių anachronizmų, nors Repšio darbai būtent šiuo požiū- 
riu pernelyg nesiskiria nuo bendros daukantianos, kur ryškesnė išimtis būtų tik dviejų leidimų 
sulaukęs E. Aleksandravičiaus darbas, skirtas ne tiesiogiai Daukanto asmenybei, bet jo laikmečio 
tyrimui  . Repšiui atliekant tyrimą buvo, be kita ko, tik iš dalies įmanoma įdėmi Daukanto tekstų 
visumos kompleksinė analizė, nes kai kurių svarbių Daukanto darbų dar buvo prieinami tik ran- 
kraščiai, iš jų — „Pasakojimo apie veikalus lietuvių tautos senovėje , kurio Repšys ir nepanaudojo. 
J. Repšys, kaip, beje, ir niekas kitas, bent kiek specialiau nekreipė dėmesio į Daukanto atliktų anti- 
kinės istoriografijos vertimų ir jo Lietuvos istorijos darbų idėjinės sąsajas. 

Žiūrint iš kitų šalių mokslininkų, įskaitant visą Vidurio Rytų Europos regioną““, plėtojamų 
šiuolaikinių politinės teorijos ir politinės minties tyrimų perspektyvos, teorinių prielaidų, kurio- 
mis remiasi Daukanto istoriografija, rekonstrukcija, atitinkanti šių dienų politinės teorijos ty- 
timų principus ir pasiekimus, yra dar tik pradinėje stadijoje. Iš esmės tam iki šiol buvo skirtas 
tik nedidelis Justino Dementavičiaus knygos skyrius, analizuojantis valstybės, valdžios, tautos 

sąvokas ir su jomis susijusias politines idėjas Daukanto tekstuose ', kuris betgi gali būti laikomas 
tik pirminiu, epizodišku, stipriai neišbaigtu bandymu tai daryti. Paminėtinas ir Monikos Baar 
veikalas ', kur Daukanto istoriografija lyginama su keturių kitų tytinės Vidurio Europos IstO- 
rikų darbais (lenkų, vengrų, čekų ir rumunų), pirmiausia komparatyvistiniu užmoju ir indėliu į 
Vidurio Rytų Europos istoriografijos ir politinės minties tyrimus, kuriuose taip pat aptariamas 
ir Daukanto vaidmuo. Tiesa, Baar darbui būdingi tokio pobūdžio lyginamųjų darbų trūkumai, 
t. V. priklausomybė nuo disproporcingo individualių atvejų ištirtumo, O tai Iš esmės gali silpninti 
individualizuojančias įžvalgas, nepaisant gana įtikinamų apibendrinimų. Konkrečiai Daukanto 
atžvilgiu Baar neišvengia smulkių netikslumų ar nepakankamai individualizuojančios interpreta- 
cijos. "Tarkim, Ji teigia, kad Simonas Daukantas, kaip ir kiti to laikotarpio tytinės Vidurio Europos 
šalių istorikai, laikė anachronizmu „modernią visuomenę remti senovinės laisvės atkūrimu“ “. Iš- 
nagrinėjus ir įvertinus antikinės politinės minties tradicijos poveikį Daukantui, tokiu tvirtinimu 
galima rimtai suabejoti. Žinoma, ši abejonė nereiškia, kad Daukantas siūlė remtis vien senovine 
laisve, bet antikinės dorybės kaip visuomenės pamatų sampratos leitmotyvas jo istoriografijoje 
yra aiškiai kertinis. 

Daukanto istoriografijos teorinės prielaidos iki šiol nebuvo pakankamai atskleistos, nes 
ieškota pirmiausia individualių autoritetų, kurie darė įtaką. Tad įtaka buvo apibrėžiama gana 
mechaniškai. Negalima kildinti teorinių Daukanto prielaidų, pavyzdžiui, iš Jeano Jacgueso 
Rousseau socialinės politinės teorijos, juolab vien iš jos, kaip tai iš pradžių darė Bronius Gen- 


3 


zelis , remdamasis tuo, kad Daukanto tekstuose esą gerai atsekamos visuomenės sutarties 
idėjos. Iš viso itin abejotina ir, kaip įrodinėsime, atmestina, kad pats Rousseau tiesiogiai turėjo 
bent kokį poveikį Daukantui. Išnašų į Rousseau darbus Daukanto tekstuose nėra, savo as- 
meninėje bibliotekoje jis neturėjo Rousseau veikalų. B. Genzelis vėliau koregavo savo pirminį 
aiškinimą, tvirtindamas tik tai, kad Daukanto požiūris „asocijuojasi su rusoistine koncepci- 
BS Yra ir dar kategoriškesnių tvirtinimų apie tariamą Rousseau įtaką. Elvyra Usačiovaitė 
teigia, kad iš Rousseau Daukantas perėmė gyvenimo miškuose idealizavimą, terminą „būdas“ 
papročiams ir tradicijoms nusakyti, esą Rousseau net galėjo įkvėpti Daukantą versti Kor- 
nelijaus Nepoto darbą iš lotynų kalbos į lietuvių '. O iš tikro nėra jokių tiesioginių ar ne- 
tiesioginių duomenų, kad Daukantas iš viso domėjosi Rousseau darbais. Netgi miško tema 
Daukanto darbuose lengvai gali būti paaiškinama be nuorodos į rusoizmą, ką jau yra padaręs 
S. Žukas, teigdamas, kad gyvenimą Lietuvos miškuose poetizavo dar Mikalojus Husovianas, 
tad tai „reikėtų sieti ne su Ruso, o, matyt, su minėtąja viduramžiška tradicija. "Tad daukantiš- 
koj i pagarba miškui, Lietuvos tapatinimas su miškais yra senos literatūrinės tradicijos tasa.““, 
Nors būta, aišku, ir asmeninės, ne be tėvo eigulio indėlio suformuotos, paties Daukanto patir- 
ties. Eglė Klimaitė-Keturakienė, nurodžiusi, kad neįžvalgu ir nepagrįsta Daukanto politinių 
idėjų šaltinių ieškoti tik Apšvietos epochoje, gana argumentuotai atskleidė tam tikrus Rene- 


sanso (tiksliau, matyt, būtų sakyti humanizmo) idėjų atspindžius Daukanto tekstuose, tačiau 

pati ignoravo senesnės antikinės minties pėdsakus ir vėlgi grįžo prie svarstymų apie Rousseau 
poveikį, tiesa, bandydama ji traktuoti galimai labiau kaip netiesioginį . Šioje monografijoje 
bus nuosekliai siekiama parodyti, kad ne tik tiesioginio Rousseau poveikio, bet ir „rusoizmo, 
jeigu taip įvardytume būtent J. J. Rousseau pažiūras (kai kuriais aspektais labai artimas epikū- 
rizmui), Daukanto istoriografijoje nėra. 

Daukanto politinės idėjos šioje monografijoje pirmiausia nagrinėjamos europinės respubli- 
koniškos politinės minties raidos nuo Antikos iki XVIII a. kontekste. Pastaruoju metu respu- 
blikoniška politinė mintis, respublikonizmo tradicija, antikinio ir modernaus respublikonizmo 
sąsajos bei antikinio respublikonizmo recepcija yra intensyviai tyrinėjami dalykai, nors dažniau- 
siai apimant laikotarpį nuo Antikos iki XVIII a. pabaigos . Kaip toliau parodysime, Daukanto 
istoriografijoje aptinkami it yra svarbūs keli (bent jau keturi) politinio mąstymo intelektualinių 
tradicijų sluoksniai: a) Antikos moralinės-politinės minties paveldas, pirmiausia romėniškoji po- 
litinė mintis (Ciceronas, senovės romėnų istorikų (Gajus Salustijus Krispas, Publijus Korneli- 
jus Tacitas, Pompėjus Trogas) ir biografų (Nepotas) darbai), b) neoromėniškasis ar ankstyvasis 
modernus respublikonizmas (Machiavelli, Sidney'us, iš dalies Mably), c) ciceroniška prigimtinės 
teisės teorija (Ciceronas, Grotius, Pufendorfas), d) kultūros ir ekonomikos mintis (J. H. Herde- 
ris, G. Merkelis, kalbotyros mokslo darbai, politinės ekonomijos idėjos). Ryškiausią, reikšmin- 
giausią poveikį, kaip bus siekiama parodyti šioje monografijoje, Daukanto politiniam mąstymui 
iš išvardytų politinės minties tradicijų padarė Antikos moralinė-politinė mintis ir ciceroniška (be 
Cicerono, plėtota Grotius ir Pufendorfo darbuose) prigimtinės teisės doktrina. Tad, priešingai 
iki šiol gana plačiai paplitusiam požiūriui, ne Apšvietos ar XIX a. doktrinų mintis. Tačiau visi 
minėti politinio mąstymo sluoksniai yra Daukanto integruojami, vengiant prieštaravimų ir ne- 
nuoseklumo. Kartu jie atstovauja tiems intelektualinio, moralinio įkvėpimo šaltiniams, kuriais 
rėmėsi Daukantas, sukurdamas savitą politinio mąstymo prielaidų kombinaciją, ją pritaikydamas 
Lietuvos istorinės raidos analizei ir moralinėms tos raidos pamokoms atskleisti. Esminę S. Dau- 
kanto politinio mąstymo dalį galima būtų priskirti ir gana vientisai politinio mąstymo tradicijai, 
kuri įvardytina kaip prigimtine teise grįstas respublikonizmas | ar prigimtine teise grįstas libera- 
lus respublikonizmas. 

Simono Daukanto politinė mintis tebėra aktuali, ypač jo požiūris į veiklaus individo ir tvarios 
politinės bendruomenės tarpusavio priklausomybę, žmogaus teisėmis ir teisingumu bei kitomis 
konstitucinės santvarkos normomis grįsto gero viešojo valdymo samprata. Taip pat išlieka reikš- 
mingas prigimtinės teisės, moralės ir etninės kultūros („antrosios prigimties ) ryšio pabrėžimas, 
respublikoniškų laisvės ir tėvynės meilės vertybių svarbos iškėlimas. Vytautas Kavolis Daukantą 
yra pavadinęs „pirmuoju lietuvių liberalu“ Taip pavadindamas iš esmės nesuklydo, bet ir nepa- 
rodė, nepaaiškino Daukanto liberalizmo turinio detaliau. O tas liberalizmas nėra visai tipiškas, 
toks pats kaip Daukanto amžininkų kitose šalyse. Veikiau tai sena respublikonizmo minties tradici- 
ja paremtas požiūris, pritaikytas moderniems laikams, liberalus respublikonizmas, kaip detaliau bus 


77  Klimaitė-Keturakienė, E. Mykolas Lietuvis ir Simonas Daukantas: saiko dorybė. Lituanistica, 2008, t. 54, Nr. 2(74), 
p. 89-91. 

78 Skinner, O., van Gelderen, M. (eds.). Republicanism: A Sbared European Heritage. Vol. 1: Republicanism and Consti- 
tutionalism in Early Modern Europe, Vol. 2: The Values of Republicanism in Early Modern Europe. Cambridge: Cambridge 
University Press, 2002; Skinner, O., van Gelderen, M. (eds.). Freedom and the Construction of Europe. Vol. 1: Religious 
Freedom and Civil Liberty, Vol. 2: Free Persons and Free States. Cambridge: Cambridge University Press, 2013; Velema, 
W., Weststeijn, A. (eds.). Ancient Models in the Early Modern Republican Imagination. Leiden and Boston: Brill, 2018. 
79 Tokį terminą vartojo ir pačią tradiciją identifikavo Michaelas C. Hawley'us, žr.: Hawley, M. C. Natural Law Repu- 
blicanism: Ciceros Liberal Legacy. New York, NY: Oxford University Press, 2022. 


80 Kavolis, V. Žmogus istorijoje. Vilnius: Baltos lankos, 1994, p. 430. 


atskleista šioje knygoje (pirmiausia 2 ir4 skyriuose). Monografijoje siekiama aptarti tokius Daukan- 
to darbuose įžvelgiamus politinės minties komponentus kaip prigimtinės teisės teorijos recepcija ir 
reikšmė (1 skyrius), politinės bendruomenės ir individo santykio sampratos (2 skyrius), senosios 
Lietuvos Respublikos ir imperijos susidarymo ir žlugimo aplinkybių bei dėsningumų aptartis 
(3 skyrius), kaip ir respublikonizmo bei verslumo principų sąryšiai (4 skyrius), etninės ir pilie- 
tinės tautos sampratų sąsajos Daukanto istoriografijoje (5 skyrius) ir Rygos laikotarpio poveikis 
Daukanto moralinei-politinei vaizduotei bei istoriografinei kūrybai (6 skyrius). 

Monografijoje pateikiamas naujoviškas tarpdisciplininis Daukanto istoriografijos perskaitymas 
ir interpretavimas, remiantis politinės teorijos, politinio mąstymo istorijos |, taip pat tradicinės isto- 
riografijos istorijos, besiremiančios įprastu šaltinių kritikos metodu, prieigomis. Knygoje remiamasi 
nauju sistemingu viso Daukanto istoriografijos korpuso perskaitymu ir sudaro pagrindą šios isto- 
riografijos sampratų ligtolinėje mokslinėje literatūroje ir populiarioje sąmonėje peržiūrai. Daukanto 
politinių idėjų pasaulis, koks jis atkuriamas šiuo tyrimu, nėra visiškai nežinomas, bet kartu inter- 
pretuojamas gerokai kitaip, nei buvo daroma iki šiol. Tyrimu rekonstruojami pagrindiniai„Lietuvos 
Herodoto“ politinės minties šaltiniai, kartu nuosekliau atsiskleidžia ir Daukanto istoriografinės 
kūrybos teorinės prielaidos, paaiškėja, kad Daukantas senovės Lietuvos konstitucinę ir politinę 
santvarką bei jos moralinius pagrindus apibrėžė pirmiausia remdamasis istorinėmis analogijomis, 
ypač antikinėmis, o ne tiesiog perkeldamas ir įvilkdamas pažangias savojo laikmečio politines idėjas 
į pracities drabužius. Išryškinami Daukanto požiūrio į tautos politinį savarankiškumą ir kultūrinį 
tapatumą, politinės bendruomenės ir jos valstybės santykio su individualiomis teisėmis ir laisvėmis 
išskirtiniai bruožai. 

Du skyriai iš šešių (4 ir 6) buvo skelbti mokslinėje spaudoje anksčiau, kaip ir apie pusę 1-ojo 
skyriaus “Bet visi anksčiau skelbti tekstai buvo papildyti, pataisyti ir išplėsti. Kiek daugiau nei 
pusė monografijos parašyta visiškai naujai. 


81 Politinio mąstymo istorija kurį laiką pripažįstama kaip atskira tyrimų sritis, kuri gali būti suprantama kaip politi- 
kos mokslų šaka, plačiau žr.: Wharmore, R. The History of Political Thought: A Very Sbort Introduction. Oxford: Oxford 

82  Pivoras, S. Baltvokiečių švietėjų poveikis lietuvių žadintojui Simonui Daukantui. Senoji Lietuvos literatūra, 2019, 

respublikonizmas ir verslumas. Darbai ir dienos, 2018, t. 70, p. 89-111. 

Prigimtinė teisė ir 


civilizacinė pažanga 


Prigimtinės teisės svarbą Daukanto istoriografijoje tyrinėtojai pastebėjo ir aptarinėjo. Vis dėl- 
to pati prigimtinės teisės teorija buvo, jos pėdsakų Daukanto istoriografijoje beieškant, supranta- 
ma pernelyg vadovėliškai, juolab kreipiant dėmesį tik į prigimtinės teisės modernias sampratas. 
"Tačiau romėniškoje ir ankstyvojoje modernioje politinėje mintyje prigimtinės teisės ir prigimti- 
nio teisingumo doktrina buvo ne ką mažiau svarbi. 


D Ciceroniškoji ir neostoicistinė 
prigimtinės teisės doktrina 


Ciceronas politinės ir teisės filosofijos darbus rašė matydamas Romos respublikos krizės 
apraiškas ir bandydamas apibrėžti teorinius Ir praktinius sprendimus respublikinės santvarkos 
tvermei užtikrinti. Tie sprendimai — konstitucinės santvarkos kaip aukštesnio lygio normų Ir 
taisyklių visumos, kuri būtų respublikos stabilumo ir tvermės garantas, teorija |. Konstitucinė 
santvarka, kurią palaikė Ciceronas, buvo pirmiausia paremta prigimtine teise. Apskritai Cicerono 
politinio mąstymo šerdimi galima laikyti jo prigimtinės teisės idėja paremtą pasaulio ir žmogaus 
sampratą . Bent kiek labiau išplėtota prigimtinės teisės samprata pirmąkart Vakarų politinėje 
mintyje pasirodo būtent Cicerono tekstuose *. Cicerono „Apie įstatymus“ (De Legibus) gali būti 
laikomas,„Europos prigimtinės teisės teorijos pamatais“ 

Ciceronas savo prigimtinės teisės sampratą rėmė daugiausia stoikų filosofija, nors ne aklai 
perimdamas, o originaliai interpretuodamas jos elementus ir sukurdamas gana savitą prigimtinės 
teisės doktriną. Stoicizmas buvo apskritai bent kiek geresnę reputaciją turinti filosofijos kryptis 
senovės Romoje, apskritai labai kritiškai vertinusioje filosofiją ir gilinimąsi [ją Stoicizmas pagrin- 
dine filosofijos dalimi laikė praktinę moralės filosofiją, etiką ir pi jos reikšmę praktiniame 
gyvenime, kas buvo aktualu Romos politizuotoje visuomenėje. Moralumas, pasak stoikų, yra 
ne kas kita, kaip gyvenimas pagal prigimtį, sekant prigimtį. į. Zmogiškoji prigimtis čia, aišku, pir- 
miausia suprantama kaip protingumas, racionalumas, kuris ir nurodo, jog žmogiškoji prigimtis 
jos tobulu pavidalu pasireiškia niekaip kitaip, kaip laikantis moralės „Moralė, kuri reiškia pareigų 
sau ir kitiems įvykdymą, yra ne šiaip kažkas, ko galima nepaisyti, 0 žmogiškojo gyvenimo būti- 
nybė, kaip tik ir sudaranti tai, kas gali būti suprantama kaip žmogiškumas. * Ciceronas perėmė 
stoikų nuostatą, kad žmogaus gyvenimo tikslas yra gyventi pagal prigimtį, kuri orientuoja į dory- 
bę: „Kai stoikai sako, kad didžiausias gėris yra gyventi pagal prigimtį, tai reiškia, mano požiūriu, 
visada remtis dorybe. 

Cicerono politinės filosofijos veikaluose prigimtinė teisė traktuojama kaip bet kurios teisinės 
sistemos pagrindas. O prigimtinė teisė remiasi žmogaus, kaip racionalios, socialios ir moralios 


83 Straumann, B. Crisis and Constitutionalism: Roman Political Thought from the Fall of the Republic to the Age of Revo- 
lution. New York, NY: Oxford University Press, 2016, p. 21. 

84 | Wood, N. Ciceros Social E Political Thought. Berkeley and Los Angeles: University of California Press, 1988, p. 70. 
85 Nicgorski, W. Ciceros Skepticism and His Recovery of Political Philosophy. New York: Palgrave Macmillan, 2016, p. 104. 
86  Asmis, E. Cicero on Natural Law and the Laws of the State. Classical Antiguity, 2008, Vol. 27 (1), p. 1. 

87  Balmaceda, C. Virtus Romana: Politics and Morality in tbe Roman Historians, p. 26. 

88 Ten pat, p. 26-28. 

89 Ten par, p. 29. 

būtybės, prigimties samprata. Pasak Cicerono, vienintelis matas, kuriuo remiantis galima skirti 
blogus įstatymus nuo gerų, yra prigimtis:„Atskirti gerus įstatymus nuo blogų negalima remiantis 
jokiu kitu standartu, kaip tik prigimties: "Tačiau prigimtinė teisė Cicerono traktuotėje nesuside- 
daiš konkrečių taisyklių, kaip reikėtų ar nereikėtų elgtis, rinkinio. Ciceronas nenurodo prigimtinės 
teisės reikalavimų ar draudimų normų, jų sąrašo. Ciceronas laikosi mąstymo tradicijos, kuri teisin- 
go elgesio neatskiria nuo moralės, tad prigimtinė teisė tiesiog visais atvejais reikalauja remtis mora- 
le, o konkretesnės elgesio taisyklės, paremtos prigimtine teise, kyla iš elgesio sąsajų SU dorybėmis 

Ciceronas laikomas teisės trilypio klasifikavimo pradininku. "Tautų teisė rodo prigimtinės 
teisės visuotinį pripažinimą. Taigi tautų teisė didele dalimi yra tas pats, kas ir prigimtinė teisė. 
O civilinė teisė egzistuoja dėlto,kad to reikalauja vietinės sąlygos, vietiniai įstatymdaviai turi mo- 
difikuoti universalią tautų teisę, tad individualių tautų teisė yra labiau specifinė ir detalesnė, atitin- 
kanti vietines sąlygas. Pasak politinės ir konstitucinės Cicerono minties tyrinėtojo Benjamino 
Straumanno, Ciceronas, kurį Straumannas laiko prigimtine teise paremto konstitucionalizmo 
(konstitucinės teorijos) pradininku, skyrė kelis teisės normų lygius, išskirdamas aukštesnio lygio 
normas, t. y. konstitucinę teisę. O konstitucinė teisė stovi ant prigimtinės teisės pamatų. Prigim- 
tinė teisė yra visų kitų teisės šakų ir lygių pagrindas. Konstitucinės teisės normos tokios yra, nes 
remiasi prigimtine teisė, ją apima ir išplečia. Hierarchiškai prigimtinė teisė yra aukštesnė už visas 
kitas, nes visa kita teisė turi inkorporuoti prigimtinės teisės normas“. Prigimtinė teisė Ciceronui 
reikalinga ir įvertinant žmonių sukurtų Įstatymų (pozityviosios teisės) pagrįstumą, nes įstatymai 
gali būti įvairūs, Įstatymus leidžia ir tironai. Pagrįstas yra tas Įstatymas, kuris remiasi ne Jėga,o tei- 
singu protavimu (recta ratio), kylančiu iš prigimties pažinimo. Būtent prigimtinės teisės vaidmens 
it ryšio su kitomis teisės šakomis samprata daro Cicerono konstitucinę teoriją originalią, palygi- 
nus su jo amžininkais ir graikų politiniais mąstytojais . Ciceronas taip pat buvo teigęs, kad ku- 
riant naujus įstatymus pagrindinis vadovas turi būti,protėvių paprotys“ (mos maiorum). Protėvių 
papročiai apskritai senovės Romos respublikos politinėje mintyje ir praktikoje buvo traktuojami 
kaip vienas iš konstitucinės santvarkos šaltinių “. 

Cicerono teisingumo koncepcija, suformuluota jo darbuose, laikoma vienu reikšmingiausių 
teisingumo tematikos nagrinėjimų, pasiekusių mus iš Antikos laikų. Teisingumas, pasak Cice- 
rono, nesiremia vien racionaliu privačiu interesu, naudingumu, nes vadovaudamiesi vien savais 
interesais žmonės bendradarbiautų tik tada, kai jiems tai būtų patogu. Teisingumas negali būti 
tik žmonių sukurtų nurodymų ar draudimų visuma, nes tada bet kuris asmuo tik skaičiuotų, kas 
jam naudingiausia, ir joks asmuo negalėtų būti vadinamas neteisiu, tik neatsargiu, nes sulaužęs 
draudimą jis būtų tik neįvertinęs bausmės rizikos . Tada nebūtų jokio teisingumo, nes nauda 
grįstas teisingumas iš viso nėra joks teisingumas: „Nėra jokio teisingumo, jeigu tai nėra teisingu- 
mas iš prigimties, 0 nauda grįstas teisingumas yra išnaikinamas tos pačios naudos.“ 

"Tai,kas teisinga, žmonės suranda gyvendami pagal prigimtį, sekdami prigimtį. Būdami iš pri- 
gimties geri (ingenii bonitas), jie vis tiek turi mokytis geriau pažinti ir suprasti iš prigimties kylan- 
čius moralaus gyvenimo reikalavimus savo protu, kadangi žmogiškoji prigimtis nėra nusakoma 
vien konkrečių taisyklių rinkiniu, ja galima vadovautis per tobulėjantį jos supratimą 

Ciceronas apskritai traktavo teisingumą kaip natūralų, įdiegtą žmonėms iš prigimties, t. y. 
išreiškiantį žmonių prigimties esmę ir sudarantį prigimtinės teisės pagrindą, nes teisingumas ne- 
gali remtis tik žmonių nutarimais ar daugumos pritarimu. Pasak Cicerono, „Ji teisę apspręstų 
žmonės, valdovų įsakai ar teisėjų nuosprendžiai, tai teisėta būtų plėšikauti, svetimauti ar klastoti 
testamentus, jeigu tik tas būtų patvirtinama daugelio balsavimu". Teisingumas yra prigimtinis, 
jo reikalavimai kyla iš pačios žmogaus prigimties. Itin svarbus Cicerono pastebėjimas, kad tokio 
teisingumo vienas svarbių aspektų yra bendro ir privataus gėrio atskyrimas, nes prigimtinio tei- 
singumo reikalavimai, pasak Cicerono, yra:„Pirma, nedaryti jokiam kitam žmogui žalos, nebent 
išprovokuotam neteisybės; o antra, kad bendros gėrybės būtų kiekvieno laikomos bendromis, 
o privačios kaip savo paties. Teisingumo natūralūs pagrindai ar, kitaip tariant, prigimtinio 
teisingumo esmė, pasak Cicerono, yra: „Pirma, nė vienas negali daryti žalos kam kitam; o antra, 
kiekvienas turi prisidėti prie bendros naudos. Ciceronas akcentavo ne tik žalos nedarymą, bet 
ir indėlį užkertant kelią neteisingumui. Ypač kiekvieno išmintingėsniojo pareiga tai daryti, daly- 
vaujant visuomeninėje-politinėje veikloje, nes teisingais santykiais paremtoje politinėje bendruo- 
menėje neteisingumo mažiau 

Ciceronui svarbi prigimtinė žmonių lygybė. Pasak kai kurių autorių, Cicerono požiūris dėl 
žmonių prigimtinės lygybės yra diametraliai priešingas Platonui ar Aristoteliui, kalbėjusiems 
apie prigimtinę nelygybę. Aristotelis, kaip žinoma, buvo požiūrio apie vergovę iš prigimties 
gynėjas. Cicerono teigimu, teisės esmė yra ta, kad ji riboja kiekvieną, neleisdama kam nors iškelti 
save virš kitų, o kam nors keliaklupsčiauti. Kiekvienas individas galėjo santykius su bendrapilie- 


“Teisės sistemos sąži- 


čiais grįsti remdamasis sąžiningos ir lygybę užtikrinančios teisės sistema 
ningumo matas ir kriterijus — prigimtinė teisė. Ciceronui teisingumas akivaizdžiai nėra vien tik 
legalumas, procedūrinis ar formalus teisinis teisingumas. Kalbėdamas apie teisingumą kaip apie 
dorybę Ciceronas jį vadina visų „dorybių šeimininke ir karaliene“ (domina et regina virtutum) “, 
nes teisingumas yra ta žmonių ypatybė, kuri padeda sukurti ir išlaikyti societas. Šiuo požiūriu jo 
darbe „Apie priedermes“ (De Officiis) pateikta ankstyviausia teorija, kuri apibrėžia teisingumo 
dorybę (teisingumo siekimą ir jo laikymąsi) kaip visuomenės pagrindą, suprantant, kad be teisin- 
gumo nėra jokios visuomenės“. Ši Cicerono teorija gali būti priešpastatoma tiek ortodoksinėms 
stoikų sampratoms, tiek visuomenės sutarties teorijoms 2 

Itin svarbu Ciceronui tai, kad žmonių bendrumas (socialumas) yra prigimtinis, nes būtent 


iš prigimtinio socialumo kyla teisingumas. Pasak Cicerono, „visoje moralės srityje, apie kurią 

kalbame, nėra nieko įžymesnio ar labiau visa apimančio už jungtį tarp žmonių, savitą bendrų 
interesų $ąsają, taip pat žmonių tarpusavio prieraišumą |. Cicerono požiūriu, kiekvienas in- 
dividas turi įgimtą bendruomenės troškimą, bendruomenė reikalinga ne tik kasdieniams po- 
reikiams tenkinti, bet ir tiesiog dėl jos pačios, kad žmogus nepalūžtų iš vienatvės. Netgi jei visi 
būtinieji poreikiai būtų patenkinti ir būtų galima džiaugtis neribotais malonumais, individui vis 
tiek reikėtų kitų žmonių draugijos: „Faktas, kad nė vienas nepasirinktų gyventi visiškoje izoliacijoje, 
kad ir gausiai aprūpintas malonumais, rodo, Jog mes esame gimę susijungti ir susisaistyti vienas su 
kitu bei sudaryti natūralias bendruomenes. Iš tikro mes turime prigimtą polinkį norėti padėti 
kitiems žmonėms, kiek tai įmanoma. | Pasak Cicerono, „žmonės yra gimę dėl žmonių, kad 
jie galėtų padėti vienas kitam. Tad mes turime šiuo atžvilgiu sekti prigimtį kaip mūsų vadovą, 
kartu prisidėti prie bendro visiems naudingų dalykų aruodo ir, apsikeisdami reikalingomis pas- 
laugomis, dalydamiesi kompetencija, pastangomis ir priemonėmis, įtvirtinti žmonių sandraugą 
vienas su kitu". Socialumas, Cicerono požiūriu, reikalingas ir dėsningas ne tik iš būtinybės, bet 
ir iš žmogiškojo pašaukimo, be socialumo nėra ir žmogiškumo. Cicerono, kuris remiasi stoikais, 
požiūriu, socialumas yra neatskiriamas nuo išminties ar protingumo (būti protingam reiškia 
būti socialiam), kaip savybės, jungiančios žmonių ir dievų pasaulį. Kadangi išmintis kyla iš 
socialumo puoselėjimo, pirmosios žmogaus pareigos yra socialinės pareigos | 

Cicerono požiūriu, individualios autonomijos ir nevaržomo veikimo savo nuožiūra siekis taip 
pat atitinka prigimtį “Cicerono koncepcijoje piliečio teisės kyla iš prigimtiniu teisingumu pa- 
remtų socialinių (ir politinių) santykių, yra teisingų santykių apraiška, ši koncepcija taip sujungia 
respublikos laisvę su jos piliečių laisve '. Ciceronas darbe „Apie įstatymus“ pateikia ir teisingo 
karo apibrėžimą: „Pradedant, vedant ir užbaigiant karus turi būti tiek stipriai paisoma teisingu- 
mo ir gerų ketinimų, kiek tai įmanoma.“ Čia jis prisidėjo prie įsitvirtinančios ideologijos, nes 
teisingo karo (bellum iustum) doktrina tapo svarbiu senovės Romos istoriografijos elementu | 

Nemaža dalis Cicerono prigimtinės teisės idėjų buvo perimta ir ASpNeno beksėionaikojs 
prigimtinės teisės teorijos plėtotėje, pavyzdžiui, šv. Tomo Akviniečio darbuose. Kita vertus, itin 
reikšminga buvo Cicerono įtaka XVII a. besiformuojančiai vadinamajai neostoicistinei prigimti- 
nės teisės teorijai, kurios žymiausi atstovai buvo Hugo Grotius ir Samuelis Pufendorfas. Tačiau 
Cicerono poveikis tuo neapsiribojo, daugelis antihobsininkų (Hobbeso požiūrio priešininkų) 
XVIII a. politikos mąstytojų, įskaitant Montesguieu, prigimtinės teisės klausimais rėmėsi Ci- 
ceronu““. Specialiuose tyrimuose detaliai aptartas ciceroniškos prigimtinės teisės sampratos 

perėmimas Grotius darbuose, didžiulė Cicerono įtaka. Žymiausiame Grotius darbe „Apie karo 
ir taikos teisę“ (De iure belli ac pacis, 1625 m.) labiausiai cituojamas autorius yra būtent Cicero- 
nas Remiantis tyrinėtojų skaičiavimais, Cicerono darbą „Apie priedermes' (De Offieiis) Gro- 
tius savo žymiausiame darbe citavo 90 kartų, o Pufendorfas savo, Apie prigimtinę ir tautų teisę“ 
(De iure naturae et gentium) šį Cicerono veikalą citavo 80 kartų “Kita vertus, nors apskritai Gro- 
tius citavo daug įvairių graikų ir romėnų autorių, didžiausią įtaką jo pažiūroms, o per jį jo tokiems 
pasekėjams kaip Pufendortas ir kiti, darė Ciceronas ir romėnų teisė". 

Kaip ir Ciceronas, Grotius laikė prigimtinę teisę nekintama žmonių pasaulio dalimi, nelaikė 
jos kylančia iš prigimtinės būklės ar dėl prigimtinės būklės. Grotius darbe De iure belli ac pa- 
cis prigimtinei teisei aiškinti skiriama labai didelė dalis, apie 40 procentų, viso darbo. Nors tokio 
plataus prigimtinės teisės apibūdinimo tikslas buvo tarsi ir šalutinis, siekiant paaiškinti vieną Iš 
teisingo karo priežasčių |. Grotius, plėtodamas prigimtinės teisės teoriją, perėmė Cicerono pri- 
gimtinio socialumo tezę“. Grotius savo veikalo De iure belli ac pacis įvade prigimtinę teisę siejo 
su žmogaus prigimtiniu polinkiu į socialumą (appetitus societas). Šis polinkis yra minimalaus so- 
cialinio sugyvenimo užtikrinimo sąlyga, kuri taip pat numato individo savęs paties ribas. Nes ta 
individo savęs paties sritis yra nustatyta nuo gimimo, kaip individo gyvybė, laisvė, kūnas ir visa 
kita gamtoje, ko būtinai reikia individo būtiniausiems poreikiams tenkinti. Tiems būtiniausiems 
poreikiams priskirtinas ir daiktų kaip nuosavybės savinimasis bei sutarimu paremti santykiai su 
kitais individais.„Prigimtinė laisvė“ yra veiklos laisvė, kuri reiškia gebėjimą daryti tai, ką žmogus 
nori daryti. Laisvas žmogus yra savo nuožiūra gebantis veikti individas. 

Prigimtinė teisė Grotius požiūryje yra pirmenybinė, palyginti su kitomis teisės šakomis ar sriti- 
mis. Esminė sąvoka, kuria remiasi Grotius, apibūdindamas tiek santykius tarp individų, tiek tarptau- 
tinius santykius, yra teisingumas, kuris susieja tarptautinę teisę su prigimtine. Tarptautinė teisė turi 
remtis prigimtine teise ir jai neprieštarauti. Grotius pagrindinė tezė, kaip yra nustatę jo darbus tyrę 
autoriai, ta, kad tarptautiniai santykiai ir tarptautinė teisė turi būti grindžiami teisingumu. Teisingu- 
mas tiek žmonių, tiek valstybių tarpusavio santykiuose yra esminis prigimtinės teisės reikalavimas. 
Būtent teisingumas yra tas matas, kuriuo turi ir gali būti pamatuojama, ar karas yra teisingas, ar ne. 
Bet svarbiausia, kad kiekviena tarptautinė sutartis, kuri grįsta teisingumu ir sudaryta sąžiningai, yra 
paremta prigimtine teise. Jos reikia laikytis. Prigimtinė teisė reikalauja laikytis sąžiningų susitarimų. 

Karai, Grotius požiūriu, yra suderinami su prigimtine teise, iš tikro netgi kyla iš subjektyvios 
prigimtinės teisės bausti tuos, kurie pažeidinėja kitų teises . Tokias teises turi individai, turi ir tau- 
tos. Grotius skyrė tris teisingo karo priežastis: gynimasis nuo daromos žalos, atsiėmimas, kas tei- 
sėtai priklauso už skriaudą (pasisavintą nuosavybę, skolą), ir bausmė už praeities piktadarybes . 


121 Straumann, B. Roman Law in the State of Nature: The Classical Foundations of Hugo Grotius Natural Law. Cam- 
bridge: Cambridge University Press, 2015, p. 76. 

122 Nussbaum, M. C. The Cosmopolitan Tradition. A Noble but Flawed Ideal. Cambridge, Massachusetts: The Belknap 
Press of Harvard University Press, 2019, p. 256. 

123 Straumann, B. Roman Law in tbe State of Nature, p. 6; Hawley, M. C. Natural Law Republicanism, p. 97. 

124 Jones, M. Natural Law as True Law. The Cambridge Companion to Hugo Grotius. Edited by Randall Lesaffer and 
Janne E. Nijman, Cambridge: Cambridge University Press, 2021, p. 142—143, 

25  Neft, S. C. Introduction. Grotius, H. On the Law of War and Peace. Student edition, edired and annotated by 
Stephen C. Neff. New York: Cambridge University Press, 2012, p. XXIV-XXV. 

26 Straumann, B. Roman Law in the State of Nature, p. 95. 

27 Ten par, p. 181. 

128 Haakonssen, K. Hugo Grotius and the History of Political Thought. Political Theory, 1985, Vol. 13(2), p. 242. 
129 Grotius, H. The Rights of War and Peace, 2.1.2; Draper, G. I. A. D. Grotius Place in the Development of Legal. 
deas about War. Hugo Grotius and International Relations. Ed. Hedley. Bull et al. New York: Oxford University Press, 
990, p. 195. 


VIRTUS LITUANA. Politinė mintis Simono Daukanto istoriografijoje 


Saulius Pivoras 


25 


VIRTUS LITUANA. Politinė mintis Simono Daukanto istoriografijoje 


Saulius Pivoras 


26 


Apskritai tautų tarpusavio santykius Grotius įsivaizdavo pagal analogiją su žmonių tarpusavio 
santykiais, tad tarptautiniuose santykiuose taip pat reikia remtis prigimtinio socialumo orientyru, 
kuris skatina pirmiausia kooperuotis ir bendradarbiauti, o ne konHliktuoti. Valstybės sudaro tarp- 
tautinę bendruomenę, kuri remiasi bendromis normomis. Jokia valstybė negali elgtis neteisėtai. 
Tarptautiniai santykiai remiasi prigimtinės teisės principais ir tarpusavio susitarimais tarp tautų. 
Jais gali būti suformuota glaudžiausia sąjunga, tačiau, pripažindamos bendras normas, valstybės 
išlaiko savo individualumą. Grotius buvo susipažinęs su Jeano Bodino ir kitų pradėta vystyti su- 
verenios valstybės samprata, tačiau jai savo darbuose Jis teikė tik ribotą reikšmę, kadangi pagrindinis 
atskaitos taškas jo darbuose buvo visų žmonių bendruomenė, ciceroniška societas bumana 

Stoikų poveikis ryškus Samuelio Pufendorfo, laikiusio save Grotius sekėj u, darbuose. Pufen- 
dorfas savo De iure naturae et gentium stoikų autorius citavo daugiau kaip 300 kartų . Pufen- 
dorfo prigimtinės teisės koncepcija išsiskyrė tuo, kad jis kaip prigimtinės teisės šaltinių stengėsi 
nenurodyti nei Dievo valios, nei visuomenės moralės. Vietoj to prigimtinę teisę siejo išskirtinai su 
Žmonių savisaugos siekiu, tačiau įrodinėdamas, kad savisaugos siekis yra visiškai suderinamas su 
socialumu Prigimtinės teisės normų pagrindas yra protu pademonstruojamas Jų esmingumas 
žmonių socialumui (socialitas) išlaikyti. Pufendorfas subjektyvias žmonių prigimtines teises 
kildino iš objektyvaus prigimtinio įstatymo, skyrė kelias jų kategorijas, tačiau svarbiausia iš su- 
bjektyvių prigimtinių teisių laikė laisvę (Iibertas), kaip jis ją apibūdino, galią savo veiksmų atžvilgiu, 
t.y. žmogaus fizinės ir moralinės asmenybės (kūno, veiksmų, orumo) nepavaldumą, nepajungimą 
kam nors kitam nei jis pats: 2 

Apskritai neostoicistinė prigimtinės teisės teorija, plėtojama Hugo Grotius ir Samuelio Pu- 
fendorfo, prigimtinio socialumo sampratą perėmė būtent iš Cicerono. Kalbėdamas apie tai, kad 
žmogus apskritai turi natūralų polinkį bendrauti ir bendradarbiauti su kitais žmonėmis, Pufen- 


36 


dorfas kaip šaltinį nurodo būtent Ciceroną ““. Pufendorfas, panašiai kaip ir Ciceronas, prigimtinę 
žmonių lygybę siėjo su prigimtiniu socialumu teigdamas, kad teisinė lygybė (teisių lygybė) kyla iš 
vienodai visiems žmonėms galiojančios pareigos puoselėti socialinį gyvenimą, kuris yra „integrali 
žmogiškosios prigimties dalis“ '. Kartu teisinė lygybė paremta ne susitarimu, 0 prigimtine teise, 
kurios pagrindas savo ruožtu yra būtinybė ir pareiga praktikuoti prigimtinį socialumą. Funda- 
mentali iš prigimtinės teisės išplaukianti prievolė, Cicerono ir Pufendorfo akimis, yra žmogiškojo 
socialumo puoselėjimas, kuris nėra altruistinis, o kyla iš giliausio žmogiškojo savanaudiškumo. 

1-2: Zmogiškoji prigimtis, teisingumas ir 
prigimtinė teisė Simono Daukanto veikaluose 


Prigimtine teise Daukantas susidomėjo anksti. Prigimtinės teisės kursą, kurį skaitė Simonas 
Malevskis, VU rektorius, Daukantas Vilniaus universitete klausė 1816-1817 mokslo metais. 
Tų mokslo metų Moralinių ir politinių mokslų fakulteto paskaitų prospekte buvo rašoma, kad 
šiame kurse bus kalbama, „kas sudaro ir kuo remiasi žmonių civilinė ir politinė visuomenė: ypa- 
tingai bus stengiamasi išdėstyti bei įrodyti teisingumo ir visuomeninių santykių principus. 
Nuoto laiko prigimtinė teisė tapo svarbiausia teorine Daukanto politinio mąstymo dalimi. Nors 
Daukanto veikaluose tiesioginių nuorodų (išnašose ar tekste) į Cicerono, Grotius ar kitų prigim- 
tinės teisės teoretikų darbus nėra, skirtingai nuo M. Baar klaidingo tvirtinimo“, jų idėjų įtaką 
galima atsekti. Pirmiausia remiantis Daukanto skaityta literatūra. 

Studijų Vilniaus universitete metu Daukantas 1818 m. skolinosi iš universiteto bibliotekos 
knygas, tarp jų — ir Cicerono. * Cicerono darbais Daukantas domėjosi ir vėliau. Tai rodo, kad 
sudarinėdamas įdomesnių ir galimai Įsigytinų knygų sąrašus iš skaitomos periodinės vokiškos 
spaudos Daukantas 1836 m. pasižymi, kad yra „labai išgirtas“ Cicerono laiškų leidimas, išėjęs tais 
metais". Apskritai Daukantas itin vertino Ciceroną, savo bibliotekoje turėjo, nors neaišku, kada 
įsigytą, pilną 12 tomų Cicerono raštų rinkinį lotynų kalba, išleistą 1780-1787 m. Cveibriukene, 


“Iš politinei, teisinei ir moralinei minčiai svarbių Cicerono veikalų minimo XVIII a. 


Bavarijoje 
pabaigos leidimo 10 tome buvo teorinės etikos veikalas „Apie gėrio ir blogio ribas“ (De finibus 
bonorum et malorum) , 11 tome - politinės ir teisinės filosofijos darbas „Apie įstatymus (De 
legibus) „o 12 tome - praktinės etikos traktatas „Apie priedermes' (De offeiis) “. Daukantas 
1822 m. pusmečiui buvo iš Vilniaus universiteto bibliotekos pasiskolinęs Grotius veikalą „Apie 
karo ir taikos teisę" (De iure belli ac pacis) „Tą pusmetį Daukantas rengė teisės baigiamąjį magis- 
tro darbą, kurio tema buvo susijusi su prigimtine teise. 1822 m. Daukantas Įgijo teisės magistro 
laipsnį, apsigynęs darbą „Apie tėvo valdžią pagal prigimtinę, romėnų ir krašto teisę (De patria po- 
testate secundum leges naturales, romanas et patrias) ". Išlikusioje Daukanto asmeninėje bibliotekoje 
Grotius darbų nėra, bet tai nereiškia, kad jisjų nebuvo Įsigijęs, nes Daukanto biblioteka išliko ne 

visa. Joje Daukantas tikrai turėjo Grotius pasekėjo Samuelio Pufendorfo darbą „Apie prigimtinę 
ir tautų teisę (De iure naturae et gentium) (1672), taip pat Otto Everardo knygą, komentarus 
kitam Pufendorto darbui „Apie žmogaus ir piliečio pareigas" (De officio hominis et civis), kuris iš ti- 
krobuvo trumpesnė anksčiau minėto pagrindinio Pufendorfo darbo apie prigimtinę teisę versija. 

Daukanto darbuose galima gana aiškiai identifikuoti Cicerono darbo „Apie dievų prigimtį 
(De natura deorum) įtaką. Įsidėmėtina, kad šio Cicerono darbo Daukantas turėjo net dvi kopijas. 


“L okitą 1 l-ajame Cicerono rinktinių raštų tome, kur, be šio 


Vieną išleistą atskira knyga 1723 m. 
darbo, taip pat buvo dialogas „Apie įstatymus. „Pati gamta visų mūsų sielose įdiegė supratimą“ 
apie dievus (in omnium animis eorum notionėm inpressisset ipsa natura), „turime įgimtą supratimą 
apie dievus (innatas cognitiones babemus), | tvirtino vienas iš dialogo dalyvių Cicerono darbe 
„Apie dievų prigimtį, Velleius, pristatydamas epikūrininkų poziciją ir remdamas „įgimto supra- 
timo sąvoką Epikūro prolepsis (išankstinio suvokimo) koncepcija. Su būtent šiais tvirtinimais 
sutinka ir kiti Cicerono dialogo dalyviai, atstovaujantys stoicizmo ir skepticizmo filosofinėms 
mokykloms '. Daukantas „Būdas senovės lietuvių, kalnėnų ir žemaičių“ išsako tą pačią mintį: 
„Kožnas žmogus turi širdyj € savo įgimtą nuomonę apie Dievą“ Ši idėja apie įgimtą dievo sam- 
pratą, įgimtą dievobaimingumą yra visiškai priešinga Rousseau tezei, kuris laikė, kad tiek Dievo 
idėja, tiek teisės samprata negali būti Įgimtos, nės kitaip jų nereikėtų mokyti 

Stoikų filosofijos atstovas Balbus veikalo „Apie dievų prigimtį dialoguose etimologizuoja 
dievų vardus, nes, stoikų manymu, ankstyvieji žmonės prigimtinėje būklėje nebuvo veikiami ža- 
lingų socialinių įtakų ir turėjo aiškesnį gamtos supratimą. Jų išmintis buvo užkoduota mituose 
kaip alegoriniuose pasakojimuose arba per laiką buvo iškraipyta. "Tačiau senosios, aiškios sąvo- 
kos buvo išlaikytos žodžių kilmėje, žodžių pradinėse reikšmėse, kurias reikia atkurti . Cicerono 
„Apie dievų prigimtį aiškinama, kad romėnų Jupiterio vardas yra kilęs nuo žodžių „gelbstintis 
tėvas (iuvans pater), į kurį kreipiamasi Jove, o šio žodžio kilmė yra nuo veiksmažodžio iuvare 
(padėti, gelbėti) “Daukantas, aptardamas Perkūno vardo reikšmes, jas sieja su „tėvo“ reikšme, 
panašiai kaip Cicerono darbe su šia reikšme sietas Jupiteris: „Tarė jį kaipo didžiai gerą ir malo- 
nų tėvą esantį, kursai, išgūžęs savo šilima perą, paleido jį į pasaulį, idant tenai kožnas pagal sau 
įduotos gamtos gyvenimą atliktų. Daukantas Perkūno vardo reikšmę ir kilmę apibūdina kaip 
pasaulio,išperėtojo, nurodydamas gamtos reiškinį perkūniją senovės lietuvių laikytą šio dievo ga- 
lios pasireiškimu: „Kas kitas yra Perūnas, arba Perkūnas, o kas kitas perkūnija, kaipogi Perūnas 
yra įkūrėjas viso pasaulio, beje, kursai išperėjo arba įkūrė visą pasaulį, o perkūnija yra jo galybė, 
kurią jis reiškia. ** Pasak Daukanto, „sutinkant senovės raštams linkui nuomonės lietuvių apie 
dievą su žodžiais, šiandien jų kalboj tebkalbamais, gana bus dėl patvirtinimo tą dar priminti, jog 

patys grekonys tarė Šį pasaulį nuo šilimos kilusį. Iš tikro ugniai buvo skiriamas nemenkas vaidmuo stoikų 
gamtos ir religijos filosofijoje. Jos atstovas Balbus Cicerono „Apie dievų prigimtį dialoguose kalba apie ak- 
tyvųjį principą, veikiantį gamtos kūnuose, kurio pasireiškimas yra tam tikros rūšies ugnis, kuriai būdingas 
savaiminis judėjimas. Ir nors yra daug dievų, aktyvusis principas yra pagrindinis stoikų Dievas“. Būtent 
stoikai perėmė Heraklito mokymą, kad kosmosas kilo iš ugninio įkvėpio (pneuma), kuris ir toliau palaiko visą 
kosmosą gyvą. Apskritai itin dažnai aiškindamas, kad lietuvių pagonių dievų vardai iš tikro buvo duoti nu- 
rodant tam tikras Apvaizdos savybes, privalumus ar galias, Daukantas naudojasi alegorezės ir etimologiza- 
cijos technika, kuri buvo žinoma stoikų religijos filosofijoje ir kurią Daukantas, tikėtina, perėmė iš Cicerono 
„Apie dievų prigimtį, kur ji buvo aptarinėjama 

Gyvenimą pagal žmogiškąją prigimtį Daukantas traktuoja kaip virtus laikymąsi. Tarp lotynų kalbos žo- 
džio virtus reikšmių lietuvių kalba, kurias nurodo Daukantas, yra „gamta“ ir„dorybė“ („cnata') “|, kas reiškia 
tokį žmogiškosios prigimties apibrėžimą, kur žmogiškosios prigimties pagrindas suprantamas kaip vadova- 
vimasis morale remiantis racionalaus mąstymo gebėjimais. Žmogiškoji prigimtis — tai moralinio įstatymo 

pažinimas ir jo laikymasis. Virtus domestica Daukantas verčia kaip ,tiewu doribe .„Dorybė“ yra virtus. Sia 
reikšme Daukantas šį terminą „Istorijoje Žemaitiškoje“ vartoja apie 60 kartų. Daukantas apskritai skiria dvi 
„gamta arba natūra“ bei 2) „gamta 
. „Prasmoje lotynų kalbos“ kaip linksniavimo pavyzdys teikiamas žodis virtus su po kablelio 


gamtas, t. y. fizinę ir moralinę prigimtį, kurias jis atitinkamai vadina 1) 
arba cnata'* 
sekančiu jo vertimu kaip „gamta arba cnata  . Neretai, pabrėžiant dorybės ir prigimties ryšį, jis dar vartoja 
frazę „dorybė ir gamta“. Senovės lietuvių gyvenimas, pasak Daukanto, ir buvo paremtas tuo, kad gyvenime 
reikia vadovautis prigimtimi ir protėvių virtus: „Sekti gamtą ir dorybę savo bočių probočių.“* „Gamta“ čia 
šiuo atvėju reiškia žmogaus prigimtį, o ne fizinę gamtą. O žmogaus prigimtis yra sociali, racionali ir morali. 
Tai pažiūra, kuri atitinka stoicizmo etiką, pasak kurios, gyvenimas pagal prigimtį ir dorybe paremtas gyvė- 
nimas yra susiję ir vienas nuo kito priklauso“. Šis stoikų mokymas, be kita ko, pristatomas Cicerono „Apie 
priedermes' |. Tiek, kiek yra neracionalūs, žmonės priklauso nuo gamtos tokiu pat būdu, kaip ir augalai 
ar gyvūnai, bet vystydami racionalumą j ie gali sekti prigimtimi sąmoningai, tai traktuodami kaip tikslą, o ne 
tik kaip suvaržymą. Tiksliau, dorybė reikalauja gyventi sekant žmogiškąja prigimtimi ne tik ta prasme, kad 
neleidžia išvengti žmonėms būdingo gyvenimo, bet ir ta prasme, kad, turėdami protą, žmonės ne tik turi 
motyvus, O ir gali juos apmąstyti bei savo gyvenimą sąmoningai tvarkyti pagal juos |. Daukanto tekstuose 
minimas gyvenimas sekant,gamtą ir dorybę, kuris esą buvo būdingas senovės lietuviams, pirmiausia yra ne 
romantiškas glaudaus ryšio tarp žmogaus ir fizinės gamtos nurodymas, o moralaus gyvenimo įvardijimas. 
Nors Daukantui, aišku, svarbus ir harmoningas ryšys su fizine gamta, kuris padeda gyventi teisingai. 
Daukantas domėjosi stoikais ir jų mokymu, be kita ko, žinojo jį iš Cicerono tekstų. Domėjimąsi rodo spe- 
cialiai pridėtas komentaras Nepoto darbo vertimo išnašoje, paaiškinant apie Kitijaus vietovę Graikijoje, kad 

tai „tėvainė Zenono, įkūrėjo išminties stoikinės (t. y. stoikų-SP)' . Taip pat Daukanto rengtame 
lenkų ir lietuvių kalbos žodyne yra lenkiški žodžiai stoik ir stoicyzm „nors jų lietuviški atitikmenys 
ir nepateikiami. Senovės Romos respublikoje vienas žinomiausių stoikų pasekėjų buvo Katonas 
Jaunesnysis, gyvenimą baigęs savižudybe gresiant pralaimėjimui pilietiniame kare prieš Cezarį. Juo 
žavėjosi Ciceronas, savo darbe „Apie priedermes pabrėžęs, kad Katonas pasirinko mirtį remda- 
masis tais stoicizmo principais, kurių laikėsi visą gyvenimą, ryžosi geriau mirti nei stoti tirono aki- 
vaizdoje ir laukti jo malonės. Katono mirties istoriją gerai žinojo (matyt, ne be Cicerono pagal- 
bos) ir Daukantas, ką rodo jo komentaras Nepoto vertimo išnašoje, pažymint, kad Utikos vietovė 
yra Katono Jaunesniojo mirties vieta. 

Daukantas mėgo ir vertė į lietuvių kalbą Fedro pasakėčias, pirmiausia dėl moralinių pamo- 


„Fedro pa- 


kymų juose. O Fedro moralizmas yra būtent stoicistinis, remiasi stoikų idėjomis“ 


sakėčiose yra ir Cicerono politinės filosofijos idėjų Pasakėčių vertimo pratarmėje ir įžangoje 
Daukantas kelis sykius kartojo, kad pasakėčios naudingos tuo, jog moko,„kaip doru ir išmintingų 
pastoti „kiekvieną moko bukliai elgtis. 

Daukantas išsakė identiškus Cicerono (taip pat Grotius ir Pufendorfo) požiūriui teiginius 
apie prigimtinį socialumą, bendruomeniškumą' . Ar, Daukanto terminais, prigimtinį draugiš- 
kumą, nes visuomenė Daukantui — tai „draugiba“, o visuomenės narys - „draugas“. Žmonės 
negali gyventi nepalaikydami draugijinių, socialinių ryšių: „Žmogus nuo pirmosios dienos lig 
savo paskuojės karšaties turi visados draugėj gyventi, kaipogi be draugės nieksai negalėtų ant 
svieto patekti, o ir gimęs be jos ilgainiui pragaištų |, oir „didžia nelaima yra žmogui be draugės 
[draugijos - S. P.] gyventi. 

Daukantas itin vertino teisės ir teisingumo vaidmenį žmonių santykiuose. Daukantiškas 
teisingumo ir teisės traktavimas atitinka Cicerono požiūrį. Teisingumas kiekvienam — tai pro- 
porcingas teisingumas. „Istorijoje Žemaitiškoje“ pasakoma visiškai tiksliai: „Teisybę pagal pri- 
valumus alvienam darys. Tai - gerai žinomo dar graikų teisingumo apibrėžimuose teiginio 
apie proporcingą teisingumą suum cuigue tribuere („kiekvienam savo atiduoti ), reiškiančio, kad 
kiekvienas turi savo teisių ar kad atskiram asmeniui pripažįstama tai, kas jam priklauso, apibū- 
dinimas. Teisingumas kaip „kiekvienam savo“ dar antikinėje visuomenėje buvo suprantamas 
kaip priešingybė, kai negerbiamas žmogaus statusas, jam nepripažįstama, kas akivaizdžiai yra 

jo, jam priklauso. Platono dialoguose pateikiama senovės Graikijoje plačiausiai paplitusi šios 
formulės samprata, o būtent, kad pagal ją teisingumas yra padėti savo draugams ir kenkti prie- 
šams' '. Aristotelis patikslino teisingumo sampratą, išskirdamas teisingumą plačiąja prasme, kaip 
moralinę kategoriją, ir teisingumą siaurąja prasme. Teisingumas siaurąja prasme yra susijęs su tei- 
singu gėrybių dalijimu. „Kiekvienam savo gali būti laikomas teisingumo siaurąja prasme apibū- 
dinimu, pagal kurį gėrybės skirstomos pagal nuopelnus ar pagal tai, kas ko vertas “. Ciceronas 
formulę suum cuigue minėjo daugelyje savo darbų. Jis aiškino, kad pasakymas, jog teisingumas 
kaip „kiekvienam savo“, remiantis stoikais, vestinas iš prigimtinio įstatymo (prigimtinės teisės) 
apibrėžimo, teigiančio, kad tai yra „aukščiausia gamtoje įdiegta išmintis, kuri įsako, kas turi būti 
padaryta, ir draudžia daryti priešingai |. „Apie įstatymus“ Ciceronas teigė, kad pats graikiš- 
kas terminas nomos yra kilęs iš pasakymo „kiekvienam savo“: „Įstatymas yra išmintis, kuri įsako 
žmonėms elgtis teisingai ir draudžia elgtis neteisingai; galvojama, kad tas terminas graikų kalba 
yra išvestas iš kiekvienam savo. Ulpianas, vienas žymiausių senovės Romos teisininkų, remda- 
masis Ciceronu traktavo „kiekvienam savo“ kaip vieną Iš pagrindinių romėnų teisės principų, gre- 
ta tokių principų kaip niekam nedaryti žalos ir gyventi sąžiningai (Iuris praecepta sunt baec: boneste 
vivere, alterum non laedere, suum cuigue tribuere) Iš tikro šis klasikinis požiūris rodo, kad niekada 
neteisinga pabloginti kieno nors padėtį, palyginti su tuo, kokia ji yra. Daukantas frazę „Istorijoje 
Žemaitiškoje“ apie „teisybę pagal privalumus alvienam" pateikia perpasakodamas Vaidevučio le- 
gendą, ką daro remdamasis Kojalavičiumi “tačiau Kojalavičiaus Lietuvos istorijoje teiginio apie 
„teisybę pagal privalumus" nėra. 

Įgimtas teisingumas, tiek tarpusavio santykiuose, tiek santykiuose su gretimomis tautomis, 
anot Daukanto, yra esminis senovės lietuvių bruožas. Šia prasme teisingumas suprantamas ne tik 
kaip objektyviai egzistuojanti realybė („teisybė  ), bet ir kaip natūralus jo laikymasis („teisumas'): 
„Teisumas darbuose bei kalboj ne vien visų saugojamas, bet alvienam įgimtas: Teisingumas 
yra būtina gyvenimo visuomenėje sąlyga, nes teisingumą reikia traktuoti kaip,įgimtą kiekvienam 
žmogui, be kurio nei vienas negalėtų draugėje gyventi. Daukantas, be kita ko, perpasakojo 
„Justino istorijoje“ rastą tvirtinimą apie skitų, kuriuos Daukantas laikė seniausiais žinomais lietu- 
vių protėviais, įgimtą, o ne įstatymais suformuotą teisingumo supratimą: Teisybė tautos didžiau 
apgimimu, nekaip įstatymais, užlaikoma: „Darbuose“ Daukantas apskritai skitus tiesiogiai pa- 
vadino tolimais lietuvių protėviais daugiau nei 20 kartų. Skitų papročius„Darbuose“ Daukantas 
apibūdino remdamasis dar ir Herodotu „0 remdamasis „Justino istorijos“ teiginiais apie skitus, 
esą niekinančius auksą, ir prielaida, kad skitai — lietuvių protėviai, tvirtino, jog lietuviai „auksą ir 

““. „Istorijoje Žemaitiškoje“, remdamasis Justinu ir 


sidabrą niekino, kaip jei jų probočiai skitai“ 
Herodotu, Daukantas tvirtino buvus daug įvairiais vardais vadintų „skitų tautos giminių", o dar 
dalis skitų buvo sėslūs, kita dalis — klajokliai . Gediminui Daukantas priskyrė viešoje kalboje 
išsakomą raginimą lietuvių kariams, žygiuojantiems į Kijevą, atsiimti kažkada protėvių skitų val- 

“V tiek ir „Pasakojime 2 


dytas žemes tiek „Darbuose“ “|, tiek „Istorijoje Zemaitiškoje 

I .Justino istorijoje“ buvusius tvirtinimus, kad primityvi, rašytinės teisės neturėjusi skitų gen- 
tis iš prigimties gebėjo vadovautis teisingumu, kad ši pirmykštė tauta iš tikrųj ų morale lenkė civi- 
lizuotas, buvo atkreipęs dėmesį tiek H. Grotius |, tiek S. Pufendorfas '. Abu prigimtinės teisės 
korifėjai Justino epitomę gerai žinojo, ja rėmėsi grįsdami įvarius savo bendresnius tvirtinimus is- 
toriniais pavyzdžiais iš šio veikalo, konkrečiai Pufendorfas savo darbe De iure naturae et gentium 
rėmėsi Justino veikalu bent 11 nuorodų. Tiesa, priskirdamas skitams „teisingumą iš prigimties, 
Justinas ( Trogas) nebuvo originalus. Panašiai germanus apibūdino Tacitas, o Gajus Salustijus 
Krispas prigimtinį teisingumą teigė buvus būdingą ankstyviesiems romėnams, iki jų sugedimo: 
„Teisę ir teisingumą turėjo daugiau iš prigimties negu iš įstatymų. Vaidus, nesantaiką, neapykantą 
skyrė priešams, o pilietis su piliečiu dėl dorybės varžėsi. | 

Glaudžiausiai su prigimtine teise susijusi ar mažiausiai nuo jos nutolusi yra paprotinė, ne- 
kodifikuota teisė. Ar tiesiog papročiai. Kiek Daukantas laiko prigimtinę teisę susijusią su papro- 
čiais? Jo požiūris atrodo panašus į Samuelio Pufendorfo, kurio veikalą apie prigimtinę teisę De 
iure naturae et gentium Daukantas, rašydamas savo darbus, bent jau „Istoriją Žemaitišką“ ir vėles- 
nius, turėjo po ranka. Putendorfas teigė, kad rekonstruoti prigimtinę teisę iš papročių yra sunku, 
nes nė viena tauta negyvena grynai pagal prigimtinę teisę, papročiai skiriasi. Bet, kita vertus, ilgai 
išlaikytas paprotys įgyja prigimtinės teisės bruožų“. 

Žmogiškoj i prigimtis yra tiesiogiai susijusi su laisve veikti. Pasak Daukanto, siekis įgyvendinti 
savo troškimus skatina veiklumą, o negalėj imas pasiekti tai, ko trokšta, žmogų gniuždo: 

„Regis, tokia yra žmogaus gymė, jei ko pradeda jis kėtėti ir geisti, tuo metu randas jo dūšioj 
tokia stiprybė, galybė ir kantrybė, jog netikimus daiktus išdaro, idant tiktai savo sykį pasiektų, 
bet jei to, ko geidžia, negal prigauti, tuo kartu ta aitra žmogaus gursta ir gaišta veikiaus nekaip 
ana kėlės, ir žmogus pats randas bugiu ir droviu, kaip kad pirma buvo stipriu, gudrių ir bukliu 
alviename atsiėjime.““' „Būde“ Daukantas teigia: „Žmogus nori visada laisvu gyventi ir taip rė- 
dytis, kaip tiktai jam gerai geriausiai būtų. 

Pagonių lietuvių teises Daukantas gina, tiksliau, kritikuoja jų nepaisymą ir neigimą ne 
todėl, kad pagoniškąją pasaulėžiūrą ar vertybes laikytų savaime teisingomis ar be išlygų gerb- 
tinomis, bet remdamasis prigimtine teise. Ne objektyvaus prigimtinio moralinio Įstatymo, 
(e) subjektyvių prigimtinių teisių sampratos versija. Krikščionybės skleidėjai neturėjo teisės 


195 Ten par, p. 70. 

196 Istorija Žemaitiška, t. 1, p. 24. 

197 Darbai, p. 259, 

198 Istorija Žemairiška, t. 1, p. 534. 

199 Pasakojimas, p. 409. 

200  Grotius, H. The Rights of War and Peace, 2.2.2. 

201 Pufendorf, S. von. Of tbe Law of Nature and Nations Eight Books, 2.3.7. 

202 Gajus Salustijus Krispas. Katilinos sgmokslas. Jugurtos karas. Vilnius: Vaga, 1973, p. 14. 
203 Pufendorf, S. von. Of tbe Law of Nature and Nations Eight Books, 2.3.9. 

204 Istorija Žemaitiška, t. 1, p. 342. 


205 Būdas, p. 561. 


nepaisyti prigimtinės teisės — tokia Daukanto pozicijos esmė. Apie patį Kryžiuočių ordiną 
Daukantas rašė, kad jis įkurtas „ant gėdos žmogaus gymės “|, vėliau kryžiuočius Daukantas 
smerkia, kad Jie,„gymės pačios įstatymus mynioja „nė kokios teisybės neužlaiko ir orumą 
žmogaus gymės mynioja po kojomis“. Teisių nepripažinimas pagoniams lietuviams, prie- 
vartinis jų krikštijimas ir žemių atėmimas buvo neteisėtas ir neteisingas, prigimtinio žmogaus 
orumo (dignitas  ) paniekinimas. Pirmiausia neteisėtas buvo teisės į nuosavybę nepripažinimas. 
Daukantas pabrėžia žemaičių atstovus Konstanco bažnytiniame susirinkime tvirtinus: „Pago- 
nys nupelnytus turtus gali veldėti, beje, Dievo įstatymai negal naikinti gymės, arba natūros, įsta- 
tymų. Tokie iš tikro buvo Krokuvos universiteto rektoriaus Pawelo Wlodkowiciaus, atsto- 
vavusio Lenkijos ir Lietuvos pozicijai ginčuose su Ordinu Konstanco bažnytiniame susirinkime 
1414-1418 m., suformuluoti argumentai, 0 tai rodo Daukantą įdėmiai studijavus Konstanco 
susirinkimo dokumentus. Wlodkowiciaus prigimtinės teisės samprata apskritai buvo sufor- 
muluota remiantis stoicistine tradicija, kur prigimtinės teisės principai išvedami iš nekintančio 
aukščiausio proto / išminties“. Taigi, Daukantas galėjo remtis ir vietiniu, Cicerono ar stoikų 
pažiūromis paremtų, Lenkijos ir Lietuvos teisinių argumentų paveldu. 

Karus Daukantas, kaip ir Grotius, laikė neišvengiamu politinės tikrovės elementu, apie se- 
novės lietuvius rašė: „Karė rodės visiems įgimta ,„karių [daugiskaita nuo „karė“ — S. P) geidė, 
kurios, rodos, buvusios įgimtos lietuviams ir žemaičiams“ ',„karę lietuviai ir žemaičiai turėjo sau 
už godą it įgimtą darbą“. Daukantas seka Ciceronu ir Grotius, tarptautinę teisę siedamas su 
prigimtine. Daukantas savo darbuose vartoja „neteisingo karo“ terminą, pirmiausia apibūdinda- 
mas Kryžiuočių ordino karus. Tačiau ir bendriau Daukantas išreiškia nusivylimą, kad tokie buvo 
būdingi ne tik tarp skirtingų tikybų tautų, bet tarp pačių krikščionių valdovų: „Tarp pačių krikš- 
čionų, kas turtingesnis, tas geresnis ir teisesnis: kaipogi patys kunigaikščiai krikščionų kruvinai 
draskės, kaip regėjom, neteisingomis karėmis [mano paryškinta — S. P.) tarp savęs. | 

Tarptautiniuose santykiuose būtina laikytis pažadų, priesaikų, sutarčių. Daukantas neigia- 
mai vertina sutartų įsipareigojimų nevykdymą, pažadų netesėjimą. Daukanto vertinimai, parem- 
ti Grotius ir (ar) Pufendorfo požiūriu, pagal kurį, jokia valstybė negali elgtis neteisėtai, nes taip 
ji ardo tarptautinę bendruomenę, ypač būdingi vertinant Maskvos Didžiosios Kunigaikštystės 
politiką XV-XVI a. Grotius savo darbuose pabrėžė abipusiškumu, bendruomeniškumu grįsto 
pasitikėjimo svarbą tarptautiniuose santykiuose, o Daukantas, aprašydamas daugelį Lietuvos ir 
Maskvos konfliktų bei derybų, parodė, kad Lietuvai buvo neįmanoma grįsti santykių su Maskva 
pasitikėj imu, nes Maskvos valdovai savo politiką grindė grynai vienašališkais, išimtinai savanau- 
diškais interesais, tarptautinės bendruomenės paisydami tik tada, kai tai buvo akivaizdžiai nau- 
dinga. Ivano III politiką Daukantas charakterizuoja: „Jo veikaluose teisybė ir neteisybė iš vieno 

buvo: Maskvos valdovus XV-XVI a. Daukantas apibūdino kaip dažnai besielgusius priešin- 
gai tarptautinei teisei: „<..> tiktai pragumo tykojo visus tautų įstatymus po kojomis trivoti. | 
Ivanui IV Rūsčiajam Daukantas prikiša tarptautinės teisės normų nesilaikymą, nes „Ivanas yra 
tas, kurs sandarus ir bendrybą laužo be kokio lyčiaus'', apskritai jis yra „bedievis laužytojas vi- 
suomenių tautų įstatymų". Žygimantui Augustui Daukantas priskiria priekaištus Ivanui, kad 
„jis sulaužė įstatymus tautų, kuriuos patys varvarai už nedasilytimus turi. Maskvos valdovus 
„tironais nuosekliai vadino A. Vijūkas-Kojalavičius, visgi Daukantas kur kas tiesmukiškiau ak- 


centavo jų veiksmų neteisingumą būtent tarptautinės teisės principų požiūriu. 


1.3. Civilizacinės pažangos samprata 
spėjamojoje istorijoje ir Simono Daukanto 
istoriografijoje 


1.3.1. Civilizacijos raidos stadijos ir civilizacinė pažanga 


Erudicija, naratyvas ir hilosofija — tai trys pagrindiniai XVII-XVIII a. istoriografijos kom- 
ponentai. „Filosofija“ labiau suprantant ją ne kaip sisteminį Ailosofinį argumentavimą, o kaip tam 
tikrą bendrą svarstymų nuotaiką ir stilistiką. Pasak J. Pococko, bendresnio pobūdžio samprota- 
vimų, svarstymų intarpai, neretai moralinio pobūdžio, neapsiribojant grynai chronologiniu Įvy- 
kių dėstymu, darydavo istorinį pasakojimą „Alosofine istorija“. Norma tapo ne tik chronologinė 
valdovų istorija, bet ir komercijos, civilizuotų manierų, mokslų ir menų vystymąsi apimanti is- 
torija . Civilizacinė pažanga Apšvietos istoriografijoje nebuvo suprantama tik kaip ekonominė 
ir technologinė pažanga, o vertinama pirmiausia kaip žmogaus, kaip laisvo individo įgalinimas. 

Atskirą XVII-XVIII a. istoriografijos žanrą greta filosofinės istorijos sudaro spėjamoji is- 
torija. Pasak spėjamosios istorijos žanro veikalų tyrinėtojo Franko Palmerio, ji pasižymi tuo, kad 
rėmėsi naratyviniu metodu, spekuliatyviai gana detaliai nagrinėjo priešistorinius, dokumentinių 
šaltinių neturinčius laikus, apimdama itin ilgą istorinį laikotarpį siekė skirti socialinės ekonomi- 
nės raidos etapus arba stadijas, civilizacinę pažangą suprato nevienareikšmiškai, priskyrė žmonių 
veiklai ne visada nuspėjamas istorines pasekmes. Skiriant istorinės raidos stadijas, pavyzdžiui, 
buvo tvirtinama, kad civilizacija €są vystosi per keturias stadijas, keičiančias viena kitą. Tos stadi- 
jos: medžiotojai, piemenys (klajokliai gyvulių augintojai), žemdirbiai ir prekiautojai. Samprota- 
vimai apie šias stadijas, kaip ir apskritai kiti spekuliatyvūs teiginiai apie ankstyvąją visuomenę, jos 
atsiradimo aiškinimą nereliginėje perspektyvoje, imti dar vadinti „teorine istorija“ arba,spėjamąja 

istorija“ (conjectural history), kurios esmė yra euristinis konstruktas ar modelis, taikomas paaiš- 
kinti tam tikrus istorinės raidos momentus, nes jiems pagrįsti nėra ar net negali būti pakanka- 
mai faktinių duomenų“. Spėjamosios istorijos tikslu tapo socialinių ir kultūrinių pokyčių, kaip 
transformacijos iš vienos socialinės ekonominės sistemos į kitą, naratyvinis vaizdavimas. Vienu iš 
spėjamosios istorijos objektų tapo prigimtinės būklės klausimas. Tokie XVII a. visuomenės filo- 
sofai, tokie kaip "Tomas Hobbesas ar Johnas Lockeas, prigimtinę būklę traktavo neistoriškai, t. y. 
kaip istoriškai nelokalizuotiną reiškinį, tiesiog kaip tam tikrą hipotetinį momentą, visuomenės 
steigties momentą, kuris yra grynai spekuliaciniu protavimu paremta įžvalga, kaip tai turėjo būti. 
Naratyvinės istorijos metodo, siekdami plačiau aprašyti, atskleisti empirines detales, jie netaikė, 
todėl ir nelaikomi spėjamosios istorijos atstovais. Pirmasis, kuris ėmė traktuoti prigimtinę bū- 
klę kaip konkrečią stadiją pereinant prie visuomenės, kaip žmonių sukurto darinio, susidarymo, 
stengdamasis ŠĮ perėjimą gana plačiai aprašyti, buvo Pufendorfas. Jis sakė, kad „grynoji prigimti- 
nė būklė įsivaizduojama kaip tokia būklė, kur žmogus matomas kaip dar nesiejamas bet kokių 
žmonių sukurtų institucijų, bet turint omenyje tai, kad niekada nebuvo lemta, jog žmonės turi 
likti ir gyventi tokioje būklėje. 

Vienas svarbiausių spėjamosios istorijos klausimų, kaip jau minėta, kaip vyko visuomenės 
raida, pereinant iš prigimtinės būklės į civilizaciją? Prancūzų istorikas ir teisininkas Antoineas 
Yvesas Goguet atsakydamas į šį klausimą prisidėjo savo istorine analize, paremta istoriniais įvai 
rių tautų duomenimis, kokios buvo pirmapradės prigimtinės teisės normos, kurias išreiškė ne 
Įstatymų leidėjų duoti, o savaime, natūraliai žmonėms tarpusavyje bendraujant susidarę papro- 
čiai, teisiniai papročiai. Goguet laikomas vienu įtakingiausių iš tų, kurie po). Lockeo rašė apie tei- 
sės, teisės normų, teisėtvarkos kilmę. 1758 m. pasirodė jo darbas „Apie įstatymų, menų ir mokslų 
kilmę ir jų pažangą tarp pačių seniausių tautų“ (De lorigine des loix, des arts, et des sciences; et de leurs 
progrės chez les anciens peuples). Jis XVIII a. sulaukė daug leidimų, buvo verčiamas į įvairias kalbas 
(anglų, vokiečių, ispanų, italų), juo buvo plačiai remiamasi pirmojo „Encyclopaedia Britannica“ 
leidimo tomuose'. Goguet darbą labai vertino ir juo rėmėsi J. G. Herderis. Goguet darbas 
XVIII a. istorinėje literatūroje buvo žymus tarp tokios šios literatūros (istoriografijos) atmainos, 
kuri siekė aprašyti menų ir mokslų vystymąsi, t. y. žmogiškosios dvasios raidą. Pats Goguet savo 
darbo rūšį įvardijo kaip Fhistoire de Tesprit bumain, vokiečių XVIII a. istoriografijoje, kur šis dar- 
bas buvo labai vertinamas, jo rūšis buvo nusakoma kaip Geschichte des menschlichen Geist““. Šis 
ambicingas darbas buvo skirtas tirti žmonijos pažangos istoriją per šešias vystymosi pakopas ar 
aspektus: teisėtvarkos ir viešosios valdžios vystymasis, menų ir amatų vystymasis, mokslų vys- 
tymasis, komercijos pažanga, karo meno ir galiausiai papročių ir elgesio raida. Bet materialinę 
pažangą Goguet laikė tik moralinių ir intelektualinių pasiekimų pagrindu. Goguet laikė, 
kad valdžia kilo iš žemės nuosavybės teisės formavimosi, žemę pasidalijant ir nusavinant kaip 
privačią nuosavybę. Tik po tokio pasidalijimo, kuris išreiškė atsiradusią teisę (pirmosios teisės 


normos — susijusios su žemės nuosavybės teise, pasak Goguet) ir apskritai reiškė prigimtinės 

būklės pabaigą, atsirado valdžia. Goguet nuomone, bendrųj ųir specialiųjų teisės normų atskirose 
srityse atsiradimas buvo būtina technikos, mokslų, menų ir apskritai bet kokios civilizacinės pažan- 
g0S sąlyga Jis tvirtino, kad pirmųjų teisės normų atsiradimas nebuvo apgalvotas ir apsvarstytas 
aktas, jis įvyko remiantis nebyliu sutarimu, į kurį žmonės natūraliai linko. Patys pirmieji susitarimai 
ar sąlygos nebuvo išreikšti, jie buvo numanomi, O,jų kilmė yra tas teisingumo ir lygybės Jausmas, kurį 
žmonių širdyse nuo gimimo įdiegė Apvaizda. Jie kyla iš šios vidinės šviesos, kuri išmoko atskirti, kas 
teisinga, nuo to, kas neteisinga. <...> negalima galvoti, kad pirmieji įstatymai visuomenėje buvo kokių 
nors svarstymų vaisius, patvirtintas iškilmingu ir apgalvotu veiksmu. Jie natūraliai susiformavo kaip 
nebylaus susitarimo rezultatas“ |. Šis nebylus sutarimas reiškėsi per papročius, kurie buvo pirmos 
ir ilgą laiką vienintelės teisės normos. Netgi politinė valdžia pirmąkart atsirado remiantis tuo pačiu 
nebyliu susitarimu“. Toks susitarimas susidarė ne dėl siekio išvengti „Visų karo prieš visus, bet pir- 
miausia dėl natūralaus polinkio, socialios žmogaus prigimties. Goguet požiūris čia aiškiai derinasi su 
ciceroniška žmogiškosios prigimties traktavimo tradicija. 

Goguet savo darbuose skyrė dvi ankstyvosios civilizacijos formavimosi stadijas, kada klajo- 
kliai gyvulių augintojai virsta sėsliais žemdirbiais. Kaip nustatė Johnas Pocockas, būtent šią dviej ų 
stadijų ankstyvosios civilizacijos raidos sampratą iš Goguet perėmė garsus britų istorikas Edwar- 
das Gibbonas“. Sėslus gyvenimas sudaro prielaidas formuotis žemės nuosavybei užimamos, 
apgyvenamos žemės nusavinimo būdu. Sėslus gyvenimo būdas taip pat beveik iškart sudaro 
pagrindą kurtis ir miestams, atsirasti prekybai. Goguet ypač pabrėžė, kad būtent privačios že- 
mės nuosavybės susiformavimas, galimas tik sėsliai gyvenant, buvo pagrindas apskritai teisei Ir 
valstybei atsirasti, amatai ir menai atsirado vėliau „Goguet tvirtino, kad civilizacinė pažanga yra 
kompleksinis reiškinys, materialinės kultūros, menų ir mokslų bei papročių vystymasis yra tar- 
pusavyje susiję. Pasak Jo, ypač žemdirbystė pakeitė papročius, kurie buvo šiurkštūs ne todėl, kad 
nebuvo paremti morale, o dėl skurdo, nepritekliaus  Goguet, savo darbe aptardamas technikos 
vystymąsi, ypač pabrėžė arklo (plūgo) išradimą *', nes jo pasirodymas reiškė žemdirbystės pra- 
džią, kuri savo ruožtu sieta su sėslaus gyvenimo, vadinasi, ir apskritai civilizacijos pradžia. Arklas 
apskritai Vakarų politinėje mintyje imtas laikyti vakarietiškos laisvės simboliu“, nes pirmasis 
išlaisvino žmones iš gamtinės priklausomybės ir darė juos civilizuotus. 


1.3.2, Civilizacinė raida Lietuvoje - Simono Daukanto versija 


Daukantas civilizacinę pažangą savo istorijos darbuose laiko labai svarbiu Lietuvos istorijos 
interpretavimo pagrindu. Visų pirma „civilizacijos“ sąvoka jam yra viena esminių. "Tik kuriant 
lietuviškus atitikmenis, tarptautinio termino „civilizacija“ atitikmuo Daukantui yra „akylumas. 

Daukantas savo sudarytame „Didžiajame lenkų-lietuvių kalbų žodyne“ lenkiško žodžio „cywi- 
lizacya“ atitikmeniu nurodo lietuvišką „akylumas, atitinkamai civilizuotas yra „akylas “|, civi- 
lizuotumas dar įvardijamas kaip „akylumas svieto. Akylumas plinta per išsilavinimą, tačiau 
Daukantas kaip akylumo platinimo būdą pirmiausia akcentuoja amatų vystymą ir intensyvius, 
išplėtotus prekybos ryšius tarp tautų. Būtent nykstant prekybai didėja žmonių neišprusimas — 
„prekybos nustojus, aklybė svieto“. Daukantas apgailestauja, kad „nėra akylų žmonių, kas rė- 
dytų prekybą ,kad,žemaičiai paliko nuo tolimojo svieto ir nuo akylumo atskiesti, su vienomis 
savo meškomis ir briedžiais neišžengiamose giriose begyvenantys“ iž Prekybos ryšių požiūriu 
Daukantui jūra — „langas šviesos. „Akylais žmonėmis apskritai tampama gyvenant miestuo- 
se: „Gyvendami miestuose, galėtų įturtėti ir akylais žmonėmis tapti.“ “Turtas savaime netruk- 
do būti apsišvietusiam, yra ir galėtų būti daugiau „akylų didžturčių *. Lietuvių tauta senovėje 
buvusi akyla, t. y. civilizuota, nes buvo turtinga, karinga, turėjo išvystytus prekybos ryšius: „<...> 
buvo didžiai garsi gilioj senovėj, nesgi turėjo pažines ir prekiojo ne vien su grekonimis, bet ir 
su egipčionimis, penicijonimis, kaipo tą rodo pačios karės, kurias senovėj su persų viešpačiais 
ir su grekonų valdymierais turėjo; jog yra buvusi didžiai turtinga, akyla. * „Akylumo“ priešin- 
gybė yra aklumas ar apakimas. Vienas tipiškų apakimo pasireiškimų Daukantui — egoistiškas 
mėgavimasis turtais bei prabanga ir neveiklumas: „Loby ir tingėjime apjakę.' Apakimas - ne 
tik žinių, išsilavinimo ar įžvalgumo stoka, jis tapatinamas su dorybės atsisakymu, „apakę savo 
nedorybėj .* Svarbu pastebėti, kad traktuojant, jog esminis civilizacijos elementas yra ne tiek 
materialiniai, daiktiniai atributai, o pirmiausia racionalumas ir išsilavinimas, faktiškai nelieka 
skirtumo tarp ciceroniškai suprantamos žmogiškosios prigimties ir daukantiškos civilizacijos 
sampratos. Tai tampa tuo pačiu dalyku. Daukantiškas „akylumas tam tikrais šios sąvokos var- 
tojimo atvejais yra stoikų, o ne Apšvietos idėjas perteikianti sąvoka. 

Daukantas ne kartą pabrėžia, kad lietuviai nuo itin senų laikų verčiasi žemdirbyste. Tai 
liudija ne tik rašytinių šaltinių žinios, bet ir lietuvių kalbos duomenys, nes daugelis su žemdir- 
byste susijusių terminų yra lietuviški, o ne perimti iš kitų kalbų: „<...> žodžiai pačios padarynės, 
gyvolių, javų ir orės yra yni [gryni] lietuvių žodžiai, ne svetimi.“ Daukantas savo veikaluose, 
ypač „Būde“, įrodinėja, kad lietuvių žemės nuosavybė, nors pačioje pradžioje bendra, greitai tapo 
privati, ir tokia ji formavosi ėmus lietuviams ir žemaičiams gyventi sėsliai, nusavinant užimamus 
sklypus: „<..> laukai jų ir dirvos, sako, ne sodomis yra, bet kame kurs apsigyvenęs girioj pradyrė 
sau žemės lopelį, tas to sau ponu buvo ir turėjo gynioti jį nuo neprietelių. Nuo ko jau žemlio- 
nimis vadinos, Jog žemę savo turėjo, jau vyčiais, kaip viršiau minavojau, nuo to, jog turėjo vyti 


neprietelius gyniodamos, ar Nuo to, jog vietoje gyveno ir nebklajojo su gyvuliais po laukus 

ir girias, juos ganydami: | Dar aiškiau privačios žemės nuosavybės formavimasis Lietuvoje 
kaip ankstyvosios civilizacijos klostymosi ženklas „Būde“ aprašomas taip: „<...> pirma žemė, 
arba gruntas, visuomenis buvo, ir, kurs kame buvo pragyvenęs, girios vidury namą sau pas- 
trūnijęs, dirvas apsukui praplėšęs ir pievas praskynęs, tas tokį savo gyvenimą ir gruntą, tam 
gyvenimui priderantį, turėjo už savo veldėmę ir galėjo kaip tinkamas dovanoti kaip kokį daiktą, 
kurį būt savo nuopelnu įgijęs: Šios citatos aiškiai atspindi Goguet ir kitų jam artimų darbų 
požiūrį į sėslaus gyvenimo pradžios ir privačios žemės nuosavybės formavimosi sąsajas. Daukan- 
to darbuose nemažai dėmesio skiriama žemdirbystės reikšmei ankstyvojoje Lietuvos istorijoje. 
Daukantas savo pratarmėje į „Rubinaičio Peliūzės gyvenimą“ arklą traktuoja būtent kaip civili- 
zacijos šauklį: „<...> daug daiktų, didžiai naudingų žmogaus gyvenime ir su didžiu vargu įsteig- 
tų, kurie jiems niekuo rodos esant, kaipogi daug šimtų Metų prašoko, lig išmintingas žmogus 
išmanė pirmąjį žambį/ Justino istorijos vertimo pratarmėje Daukantas apgailestauja, kad dėl 
Justino sutrumpinto Pompėjaus Trogo atpasakojimo šis veikalas neleis susidaryti gero vaizdo 
skaitytojui, „kas pirmasys szioje pasaulieje žombi pramanę“ '. Perėjimui prie žemdirbystės, pa- 
sak Daukanto, reikia daug ankstesnio įdirbio: „<..> alvienam yra žinoma, jei kokia tauta keta 
pradėti arti, turi pirma jau žinoti, kaip žambį padirbti, gyvolius apjaukinti, butos padargą su- 
manyti knebinėti, indas, rykus ir namus dailidauti, save daryti, kitaip be tų žinių nė kokių javų 
negal įveisti. Tai teiginiai, kuriuose numanoma Goguet tvirtinimų įtaka. Goguet veikalą (ne 
pirmojo, o 1778 m. leidimo) Daukantas buvo Įsigijęs savo asmeninei bibliotekai". Daukantas 
pateiktą spėjamosios istorijos tipo svarstymą apie privačios nuosavybės atsiradimą tarp lietuvių 
dar papildo konkretintu socialinės harmonijos, paremtos kaimyniškais santykiais, vaizdiniu: 
„<...> tose giriose ilgainiui įsikūrė, atsikieminėdami vienkiemiuose per gerą šaukimą nuo kits 
kito taip, idant balsą gaidžio ar šunies savo susiedo galėtų girdėti, ką darė jau dėl išvengimo tarp 
savęs barnių, kurie it veikiai galėjo keltis, turint lygiai pievas, dirvas ir daržus, jau saugodamies 
nuo gaisrų, idant, vienam trobesiui užsidegus, negalėtų ugnis prigauti susiedo trobesio, arba, 
nutikus viename kieme kokiai nočiai, idant antrasis, girdėdamas savo susiedo šunis lojant, pats 
galėtų tuo tarpu pasitiekti ojų nuo savęs remti ar antram pagalbą duoti, jei to būt reikę. Ir taip 
išmintingi kalnėnai ir žemaičiai tokiu pasirėdymu pagalbą ir atsargą viens antram Įsteigė, nesgi, 
taip gyvenant, nebuvo tarp jų nei įžodžiui, nei įtarčiai, neigi skaugei vietos. Pakajus tarp jų buvo 
jiems visų pirmąja lieta.“ 

Daukanto Lietuvos istorijos interpretavimas pagal civilizacinės raidos stadijas jo istorijos vei- 
kaluose kiek skiriasi. Anksčiau rašytoje „Istorijoje Žemaitiškoje“ sakoma, kad senovės lietuvių 
ankstyviausia istorijos stadija buvo medžiotojų. Vėliau rašytame „Būde“ akcentuojama žemdir- 
bių bendruomenė kaip itin ankstyva istorijos stadija Lietuvoje. „Pasakojime apie veikalus seno- 
vės lietuvių pabrėžtinai sakoma, kad senovės „lietuviai buvo artojai, ne nomadai '. Civilizacinę 
pažangą, Daukanto požiūriu, atneša prekyba, pramonė ir išsilavinimas. Vien tik prekyba, prasidė- 
jus Lietuvos nuosmukiui XVI-XVII a. pradžioje, dar esą padėjo išlaikyti lietuviams „akylumą : 


250 Būdas, p. 589. 

„<...> tuo dar turėjos, jog daugybė tarp pačių lietuvių prekyba vertės ir tuo kokį tokį akylumą savo 
tautoje antturėjo. Civilizacijos stadijos, susijusios su mokslo ir švietimo suklestėjimu, lietuviai 
dar nepasiekė, bet turėtų pasiekti ateityje: „<...> dėlko gi lietuviai ir žemaičiai negali stengti, idant 
dasiektų tą laiptą šviesybės, ant kurio išsikėlė kitos giminės. 

Daukantas nevaizdavo lietuvių tautos istorinės raidos kaip kultūrinio vystymosi prasme vi- 
siškai savitos, Jis ją interpretavo taikydamas universalias civilizacinės raidos schemas. Civilizacinės 
pažangos samprata yra itin svarbi Daukantui interpretuojant ir vertinant istorinius procesus ir 
įvykius Lietuvos istorijoje. Tačiau civilizacinės pažangos Daukantas neatriboja nuo prigimtinės 
teisės, laiko, kad ji tinkamai pasireiškia tik paisant prigimtinės teisės. 


258 Būdas, p. 639. 
259 Darbai, p. 35-36. 


VIRTUS LITUANA. Politinė mintis Simono Daukanto istoriografijoje 


Saulius Pivoras 


39 


Ll 


Politinė 
bendruomenė ir 

Simono Daukanto visuomenines-politines pažiūras plačiausiai nagrinėjo Jonas Repšys, ku- 
ris siekė aptarti ir politinės bendruomenės sampratą Daukanto darbuose. Jis apskritai gana tai- 
kliai konstatavo, kad „kai dėl valstybės kilmės aiškinimo teorijos principų, tai reikia pasakyti, kad 
S. Daukanto raštuose, ypač „Būde, ji daugiau panaši ne į Ruso, o H. Grocijaus, G. Mably ir kai 
kurių lenkų bei rusų XVIII a. pabaigos švietėjų teorijas valstybės atsiradimo klausimu". 

J.Repšys betgi rėmėsi palyginti labai konceptualiai siauru analitiniu žvilgsniu, o tai jo interpre- 
tacijas nemaža dalimi daro nepakankamai išplėtotas ir nerikslias, net nekalbant apie ideologinius 
Repšio reveransus. Apibūdindamas Daukanto „demokratizmą, kurį tvirtino buvus nenuoseklų, 
Repšys tvirtino:„S. Daukantas savo demokratizmo teorijoje krypo į liberalizmą taktikoje „jis 
yra liberalas, jeigu liberalizmo sąvoką suprasime kaip politinės taktikos rūšį, arba dar „spren- 
džiant iš jo raštų, jį reiktų laikyti konstitucinės monarchijos šalininku“. Iš dalies su visais šiais 
teiginiais galima sutikti, bet jie pernelyg abstrahuoti, jais tinkamai nepaaiškinama teorinė Dau- 
kanto požiūrio kilmė ir specifika. 


2.1. Politinė bendruomenė ir individas 
romėniško respublikonizmo mintyje 


Kai kurios respublikonizmo idėjos gali būti kildinamos iš senovės graikų miestų-valstybių. 
Pirmiausia pati „politinio valdymo samprata, kuri atsirado pirmiausia būtent antikinėje Grai- 
kijoje. Tokie dalykai kaip politinė ar pilietinė bendruomenė, ar visuomenė senovės graikų, o 
vėliau romėnų politinėje mintyje nebuvo atskiriami, tai buvo tas pats. Miestas-valstybė ( polis) 
buvo piliečių asociacija, ką rodė ir terminas „pilietis“ (senovės graikų kalba pilietis — polites). 
Pilietis — aktyvus politinės bendruomenės narys, ir tik toks yra pilietis. Politika — senovės 
graikų išradimas, nes iki jų, o dažnai ir po jų buvo žinomas tik administracinis hierarchinis 
valdymas, tarnaujantis kone išimtinai tik valdančiųjų interesams. Kita vertus, politika ir val- 
dymas senovės graikų politinėje mintyje ir praktikoje buvo konceptualiai neatskiriami vienas 
nuo kito. Nors techniškai skirtingas politikos iradministravimo pobūdis antikinėje Graikijoje 
ir Romoje buvo žinomas, apskritai visa visuomeninė veikla buvo traktuojama kaip „politinis 

J P J P-P 
valdymas, kaip jį vadina Aristotelis.“ Politinis valdymas yra tas pats, kas pilietinis, nes jo esmė 

y PJ! ymas y P P J 
yra piliečių savivalda. Pasak Aristotelio, politinis valdymas būdingas tik laisvų ir lygių asmenų 
bendruomenėje, kur galioja teisės viršenybė, o nuo kitų valdymo formų skiriasi tuo, kad: 1) val- 
dymas vykdomas valdomųjų, o ne valdančiųjų labui, 2) valdantieji ir valdomieji paeiliui keičiasi 
vietomis (piliečiai kurį laiką būna pareigūnai, po to vėl tampa piliečiais). 
palaiko pilietinę ar politinę dorybę. 


Būtent pastaroji tvarka 

Vis dėlto, matyt, ryškesnį istorinį poveikį nei senovės graikų turėjo Romos respublikos laikų 
politinis-idėjinis paveldas, kuris nebuvo visiškai pamirštas viduramžiais ir vėl pradėtas itin vertinti 
nuo Renesanso epochos. Romėniško respublikonizmo ryškiausios hgūros - Gajaus Tulijaus Ci- 
cerono — darbai ir idėjos i išgyveno kelis į jų kardinaliai priešingo vertinimo periodus: nuo ryškaus 
nuvertinimo ir paskelbimo neturinčiais nei filosofinės, nei istorinės vertės iki reabilitavimo ir origi: 
nalaus indėlio į filosofiją, ypač į politikos ir teisės teoriją, konstatavimo“. Pastaruoju metu pripažįs- 
tamas didžiulis Cicerono poveikis vakarietiškai politinei minčiai, Cicerono veikalas „Apie pr ieder- 
mes', kuris buvo antrasis Gutenbergo spaustuvėje išspausdintas veikalas po Biblijos „ laikomas 
galimai pačiu įtakingiausiu veikalu Vakarų politinės minties tradicijoje. Kaikurių naujausių po- 
litinės minties tyrimų šviesoje respublikoniškos ir liberalios politinės minties ištakos traktuojamos 
kaip vieningos Ir atrandamos būtent Cicerono darbuose“. Ciceronui politika yra neatskiriama 
nuo moralės, tačiau politikoje moralės reikalavimai gali skirtis nuo įprastinės moralės. Kas nemora- 
lu kasdieniame gyvenime, gali būti moraliai pateisinama politikoje, ypač iškilus grėsmei dėlbendros 
gerovės, kada įprastinės moralės pažeidimai vardan bendros naudos gali būti pateisinami, nes ben- 
dras gėris kyla iš socialinės žmonių prigimties, tad jis yra aukščiau už individualų 

Ciceronui priklauso gerai žinomas apibrėžimas, kad res publica yra res populi. Res čia reiškia 
„nuosavybė, turtas“. Respublika — tai „tautos turtas“, o tauta (populus), kurios bendras turtas yra 
res publica, - „daugelio susibūrusiųjų partnerystė, kuri yra [kylančiu iš] teisingumo sutarimu ir ben- 
dra nauda grindžiama“ (coetus multitudinis iuris consensu et utilitatis communione sociatus)"“. Šios for- 
muluotės, apibrėžiant tautą, vertimas ir reikšmės aiškinimas mokslinėje literatūroje skiriasi |, bet 
yra įtikinami kvalifikuoti Malcolmo Schofieldo argumentai, kad formuluotėje turimas omenyje 
teisingumo sukuriamas sutarimas, o ne atvirkščiai, tad būtų klaidinga laikyti formuluotę sutartinio 
teisingumo sampratos versija. Ciceronas traktuoja respubliką normatyviškai. Ji remiasi teisingu- 
mu, kuris užtikrina visuomeninę santarvę (sutarimą) ir bendrą naudą. Tironija kaip respublikos 
priešingybė gali būti laikoma sergančia ar defektuota politine bendruomene, bet iš tikro galima teig- 
ti, kad ji visai nėra politinė bendruomenė '. Viešosios valdžios tikslas ir yra užtikrinti bei apsaugoti 
kiekvienam iš piliečių netrikdomą savo atskiros nuosavybės kontrolę. Taip pat turėti nuosavybę TeIŠ- 
kia pasirinkti, kaip disponuoti ja, bet tam nepakanka būti tik savo privačios nuosavybės savininku, 
reikia turėti savo dalį (indėlį) ir dalyvauti sprendžiant, kaip disponuojama viešosiomis gėrybėmis. 
Bendra nuosavybė, bendras turtas yra itin svarbu. Res publica negali gyvuoti be populus, o jei populus 
kaip visuma neturi bendros nuosavybės, nėra Ir respublikos, nebent tik iškreipta politinės bendruo- 
menės forma, kur liaudžiai kaip piliečių visumai ne tik kad niekas nepriklauso, bet ir Ji pati nėra 
savo veiksmų šeimininkė. Bendras turtas, bendra nuosavybė reiškia piliečių visumos (liaudies) 

suverenumo idėją, kada visi piliečiai turi tam tikras teises į bendrą turtą. O skiriant populus nuo 
res populi, politinė bendruomenė nėra tiesiog sutapatinama su piliečių visuma (liaudimi), bet ma- 
toma kaip piliečių sukurtas ir (ar) jiems priklausantis darinys. 

Normatyviniais aspektais Cicerono darbuose neapsiribojama. Skirtingai nuo senovės graikų 
politinių mąstytojų, Cicerono politinė mąstysena buvo dar labiau orientuota į politinės teorijos 
ir praktikos suderinimą. Rašydamas apie politinės bendruomenės santvarką Ciceronas siekė for- 
muluoti ne idealios respublikos visiems laikams, o geriausios praktiškai įmanomos politinės ben- 
druomenės santvarkos apibūdinimą. „Grynoji“ geriausios politinės bendruomenės santvarkos 
teorija, kuriai atstovavo Platono filosofija, Ciceronui buvo nepakankama, realistinė teorija turėjo 
būti paremta istoriniais duomenimis, išbandyta ir patvirtinta praktiškai 

Ciceronas politinę bendruomenę pirmiausia apibūdino remdamasis harmonijos muzikoje 
analogija. Ciceronišką politinės bendruomenės sampratą galima nusakyti ir subalansuoto reži- 
mo terminu. Balansas reikalingas visais svarbiausiais politinės bendruomenės gyvavimo aspek- 
tais. Reikia subalansuoti vieno, kelių ir daugumos valdžią, subalansuoti išmintį ir dalyvavimą, 
racionalumą ir tradiciją, universalią prigimtinę teisę ir atskirų šalių teisę 

Sutarimas politinėje bendruomenėje, kaip galima teigti remiantis Ciceronu, apskritai išlaiko- 
mas ne tik paskirsčius valdžią ir derinant atskirų visuomenės dalių vaidmenis, o jei rūpinamasi 
bendru gėriu — bonum commune ar communes utilitates . Anksčiau minėtas ciceroniškas apibrė- 
žimas, kad res publica yra tautos turtas, apima piliečių teisių sampratą. Pagal romėnų teisę partne- 
rystės ryšiais susaistytas partneris turėjo teisę paduoti į teismą partnerį ar valdytoją (įgaliotinį), 
jeigu buvo pažeistos jo teisės. Analogiškai ir politinėje bendruomenėje kaip partnerystėje piliečiai 
kaip teisių turėtojai galėjo imtis teisinių veiksmų dėl savo teisių pažeidimo. Politinės bendruo- 
menės valdytojų gali būti vienas ar keli, tačiau kas bevaldytų tautos nuosavybę partnerystės ar 
susivienijimo įgaliotas, jis tai turi daryti bendram labui ir tokiu būdu, kad būtų nepaneigiama tai, 
jog politinė sistema yra tautos nuosavybė ar bendras turtas. 

Kas yra vertas valdyti? Tai Cicerono naujai keliamas klausimas antikinėje politinėje mintyje, 
palyginus su graikų mąstytojais, — valdžios legitimumo klausimas. Ciceroną galima laikyti pir- 
muoju valdžios legitimumo idėjos formuluotoju Vakarų politinėje mintyje. Cicerono mintis 
galima interpretuoti taip, kad politinėje bendruomenėje valdžios verti tie, kurie pripažįsta teises 
tų, kurie yra valdomi“. Tai itin fandamentalus Cicerono požiūris, kuriuo pripažįstamos, bent 
jau vienu esminiu aspektu, piliečių teisės kaip ribojančios valdžios veiksmus. 

Cicerono darbuose apibrėžta ir politinio lyderio, lyderio-oratoriaus, samprata. Cicerono 
požiūriu, pirmiausia viešaisiais reikalais besirūpinantis ŽMOgUS, t. V. politinis lyderis, turi derinti 
iškalbą su išmintimi. Išmintis reikalinga apgalvotiems pasiūlymams, oiškalba - įtikinti bendrapi- 
liečius. Politinis lyderis-oratorius, pasižymintis išmintimi ir iškalba, turi nurodyti savo bendrapi- 
liečiams geriausią būdą bendriems tikslams, bendrai naudai pasiekti“. 

Iki dabar neišnykusi dilema, kaip turėtų būti į šiuolaikines kalbas verčiami senovės graikų ir 
romėnų terminai, tokie kaip zr0Acg, civitas ar res publica. Neretai lietuvių kalba buvo ir tebėra var- 
tojamas žodis „valstybė“, kaip ir analogiški žodžiai kitose kalbose. T'ačiau mokslinėje literatūroje 
nėra sutarimo. Tarkim, teigta, kad romėnai tokio abstraktaus termino kaip „valstybė“ neturėjo 
Nors Cicerono traktato De Re Publica pavadinimas dažnai verčiamas „Apie valstybę, tai nėra 
tikslu ir, kaip pastebi žymus Antikos politinės minties tyrinėtojas Malcolmas Schofieldas, vienas 
iš pavadinimo vertimų galėtų būti „Apie politinę sistemą“, nors iš tikro res publica ar res populi- 
ca (kokia buvo šios frazės rašyba paraidžiui II-III a.) teisingiausia versti kaip „tautos reikalas“ ar 
„tautos reikalai ir interesai. „Tauta“ čia, aišku, šiuo atveju suprastina kaip susivienijusių piliečių 
visuma, liaudis-tauta. Terminas „valstybė“, be kita ko, nurodo institucinius ir procedūrinius as- 
pektus, kaip kontroliuojama valdoma teritorija. Tuo tarpu Ciceronui svarbiausia buvo žmonių 
asociacijos ir jos valdomos bendros nuosavybės samprata. Skirtingai nuo modernių laikų vals- 
tybės sampratos, res publica, kuri suprantama kaip bendra nuosavybė ar bendras turtas, nebuvo 
suprantama kaip subjektas, nes subjektas, kuris valdo tokį turtą, buvo tauta (populus) . Nors Ci- 
ceronas neretai pakaitomis su res publica vartojo ir terminą civitas, nedarydamas tarp jų pastebimo 
esminio skirtumo. Tas skirtumas tarsi atsirasdavo kalbant apie bendrą viešąją erdvę (politinės 
veiklos erdvę) atskirai nuo pilietinės bendruomenės, tačiau iš tikro res publica galėjo reikšti tiek 
bendruomenės pilietinius rūpesčius bei reikalus, tiek pilietinės raiškos bendrą (viešą) erdvę“. 

Reikia pastebėti, kad iš tikro modernios valstybės sampratos atsiradimo ir praktinės jos raiškos 
bei svarbos supratimą apskritai gerokai apsunkina daugelio istorikų universalus neistorinis (ana- 
chronistinis) įprotis vadinti valstybe visus pagrindinius politinius darinius dar iki šiuolaikinės „vals- 
tybės' sampratos susiformavimo“ Europoje nacionalinių kalbų terminai, atitinkantys valstybės" 
terminą, t. y. prancūzų „lėtat, anglų „state, italų „stato, vokiečių „staat“ ir pan., atsirado ne anksčiau 
kaip XIV a. Šis terminas iš pradžių reiškė būtent valdovo pareigybės statusą ir jo išsaugojimo vei- 
klą. O moderni valstybės kaip apskritai suverenios valdžios subjekto, nesutapatintino su konkre- 
čiais valdovais, teorija Europoje atsirado tik XV II a, kai mokymas apie valstybės pavaldinių teises ir 
pareigas, kurio vienas žymiausių atstovų buvo Tomas Hobbesas su „Leviatanu“ ir kitais kūriniais, 
išreiškė aiškų absoliutinės valdžios pagrindimo, teorinio pateisinimo siekį . Galiausiai moderniai- 
siais laikais politikos rėmais tapo nebe tiek angažuotų piliečių politinė bendruomenė, o teritorinė 
valstybė — tam tikros teritorijos ribose nuolat veikianti „privalomoji politinė asociacija“, kurios 
administracija sėkmingai remiasi „legitimaus hzinės jėgos panaudojimo monopolija savo tvarkai už- 
tikrinti“, kaip valstybę galiausiai apibrėžė sociologijos klasikas Maxas Weberis | 

Žinomas idėjų istorikas Ouentinas Skinneris, kurio vienas pagrindinių mokslinių interesų 
visąlaik buvo valstybės“ sąvokos raida, yra konstatavęs, kad nors tam tikru laikotarpiu nusistovėjo 

arba jo vertėjų. 


dominuojanti valstybės sąvoka, iš tikrųjų niekada nebuvo vienos sąvokos, dėl kurios būtų visuoti- 
nai sutarta |. Dar Machiavelli „valstybės“ (stato) terminą vartojo ne viena reikšme, tačiau niekada 
ne modernia, nuo suvereniteto koncepcijos neatsiejamo darinio ar subjekto reikšme. Pavyzdžiui, 
„valstybę“ Machiavelli tekstuose galėjo turėti miestas („<..>norint reformuoti valstybę mieste 
<..>'). Tad kaip „valstybė buvo suprantama miesto valdžios sandara, valdymo institucijos ir kon- 
kretus jų funkcionavimas “. Nors būtent Machiavelli įvedė revoliucinį visų savarankiškų politinių 
darinių skirstymą tik į dvi formas, remiantis vieno ar kelių valdančiųjų kriterij umi, t. V. respublikas 
arba viešpatijas Apskritai moderniai valstybės sampratai didelės reikšmės teorine prasme turėjo 
J. Bodino ir T. Hobbeso išplėtota suvereniteto koncepcija, kai valstybė imta traktuoti kaip absoliu- 
tus, vientisas Ir nedalijamas suverenas, kuris visiškai inkorporuoja savą visuomenę ir turi neribotą 
valdžią. Tokia valstybės samprata, beje, buvo ir toliau visiškai svetima XVI-XVII a. Lenkijos ir 
Lietuvos politinėje mintyje, kur dominavo aristoteliška-ciceroniška politinės bendruomenės sam- 
prata. Netgi ir XVIII-XIX a. pradžioje ji dar nebuvo sava ir pripažinta. 

Grįžtant prie Cicerono, jo politinėje mąstysenoje moralė yra neatskiriama nuo teisės ir politi- 
kos, ji apskritai kyla iš žmogiškosios prigimties poreikių, nes ji padeda suderinti žmonių mąstymą 
ią nukreipia žmones vienas kitam padėti. Moralė yra racionali, nes tiesiogiai susijusi su mąstymo 
gebėjimų tobulinimu, kartu ir žmogiškąja prigimtimi, kurios esmė, bendra visiems žmonėms, 
yra mąstymas ir kalba“. Mąstymas ir kalba yra žmogaus prigimties ir kartu natūralaus žmo- 
nių bendruomeniškumo pagrindas. Visuomenė turi remtis bendro gėrio siekimu, būtent bendro 
gėrio siekimui turi būti teikiama pirmenybė, kada iškyla konfliktas tarp privataus ir bendro gėrio 
siekių“. Šias Cicerono mintis galima interpretuoti taip, kadindividas iš tikrųjų elgiasi savo labui, 
jeigu teikia pirmenybę ne savo tiesioginiams interesams, 0 visuomenės išlaikymui ir gerovei. Nes 
jei kiekvienas elgtųsi tik rūpindamasis savo siaurais tiesioginiais interesais, visuomenės saugumas 
ir gerovė, nuo kurios priklauso ir kiekvieno individo laimė ilgoje perspektyvoje, būtų labai su- 
silpninta. Ciceronas neragina atsisakyti savų interesų, bet kaip racionalioms būtybėms siekti 
savos naudos nuosaikiu būdu, įvertinant savo veiksmų pasekmes Kita vertus, ką yra pastebėjęs 
nevienas Cicerono politinės minties tyrinėtojas, individualaus vadovavimosi racionalia ir socialia 
žmogiškąja prigimtimi kaip moralumo standartu nuostata, Cicerono mąstyme iškelia laisvo indi- 


303 


vido vaidmenį". Šis gi yra matomas ir pasireiškia laisvu pasirinkimu g grįstoje veikloje. Pasak Ci- 
cerono, „akivaizdu, d esame gimę veikti *. Būtent laisvės (tiek bendruomenės, tiek individo) 
centrinė vieta Cicerono politiniame mąstyme ryškiai atskiria jo politinę filosofiją nuo Aristotelio 
ar Platono politinės filosofijos, kur individo laisvė veikti savo nuožiūra vertinama nepalankiai . 


Ciceronas laikomas i 1 individo kaip unikalaus asmens sampratos pirmtaku, pagrindusiu tokią 

sampratą traktate,„Apie priedermes: TĄ pagrindimą sudaro įžvalga, kad individo unikalumas sly- 
pijo individualioje prigimtyje, nes greta universalios, bendražmogiškosios prigimties yra kultūri- 
nė, taip pat ir unikali individuali prigimtis. 


2.2. Kodėl„ūkė“? Ciceroniškos politinės 
bendruomenės sampratos recepcija Simono 
Daukanto istoriografijoje 


Iki Daukanto „valstybės nebuvo. Tarkim, 1791 m. gegužės 3 d. Konstitucijos vertime į lietuvių 
kalbą valstybė vadinama „ponyste“  („ponista'). Kalbėdamas apie politinę bendruomenę Daukan- 
tas naudoja „ūkės“ terminą. Daukanto 1838 m. išleistoje C. F. Lhomondo Epitome bistoriae sacrae 
įdėtame lotynų-lietuvių kalbų žodynėlyje lotyniško civitas atitikmeniu nurodoma „uke:, o civis (da- 
bar verstume — pilietis) lietuvišku atitikmeniu nurodomas „ukinik's““. „Lietuvos ūkę' Daukantas 
supranta ciceroniškai, kaip respubliką ar politinę bendruomenę, kur svarbiausia yra teisingumas ir 
bendra nauda. Joje svarbiausia yra savivalda, laisvė savo nuožiūra tvarkyti savo reikalus. Taigi, poli- 
tinė bendruomenė yra savivaldi bendruomenė. Ekonominis aspektas, kuris slypi lotyniškame res IT 
kurio paaiškinimas randamas Cicerono darbuose, perduodamas ir lietuvišku „ūkės“ terminu, varto- 
jamu Daukanto. Ciceroniška samprata, kur respublika yra įsipareigojusi apsaugoti privačią nuosa- 
vybę ir pati, be kita ko, traktuojama kaip jos piliečių bendras turtas, gerai atitinka tą sąsają tarp „ūkės' 
kaip bendro turto bei „ūkio“ kaip privačios nuosavybės, kuri figūruoja Daukanto tekstuose. 

„Ūkės“ nuo,valstybės“ kaip bent nemaža dalimi tą patį reiškinį apibūdinančių terminų Dau- 
kantas kategoriškai, radikaliai neatskyrė. Naujas „valstybės“ lietuviškas terminas atsirado kaip 
latvizmas, būtent Daukantas pirmasis jį sukūrė, perėmė iš latvių kalbos. Paskutiniame Dau- 
kanto parašytame darbe „Pasakojimas apie veikalus lietuvių tautos senovėje „valstybės“ terminas 
jau palyginti visai dažnai vartojamas, nors niekaip nėra dominuojantis (1 lentelė). 


1 lentelė. Politinę bendruomenę ir jos administracinę-teritorinę erdvę reiškiantys terminai „Pa- 
sakojime apie veikalus lietuvių tautos senovėje“ bei jų vartojimo dažnis visomis gramatinėmis 
formomis 


„ūkė“ 245 kartai 
„tykė“ 26 kartai 
„valstybė“ 34 kartai 


J. Dementavičius neabejotinai korektiškai konstatavo, kad „valstybės“ terminas Daukantui 
taip ir netapo pagrindiniu terminu politinei bendruomenei (bendrijai) apibūdinti '. Tiksliau, 

309 Subačius, G., Vanags, P. Zodis valstybė - Simono Daukanto pasiskolintas latvizmas. Archivum Lithuanicum, 2016, 


t. 18, p. 337-372. 


310  Dementavičius, J. Simonas Daukantas. Politinio mąstymo apmatai Lietuvai, p. 62. 


Daukantas paraleliai vartoja du artimus, kartais sutampančius reikšme, bet visgi ir turinčius 
skirtingas reikšmes terminus. Vienas iš Jų visuose jo raštuose yra „ūkė“, o kitas — „valdysta“ ir 
„valdystė“ (vartoti „Darbuose senųjų lietuvių ir žemaičių ) ar „valdybė“ bei „viešpatybė“ (vartoti 
„Istorijoje Žemaitiškoje“) ir „valstybė“ (pradėtas vartoti „Istorijoje Zemaitiškoje'). Daukantas 
„valdystą“ tapatino ir tiesiog su valdžia, valdžios įgaliojimais, politinę bendruomenę traktuoda- 
mas kaip tuos įgaliojimus suteikiančią. „Darbuose“ Daukantas tad rašo: „Tėvūnai atdavė valdys- 
tą ūkės Rimgaudui. Taigi, ūkė turi valdystą, ne atvirkščiai. Aukščiausia valdžia lotynų kalba 
įvardijama kaip imperium. Daukantas savo lotynų-lietuvių žodynėlyje kaip vieną iš šio žodžio 
vertimo variantų nurodo „walde“ (valdė). Šis žodis Daukanto istoriografijoje dažnai varto- 
jamas tiesiog „valdžios , bet kartais ir kaip valdomo vieneto, darinio (t. y. valstybės) reikšme. 
Daukantas, matyt, pirmasis pavartojo ir žodį „valdysena“ („waldisina“  ), ne valdymo būdo ar 
proceso, o labiau „valdymo“, kaip tvarkymo savo nuožiūra, reikšme. 

„Ukės“ Daukantas nelaiko tik „valstybės“ sinonimu ar viena iš „valstybės“ konkretesnių formų 
ar rūšių, kada tokios rūšys, remiantis Daukanto lenkų-lietuvių žodynu, yra „karalystė“ („walstybe 
arba Karalyste“), „kalifatas“ („kalipatije arba walstybe' |) ir pan. (pagal valdovo titulą). Daukan- 
tas rašo, pavyzdžiui, kad „pasidalijo pirma tarp savęs valstybę savo ūkės, paskui, vienybę padarę, pri- 
sieka ją patvirtino““"“, arba „ėmė siaubti po valstybę Pleskavo ūkės“.'!' „Istorijos Zemaitiškos“ citata 
apie „valstybės pasidalijimą“ turi atitikmenį ankstesniame Daukanto kūrinyje - „Darbuose senųjų 
lietuvių ir žemaičių , bet vietoj „valstybės“ ten vartojamas žodis „valdysta': „Valdysta savo ūkės pa- 
sidalijo, vienybę tarp savęs padarė. „Valstybė“ čia yra labiau „valdymo“ ar „valdžios“ atitikmuo. 
Tačiau pagal cituotus pasakymus išeina, kad „ūkė“ gali turėti valstybę ar netgi kelias valstybes. 

Jeigu „ūkę“ suprasime kaip tam tikrą politinį piliečių susivienijimą ar politinę bendruomenę, 
o valstybę = kaip tam tikrą tos bendruomenės valdymo sistemą (pirmiausia atskirą valdovą su 
jo administracija), tada cituoti teiginiai tampa aiškesni. Daukanto terminų vartojimas primena 
Aristotelio terminus, kaip polis (politinė bendruomenė), politeia (politinė santvarka) ir politeuma 
(valdymo tvarka, t. y. valdžios pareigų paskirstymo būdas ir nustatymas, kas turi aukščiausią 


*“. Daukanto vartosenoje iš esmės analogiška terminologi- 


valdžią; valdančiųjų piliečių visuma) 
nė trejybė būtų ūkė-rėda-valstybė. 

Daukanto vartosenoje „ūkė' gali apimti tik vieną valstybę, gali būti ir valstybių konglomera- 
tas, tam tikra sąjunga (konfederacija ar federacija). „Ūkė“ gali ir neturėti savos valstybės, priklau- 
syti svetimai valstybei. Antai Daukantas kalba apie „kunigaikštiją Kijevo ūkės', jos panaikinimą 
ir glaudesnį susiejimą su Lietuva. Bet kokiu atveju „ūkė“ nėra tas pats, kas „valstybė“. 

„Būde Daukantas ir kalba apie tai, kad nuo Brutenio ir Vaidevučio laikų esą buvo pripažįs- 
tamas vienas didysis kunigaikštis, tačiau jo valdžios klausantys (kartais ir neklausantys) atskiri 

vietos lyderiai savarankiškai valdė savo teritorijas, kurios vadintos „valstybėmis“: „Pakėlė sau 
rykį, arba didįjį kunigaikštį, už visuomenį valdymierą, vienok kožnas sau pats savo bare valdy- 
“ „Sau ponų“ 


3 


mieru, arba lykiu norėjo būti, nuo ko ir kraštą tokio sau pono vadino valstybe. 
valdomas kraštas tad pasižymi valdymo autonomija, tačiau politiniu požiūriu tai nėra (ar nebū- 
tinai yra) atskira bendrija. Politinės bendruomenės („ūkės') ir valstybės teritorinė, bet taip pat 
tautinė aprėptis gali sutapti, tačiau gali ir išsiskirti. 

Daukantas pažymi, kad dažnai esą senovėje Lietuvos tautai priklausantys atskiri artimų 
genčių kraštai tvarkosi savarankiškai, turi savo atskirus valdovus ir tik itin retais, išimtiniais atve- 
jais suteikia vieni kitiems pagalbą kovojant prieš bendrus priešus. Tačiau jis taip pat sako, jog tai 
nereiškia, kad visi šie kraštai neturėjo bendros teisinės-politinės santvarkos ir bendros valdžios. 
"Tam tikras politinės vienybės sudarymas („ūkingas sukergimas ), federacinį darinį primenantis 
politinis susivienijimas esą turėjo egzistuoti nuo labai senų laikų: „Ypatingi kunigaikščiai ir gimi- 
nės lietuvių tautos įvairių kraštų rėdės sau ypatingai, kiekviena save saugojo nuo pavojaus ir katra 
sau pakaju ar kare rūpinos, retai kuomet viena antrai didžiame kokiame pavojuj tegelbėjo, kaipogi 
tas aiškiai reiškias lenkų ir gudų dabar minavotose karėse; vienok nuo to negal lemti, jog lietuvių 
tautoj nebuvo rėdos ir ūkingo sukergimo. 

Daukantas panašų teiginį apie senovės graikus buvo skaitęs romėnų istoriko Marko Juniano 
Justino sudarytoje Pompėjaus Trogo visuotinės istorijos epitomėje, t. y. originalaus Trogo veikalo su- 
trumpintoje versijoje. Trogo darbas, kurio sutrumpintas ir perdirbtas variantas ir yra,Justino istorija, 
yra pirmoji žinoma lotynų kalba parašyta visuotinė istorija, kur kalbama daugiausia neapie senovės 
Romą, o apie senovės Graikiją ir kitas santykius su senovės Roma turėjusias šalis ir tautas. Būtent 
„Justino istorijoje“ rašoma apie Achajų sąjungą, kurią esą romėnai vertino kaip stiprų priešininką, 
nės nors achajai gyveno skirtinguose miestuose-valstybėse, buvo politiškai susiskaldę, pavojaus aki- 
vaizdoje sudarė vieną politinį kūną ir vieną „ūkę..„Justino istorijos fragmentą, sakantį, kad namgue 
Achbaei, licet per civitates, veluti per membra, divisi sint, unum tamen corpus et unum imperium babent sin- 
gularumąue urbium pericula mutuis viribus propulsant, Daukantas verčia taip:,Kaipogi Akaje isskaiditi i 
daug giminiu wissi it straipstey [sąnariai - S. P] weina kuną darę. ir weiną ukę wissuotinai nu paoiu- 
ma [pavojaus - S. P] glemžę [saugojo — S.PJ. Taigi, graikai politiniu atžvilgiu susivienydavo retai, 
tačiau rimtas bendras pavojus juos siedavo. Achajų sąjungą, susidariusią helenistiniu laikotarpiu ir 
siekusią atsispirti Makedonijos bei Romos hegemonijai, nors vėliau ir patekusią į Romos priklauso- 
mybę, toks žymus politologas ir viešojo administravimo mokslo pradininkas JAV, vėliau šios šalies 
prezidentas Woodrow Wilsonas apibūdino kaip „veiksmingą konfederacinį darinį ir kaip,žymiau- 
sią konfederacijos pavyzdį senovės laikais. Panašiai kaip Trogas apibūdino graikų ryšius Achajų 
sąjungoje, Daukantas įsivaizdavo senovės lietuvių ir kitų artimų genčių ryšius. „Justino istorijoje“ 
kiek kita proga sakoma, kad graikų miestai-valstybės, kiekvienas siekdamas valdytis savarankiškai, 
visi neteko politinio savarankiškumo ir „nelaimas kieykweinos giminiės krint ont wissos tautos“. 
Pastaroji frazė — netgi ne tikslus vertimas, o gana laisvas „Justino istorijos“ teksto interpretavimas, 
nes lotyniškame tekste nekalbama nei apie,tautą, nei apie,gimines, tik apie Graeciae civitates. Jau ir 


321 Būdas, p. 571. 

322 Istorija Žemaitiška, t. 1, p. 158. 

323 Hofmann, D. Griechische Weltgeschichte auf Latein, p. 13-14. 
324 Istorija Justinaus, p. 339. 


325 Wilson, W. The State. Elements of Historical and Practical Politics: A Sketch of Institutional History and Administra- 
tion. Boston: D. C. Heath 8 CO., Publishers, 1889, p. 91, 586. 


326 Istorija Justinaus, p. 145. 


anksčiau cituotoje ištraukoje apie Achajų sąjungą Daukantas civitates, kas reiškia miestus-valstybes 
ar politines bendruomenes, vertė kaip „gimines“, nors graikų miestai-valstybės 1 tikrųjų pasižymė- 
jo ryškiu specifinės politinės bendruomenės tapatumu *. Daukantas čia aiškiai matė analogiją su 
senovės Lietuvos tauta ir jos atskiromis „tautos giminėmis . 

Daukantas savo veikaluose helenistinio pasaulio analogijas apskritai neretai taikė apibūdin- 
damas senovės lietuvius. „Būde“ Daukantas, perpasakodamas IX a. pirklio ir keliautojo VulĖ 
stano duomenis apie daugelį tarpusavyje kariaujančių karalių prūsų žemėje, pažymi, kad „tūli 
raštininkai, kaip viršiau regėjom, lygina Lietuvos ūkę į senąją Graikiją, kurioje taip pat daugybė 
buvo tokių sau ponų, arba karalių, kurie, išsidaliję tarp savęs kraštu, varžės ūkės valdžia ir mušės 
su kits kitu“. Vulfstanas prūsų tiesiogiai su graikais nelygino, bet Daukantas pats tikrai, kaip 
matyti iš anksčiau aptartų pavyzdžių, senovės Lietuvos politinę santvarką lygino su senovės 
Graikijos ir Romos analogais. Nors šalių, vieną politinį kūną sudarančių, bet turinčių daug val- 
dovų, analogijų Daukantas žinojo ir daugiau, jis taip pat mini Norvegijos atvejį vikingų laikais, 
kada esą „pačioje Norvegijoje buvę šešios dešimtys karalių, tokiame siaurame pasviety' 

Daukantas, aptarinėdamas legendinių, o ir kai kurių istorinių kunigaikščių va Išivasieorijoje 
Žemaitiškoje', nurodo, kad buvo atskiri Lietuvos ir Žemaitijos didieji kunigaikščiai tuo pat metu 
(Žibuntas ir Montvila, Žibinas (Živinbudas) ir Erdvilas, Buivydas ir Butegeidis), nors Žemai- 
tija visada sudarė Lietuvos tautos ir „ūkės“ dalį. Tad „ūkė“ viena, bet tarsi ir atskiros Žemai- 
tijos ir Lietuvos valstybės. Senovės Lietuvos institucijas Daukantas apskritai dažnai traktuoja 
remdamasis senovės Romos ar Graikijos analogijomis. „Ukėje“, kuri yra stipriai decentralizuota 
politinė sąjunga, gali būti ir keli didieji kunigaikščiai su lygiais įgaliojimais. Žemaitijos politinio 
savarankiškumo mažinimą po krikšto Daukantas traktuoja nevienareikšmiškai. Jis pažymi, kad, 
Kazimierui pavedus valdyti Žemaitiją Mykolui Kęsgailai, pirmąkart Žemaitijos valdovas neteko 
kunigaikščio titulo, nes toliau visąlaik jau Žemaitijos valdytojas vadinamas tik urėdu ar seniūnu. 
Ir žemaičiai tam net nesipriešino, nes, kaip spėja Daukantas, „nuo praėjusių vargų ar nuo nega- 
lios nebepriešingavo Kazimiero viešpatybei Toks nesipriešinimas buvo pilietinio pasyvumo, 
kurį Daukantas laiko apskritai ydingu reiškiniu, požymis. 

„Valstybę“ Daukantas pirmiausia sieja su teritorija, valdymo teritorinėmis ribomis, ką rodo, 
be jau anksčiau aptartų pavyzdžių, jo, tarkim, toks fines regni parenkamas atitikmuo kaip,rubežei 
walstibęs' . „Valstybė“ nurodo viešojo valdymo funkcijų atlikimą („viešpatavimą“) tam tikroje 
teritorijoje, O „ūkė“ reiškia politinę bendruomenę, sąjungą ar partnerystę. Daukantas savo „Istori- 
jos Justino vertime tiek lotynišką res publica, tiek civitas tuose pačiuose teksto paragrafuose verčia 
vienodai - kaip„ūkę“ . Imperium taip pat kartais verčiama kaip„ūkė |, nors imperium verčiama 
ir kaip „valdė“. Daukanto lotynų-lietuvių žodynėlyje būtent „walde“ ir„wieszpatausina“ nuro- 
domi kaip lotyniško žodžio imperium atitikmenys |, o Imperium Romanorum jau verčiama kaip 

„walstibe Rimionu“ 

Kaip jau buvo argumentuota anksčiau, terminą „ūkę“ savo Lietuvos istorijos darbuose Dau- 
kantas vartojo politinės bendruomenės reikšme. Politinė bendruomenė („ūkė“) ir „valstybė“ 
kaip viešosios valdžios tam tikroje teritorijoje vienovė Daukantui yra skirtingi dalykai, nors ir 
susiję, bet nebūtinai vienas be kito negalimi. „Ūkė“ pirmiausia yra būtent bendruomenė (turinti 
bendrus interesus ar gyvuojanti dėl bendros naudos), o „valstybė“ pirmiausia yra viešpatija (pa- 
klūstantys vienai valdžiai pavaldiniai). Politinė bendruomenė („ūkė“) gali egzistuoti iki vienval- 
džio valdovo valdomos valstybės susikūrimo ar atsikūrimo, gali sudaryti (ar būti išskaidyta į) 
kelias valstybes, gali būti sąjungoje su kitomis politinėmis bendruomenėmis. 

Daukantas savo darbuose iškelia laisvos politinės bendruomenės, laisvų piliečių sąjungos, 
atitinkančios ciceroniškąjį tikros politinės bendruomenės, respublikos, supratimą. „Būde Dau- 
kantas pasisakė apie santarvės reikšmę politinėje bendruomenėje, teigdamas, kad būtent tvarkant 
bendruosius, viešuosius reikalus senovės lietuviams būdingas sutarimas: „Ūkės dūmoj ir jos rei 


kaluose tarp visų kliautis ir vienybė buvo. Daukantui žodis „vienybė“ („weinibe“) atitinka 
lotynų concordia |. O concordia ordinum Ciceronas nusakydavo vieną iš pagrindinių (kartu su 
339 


libertas) politinės bendruomenės tvarumo prielaidų 


2.3, Veiklus pilietis ir veiklus individas 


Termino „piliečiai reikšme Daukantas savo veikaluose vartoja žodį „ūkininkai (naudoja labai 
įvairias šio žodžio formas: „ūkinykai , „ūkėjai , „ūkėsai , „ūkiai ). Kaip minėta, „ūkininkas Daukan- 
tui yra lotyniško civis atitikmuo. „Istorijos Justino“ vertime Daukantas lotynišką civis nuosekliai 


„Dorieji piliečiai, pasak Daukanto, - tie, kurie rūpinasi bendru labu, savo 

verčia kaip „ūkininkas“ 
„Ūkininkai“ apima visų 

politine bendruomene: „Dorieji ūkininkai, kurie dar rūpinos savo ūke. 
socialinių sluoksnių ar užsiėmimų žmones: „valsčionys, pilionys, žemlionys ir kiti ūkinykai 

Daukanto nuomone, piliečiais senovės Lietuvoje buvo didesnė dalis gyventojų, tiksliau tie, 
kurie turėjo žemės nuosavybę, ūkį:„Kiemas vadinos dar ūkiu, nuo ko paeina žodis ūkininkas, gu- 
diškai obivatelis. Jei toksai kiemas, karei kėlusis, leido kareivį jotą vieną ar du, tris — pagal tą, kaip 

daug žemės turėjo, tad vadinos žemlioniu, nuo žemės, kurią buvo sau pragyvenęs. Daukantas 
cituotoje ištraukoje nurodo savo lietuviško termino „ūkininkas“ atitikmenį, taisyklinga lenkų kal- 
ba — obywatel. Obywatel — tai XVIII pab. - XIX a. 1-osios pusės sąvoka, reiškianti dvarininkas" 
(bajoras), tačiau turinti ir bendresnę, piliečio, kaip viešaisiais reikalais pareigą ir teisę rūpintis 
turinčio asmens, reikšmę. Tas „pilietis“ tradicine, ikimodernia reikšme Lietuvoje apima pir- 


miausia būtent tuos, kurie yrait gali būti atsakingi už teritoriją, šalį, nes turi dalinę nuosavybę, 

žemės nuosavybę, joje. Pilietis būtent todėl, kad žemvaldys. T'ai — įprasta to laikmečio sam- 
prata Lietuvos viešajame gyvenime, nės nors politinių teisių įjungus į Rusijos imperiją ir nedaug, 
egzistuoja bajoriška savivalda, kuri jas tam tikra ribota apimtimi įkūnija. Daukantas visus žemės 
savininkus senovės Lietuvoje vadina „žemlionimis“. Jie visi esą senovėje buvo būtent ir ūkininkai, 
ir piliečiai, viena dviejuose pavidaluose, nes pilietinės ir politinės jų teisės buvo susijusios su priva- 
Čia žemės nuosavybe ir jos gynimu. Visi piliečiai buvo dar ir kariai. Esą visi žemlionys vadinosi ir 
„vyčiais“, nes buvo kariai, ginantys savo tėvynę ir dalyvaujantys kariniuose žygiuose į kitas šalis. 
Visi senovės lietuvių vyčiai — tai raiti kariai. Daukantas remiasi ir senovės Romos analogija, kai 

lotynų egues (raitelis) atitikmeniu nurodo „žemlonis, kurs jots i karę trauk. Raitelių socialinio 


sluoksnio atstovus senovės Romoje, „raitelius, Daukantas savo Nepoto karvedžių biografijų 
vertime nuosekliai vadina „Rymo žemlionimis 

Daukanto ūkininkas-karys atspindi piliečio antikiniame mieste-valstybėje sampratą. Pagal k 
pilietis yra kartu ir karys, kuris ekonomiškai savarankiškas. Samdomas karys yra tik instrumen- 
tas kito rankose, o pilietis karys — nė. Bet jo savarankiškumas turi turėti ekonominį pagrindą. 
"Tai — savas ūkis, kurį gali valdyti ir kuris užtikrina ekonominį savarankiškumą, nebuvimą kieno 
nors kito tarnu. Tik turėdamas ūkį kaip savo ekonominės nepriklausomybės pagrindą pilietis 
karys gali suprasti ryšį tarp savo gerovės ir politinės bendruomenės gerovės Aristotelis politinę 
bendruomenę, t. y. miestą-valstybę (polį), apibūdino, kad tai yra namų ūkių (oikos) partnerystė 
gero gyvenimo labui “. Politinę bendruomenę sudaro daugelis namų ūkių “|, t. y. „ūkę sudaro 
daugelis ūkių. Toks lietuviškas terminologinis sąskambis, žinant Daukanto etimologizacijos po- 
mėgius, turėjo jam patikti, nors tiesiogiai jis jo specialiai neaptarinėja. Bendrapiliečius Daukantas 

gi vadina „vienūkėjais' 0 tai gerai perteikia bendro suinteresuotumo politine bendruomene 
kaip bendru turtu ar nuosavybe idėją. Idealiu atveju kone visų gyventojų buvimas ūkininkais, 
t. y. žemvaldžiais piliečiais, lemia politinės bendruomenės laisvę ir tarpusavio santarvę. Pilietis 
kaip karys ir ūkininkas buvo bendras antikiniam pasauliui idealas, pavyzdžiui, Romos respubli- 
kos istorijoje jį įkūnijo Cincinatas, kuris iš savo ūkio pašaukiamas gelbėti Romos, gavęs karvedžio 
įgaliojimus vadovaudamas romėnams nugali priešus ir vėl grįžta ūkininkauti “. 

Vienas iš nedaugelio Daukantui gyvam esant išleistų jo darbų yra Kornelijaus Nepoto De 
viris illustribus, tiksliau — išlikusios šio darbo dalies, pirmiausia apimančios žymių Antikos laikų 
karvedžių biografijas, vertimas į lietuvių kalbą, kuris buvo išspausdintas kitais metais nei išėjo 
„Būdas senųjų lietuvių, kalnėnų ir žemaičių, t. y. 1846 m., Ksavero Kanapackio lėšomis. Savo 
vertėjo pratarmėje Daukantas sako, kad politinių ir karinių veikėjų biografij ų skaitymas prisidės 


prie lietuvių pilietinio ugdymo, nes galės išmokyti, kaip „doru ir teisiu ūkėju būti“ O tai reiškia, 

be kita ko, „kaip nuo neprietelių tėvainę ir liuosybę gynioti'. Nepotas, rašydamas karvedžių 
biografijas, tikrai kėlė panašius tikslus, kaip juos perteikė Daukantas, t. y. papasakoti romėnų au- 
ditorijai apie žymiausių savo meto karvedžių dorybes (virtutes) didaktiniais tikslais '. Nepotas 
buvo artimai susijęs su Cicerono aplinkos žmonėmis, susirašinėjo su Ciceronu, buvo Cicerono 
artimiausio bičiulio Pomponijaus Atiko draugas ir biografas. Pasak Nepoto, norint gerai pažinti 
Romos respublikos paskutinio šimtmečio istoriją, pakanka perskaityti gausius Cicerono laiškus 
Atikui““. Šiuo atsiliepimu Nepotas parodė apskritai žinąs laiškų kaip istorinio šaltinio svarbą. 
Atiko gyvenimo aprašyme Nepotas atsiliepia apie Ciceroną kaip turėjusį nepaprastos, pranašiš- 
kos įžvalgos galią: „Ciceronas apskelbė ne tiktai tą, kas Jam gyvojant nutiko, bet dar ateinančias 
notis it koksai prajovas prajautė: 

Nepotas, manoma, rašydamas karvedžių biografijas, sudarė lyginamąjį romėnų ir neromė- 
nų karvedžių biografijų rinkinį, bet išliko tik šio rinkinio dalis, apimanti neromėnų (daugiausia 
graikų) karvedžių biografijas. Aprašytos tik palyginamų pagal statusą asmenų biografijos, t. y. tu- 
rinčių pirmiausia karinės valdžios įgaliojimus karvedžių, kurie nebuvo absoliučią valdžią turintys 
savo šalių valdovai. Nepotas, pasakodamas karvedžių biografijas, apskritai mažiau dėmesio skiria 
karvedžių kariniams žygiams ir taktikai, bet daugiau jų santykiams su savo politine bendruome- 
ne ir tinkamam valdžios naudojimui; daugiau kalba ne apie jų karinio vadovavimo bruožus, o 
apie moralę; daugiau apie tai, kaip tvarkomasi su pergalių pasekmėmis nei kaip jos laimimos 

Nepoto biografijos — tai trumpi moraliniai ir politiniai exempla, respublikoniškų dorybių ir 
tironijos ydų pavyzdžiai. Karvedžių biografijos tarnauja kaip respublikoniškų vertybių laikymosi, 
tarnybos politinei bendruomenei pavyzdžiai. Savo šalies išlaisvinimas iš tironiškos valdžios yra ne 
tik pateisinamas, bet ir morališkai kilnus veiksmas. Nepotas, nagrinėdamas žymių karvedžių 
biografinius faktus, ieškojo atsakymo į klausimą, kaip politinė bendrija, kuri yrane monarchija, o 
respublika, gali išspręsti problemą, kuri kyla, kai karvedys dėl savo karinių sėkmių sukaupia didelę 
galią, kuri kelia grėsmę politinei atskaitomybei ir pačiai respublikinei santvarkai“. Paklūstantys 
teisėtai valdžiai, besilaikantys Įstatymų ir ginantys bendrą gėrį, 0 ne savo privačius interesus kar- 
vedžiai vaizduojami teigiamai, O darantys atvirkščiai — neigiamai. Giriami tie karvedžiai, kurie 
saugo ir stiprina savo šalies laisvę, 0 peikiami prisidedantys prie savo šalies silpnėjimo . 

Pagrindinė vertybė, kurią savo biografijų rinkinyje akcentavo Nepotas, yra libertas („lais- 
vė)“, t. y. politinės bendrijos ir kiekvieno jos nario (piliečio) laisvė. Nepotas apskritai savo dar- 
be rėmėsi politinių vertybių kontrastais, laisvę (libertas) priešpastatydamas tironijai (dominatio), 
o individualiai galiai (potentia) — teisės viršenybę (ius) “ . Daukanto išverstame į lietuvių kalbą 
Nepoto politinių biografijų rinkinyje galima rasti aiškų supratimą, kas yra laisva politinė ben- 
drija („liuosa ūkė“), o kas — tironija ar tironas: „Tevadinas teisingai tirionimis, kurie liuosą ūkę 

nuvergia ir jos viešpačiais pasidaro. Buvo galima rasti tvirtinimą, kad kiekvienos valdžios, kuri 


neturi piliečių palaikymo, padėtis yra netvirta: „Kiekviena tvarka ir valdžia yra sau pavojinga, 
piliečių palaikymo, padėtis y Kiek ka ir valdžia yra sau pavojing 


“363 


jei ūkinykų geru linkėjimu nėra aptverta ** Tironai ar tironija Nepoto darbe minimi dažnai. 
Daukantas šį terminą atskiro valdovo, Lietuvos nedraugo ar kaimyno, valdymui nusakyti savo 
Lietuvos istorijos darbuose pasitelkia labai retai, „Istorijoje Žemaitiškoje“ „tirionis“ minimas tik 
vieną kartą, juo įvardijant Vengrijos karalių Janošą Hunyadi“, nors realiai tironai savo elgsena, 
kaip ją aprašo Daukantas, yra visi Maskvos valdovai. Bet taip daryta, aišku, sąmoningai, darbo 
publikavimo atvėju siekiant neatkreipti cenzūros dėmesio. 

Nepoto darbe (ir jo vertime į lietuvių kalbą) Atėnų karvedys Miltiadas giriamas už tai, kad 

„daugiau geidė liuosybės tėvainei nekaip sau didybės. Apie Tėbų Epaminondą sakoma, kad jis 
„turtų negeidė ir vieną sau garbę nuo ūkės tepelnė' . Skaitant apie korintietį Timoleontą galima 
rasti, kad jis labiau vertino savo šalies piliečių laisvę nei brolio gyvybę ir įstatymų laikymąsi nei 
didesnę valdžią“. Pasakojant atėniečio Timotėjo biografiją įtraukiamas epizodas apie jo asme- 
ninę draugystę su kito Graikijos miesto-valstybės tironu, kuris dėl savo draugo atvyko be jokios 
apsaugos į Atėnų teismą liudyti Timotėjo naudai. Tačiau vėliau Atėnų piliečių sprendimu Ti- 
motėjas kariauja prieš savo draugą, nes „meilingesnė jam esanti tėvainė, ne bendryba“ 68 Spartos 
karalius Agesilajas giriamas, nes sėkmingai kariaudamas Azijoje ir gavęs įsakymą grįžti į tėvynę 
nusprendė ne didinti savo valdžią ir pasinaudodamas galimybe užkariauti visą Aziją, bet laikytis 
savo šalies Įstatymų: „Agesilajas velijos doru būti ne kaip nedoru, norinčiu viešpatauti, tardamas, 
jog jam bus daug garsesnių daiktu, jei jis klausys Įstatymų savo ūkės, nekaip kad jis visą Aziją 
nukariaus: Sirakūzų karvedžio Diono biografijos moralas yra iš liaudies kylanti neapykanta 
despotiškai valdžiai, Daukanto vertimo žodžiais, „kaip yra neapvežama viešpatinė valdžia 
Nepotas apskritai vertina tironus itin panašiai kaip Ciceronas, kuris teigė, kad J oks tironas neturi 
ir negali turėti tikrų draugų, o žiūrint iš kitos pusės, su jokiu tironu neįmanoma tikra draugystė. 
"Todėl tironai yra patys nelaimingiausi žmonės. Ciceronas, pavyzdžiui, detaliai apibūdino Sira- 
kūzų tirono Dionisijaus, minėto Diono svainio, gyvenimą. Dionisijus buvo kilmingas, išsilavinęs, 
itin protingas, apdovanotas literatūriniu talentu. Bet valdydamas kaip tironas Jis gyveno visų ne- 
kenčiamas, savo dvare kaip belangėje, negalėjo pasitikėti netgi savo šeimos nariais Ir buvo labai 
nelaimingas dėl to, kad neturėjo jokio draugo, negalėjo mėgautis tikrai žmogišku bendravimu |. 

Atskirai paminėtinas Cicerono artimiausio bičiulio Tito Pomponijaus Atiko biografijos pa- 
teikimas Nepoto De viris illustribus. Pomponijus Atikas — ne karvedys ir netgi ne politinis veikėjas. 
Atiko biografija Nepotas siekė paaiškinti ir parodyti, kad pasirinkimas neiti įaktyvią politinę veiklą ir 
valstybinę tarnybą, išlaikyti politinį neutralumą yra visai suprantamas ir pateisinamas Romos respu- 
blikos moralinio nuosmukio kontekste. Respublikai klestint, „ne galybė, bet įstatymai rėdė ūkę 

O Įsiviešpatavus jėgai vietoj teisės, Romos respublikinė politinė moralė sugedo, tad sunku užimti 
valstybines pareigas nepažeidus įstatymų ir pavojinga jas užėmus dirbti respublikos labui. Todėl 
Artikas esą pasirinko privatų intelektualiniams ir kultūriniams pomėgiams skirtą gyvenimą, nors 
toks pasirinkimas buvo laikomas neatitinkančiu pilietinių vertybių ir pareigų senovės Romoje. 
Daukantas itin aiškiai suprato Nepoto biografijų didaktines intencijas, kas matyti iš minėtos 
vertėjo pratarmės, bet ir iš komentarų. Nepoto biografijų vertimą Daukantas išleido iš viso su 
152 vertėjo komentarais, kur daugiausia papildomai apibūdintos vietovės ir tautos, minimos 
darbe, tačiau yra keletas platesnių komentarų apie Antikos laikų realijas, pateikti tokių sąvokų 
kaip „pitija , „ostrakizmas“, „helotai“, „gimnazija“, „falanga“, „skytalė“, „satrapas“ ir kt. paaiškini- 
mai. Rašydamas vertėjo komentarus Nepoto biografijoms Daukantas, be kita ko, rėmėsi Plutar- 
chu, tą tiesiogiai bent vienąkart nurodydamas Galima atkreipti dėmesį, kaip Daukantas ko- 
mentuoja „ostrakizmą“. Šiandieniniai politinės minties tyrinėtojai kalba apie tai, kad iš pažiūros 
neliberali praktika tremti iš Atėnų politinės bendruomenės tam tikrus asmenis remiantis ano- 
niminiu balsavimu iš tikro buvo respublikinės ar demokratinės santvarkos apsaugos priemonė, 
nes buvo tremiami potencialūs tironai, dominuojančią padėtį ir įtaką bendruomenėje Įgyjantys 
elito atstovai '. Labai panašiai savo paaiškinime Daukantas pabrėžia, kad laikinai ištremiami 
piliečiai neprarasdavo savo teisių: „Jie nei godos, nei savo turtų nė mažiausiai nenustojo. 78 
Nepotas savo darbe giria Spartos karalių Agesilajų, kad jis, sėkmingai kariaudamas Azijoje ir 
gavęs įsakymą grįžti į tėvynę, nusprendė ne didinti savo valdžią ir užkariauti visą Aziją, o laikytis savo 
šalies įstatymų. Nepotas čia pat daro pastabą, kad būtų buvę gerai, jei romėnų karvedžiai būtų sekę 
šiuo pavyzdžiu. Daukantas išnašoje komentuoja šią Nepoto pastabą. Nors Nepotas rašo apie įsta- 
tymų nesilaikančius romėnų karvedžius daugiskaita ir turi omenyje ne vieną romėnų generolą, 
pasak Daukanto, čia jis kalba apie Julijų Cezarį: „Kornelijus Nepotas čia dejuoja kaipo rymionis, 
minėdamas sau Julijų Cezarį, kursai nukariavęs Galiją, neklausė paleisti kariaunos ir kursai paskui 
buvo ynu lyčiu prapulties ūkės:* Ioks komentaras bet kokiu atvėju rodo tipiškai respublikonišką 
Nepoto perskaitymą. Daukantas į savo Nepoto darbo vertimą įdėjo ir du atskirus komentarus, pla- 
čiau apibūdindamas Spartos pareigūnų eforų įgaliojimus: „Jų valdžia ir orumas buvo didžiai didis. 
Sueimuose pirmaisiais | buvo: rankiojo balsus, skelbė karę, sandaras darė, teisybę attiesė, perveizėjo 
rėdą visų vyresnybių. | ' Eforai prižiūrėjo, kad patys karaliai nepiktnaudžiautų valdžia, turėjo teisę 
areštuoti piktnaudžiaujančius valdžia valdovus: „Pagal ūkės įstatymus derėjo kiekvienam etorui, 
arba tėvūnui, savo rykį apkalinti.* Eforų tad uždavinys buvo rūpintis valdžios sprendimų ir vei- 
klos teisėtumu. Daukantas taip pat apgailestauja, kad eforų institucija buvo Kleomeno panaikinta, 
otai buvo „nelaimon ūkės* . Nepoto biografijų rinkinio svarbus akcentas tas, kad nors tironų val- 
džia gali trukti ilgai, ištisos politinės bendrijos gali ilgai būti svetimoje valdžioje, išsilaisvinimo viltys 
būna tik nuslopintos ir atėjus tinkamam momentui įgyvendinamos. Neporas niekada nekaltina 
tautos / liaudies dėl jos veiksmų, net jei liaudis ne visada teisi, palaiko respublikonišką tautos su- 
verenumo idėją.Jo "Trasibulo biografijoje vienas svarbių akcentuotų momentų yra tai, kad nuvertęs 

30tironų valdžią Atėnuose Trasibulas grąžino liaudžiai rei publicae procuratio „ar Daukanto verti- 
mo žodžiais, „valdžią ūkės svietui pagrąžino 
Lietuvių skaitytojui turėjo būti svarbios jau vien Nepoto vertime į lietuvių kalbą naudoja- 

„ „svieto liuosybė“ 22, 


mos reikšminės frazės: „liuosa ūkė“““, „ūkės liuosybė „liuosybės viltis 

bė“, „tėvainę išliuosuoti'*, „verginamai tėvainei liuosybę pagrąžinti 

„liuosybę pagrąžinti |, „kariauti už liuosybę“  „liuosybę ginti“ 

Senovės lietuviai, kaip ne kartą teigia Daukantas, visi buvo veiklūs: „Darbuose visi buvo vei- 
klūs ir skudrūs, vyriškieji ir motriškosios; pirmieji lietos ir ūkės reikalais rūpinos, 0 motriškosios 
su namų darbais ryžos. “ Veiklumu, nors veiklų pobūdis ir skiriasi, vienodai pasižymėjo ne tik 
vyrai ir moterys, bet ir vaikai: „Kad taip vyriškieji, didieji ir mažieji, NUO savo veikalų norėjo būti 
vadinami ūkės vyrais, lietos vyrais ar karės vyrais, nesgi lietos gudryboj ir ūkės rėdoj visados protą 
ir išmintį rodė, tai lygia dalia motriškosios savo darbuose, veikaluose nenorėjo už vyriškuosius 
mažesnėmis būti. Imdamiesi kokios nors veiklos senovės lietuviai esą stengdavosi nuosekliai, 
iki galo pasiekti numatytą tikslą: „Savo ketėjimuose ir veikimuose ryžęsi ant ko norint, nesipės- 
nojo, nesivangstė, bet atlikdavo ir dirbo nuveiktinai: * Daukanto teiginiai apie senovės lietuvių 
jaunuomenės darbštumą per visus metų laikus, pradedant rudeniu ir baigiant vasara, atrodo, yra 
įkvėpti Donelaičio „Metų :„Jaunuomenė senovėj lietuvių ir žemaičių netimpsojo užpelenėj atsi 
viepusi, nelindojo rudenies laiku neigi žiemai esant rangavos šiltos trobos užkakalėj , „pavasariui ir 
vasarai atėjus, netysinėjo pašaliais, nevėpsojo į saulę, namų patvoriais styrinėdami “Juolab Dau- 
kantas iš Donelaičio „Metų/ išsirašinėjo ir gausiai vartojo darbštumą reiškiančius žodžius. Api- 
būdinant Lietuvos didžiuosius kunigaikščius, vienas pagirtinų jų bruožų yra būtent veiklumas, 
pavyzdžiui, apie Vytautą Daukantas sako: „Veikus ir stropus darbe, daug vinkrumu ir stropumu 


r 4200 “400 

,„taip veiklus, jog valgydamas teisybę attiesė ar apie karę teiravos 

Veiklumą esą skatino pagoniška religija, nes amžinybę aname pasaulyje reikėjo nusipelnyti 
veiklumu. Šia prasme Daukantas traktuoja senovės lietuvių pagonybę kaip pilietinę ( respubli- 
konišką) religiją, kuri palaikė, skatino vita activa. Esą buvo tikima, kad dievai aukštybėse atly- 


gina už pilietinių pareigų atlikimą, ypač už tėvynės ir laisvės gynimą: „Visi tie gauną nuo dievų 

linksmybę nepabengtą bei saldų atilsį aukštybėse, kurie gyniodami nuo neprietelių savo namus 
karėjatliktų:* Daukantas nevengė ir tokios amžinos palaimos ryškesnės konkretizacijos:„Kame 
tenai ta galybė aukštybėse gyvendama nustipus, kaip sakiau, doriems, užvis karėse už tėvainę ir 
liuosybę, davusi antrame gyvenime gražias žmonas, skanius valgius, saldžius gėrimus ir baltus 
drabužius vasarą, o žiemą minkštose lovose gulinusi, kurie tenai iš didžios sveikatos juokavę ią 
linksminęsi: ** „Netinginėjimas“ šiame gyvenime turėjo būti paliudijamas laidojant pagonis lie- 
tuvius su velionio (velionės) veiklumą rodančiomis įkapėmis: „Sveikino nabaštiką ir įdavė jam tą 
į ranką, ko, gyvas būdamas, daugiau reikalavo; ir taip vyriškam įdavė kardą ir pinigų ant kelio, į 
nuometą įvyturę, įdėjo, o motriškoms — adatą su siūlais, idant pasirodytų kame tenai ant kalno 
dievams, jog netinginėjo ant šio svieto, tai yra kaipo vyriškas gynė kardu namus ir liuosybę nuo 
neprietelių, taip motriška, jog namuose palikusi steigė, adatą už ženklą turėjo: 
Respublikoniškoje politinėje mintyje veiklumas buvo svarbus, tačiau jis buvo suprantamas 
vien kaip politinis-pilietinis veiklumas, apimantis dalyvavimą politinės bendruomenės gyvenime 
taikos metu ir dalyvavimą karo žygiuose karo metu („karingas weiklumas giwentoiu“'' — Dau- 
kanto tiesiogiai vartota frazė). Veiklumo ribas Daukantas žymiai išplečia, pirmiausia jį suprasda- 
masir kaip vertimąsi prekyba beiamatais, tačiau taip pat įtraukdamas vaikų mokymąsi ir moterų 
namų priežiūros darbus kaip veiklumo dėmenis. Ypač kasdienių žemdirbystės darbų traktavimas 
kaip reikšmingos socialinio veiklumo atmainos yra įsidėmėtinas. Čia Daukantas nesilaiko iš būti- 
nybės kylančios ekonominės veiklos ir bendro gėrio labui vykdomos politinės veiklos radikalaus 

aristoteliško atskyrimo |, kaip tik atvirkščiai, šias veiklas traktuoja kaip panašias žmogiško vei- 


klumo formas. 


Žž Ar Simonas Daukantas rėmėsi 
visuomenės sutarties idėja? 


Bronius Genzelis savo metu teigė: „Lietuvos valstybės susikūrimą S. Daukantas aiškina rem- 


damasis Z. Z. Ruso visuomeninės sutarties teorija. * Matyt, juo sekdamas Vytautas Merkys 


rašė: „Valstybė ir pasaulietinis valdovas, Daukanto manymu, atsirado visuomenės sutarties pa- 

grindu. "Tiesa, vėliau Genzelis šio tvirtinimo iš esmės atsisakė“. V. Krapauskas tvirtino ne tik 


kad Daukantas rėmėsi visuomenės sutarties idėja, betir kad J is, panašiai kaip daugelis VU profe- 

sorių, tikėjo neperleidžiamomis teisėmis. J. Repšys savo ruožtu skeptiškai vertino tvirtinimus 


dėl Rousseau poveikio Daukantui . Kaipgi iš tikrųjų? 

Visuomenės sutarties ir visuomenės atsiradimo teorinės sampratos pirmiausia susijusios su 
skirtingomis žmogiškosios „prigimties“ ir „prigimtinė būklės“ doktrinomis, nes visuomenės su- 
tartis reiškia natūralaus gyvenimo atsisakymą ir orientavimąsi į socialiai, t. y. remiantis įsisąmo- 
nintais socialiniais ryšiais ir santykiais, konstruojamą gyvenimą. Jau Ciceronas žinojo ir kalbėjo 
apie ikipolitinę būklę, nors jos nevadino,prigimtine. Ankstyviausioji, pirmykštė, žmonijos stadija 
buvo, kai žmonės klaidžiojo pavieniui ir turėjo tik tas gėrybes, kurias galėjo gauti vieninteliu būdu, 
t.y. panaudodami fizinę jėgą. Būtent Cicerono kalboje Pro Sestio užiksuotas jo pasisakymas apie 
žmonių pirmykštę būklę, kai „dar nebuvo surašyta nei prigimtinė, nei civilinė teisė“ (nondum 
negue naturali negue civili iure descripto), žmonės „po laukus išskydę klajojo“ (fusi per agros ac dis- 
persi vagarentur) ir „turėjo tik tiek, kiek galėjo pasigrobti ir išlaikyti per prievartą, žudydami ir 
sužeidinėdami Iš šios būklės išvedė išmintingęsnieji iš žmonių, mokantys įtikinti kitus, kurie 
paskatino įkurti miestus ir juose gyventi. Cicerono požiūriu pirmykštė būklė iš tikro neatitiko 
žmogaus prigimties, tikrosios prigimties. Ciceronas laiko, kad pirmykštėje būklėje žmonės ne- 
sivadovavo prigimtimi. Pirmykštėje būklėje žmonės kliovėsi Jėga, tačiau iš šios būklės išėjo, kai 


atrado teisingumą, jo principus ar taisykles | 


„Kelią į teisingumą parodė išmintingi žmonės. Ci- 
cerono amžininkas Lukrecij us pirmykštę, ikipolitinę būklę kaip konfliktinę yra aprašinėjęs daug 
detaliau už Ciceroną, bet jis jos taip pat nelaikė prigimtine ar atitinkančia prigimtį | 

Rousseau visuomenės ir politinės bendruomenės atsiradimo teorija yra skirtinga, priešinga 
ciceroniškajai. Prigimtinį socialumą ir jo diktuojamą perėjimą iš pirmykštės 1 visuomeninę-poli- 
tinę būklę Rousseau neigė. Jis rašė: „Iš tikrųjų sunku įsivaizduoti, kodėl šioje pirmykštėje būklėje 
žmogui būtų labiau reikėję kito žmogaus negu beždžionei arba vilkui — į juos panašių. Rous- 
seau visuomenės atsiradimo procese skyrė tris pagrindines stadijas. Pirmoji stadija - kada žmo- 
giškasis individas gyvena kaip laimingas gyvulys, tingus ir nemąstantis, vadovaujasi vien kitiems 
nekenkiančia savęs meile ir gailesčiu. Antroji stadija - žmonės pradeda vystyti kalbinius įgūdžius, 
išmoksta naudotis paprastais įrankiais ir ginklais, sueina į grupės savisaugos tikslais, suformuo- 
Ja pastovius šeiminius ryšius, pradeda remtis ribota privačios nuosavybės samprata. Trečioji sta- 
dija - kada giminės ryšiais grįstoje grupėje atsiranda pirmoji valdžia, šeimos galvos valdžia, kai 
pagrindinis pragyvenimo šaltinis išlieka medžioklė ir žvejyba. Ketvirtoji stadija — socialinės nely- 
gybės atsiradimo stadija, kada atsiradus žemdirbystei formuojasi privati nuosavybė, taip pat dėl 
įgimtų žmonių gabumų ir pan. skirtumų vystosi socialinė nelygybė |. Ši stadija vedė į visuome- 
nės sutartį, kuri įtvirtino privačią nuosavybę, teisę Ir valstybinę valdžią, bet ir socialinę nelygybę. 
Pastarajai socialiai nuskriaustieji nesipriešino, nes teisė ir valstybinė valdžia užtikrina saugumą, 
tarpusavio konfliktų apribojimą. Rousseau traktuotėje žmogus yra iš prigimties geras, tačiau tą 


16 


prigimtį sugadino socialinių institucijų vystymasis ir civilizacinė pažanga į Gyvenimo drauge su 


kitais plėtra, naujų tariamai gyvenimą gerinančių dalykų išradimas tik sugriovė pirmykštį individo 

savipakankamumą ir sudarė pagrindą puoselėti besaikius, ribų neturinčius troškimus |. Būtent 
žmogaus kaip vienišo, laimingo gyvulio stadijos, kaip pirminės žmonijos istorijos stadijos sampra- 
ta, kuri išreiškia radikalų, kraštutinį individualizmą, aiškiai skiria rusoistinę visuomenės atsiradimo 
koncepciją nuo ciceroniškosios versijos, kuri laimingą individą matė tik visuomenėje, žmogaus 
prigimties gerumo šaltiniu laiko socialinius, bendražmogiškus ryšius. Ciceroniška racionalumu 
paremta žmogiškosios prigimties samprata gerai suderinama su civilizacinės pažangos vizija, skir- 
tingai nuo Rousseau sampratos apie prigimtį sugadinusios civilizacijos ir „visuomenės sutarties" 
atnešto blogio (blogosios,visuomenės sutarties ). 

Prigimtinė būklė - Daukantas tokio ar kokio nors panašaus termino nevartoja, nors turi 
savitą supratimą apie ikipolitinę stadiją Lietuvos istorijoje. Žmonės pradžioje gyveno pavieniui, 
neturėdami pastovios bendrijos: 

„Pradžioj kiekvienos tautos, lygia dalia ir lietuvių ir žemaičių, žmonys, negyvendami 
dar sandraugėj, bet paskydę po laukus ir girias it paukščiai, pirma klajojo maitindamies 
žuvimis, paukščiais ir žvėrimis. Toksai jų penas tankiai buvo lyčiu mūšų ir netaikų tarp jų, 
kaipogi galįs už galį nuo kits kito grobstė ir imliojo sugautą žvėrį ar žuvį: 

Į citatą jau buvo atkreipęs dėmesį J. Repšys, kuris laikė k ikivalstybinės stadijos Lietuvoje api- 
būdinimu, pastebėdamas, kad ji yra tik viename Daukanto darbe - „Istorijoje Zemaitiškoje“ “. 
Repšys laikė cituojamus teiginius autentišku, originaliu paties Daukanto pasisakymu, tačiau fra- 
zėapie klajoj imą išsisklaidžius po laukus itin siejasi su Cicerono anksčiau minėtu pasisakymu Pro 
Sestio, kaip ir apskritai ryškus panašumas į ikipolitinės būklės, kurioje buvo kliaunamasi pirmiau- 
sia jėga, ciceronišką apibūdinimą. Daukantui netgi nebuvo būtina skaityti originalaus Cicerono 
teksto, kadangi minėtą ištrauką iš Pro Sestio citavo Pufendorfas'*, kurio knygą Daukantas turėjo 
po ranka. Kita vertus, Ciceronas labai panašiai perėjimą iš ikipolitinės 1 politinę visuomeninio 
gyvenimo stadiją kaip perėjimą iš gyvenimo pavieniui išsisklaidžius ( dispersi) Įvisuomeninį gyvė- 
nimą drauge (ad vitae societatem) apibūdino dar dviejuose kituose savo darbuose. Daukantas 
iškart po cituotų teiginių rašo apie išmintingesnių žmonių vaidmenį įtikinant ir išmokant gyven- 
ti sandraugėje, o tai sutampa su Cicerono mintimi. Tačiau netrukus Daukanto aiškinimas kiek 
nukrypsta nuo Cicerono, nes Jame kalbama apie išmintingesnius žmones būtent kaip kunigus 
(Ciceronas jų neapibrėžė kaip grynai religinių lyderių), jų atsiradimą. 

Sandraugės (draugės) ar svieto draugės atsiradimas reiškia visuomeninės būklės atsiradimą. 
Societas lotynų kalba yra asociacija. Daukantas gerai išlaiko šią reikšmę versdamas societas kaip 
„draugiba“ . Socius lietuvišku atitikmeniu Daukantas renkasi,draugas',o socia, kas yra santuokos 
partnerė, nurodo atitikmenį „draugė: („draugie') . „Draugyba“ yra lygių individų susibūrimas, 
ką rodo Daukanto nurodomi „draugo“ sinonimai, kaip „ligbunys', „ligeiwis““. Tą rodo ir kitas 

societas atitikmuo — lygbūnė („ligbunie“) “|, t. y, sakytume, buvimas bendrai ir lygiai vienas su 
kitu, kaip partneriai. „Draugyba“ tad-— bendrija, partnerystė. Tačiau Daukanto terminai „svieto 
draugė“ ar „visuomenė svieto draugė, sutinkami jo Lietuvos istorijos veikaluose, jau akivaizdžiai 
reiškia politinę bendruomenę ar visuomenę. 

Daukantas, kaip galima tvirtinti remiantis jo darbų visuma, skiria tris pagrindines politinės 
bendruomenės formavimosi (genezės) stadijas, o būtent: a) gyvenimas iki sandraugės, b) gyvė- 
nimas sandraugėj, bet dar neturint rėdos (santvarkos, kuri remiasi ne tik papročiais, bet ir įstaty- 
mais), c) rėdos įvedimas. Čia svarbu, kad sandraugės atsiradimas ir netgi gyvenimas sandraugėj 
traktuojamas kaip procesas, o ne kaip vienkartinis įvykis. Toks Daukanto požiūrio interpreta- 
vimas galimas imant domėn, be jo Lietuvos istorijos veikalų, taip pat ir jo žmonijos proistorės 
problemų santrauką, kurią Daukantas pristato savo „Justino istorijos“ vertimo pratarmėje, ku- 
rios egzistuoja dvi versijos (trumpesnė ir ilgesnė). Būtent šioje pratarmėje Daukantas kalba apie 
žmonių gyvenimą iki sandraugės, sandraugės stadiją ir joje gimstantį įstatymų poreikį. Daukan- 
tas „Justino istorijos“ pratarmėje pažymi, papildydamas Justiną (Justinas to nerašo) teigia, kad 
pačioje istorijos pradžioje, neturint įstatymų ir valdovų, bet jau gyvenant sandraugėje, valdžia, 
panaši į šeimos galvos valdžią, buvo pripažįstama išmintingiausiam ir drąsiausiam vyrui, Dau- 
kanto vadinamam „gaspadoriumi savo butoj šeimynos; t. y. paterfamilias, kuris valdė remdamasis 
papročiais. Tik jau kiek vėliau, pasak Daukanto ir vėlgi papildant ar pataisant Justiną, atsirado 
kunigai, tarpininkai tarp žmonių ir dievų, kurie tam tikram laikui perėmė aukščiausią valdžią “. 
PaterJamilias valdžia, apribota papročių, tiesiogiai neminima Daukanto Lietuvos istorijos veika- 
luose, išskyrus pratarmę „Justino istorijos vertimui, nors juose taip pat kalbama apie sandraugės 
atsiradimą ir rėdos įvedimą kaip reikšmingus etapus. Paterfamilias valdžia, kaip būdinga stadijai 
iki visuomeninės (civilinės) būklės atsiradimo, minima S. Pufendorfo “|, greičiausiai Daukantas 
rėmėsi juo ar tiesiog romėnų teisės ir Istorijos analogijomis. 

Lemiamą vaidmenį įvedant rėdą ir vyresnybę, Daukanto požiūriu, vaidino dvasininkai, kurie 
buvo įžvalgumu ir įtikinėjimo galia pasižymintys žmonės. Pirmoji apibrėžtesnė teisinė-politinė 
santvarka Lietuvoje — teokratinė: „Rėda, arba tvarka, tų kunigų vadinos teokracija, tai yra rėda 
tarpinykų tarp žmonių ir dievų. Vyriausieji kunigai („kūrėjų kūrėjai ) davė, kaip, pasak Dau- 
kanto, buvo ir kitose tautose“““, pirmuosius įstatymus Lietuvoje: „Padėjo jis dėl žmonių pirmuo- 
sius įstatymus ir saugojo, idant pagal juos žmonės elgtųsi, o kas pagal tuos įstatymus nesielgė, tas 
neklausė dievo valios, ir tokį karojo. Vyriausiąjį kunigą Lietuvoje esą iš savo tarpo rinko kuni- 
gai, be tautos įsikišimo: „Mirus pačiam kūrėjų kūrėjui, tie kunigai pakėlė tarp savęs vieną į senojo 
vietą <..> ir į tą jų darbą svietas nesikišo. O eilinius dvasininkus (bent nemažą jų dalį), kurie 
valdė šalį taikos metu, kaip ir karo metu valdančius karvedžius (kunigaikščius), esą rinko į parei- 
gas tauta: „Pakajui esant, kunigai ūkę rėdė <...> svietas, kaip pakajuje būdamas sau kunigus skyrė, 

būtent pontifex maximus Papirijui. Atkreiptinas dėmesys, kad lietuvių vyriausiąjį kunigą vadindamas „kūrėjų kūrėjumi“ 
Daukantas savo lotynų-lietuvių žodynėlyje šio lietuviško termino atitikmeniu nurodo pontifex maximus. 

taip Ir į karę traukdamas pats tarp savęs narsiuosius ir kantriuosius vyrus kėlė į vyresniuosius. 
Svarbiausius sprendimus senovės Lietuvoje bet kokiu atvėju priimdavo tautos susirinkimas: „No- 
rIS kūrėjų kūrėjas taip viešpatavo ūkėj, (0) didysis kunigaikštis ją rėdė, kaip viršiau regėjom, vienok 
nei vienas, nei antras nieko negalėjo užsiimti ir nuveikti be svieto žinios, nesgi turėjo kelti sueimą 
ir tenai jautotis ir teirautis apie didžiuosius ūkės reikalus visuotinai su svietu. | Ir dar paaiškina- 
ma, kodėl ne tik kunigaikščio, bet ir vyriausiojo kunigo valdžia nebuvo autokratinė, vienvaldinė: 
„Be svieto pritarimo ir žinios ne vien didysis kunigaikštis, betir pats kūrėj ų kūrėjas nieko nedrįso 
veikti lietos reikaluose. Kas yra teisingu, nesgi kas neša naštą, tas turi žinoti, dėl ko ją neša. 
Taigi, teokratija su liaudies pritarimu, teokratinė-= monarchinė respublika. "Tautos pritarimu ski- 
riami karo vadai ir vyriausieji iš jų — kunigaikščiai iš pradžių buvo tik karvedžiai ar administra- 
toriai, klausantys vyriausiojo kunigo nurodymo. Kaip aukščiausius valdžios įgaliojimus turintis 
vyriausiasis kunigas buvo viešpats, O didysis kunigaikštis IE rėdytojas, t. y. administratorius. Bet 
nuolatinių karų sąlygomis didieji kunigaikščiai paveržė valdžią iš vyriausių kunigų: „Regis, jog 
kėlusis tuojtimpinėms karėms, kad ūkės rėda be perglytos rankoje tokių karvedžių pateko, tad 
jie ilgainiui pasavino tą valdžią ir nuo to, regis, jau didžiaisiais kunigaikščiais, beje, aukštesniais 
už kunigą, arba vyresnįjį, vadinos. * Teokratinė-monarchinė respublika virto monarchine res- 
publika. Būtent šį įvykį Daukantas siėja su legenda apie Brutenį ir Vaidevutį. Pasak Daukanto, 
nors legendoje kalbama apie įvykį, iš tikro tai turėjo būti procesas. Daukantas „Būde“ sako, kad 
konkretesnių žinių istorijos šaltiniuose apie šį procesą, kuris turėjo neapsieiti be tarpusavio kovos 
tarp dvasinių ir pasaulietinių lyderių, nėra, bet užtat yra „pasaka „ty nepakankamai istoriškai 
patikimu laikytinas, bet ideologiškai reikšmingas pasakojimas apie Brutenio ir Vaidevučio pasi 
dalijimą valdžia su tautos pritarimu, duotu sušauktame tautos susirinkime. Tauta jame buvo įti- 
kinėjama, kad reikalingas nuolatinis politinės bendruomenės valdytojas, nės jis „netaikas taikins, 
abydas ir galžudes nudraus, dorą ir teisingą globs ir kožną nuo visuomenio pavojaus paglemš' 
Legendos apie Vaidevutį atpasakojimas Daukanto darbuose kiek skiriasi. Pirmajame Daukan- 
to veikale „Darbai senųjų lietuvių ir žemaičių“ pasakojama apie du Vaidevučio laikais vykusius 
tautos susirinkimus, kai antrasis vyko po pilietinio karo, kilusio dėl diduomenės ir vargingųjų 
konflikto. Būtent čia Daukantas kalba apie tarpusavio susitarimo sudarymą: „Tokįsutarimą tarp 
savęs padarė. Kita vertus, „Būde' Daukantas aiškiai sako, kad Brutenio ir Vaidevučio tikslas 
buvo „stipriau ūkės rėdą suvaržyti *““, taigi rėda, kas reiškia visuomeninę-politinę santvarką, ne 
tik visuomenę (gyvenimą draugėje), jau egzistuoja, reikia ją ne įvesti, o tik stiprinti. „Pasakojimo 
versijoje kalbama apie suirusią rėdą, kurią norima pataisyti įvedant įstatymus . 

Visuomenės sutarties idėjos elementas, kuris gali būti įžvelgiamas Daukanto perpasako- 

toje Brutenio ir Vaidevučio „pasakoje “|, yra tautos pritarimas dėl paklusimo vienam valdovui. 

440 Reikėtų atkreipti dėmesį, kad Vaidevučio legenda Daukanto epochoje iš tikro kartais buvo traktuojama kaip visuo- 
menės kūrimo iliustracija, nors ne visai aišku, ar pasitelkus visuomenės sutarties idėją. Tai rodytų, pavyzdžiui, 1823 m. 

Daukantas tautos pritarimo svarbą, kaip jau sakyta, pabrėžia ne kartą. Bet toks pritarimas nėra 
teoriškai sureikšminamas kaip archetipinis ar universalus. Juolab Daukantas turėjo žinoti įvai- 
rių panašių atvejų iš visuotinės senovės istorijos istorikų darbų. Pavyzdžiui, Herodoto istorijoje, 
kuria apskritai Daukantas rėmėsi savo darbuose, pasakojama, kaip medų genties žmonės iš pra- 
džių gyveno kaimais ir neturėjo bendros valdžios, bet, tikėdamiesi apsisaugoti nuo tarpusavio 
nesutarimų ir užsitikrinti saugumą, vieną išmintingą žmogų iš savo tarpo, vardu Dejoką, sutarė 
išsirinkti valdovu, argumentuodami, kad „kaip gyvenom iki šiol, nebegalime šioje šalyje gyventi. 
Išsirinkime karalių. Tada ir kraštas bus gerai tvarkomas, ir patys eisim dirbti savo darbų, ir ne- 
tvarkos nebeliks“. Karaliumi išrinktas Dejokas vėliau atsiskyrė nuo žmonių, neleido niekam 
savęs matyti, bendravo tik per pasiuntinius, taip stengdamasis būti panašus į dievą ir neleisti kilti 
mintims jį nuversti. Tai irgi susitarimo dėl paklusimo suformuojamai viešajai valdžiai istorinis 
pavyzdys, paties Herodoto, beje, parodomas, kaip iš pradžių pasinaudojant liaudies pritarimu, 


“V. Pateisinimo dievų 


o vėliau ir pateisinant dievų valia įgaunama ir legitimuojama tirono valdžia 
valia prireikė todėl, kad valdžios santykių nelygybė visada prieštarauja tai lygybei, kuri buvo prieš 
kam nors suteikiant, pripažįstant ypatingus įgaliojimus. Medų karaliaus Dejoko istorija, kaip 
ir Vaidevučio „pasaka, kurioje irgi yra užuominų į dievų valią, ne tiek iliustruoja kokio nors fun- 
damentalaus susitarimo dėl valdžios poreikį, bet parodo valdžios įgaliojimų pateisinimo būdus. 
Daukantas visuomenės sutarties niekur savo darbuose neparodo kaip perėjimo iš prigimtinės 
į politinę būklę momento. Daukantas traktuoja perėjimą nuo pirmykštės būklės prie visuomeni- 
nės ir politinės kaip dėsningą, natūraliai išsirutuliojantį, išreiškiantį socialios ir racionalios žmo- 
nių prigimties poreikius. „Pasakojime, aptariant Vaidevučio legendą, yra nurodomas įstatymų 
davimas (nors tai ne pirmieji įstatymai, ką itin reikėtų pabrėžti, kadangi Daukantas nuosekliai 
visuose savo veikaluose laikosi versijos, kad pirmuosius įstatymus lietuviams davęs ir rėdą įvedęs 
Zamolksis). Tuo metu (naujų) įstatymų davimas tariamai buvo reikalingas tramdyti grįžusių iš 
tarnybos svetimiems valdovams lietuvių samdinių karių siekius nuvergti liaudį ir taip praturtėti 
bei gyventi iš kitų išnaudojimo. Panašiai, nors pirmiausia pabrėžiant rėdą ir vyresnybę, jų, O 

ne įstatymų įvedimą, kalbama anksčiau parašytuose „Darbuose“. Taigi, šia legenda Daukantas 
labiau iliustruoja visuomeninės ir politinės santarvės poreikį, valdžios ir valdymo įgaliojimų ją 
užtikrinant reikalingumą, one tiek pirmapradžio socialinio konflikto sprendimo būdą. 
Išnagrinėjus ankstyvosios visuomenės raidos stadijų sampratas Daukanto darbuose galima 
konstatuoti, kad Daukanto traktuotė apskritai atitinka ciceronišką visuomenės ir politinės ben- 
druomenės susidarymo sampratą. Nuo Rousseau sampratos ji ryškiai skiriasi. Ši traktuotė gal 
ir gali būci laikoma tam tikra visuomenės sutarties idėjos versija, bet tik su itin ryškia išlyga, kad 
susitarimas nuo sutarimo (vienbalsio pritarimo, bendro sutarimo) nėra griežtai atskiriamas. Cice- 
rono garsiajame respublikos apibrėžime „sutarimą dėl teisingumo: nurodant kaip tikros politinės 
bendruomenės požymų, svarbiausias ir pirmapradis elementas yra „teisingumas, t. V. objektyvaus 
teisingumo egzistavimas, ir tik po to jau tampa reikšmingas sutarimas dėl jo '. Tas sutarimas 
kyla ne iš grynai savavališko susitarimo, o iš suvokimo, jog teisingumas egzistuoja iš prigimties, 
one kaip žmonių susitarimo objektas. Cicerono politinės minties tyrinėtojo Danielio Kapusto 

žodžiais, sutarimą ar susitarimą Ciceronas supranta kaip imanentinį, reikia tik ji aktualizuoti, ką 
padaro lyderiai, pasižymintys mąstymo ir iškalbos gebėjimais, kurie sutelkia žmones gyvenimui 
politinėje bendruomenėje 12 

Daukanto požiūris į visuomenės ir politinės bendruomenės kilmę, bent kiek galima spręsti 
iš jo paties darbų, nevisiškai ar tik iš dalies atitiko kai kurių VU profesorių pažiūras (priešingai 
anksčiau minėtam V. Krapausko tvirtinimui). Asmeninėje Daukanto bibliotekoje tikrai buvo Je- 
ronimo Strojnovskio veikalas apie prigimtinę, politinę, tautų teisę ir politinę ekonomiją „Būtent 
šiame veikale buvo skyrelis apie visuomenės ar visuotinę sutartį (ugoda pospolita, lenkų k.), kur 
kalbama apie tai, kad ne tiek svarbu, ar tai tiesiogine forma sudaroma, ar numanoma sutartis, 
betji būtina siekiant užtikrinti pagalbą vieni kitiems ir bendrų poreikių tenkinimą, kad, sudarant 
visuomenės sutartį, prigimtinių teisių žmonės neatsižada, kad tokia sutartimi Įsteigiama aukė- 
čiausia valdžia bendriems poreikiams tenkinti ir t.t. Tačiau Daukantas būtent tokių tezių savo 
darbuose nedėsto. Jis pabrėžia prigimtinį vienas kitam padėti Įpareigojantį socialumą, išmintingų 
lyderių - įstatymdavių vaidmenį ir laipsnišką perėjimą iš ikipolitinės į politinę būklę. 

Visuomenės sutarties teorijai prieštarauja ar bent ne visai paprastai suderinama su ja yra 
žmogaus prigimtinio socialumo idėja, kurią suformulavo Aristotelis ir Ciceronas, o Ja rėmėsi 
Daukantas. Visuomenės sutarties teorijoje svarbi, be kita ko, ne tik sutarties idėja, bet ir radi- 
kalus prigimtinės ir civilinės (ar politinės) būklės, kaip priešingų ir nesuderinamų, atskyrimas. 
Daukanto darbuose, atvirkščiai, civilinė ir politinė būklė apima prigimtinę būklę, natūraliai kyla 
iš prigimtinės būklės. Taigi, iš tikro Daukantas nesirėmė visuomenės sutarties teorija tiesiogiai, 
kokia nors sisteminė, išplėtota jos versija. Juolab Hobbeso ar Rousseau sampratomis. Tas poli- 
tinės bendruomenės gyvavimo bruožas, kuris svarbus Daukantui ir kuris taip pat reikšmingas 
visuomenės sutarties autoriams, yra valdžios legitimumas, kuris kyla iš tautos, kaip piliečių ben- 
druomenės, pritarimo, sutikimo paklusti vienai ar kitai valdžiai. Tačiau tokį legitimumą iš esmės 
pakanka grįsti prigimtinės teisės ir prigimtinių subjektyvių teisių pripažinimu, nes iš prigimties 
laisvi ir lygūs individai, kurie yra natūraliai socialūs, negalėjo būti pajungti kokiai nors valdžiai be 
jų pačių sutikimo, arba toks pajungimas gali būti tik laikinas. Šios tiesos atradimas ir išaiškinimas 
bei pripažinimas, aišku, gali būti traktuojamas kaip sutarimas ar pritarimas, kaip ir kiti panašūs 
pritarimai valdančiųj ų veiksmams, bet tai yra išvestinis iš prigimtinės teisės, o ne savaime funda- 


mentalus veiksnys. 


2.5. Gero viešojo valdymo bruožai 


„Būdo skyriaus „Rėda senovės lietuvių“ antroji pastraipa, nors parašyta visam darbui būdinga 
vaizdinga kalba, pasižymi itin koncentruota teorine kalba, kokią ne taip dažnai sutiksime Daukanto 
tekstuose. Čia, kalbėdamas apie visuomeninės-politinės santvarkos įvedimą senovės visuomenėse, 
Daukantas išskiria ir numeruodamas išvardija tris principus, kylančius iš„būdo žmogaus gamtoje, 
kuriais remiantis esą ji buvo visur įvedama. Tai: 1) žmogaus prigimtinis socialumas, 2) prigimtinis 


447 Kapust, D. J. Thomas Hobbes, Cicero, and the Road not Taken, p. 125. 

449  Stroynowki, H. Nauka Prawa Przyrodzonego, Politycznego, Ekonomiki Polityczney, i Prawa Narodėw. Warszawa, 
1805, p. 58-64. 


religingumas, 3) laisvė gyventi ir siekti laimės savo nuožiūra. Tai ne šiaip svarbūs principai, o esminiai 
prigimtinės teisės postulatai. Politinė ar konstitucinė santvarka, pasak Daukanto, reikalinga „taip 
surėdyti žmones jų draugėj, idant, ko jiems reikia ir ko patys geidžia dėl savęs, galėtų pasiekti. To- 
kia santvarka, kitaip tariant, yra ne prievartos įrankis, o, atvirkščiai, sudaro prielaidas individo laisvei 
bei įgalina siekti savo laimės ir gerovės. Savo ruožtu teisė, teisės normos remiasi realiu objektyviai 
egzistuojančiu natūraliu teisingumu ir visuomeniniu sutarimu dėl jo, jo laikymusi. Politinės ben- 
druomenės savarankiškumas taip pat pirmiausia yra ne kas kita, kaip savų įstatymų turėjimas ir 
vadovavimasis jais. 

Daukantas vertino teisę kaip esminę gero valdymo ir teisingumo vykdymo priemonę: „Įsta- 
tymai mokę svietą, kaip ūkę savo rėdyti ir teisybę kožnam attiesti: Šis Daukanto tvirtinimas, 
nurodant tariamai pirmuosius lietuvių įstatymdavius, siejasi su jo verstu Justino epitomės epi- 
zodu apie Likurgo duotus įstatymus Spartoje, kuriais Likurgas esą siekė įdiegti supratimą, kad 
doriems žmonėms teisingumas yra reikšmingesnis už visų didžiausius turtus. Boni Daukantas 
šiuo atveju verčia būtent kaip „dori žmonės, nors ir po abejonių, nes taip ištaisoma iš pirminiu 
„geri žmonės. 

"Teisės svarbos akcentavimas Daukanto darbuose pagal jų parašymo chronologiją palaipsniui 


variantu juodraštyje pasirinkus 


buvo vis labiau ryškinamas. Lotynų kalbos žodžio iudico (teisti) atitikmeniu Daukantas savo lo- 
tynų-lietuvių kalbų žodynėlyje kaip tik ir nurodo ,teisibę darau“. „Darbuose“ frazė „teisybę da- 
ryti, reiškianti teisingumo įgyvendinimą remiantis teise ir teismais, pavartojama vos kelis kartus, 
o„Istorijoje Žemaitiškoje“ tokia veikla, sinonimiškai įvardijama kaip „teisybę daryti“ bei „teisybę 
attiesti ar netgi „teisybę užlaikyti, suprantama kaip svarbi teisingumo užtikrinimo ir gero valdy- 
mo dalis ir jau pasitaiko apie tris dešimtis kartų. 

Daukantas savo darbuose dažnai vartoja žodį įstatymai“ „Istorijoje Žemaitiškoje“ terminas 
„Įstatymai / įstatymas visomis gramatinėmis formomis pavartojamas 169 kartus. Jau vien tai 
parodo rėmimosi teise Lietuvos istorijoje svarbą Daukantui. 
2lentelė. Termino „įstatymas“ visomis gramatinėmis formomis vartojimo dažnis S. Daukanto 
veikaluose 


„Darbai“ (1822) 43 kartai 
„Istorija Žemaitiška“ (1834) 169 kartai 
„Būdas“ (1845) 42 kartai 
„Pasakojimas“ (1850) 81 kartas 


Daukantas teisės normas skirsto į tris pagrindines rūšis pagal romėnų teisės teorijoje žinomą ius 
naturale, ius civile ir ius gentium skyrimą. Teisė apriboja valdžią ir valdymą. Daukantas skiria rėmimąsi 
valdžia kaip įsakymų davimą ar sprendimų priėmimą, t. y. politinį valdymą, ir rėmimąsi valdžia kaip 
įsakymų vykdymą, t. y. administracinį valdymą. Pirmuoju rašytinių teisės normų rinkiniu Lietuvo- 
je Daukantas nurodo Kazimiero teisyną, kuris „yra VIsų senoji knyga Lietuvos įstatymų, iki šiolei 
žinomų. Teisės ryšį su morale Daukantas pabrėžia komentuodamas pirmojo Lietuvos statuto 
priėmimą 1529 m.: „Surašė į vieną knygą savo ūkės senų dienų įstatymus, idant alvienas žinotų, 

kaip elgtis savo darbuose, kas doru, o kas nedoru yra daryti pripažinta: Vėliau Lietuvos statutą 
stengtasi tobulinti. Prie to prisidėjo Augustinas Rotundas, „didis žinovas Dievo ir ūkės įstatymų, * 
ir kiti. Daukantas pabrėžė, kad teisė turi išlaikyti perimamumą, remtis senosiomis, paprotinėmis 
normomis, nes kitaip ja gali būti pasinaudota savanaudiškais politiniais, t y. antikonstituciniais, tiks- 
lais ir siekiant vien tik savos naudos ir valdžios: „Valdymierai tautų dėl to vien kartais įveda svetimus 
parėdymus į savo ūkę, idant per tą galėtų padidinti savo valdžią ir svietą nuvergti! * Daukantas šiuo 
cituotu pasakymų pademonstravo ir tipišką respublikoniškai politinei minčiai įsitikinimą, kad tik 
Savi, t. Y. SU piliečių pritarimu priimti įstatymai, yra laisvos politinės bendruomenės požymis, politi- 
nės laisvės išraiška “. 

Daukanto „Būde“ daugiausia apibūdinamas paprotine teise paremtas žemdirbių bendruo- 
menės gyvenimas Lietuvoje. Paprotinė teisė ar tiesiog papročiai yra visuomeninio gyvenimo pa- 
grindas. Neatsitiktinai vienu iš senovės lietuvių papročių, kuris tiesiogiai išreiškia nesavanaudišką, 
universalų žmogišką socialumą, Daukantas nurodo buvus vaišingumą, svetingumą. Daukantas 
„papročių“ reikšme dažniausiai vartoja žodį „daba“ arba „dobė“, taip pat „būdas. Lotyniško mo- 
res atitikmeniu Daukanto lotynų-lietuvių kalbų žodynėlyje nurodomi lietuviški žodžiai „doba, 
„absiejemai „buds“ '.„Būde“ siekta parodyti, kad senovės lietuvių visuomeninis gyvenimas buvo 
grįstas moralės principais ir iš jų kylančia paprotine teise. Pirmiausia tai privačios nuosavybės 
gerbimas. „Teisybės darymas — tai pirmiausia padarytos žalos ar skriaudos atlyginimas, kuriam, 
kaip rašo Daukantas, galėjo ir neprireikti tarpininkų ar pagalbininkų, tiesiog galėjo pakakti sa- 
vavališko (bet pagrįsto) nuskriaustojo teisės patenkinimo: „Senovėj teisybę viens antram attiesė 
tokiu pragumu: padarius antram iškadą javuose, pievose ar giriose, tuojau abydytasis nugriebė 
tą, kurs jam abydą, arba iškadą, buvo padaręs, beje, atėmė jam gyvulį ar daiktą kokį pagal tą, kaip 
didi iškada buvo: Nors tęsiantis ginčui jau tapo įprasta kliautis tarpininkų sprendimu. Dau- 
kantas teigė, kad pagarbą nuosavybei išreiškė daugybė papročių, pavyzdžiui, susijusių su vagims 
taikomomis bausmėmis: „Vagį, pirmą kartą nutvertą, rykštėmis tvodino prie dybo, antrą kartą 
nutvertą — botagais, o tretįjį kartą sugavus šunimis gyvą suplėšydino: 

Paprotinė tautos teisė, o vėliau jos pagrindu ir kodifikuotoji — tai tarsi „antroji prigimtis, kul- 
tūriškai specifinė, o nebe universaliai žmogiška. Kita vertus, bet kokiu atvėju svarbus jos natūra- 
lumas, t. y. artimumas natūralių žmonių poreikių ir elgesio ypatybių apraiškoms. Panašiai apie 
lietuvių kalbą Daukantas teigia, jog ji gerai išreiškia, atspindi žmogaus sąsajas su aplinka, gamta: 
„Žamaitee didee taigo [taiko] sawą kalbą i gamtą arba naturą““* Kaipo to pavyzdį „Istorijoje 
Žemaitiškoje“ Daukantas, pavyzdžiui, pažymi, kad senovėje lietuvių pavardės buvo duodamos 
pagal tam tikrus išorinius, dažnai kūniškus požymius: „Senovėj lietuviai ir žemaičiai mini savo 
jaunuomenę nuo jos privalumų jau kūno, jau dūšios, ką gal dar regėti šios dienos pavardėse: 
Dauggirdis, Visgirdis, Daugkentis, Platakis, Platūstis, Siaurys, Kairys, Kęstautas, Viliautas, 

Lengvinas, Vytis, Skaudvilius etc. etc 

„Būde“ Daukantas daugiausia aprašinėjo tris pagrindines paprotinės teisės normų grupes: 
religinius, tuoktuvių ir laidotuvių papročius. Detaliai aprašė vedybų papročius su iš jų išplaukian- 
čiomis turtinėmis pasekmėmis. Esą senovės Lietuvoje ūkį paveldėdavo ne vyriausias, 0 jauniau- 
sias sūnus, kuris turėdavo užtikrinti kraitį iki tėvų mirties neištekėjusioms seserims. Vyras savo 
žmonai turėdavo užrašyti iki trečdalio savo ūkio, kuris jai atitekdavo mirus vyrui ir nesusilaukus 
vaikų. Daukantas neidealizavo kiekvieno senojo teisinio papročio. Jis pripažino egzistavus kraujo 
keršto paprotį: „Jei viens antrą užmušė, tad užmuštojo gentims valna buvo senovėj užmušti patį 
užmušėją ar jo visų artimąjį gentį: 

Kiekvieno teisių gerbimas senovės lietuvių visuomenėje, pasak Daukanto, reiškė asmens ar 
nuosavybės neliečiamumo paisymą, nes kiekvienas esą „pirmiaus būt dėjęs gyvybą savo, nekaip 

leidęs svetimam artimą gelžiniuose užrakinti ar turtus jam neteisiai išplėšti |. Teisės normų 


nepaisymas Daukantui yra vienas labiausiai apgailėtinų dalykų, jis smerkia korupciją vykdant 
teisingumą, kada „teisybę pardavojo, kas daugiau davė, tas teisesniu buvo“. 

Daukanto 1837 m. išleistos lotynų kalbos gramatikos pratarmė atspindi ciceronišką politinio 
lyderio-oratoriaus idealą, nes joje sakoma, kad lotynų kalba yra didžiai reikalinga ne tik kunigams 
ar gydytojams, bet ir tiems,„kurii geid i gudrinczius ir sžios pasaules iszmintius issikelte“ ir kurie 
„sawą kietiejemą nepasęiks je tos kalbos neparmanis *. Termino „politika“ lietuvišku atitikme- 
niu Daukantas nurodo, kad tai yra „gudryba, o „politikas“ — „gudrinczius. Galima bandyti 
rekonstruoti platesnę politikos reikšmę Daukanto tekstuose. Iš esmės jis politiką traktuoja aiškiai 
pirmiausia klasikinės politinės minties tradicijos prasme, t. y. ne kaip kovą dėl valdžios, o kaip ben- 
dro gėrio ir bendros naudos siekimą, remiantis praktine išmintimi („gudryba“ ar „lietos gudryba') 
kolektyvinėje veikloje. "Tą galime matyti, pavyzdžiui, iš lietuvių „gudrybos“ tokio apibūdinimo: 
„Visa gudryba senovės lietuvių, kalnėnų ir žemaičių, buvo ta, jog visa, ko vien reikiant, patys sau 
steigė, idant svetimo nereikalautų.“* Šį teiginį pagrįsdamas Daukantas pateikia daugiau ekono- 
minės, 0 ne grynosios politinės veiklos pavyzdžių, tačiau turi omenyje bendruomenės ir atskirų 
jos narių nepriklausomumą bei savarankiškumą kaip bendrą gėrį. Protingus, įžvalgius politikus 
Daukantas vadino„didžiais gudrinčiais', „lietos vyrais, pasak Daukanto, „kas būtų žodis atliepiąs 
į teutonų žodį Staatsmann“ . Daukantas konkrečiai „Istorijoje Žemaitiškoje“ „didžiais gudrin- 
čiais“ tiesiogiai įvardija Jurgį Butrimą, Joną Goštautą 

Daukanto rengtame lenkų-ietuvių kalbų žodyne lenkiškas žodis administracya verčiamas 
„Savo lotynų-lietuvių kalbų žodynėlyje Daukan- 


“473 


tas lotynų kalbos veiksmažodžio administro lietuvišku atitikmeniu nurodo „riedau“ ir„užveizu |, 


kaip „rieda, kaip ir administrator - „rieditojas 


frazę administrare rem Jamiliarem verčia kaip „riedite numus, butą, gaspadoraute“. „Vadovavimą,, 
„valdymą“ ar administravimą Daukantas nusako žodžiu „rėdymas“ („riedymas ), tokį atitikmenį 

nurodydamas lenkų kalbos žodžiams kierowanie ar rządzenie . Rėdytojais Daukantas vadina 
Lietuvos didžiuosius kunigaikščius. Kunigaikštis kaip rėdytojas — tai ne tik administratorius, bet 
ir tautos valios vykdytojas, ne ta prasme, kad tos tautos valios pažinimas yra įgimtas ir kaip nors 
instinktyviai Jaučiamas ar suvokiamas, o tiesiogiai, nes dėl svarbiausių sprendimų visada tariamasi 
su tauta. Daukantas pažymi, kad kunigaikščių kaip bendrųjų reikalų administratorių taikos metu 
svarbiausios savybės yra teisingumas ir išmintingumas, tarkim, tokiomis savybėmis garsėjo Vyte- 
nis, kuris „buvo jau garsiu pasidaręs svetimose tautose savo narsybe ir kantrybe karėse, o išminčia 

ir teisybe pakajuj'*, Gediminas buvo „ūkėj taikus ir teisus, o,„gudrus rėdoj * ,o Algirdą galima 
laikyti „visų gudriuoju rėdytoju,, nes jis buvo „ūkėj visų teisinguoju“ . Galima dar sakyti, kiek la- 
biau apibendrintai, kad didžiųjų kunigaikščių vertinimo pagrindas yra dorybė kaip žmogiškojo 
tobulumo siekis (virtus) ir veiklumas (industria), t. y. tie idealaus politinio veikėjo bruožai, kuriuos 
buvo išskyręs Ciceronas“. 

Didžiųjų kunigaikščių valdžia legitimi todėl, kad jie ne tik valdė remdamiesi teise, bet ir 
pripažino teises tų, kuriuos valdė. 1842 m. rupjūčio 28 d. laiško T. Narbutui priede Daukan- 
tas cituoja Žygimanto Kęstutaičio 1434 m. privilegijos pradžią: neminėm captivabimus nisi jurė 
victum („nieko nesuimsime be teismo sprendimo ) ir komentuoja taip: „Taigi Lietuva jau XV a. 
pradžioje turėjo tas pačias teises, kurias anglai Carta Magna | Didžioji Laisvių chartija] vadina: 
Ne tik Lietuvos valdytojams, bet ir apskritai bet kuriems asmenims, siekiantiems vadovauti ki- 
tiems, Daukantas kelia pirmiausia teisingumo laikymosi ir veiklos bendram labui reikalavimus, 
šių nuostatų nesilaikančius apibūdindamas kaip savanaudžius piktnaudžiautojus valdžia. Taip, 
pavyzdžiui, Daukantas apibūdina kai kuriuos Kryžiuočių ordino narius, siekiančius tironiškai 
valdyti: „Kito nieko nedyko, kaip tiktai viešpatauti ir savo smarkybe gandinti tuos visus, kuriuos 
valdė, kad bijotųsi jų žmonės ir ant jų žodžio drebėtų, nesgi ko kito galėjo viltis ir laukti nuo 
piktadėjų ir kitų palaidūnų, kurie, įžlugę nuodėmėse, ne širdį, bet akmenį, ne žmogaus privalu- 
mus, bet žvėrių turėjo, nuo tų, kuriems atkaklybė už išmintį, 0 smarkybė už teisybę buvo: Kita 
vertus, kai kuriuos Kryžiuočių ar Livonijos ordinų magistrus, kurie savo veiklą grindžia teisin- 
gumo nuostatomis, įskaitant naujakrikštų teisių pripažinimą, labiau rūpinasi taika nei naujais 
karo žygiais, yra taupūs, Daukantas vadina išmintingais rėdytojais, kaip ir bažnyčios „dvasinės 
vyresnybės atskirus narius. „Išmintingas rėdytojas“ reiškia ne ką kita, kaip gerą valdytoją, admi- 
nistratorių ar vadybininką. 
„gerarėda t. y. būtent reiškiantį „geras administravimas“ ar,„ge- 
ras valdymas“ Geras valdymas — toks, kuris užtikrina teisingumą ir apsaugą nuo tėvynės priešų 


Daukantas vartoja terminą 


(„visuomenio neprieteliaus ). Pasak Daukanto, ne tik lietuvių karių narsa ir kitos dorybės, bet ir ge- 
ras valdymas, organizacinis veiksmingumas atgrasydavo priešus. Gero administravimo bruo- 
žas yra pareigūnų atskaitomybės užtikrinimas. Didįjį kunigaikštį Vytautą Daukantas ypač giria 
dėl to, kad jis valdydamas šalį rūpinosi geru administravimu ir tarnybine atskaitomybe: „Savo 


475 Žodynas, t. 1, p. 277; t. 3, p. 81. 

476 Istorija Žemaitiška, t. 1, p. 496; Vyteniui šia fraze priskiriamos visos keturios kardinalios dorybės. 
477 Pasakojimas, p. 455. 

478 Istorija Žemaitiška, t. 1, p. 662. 

479 Zetzel, J. E. G. The Lost Republic, p. 254. 

480 Simono Daukanto raštai. Laiškai Teodorui Narbutui, p. 244, 258. 


481 Pasakojimas, p. 265; plg. Istorija Žemaitis 


ca, t. 1, p. 372. 


482 Istorija Žemaitiška, r. 1, p. 533; t. 2, p. 331; Pasakojimas, p. 168, 408. 


483 Istorija Zemaitiška, t. 2, p. 331. 


urėdams ir rėdytojams drausmus; kursai neteisingai elgės, tą po kartuvėmis statė, o nuo Jo atėmęs 
visa, ką buvo sulupęs, i kitą vietą pliką perkėlė už urėdą; skaitliaus nuo visų reikalavo: Pareigū- 
nų korupcijos prevencijai Daukantas nurodo esą buvus praktiką senovės Lietuvoje skirti teisė- 
jais ar kitais pareigūnais bevaikius ar našlius, t. y. šeiminių interesų neturinčius, nes šie, tikėtina, 
mažiau rūpinsis savo nauda, o daugiau — politinės bendruomenės reikalais '. Daukantas viena- 
reikšmiškai neigiamai komentuoja istorines situacijas, kai viešuosiuose reikaluose įsigali nuostata, 
kad „kiekvienas norėjo labu savo artimo gyventi, 0 nieksai nerūpinos visuomeniu labu“*. Poli- 
tinė dorybė klesti, Daukanto terminais, kai rūpinamasi visuomeniu labu', t. y. bonum commune, 
utilitas communis. Utilitas communis randame Daukanto išverstą kaip visuomenis labas Nepoto 
biografijų vertime. Reikia atkreipti dėmesį, kad Daukantas ir šiuo atveju, ir kitais, vartoja žodį 
„visuomenis, ne šiuolaikine,visuomeninis“ reikšme, o tikslesne ir siauresne,bendras“ reikšme (kiti 
vartosenos atvejai — „visuomenis labas“, „visuomenis valdymieras', „visuomenis pavojus“, „visuo- 


menis neprietelius", „visuomenis lobis“ ir pan.). 


484 Pasakojimas, p. 704. 

485 Istorija Žemaitiška, t. 2, p.521. 

LI 


Respublika, imperija 


ir nuosmukis 


Darbuose, rašytuose sovietiniais laikais, Simonas Daukantas buvo, remiantis privalomomis 
ideologinėmis klišėmis, pristatomas kaip „riboto demokratinio liberalizmo šalininkas, pasisakęs 
už liaudies teises, dėl jų kovojęs vadinamaisiais nerevoliuciniais metodais. Tautinės konserva- 
tyvios krypties literatūroje, kita vertus, Daukanto respublikoniškas nuostatas buvo stengiamasi 
ignoruoti. Charakteringas, pavyzdžiui, Maironio rėmimasis Daukantu. Maironio rašytos Lie- 
tuvos istorijos atraminis tekstas buvo būtent Daukanto „Būdas“, nors perrašant atskirus jo fra- 
gmentus šaltinis dažnai nebuvo nurodomas“ '. Maironis prikišo Daukantui „išbujojusią vaiden- 
tuvę : „Jo įpatingai veikale „Budas senovės Lietuvių“ sunku kartais atskirti tikrai istoriškas tiesas, 
ant dokumentų paremtas, nuo paties autoriaus protavimų ir išbujojusios vaidentuvės.' Tačiau 
Maironis nesukūrė originalios Lietuvos istorijos koncepcijos, perėmė ją iš Daukanto, tik išdėstė 
Daukanto rašytą pasakojimą supaprastintai ir populiariai. Cituotas kritiškas vertinimas netrukdė 
Maironiui rašant populiarią Lietuvos istoriją kopij uoti Daukanto teksto, perimant tematinį-chrono- 
loginį dėstymo būdą. Įsidėmėtina tai, kad Maironis nepanaudojo, į savo tekstą neįtraukė Daukanto 
teiginių apie respublikonišką senovės lietuvių santvarką, seimus, svarbiausių nutarimų priėmimą 
juose, ribotą didžiųjų kunigaikščių valdžią, prigimtinę žmonių laisvę ir pan. 

Respublikoniškos politinės nuostatos Daukantui buvo esminis Lietuvos istorijos pasakojimo 
ir vertinimo pagrindas. "Tad svarbu detaliau atskleisti, kaip Daukantas supranta ir aiškina respu- 
blikos iškilimo, virsmo imperija ir nuosmukio Lietuvos istorijoje ypatybes, aplinkybes ir išdavas. 


3.1. Romėniško ir neoromėniško 
respublikonizmo politiniai ir moraliniai 
principai Simono Daukanto akiratyje 


Respublikonizmas buvo viena svarbiausių politinių teorijų nuo senovės Romos laikų iki pat 
XVIII a. pabaigos. Vienas pirmųjų respublikonizmo atstovų, Ciceronas, savo politinės hlosofijos 
darbus rašė matydamas Romos respublikos krizės apraiškas ir bandydamas apibrėžti teorinius 
ir praktinius sprendimus respublikinės santvarkos tvermei užtikrinti. Tie sprendimai - konstitu- 
cinės santvarkos, kaip aukštesnio lygio normų ir taisyklių visumos, kuri būtų respublikos stabilu- 
mo ir tvermės garantas, teorija Ši teorija, kita vertus, neatsiejamai susieta su moralės filosofija. 

Cicerono požiūriu, geriausia politinė-2dministracinė santvarka remiasi piliečių bendrąja do- 
rybe (virtus generalis), savo ruožtu pasireiškiančia keturiomis kardinaliomis dorybėmis: išminties 
(sapientia/ prudentia), drąsos ar narsos (fortitudo), teisingumo (iustitia, aeguitas) ir savitvardos (tem- 
perantia) Ciceronas čia rėmėsi politinės minties graikiška tradicija. "Tokias, nors kiek kita seka 
kardinalias dorybes jau buvo išskyręs Platonas, vėliau remiantis Platonu jos buvo aptarinėjamos 


488 Repšys, J. Simono Daukanto visuomeninės ir politinės pažiūros, p. 157. 


489  Bončkutė, R. Simono Daukanto Būdo recepcija Maironio Apsakymuose apie Lietuvos praeigą (1891). Archivum 
Lituanicum, 2019, t. 21, p. 170-177, 187. 

„Platonas tris iš dorybių siejo su savo įsivaizduojamos idealios 


Renesanso humanistų raštuose 
politinės bendruomenės trimis socialinėmis klasėmis, o teisingumą traktavo kaip visa apimančią 
dorybę, valdančią visas kitas dorybes. Ciceronas patį „dorybės“ (virtus) terminą vartojo, ypač 
savo oracijosė, kaip bendrinį, apimantį daugelį konkrečių dorybių ar nurodantį vieną ar kelias iš jų, 
495 


minėtas keturias kardinalias, bet ir nemažai kitų ““. Iš tikrųjų kaip tik Ciceronas išplėtė vartoseną 


ir suteikė etines reikšmes lotynų kalbos žodžiui virtus, kuris iki tol buvo vartojamas iš esmės tik 
„vyriškumo, pirmiausia kaip drąsos karo kautynių metu, reikšme“. 

Herodoto „Istorijoje“ detaliai aprašoma persams priskiriama diskusija (iš tikro, tyrinėtojų 
požiūriu, panašios diskusijos labiau būdingos to meto graikams), literatūroje vėliau gavusi „kons- 
titucinių debatų“ vardą. Diskusija €53 vyko po to, kai keletas persų diduomenės atstovų nuvertė 
nuo sosto apsišaukėlį, apsimetusį buvusio karaliaus Kambizo broliu ir taip tapusį karaliumi. Trys 
persų sąmokslininkai pasisako kiekvienas iš eilės dėl tam tikros politinės santvarkos privalumų 
ir trūkumų, siūlydami Ją priimti persams. Herodoto „konstituciniuose debatuose“ pirmąkart 
antikinėje politinėje mintyje buvo užfiksuota politinių santvarkų klasifikacija, kai išskiriami trys 
politinės santvarkos tipai, remiantis labai paprastu kriterij umi, o būtent, ar valdžia priklauso vič- 
nam, keletui, ar daugumai. Galima kalbėti apie santvarkų trichotomiją, kur trys skirtingos poli- 
tinės santvarkos yra demokratija, oligarchija, monarchija. Ši trichotomija, kaip ir visi minėti ter- 
minai nusakant santvarkas, buvo vartojami Herodoto veikale“. Skirdami pirminius (bazinius) 
politinės santvarkos tipus ( monarchija, aristokratija, demokratija), kur skirties požymis yra vieno, 
keleto ir daugelio valdžia, nemažai vėlesnių Antikos autorių kalbėjo apie mišrią politinę santvar- 
ką, sudarytą iš atskirų pirminių politinių santvarkų elementų, kaip geriausią. Pirmasis apie tai 
pasisakė istorikas Tukididas, kuris kalbėjo, kad Atėnai geriausiai buvo valdomi tada, kai valdžia 
buvo keleto ir daugelio valdžios mišinys. Cicerono požiūris nesirėmė institucine inžinerija, kaip 
Platono, Polibijaus ar dalies kitų politinių mąstytojų. Jo požiūriu, kiekvienas socialinis sluoksnis 
politinėje bendruomenėje turi turėti savo vaidmenį ir panaudoti savo gebėj imus, taip užtikrinant 


4 Harmoningą politinę sa ntvarką, besiremiančią santarve (concordia), kuri 


stabilumą ir santarvę 
yra ne kas kita, kaip optimali respublikinė santvarka (optimus status civitatis), Ciceronas apibūdino 
kaip pasiekiamą pirmiausia remiantis trijų elementų — consilium, libertas ir imperium - derinimu. 
Consilium principą įgyvendina Senatas, vadovaujantis viešosioms politinėms diskusijoms ir svars- 
tymams, užtikrinantis politinę lyderystę. Libertas turi pilietinė bendruomenė ( po pulus), priimanti 
įstatymus ir renkanti pareigūnus, t. y. veikianti kaip suverenas. Pilietinė bendruomenė savo valią 
ir valdžią įgyvendina ne tiesiogiai, o pirmiausia per renkamus pareigūnus, kurie turi imperium. 
Ciceronas akcentavo ne institucinę,stabdžių ir atsvarų“ sistemą (kaip, pavyzdžiui, Platonas ar Po- 
libijus „bet subalansuotą teisių, pareigų ir atsakomybių visumą. Kai kurie autoritetingi antikinės 

politinės minties tyrinėtojai būtent Cicerono samprotavimuose apie tris autonomiškos atsakomy- 
bės politinėje bendruomenėje sritis įžvelgia pirminį valdžių atskyrimo ar padalijimo teorijos (vė- 
liau išplėtotos Montesguieu) eskizą, pereinant nuo „mišrios santvarkos“ prie valdžių padalijimo 
prieigos 

Respublikinės santvarkos silpnumo ir smukimo priežasčių tema buvo intensyviai nagrinėja- 
manetik filosofų tekstuose, bet ir istoriografiniuose veikaluose. Senovės Romos istorikas Salusti- 
jus nagrinėjo Romos respublikos nuosmukį ir pilietinės santarvės bei pilietinės moralės smukimą 
dėl aristokratijos polinkio į švaistūnišką ir prabangų gyvenimą, korupciją, atsisakant tarnybos po- 
litinei bendruomenei, bendram labui pirmenybės. Salustijus yra senovės Romos respublikos 
nuosmukio ir jo priežasčių istorikas, pagrindine nuosmukio priežastimi įvardijęs, kaip pažymi 
romėnų istoriografijos tyrinėtoja Catalina Balmaceda, ne abstraktų visuomenės ar ekonomikos 
vystymosi procesą, o pačių respublikos piliečių elgesį, siekiant tenkinti neribotą turto ir valdžios 
aistrą. Visgi Salustijus pabrėžė ir išorės faktorių, karinės grėsmės iš Kartaginos pusės reikšmę 
sutelkiant ir disciplinuojant romėnus. Skirtingai nuo Tito Livijaus, kuris nuosmukį išimtinai siejo 
tik su politinę dorybę (virtus) palaikančių papročių (mores) nunykimu, kai įsigali gobšumo (ava- 
ritia) ir prabangos (luxuria) ydos. 

XVII a. anglų respublikonas, vienas ryškiausių neoromėniškos politinės minties, kaip Šią STOVĘ 
įvardijo Ouentinas Skinneris, atstovų, pasisakęs apie absoliutinę monarchiją kaip didelį politinį blo- 
gį, nubaustas už savo pažiūras mirties bausme, vėliau laikytas didžiu respublikonu kankiniu, buvo 
Algernonas Sidney'us. Sidneyus tvirtino, kad tautos galia yra akivaizdus jos dorybės įrodymas. Ga- 
linga tauta pasižymi dorybe,o silpna tauta yra sugedusi. Galią galima matuoti visaip, bet svarbiausias 
rodiklis yra pergalės mūšio lauke .Sidneyus rėmėsi respublikonizmo idėjomis iš Machiavelli dar- 
bų, tačiau tvirtu respublikonizmo pagrindu laikė prigimtines teises (natural rights). 

Respublikonizmo idėjos buvo esminės ir XVIII a. prancūzų švietėjui G. Mably. Jos populia- 
ria forma dėstomos 1763 m. išleistoje G. Mably knygoje „Pokalbiai su Phocionu apie moralės ir 
politikos santykį“ (originalus pavadinimas prancūzų k. Entretiens de Phocion, sur Vintroduction de 
la morale avec la politigue, traduits du grec de Nicoclės, avec des remargues). Tai esą atrasto seno graikų 
rankraščio vertimas, kurio turinys pateikiamas dialogo forma, kaip platoniški dialogai. Knygoje 
tvirtinama, kad politika yra tapati moralei, o principinis politikos objektas yra dorybės ugdymas, 
o tai turėtų būti pagrindinis visų įstatymų, papročių ir įsakų tikslas. Kaip yra pastebėję poli- 
tinės minties tyrinėtojai, Mably darbuose yra žymi tiesioginė Cicerono įtaka. Pats Mably yra 
sakęs, jog jo svarbiausi darbai yra niekas kitas, kaip tik Cicerono prigimtinės teisės doktrinos 
komentarai. Mably „Pokalbiuose su Phocionu“ įvardijo septynias politines dorybes, sekdamas 
antikiniais autoriais. Pagrindinės yra trys: išmintingumas, drąsa ir teisingumas. Likusios keturios 

yra pagalbinės: nuosaikumas (savitvarda), darbštumas, šlovės meilė, religingumas. Pagrindinės 
Mably nurodytos dorybės atitinka ciceroniškas, išskyrus tai, kad nuosaikumą (savitvardą) Mably 
perkelia prie pagalbinių dorybių 

Daukantas buvo susipažinęs su respublikonizmo minčiai svarbiais Cicerono, Machiavelli, 
Sidney aus, Mably darbais. Daukantas taip pat domėjosi tais senovės Romos autorių politikos ir 
istorijos darbais, kuriais rėmėsi Renesanso humanistai, iškeldami respublikoniškų politinių dory- 
bių sampratą ir pavyzdžius. Tai - Markas Tulijus Ciceronas, taip pat istorikas Gajus Salustijus 
Krispas „Dar studijų Vilniaus universitete metu Daukantas 1816-1818 m. skolinosi iš univer- 
siteto bibliotekos šių autorių knygas. Vėliau Daukantas savo bibliotekai buvo įsigijęs Salustijaus 
„Katilinos sąmokslą“ ir „Jugurtos karą',su jų vertimais į prancūzų kalbą bei išsamiais komentarais 
„College de France“ lotynų kalbos profesoriaus Jeano Marie Napolėono Dėsirė Nisardo leidžia 
mame serijiniame romėnų autorių darbų leidinyje (chrestomatijoje) “„Machiavelli tiesiogiai savo 
istoriografijoje Daukantas rėmėsi retai, tačiau gerai jį žinojo, vadino „garsingu raštininku“, savo 
asmeninėje bibliotekoje turėjo Machiavelli „Valdovą“ (lotynų k.), „Elorencijos istoriją“ (prancū- 
zu k.) “. Jau vien epitetas „garsingas| įsidėmėtinas, nes Daukantas nesišvaistydavo panašiais api- 
būdinimais. Daukanto bibliotekoje buvo ir Algernono Sidney'aus knygos „Samprotavimas apie 
vyriausybę (1698) vertimas į prancūzų kalbą“. Iš Mably darbų Daukantas savo bibliotekoje 
turėjo į vokiečių kalbą išverstą Mably knygą „Pokalbiai sa Phocionu ' . Visi minėti respubliko- 
nizmo politinės minties atstovai neabejotinai veikė Daukanto politinę mąstyseną. 

Daukanto virtus sampratai taip pat svarbus veikalas buvo jo iš lotynų kalbos versta „Justino isto- 
rija. Apie du trečdalius šio veikalo skirta antikinės Graikijos ir helenistinio pasaulio istorijai |. Tro- 
gas istorijos procesą aiškina remdamasis fortuna ir virtus kategorijomis „Justino istorijoje lotyniš- 
kas žodis virtus minimas 115 kartų. Daukantas jį verčia trejopai:„narsybė , „kantrybė“ ir „dorybė“. 
Kartais abejoja dėl tiksliausio varianto, nes taisoma, pavyzdžiui, iš „dorybės“ į „kantrybę. Kan- 
trybė ir narsybė, aišku, suprantamos tiesiog kaip dorybės raiškos konkretesnės formos, kas būdinga 
ir Daukantui, ir romėniškai istoriografijai ar apskritai antikinei minčiai. Nors „Justino istorijoje“ 
remiamasi imperijos perimamumo idėja (nuo Asirijos imperijos iki Romos), aprašoma monar- 
chų veikla, darbe nuosekliai laikomasi priešiškos nuostatos tironiškos valdžios atžvilgiu, vienu 

svarbiausių gero valdovo bruožų laikomas nuosaikumas (moderatio) naudojant valdžios galias. 
Vienas variantų, kaip Daukantas verčia žodį moderatio „Justino istorijoje, yra tiesiog,doribe. 
1842 m. išleistame lietuvių kalbos elementoriuje Daukantas pirmąjį žodį iš mokantis skie- 
menuoti pavyzdžiais teikiamų žodžių paminėjo,dorybė „Dalį elementoriuje teikiamų lietuvių 
liaudies patarlių Daukantas įvardija kaip atskirą patarlių rūšį - „dorybės patarlės, kai kitos jo 
skiriamos rūšys yra patyrimo patarlės ir veikimo patarlės. Elementoriuje vardydamas septynias 
dorybes Daukantas skyrė dvi jų grupes: didžiausias ir „draugines. Didžiausiomis dorybėmis nu- 
rodydamas grynai krikščioniškas tris (tikėjimas, meilė, viltis) jis įvardijo keturias „draugines, t. y. 
visuomenines arba politines: 1) „akylumas“ (išmintingumas, įžvalgumas), 2) „tejsybe“ (teisingu- 
mas), 3),drousybe“ (drąsa), 4) „kantrybe. Elementoriuje Daukantas specialiu paaiškinimu at- 
kreipia dėmesį į „akylumą“ (čia suprantamą kaip praktinę išmintį), nes jo padedamas žmogus ne 

tik pažįsta dorybę, bet ir „dar žino, kokeis pragumais doro tapti „Tai ne švietėjiškas, bet veikiau 
stoicistinis aiškinimas, pagal kurį kiekvienai dorybei pažinti ir jos laikytis reikalingas racionalus 
vertinimas, nes kiekviena dorybė remiasi skyrimu, kas yra gera ir bloga. Stoikai, sekdami So- 
kratu, plėtojo intelektualinę dorybių koncepciją, aiškinančią, kad kiekviena dorybė yra tam tikra 
išminties (praktinio racionalumo) forma“. Antikos etinės minties požiūriu, dorybė pasižymin- 
tis asmuo yra ne tas, kuris vien faktiškai elgiasi moraliai, ir netgi ne tas, kuris daro tai nuolatos, o 
tas asmuo, kuris supranta savo veikimo principus, gali juos paaiškinti ir apginti 

„Kantrybės paties Daukanto nurodomas atitikmuo lotynų kalba yra patientia ||, tad, iš pir 
mo žvilgsnio, tai būtų lyg ir ne visai klasikinė ketvirtoji kardinali dorybė — temperantia („nuosai- 
kumas „susilaikymas“, „savikontrolė“ ar „savitvarda'), bet čia galbūt tiesiog ne visai įprastai įvardi- 
jant kaip,kantrybė visgi turėta omenyje būtent temperantia ar artimais kitais terminais, įskaitant 
ir patientia, lotynų kalba įvardijama dorybė. Ciceronas savo traktatuose ketvirtajai dorybei, seno- 
vės graikų kalba žinomai kaip sopbrosyne, bandydamas parinkti geriausią atitikmenį lotynų kalba 
išbandė kelis variantus (frugalitas, verecundia, decorum), bet akivaizdžiai visiškai tinkamo vieno 
žodžio nesurado. Tai, kad Daukantas „kantrybę“ vartoja kaip „savitvardos“ ar „nuosaikumo 
atitikmenį (nors ir ne visada kaip ji), t. y. taip vadindamas ketvirtąją klasikinę dorybę, patvirtina 
jo tekstai. Daukantas savo verstos „Justino istorijos“ epizodo apie lydus, kurie ištižo ir išlepo bei 
prarado senąją dorybę, o tai leido persams juos pavergti, frazę virtus pristina verčia būtent kaip 


„senoji kantrybė“. Daukantas verčia ne pažodžiui, o interpretuoja, bendresnį dorybės įvardi- 
jimą keisdamas konkretesnės dorybės formos ar rūšies įvardij imu, O kadangi Ši dorybės forma 


prarandama išlepus, pasidavus aistroms, tai yra būtent nuosaikumo, savitvardos praradimas. 


522  Alonso-Nunez, J. M. An Augustan World History: The 'Historiae Philippicae' of Pompeius Trogus. Greece 6 
Rome, 1987, Vol. 34(1), p. 66-68. 

523 Istorija Justinaus, p. 280. 

524 Abeciela, p. 11. 

525 "Ten par, p. 47-48. 

526 "Ten pat, p. 19, 

527 Ten pat. 

528 Schofield, M. Stoic Erthies. In B. Inwood (ed.), The Cambridge Companion to the Stoics. Cambridge: Cambridge 
University Press, 2003, p. 240. 

529 Brūllmann, Ph. The Stoics. The Cambridge Companion to Natural Law Ethics. Edited by Tom Angier. Cambridge: 
Cambridge University Press, 2019, p. 14. 

530 Annas, J. The Morality of Happiness, p. 67. 

531 Zodrodys, p. 28. 

532 Schofield, M. Cicero: Political Phbilosopby, p. 171-172. 


533 Istorija Justinaus, p. 70. 


VIRTUS LITUANA. Politinė mintis Simono Daukanto istoriografijoje 


Saulius Pivoras 


73 


VIRTUS LITUANA. Politinė mintis Simono Daukanto istoriografijoje 


Saulius Pivoras 


74 


Atėnų demokratijos pirmojo piliečio Periklio virtus įvardijimas „kantrybe“ „Justino istorijos verti- 
me?“,, vėlgi, žinant Periklio politinės karjeros garantu buvus būtent jo savitvardą““, liudija „kantry- 
be“ nurodant savitvardą. Vienas Nepoto biografijų vertimo fragmentas, kur komentuojami Spartos 
gyventojų papročiai, irgi yra gana iškalbingas: „Lakedemonis, pagal kurių dobos kantrybė už visų 
didžiausią lietą buvo turima. * "Tiesa, šiuo atveju Nepotas taip pat kalba apie patientia (Lacedae- 
monios, guorum moribus summa virtus in patientia ponebatur ), bet labiau ištvermingumo, ištvermės 
reikšme, susijusia su savitvarda. Ištvermė ypač svarbi kariams, o Daukantas dažnai kalba apie lietuvių 
karių „kantrybę, iš tikro turėdamas omenyje ištvermę. Savo Lietuvos istorijos darbuose Daukantas 
dažnai mini ir tokias dorybes kaip „vienybė“ ar „kliautis, taip pat jas abi kartu — „kliautis ir vieny- 
bė“. Reikėtų tik atkreipti dėmesį, kad jos romėniškoje politinėje mintyje irgi gerai žinomos, pats 
Daukantas savo lotynų-lietuvių žodynėlyje nurodo jų atitikmenis, tokius kaip concordia ir fides 

Kaip minėta, keturios kardinalios dorybės yra politinės dorybės, visuomenės ryšiams užti- 

krinti ir bendram gėriui siekti reikalingos savybės. Arba elgesį visuomenėje reguliuojančios dory- 
bės. Ir jų raiška Cicerono bei apskritai respublikoniškoje politinėje mintyje buvo suprantama kaip 
priklausoma nuo konteksto, ne kaip absoliutus jų laikymasis. Tad kai „dorybės“ terminą Daukan- 
tas vartoja apibūdinti Lietuvos valdovus, kunigaikščius, Jis nevertina jų elgesio krikščionybės mo- 
kymo ar kokios nors modernios etinės doktrinos perspektyvoje, o turi omenyje politinę išmintį, 
proporcingą teisingumą, drąsą ir savitvardą. Geras pavyzdys, kai Daukantas šia prasme kalba 
apie tai, kad Vytautas buvo žmonių mylimas dėl savo „dorybės, o Skirgaila, priešingai, buvo visų 
neapkenčiamas dėl savo,nedorybės“ „Tai vertinimas ne įprastos, o politinės moralės požiūriu. 
Klasikines kardinalias dorybes reiškiančių žodžių vartojimo dažnis Daukanto darbuose pa- 
teiktas 3 lentelėje. 
3 lentelė. Terminų, apibūdinančių keturias kardinalias dorybes, vartojimas S. Daukanto is- 
toriografijoje 


"Terminas lietuvių Atitikmuo „Darbai“ | „Istorija Žemaitiška“ | „Būdas“ „Pasakojimas“ 
kalba lotynų kalba | (1822) (1834) (1845) (1850) 

„buklumas“ prudentia 7 13 5 10 

„drąsybė, Jortitudo 49 189 26 117 

„narsybė“ 

„kantrybė“ temperantia | 62 113 20 70 

(patientia) 

„teisybė“ (kai šis | iustitia 20 94 16 49 

žodis vartoja- 

mas teisingumo 

reikšme) 


„Narsybė ir,drąsybė“ yra sinonimai, tad jų vartojimas čia skaičiuojamas kartu, dbuklumas yra 
Daukanto dažniausiai vartojamas žodis nurodant išmintingumą. „Darbuose“ aiškiai dažniausiai 

minima „kantrybė, kai,Istorijoje Žemaitiškoje“ ir „Pasakojime“ - neabejotinai „narsybė“ (3 lentelė), 
iš esmės todėl, kad čia daug detaliau aprašomos lietuvių kovos su kryžiuočiais ir kitais priešininkais. 
„Dorybė“ pirmiausia suprantama kaip virtus, kaip keturių klasikinių kardinalių dorybių visuma, 
tačiau keturios kardinalios dorybės Susijusios su VISU kompleksu dar konkretesnių dorybių, iš kurių 
pilietine prasme reikšmingos tėvynės meilė, ištikimybė respublikinei santvarkai, pagarba piliečių laisvei 
ir lygybei. Senovės lietuviai savo dorybe rodė pavyzdį kitoms tautoms: „Savo dorybe ir lieta svetimoms 
tautoms paveikslu buvo „buvo nenugalimi, nes buvo „mylį dorybę ir didžiuojąsi savo liuosybe 


72 Pagrindiniai senovės Lietuvos 
respublikinės santvarkos bruožai Simono 
Daukanto istoriografijoje 


Kada visgi susidarė Lietuvos politinė bendruomenė, tikslaus atsakymo Daukanto istoriogra- 
fijoje nerasime. Juolab matyti, kad į Jis ir pats ieškojo atsakymo į š šį klausimą ir vienareikšmiško 
atsakymo istorijos šaltiniuose nerado. Tą galima iliustruoti m. apie Vaidevutį pateikimu jo 
tekstuose. Vaidevutis — tariamai pirmasis pasaulietinis lietuvių valdovas, bendru sutarimu tokiu 
paskelbtas tautos susirinkime VII a. po Kr. kaip sako Daukantas„Būde“ „Legendos apie Vaide- 
vutį pateikimas Daukanto veikaluose skiriasi. „Darbuose“ net iš viso neminimas jo brolis Brute- 
nis, kalbama tik apie Vaidevutį ir anoniminį (vardu neįvardijamą) vyriausiąjį kunigą. Vėlesniuose 
Daukanto darbuose jau kalbama apie tai, kaip broliai Brutenis ir Vaidevutis pasidalijo valdžią, 
pasaulietiniu valdovu buvo paskirtas Vaidevutis, bet nemažą autoritetą, įskaitant ir pasaulieti- 
nius reikalus, išlaikė ir vyriausiasis kunigas — Brutenis. „Darbuose“, „Istorijoje Zemaitiškoje“ ir 
„Būde kalbama apie vėlesnį sukilimą prieš Vaidevučio valdymą, bet toks sukilimas jau nemi- 
nimas „Pasakojime apie veikalus lietuvių tautos senovėje. „Darbuose“ iš viso nekalbama, kad 
skelbiant Vaidevutį valdovu kartu buvo duoti svarbiausi į įstatymai, o pagal „Istoriją Žemaitišką“ 
ir „Būdą“ — įstatymus duoda Brutenis“““, kai „Pasakojimo“ versijoje sakoma, kad, paskelbus Vai- 
devutį valdovu sušauktame Seime, priimami ir įstatymai 2 „Ypač kritiškai legenda apie Vaidevutį 
vertinama „Būde, kur į ji kelis kartus pavadinama „pasaka, abejojama, ar Iš tikrųjų Brutenis buvo 
Vaidevučio brolis („noris ta pasaka vadina tuodu vyru broliumi, vienok čia regimai yra, jog karve- 
dys norėjo kunigo valdžią įgauti ir į viešpačius išsikeldinti '*) ir pan. 

Politinės bendruomenės („ūkės'“) pradžios Lietuvoje Daukantas tikrai nesaisto būtent su Bru- 
teniu ir Vaidevučiu. Politinė bendruomenė atsiranda bent Jau su pirmaisiais įstatymais. O tokius 
įveda, pasak Daukanto teiginių„Būde, Zamolksis:„Visų senieji lietuvių įstatymai yra Smulkio, arba 
Zamolksio/*“ Šis veikėjas esą gyvenęs VII ar V a. prieš Kr. („Istorijoje Žemaitiškoje“ ir „Būde“ 
datavimas skiriasi). Kita vertus, svarbu atkreipti dėmesį, kad „Justino istorijos“ vertimo pratarmėje 

Daukantas kaip ankstyviausią valdžią visų tautų, taigi Ir lietuvių, gyvenime mini buvus savotišką šei- 
mos galvos (paterfamilias) valdžią, kada politinės bendruomenės užuomazgose, Daukanto terminais, 
pradėjus gyventi sandraugėje, bet dar neturint rėdos, valdo šeimos galvos autoritetą turintis bendruo- 
„Tad Daukantas skiria bendruomenės be Įstatymų ir turinčios 
įstatymus bei valdžios institucijas politinės bendruomenės stadijas. Su Brutenio ir Vaidevučio legenda 

menės narys, remdamasis papročiais 


susiję įvykiai, nors jie tikrai nelaikyti visuomenės sutartimi, Daukanto pasakojime reikšmingi tuo, kad 
pojų Lietuvos valdymas stabilizuojasi, nusistovi politinio valdymo i ir teismų institucijos, veikia pagrin- 
diniai įstatymai. Panašiai kaip pagal „Justino istorijoje pateiktą aprašymą nusistovi ir senovės Atėnų 
bei Spartos miestų-valstybių santvarka, kai jos esminius elementus nustato nomotetai (įstatymdaviai), 
Solonas - Atėnuose ir Likurgas — Spartoje. „Justino istorijoje apskritai pastebimas specialus dėmesys 
teisės normų atsiradimui ir nomotetų veiklai (be Solono ir Likurgo, pateikiami ir mažiau garsūs pavyz 
džiai), teisės normų ir visuomeninių dorybių sąsajoms senovės pasaulio tautų gyvenime. O Solono 
ir Likurgo Įstatymus bei jų vaidmenį kuriantis senovės Atėnų ir Spartos politinėms bendruomenėms 
Daukantas gerai žinojo, šiuos įstatymus tiesiogiai minėjo savo Nepoto darbo vertimo komentaruose, 
komentuodamas tam tikras konkrečias Nepoto aprašomas realijas“. 

Lietuvos visuomeninės-politinės ir valdymo organizacijos ( „tėdos ) atsiradimą Daukantas, kaip 
minėta, sieja su pirmųjų n0motetų, t. y. įstatymdavių, veikla. „Būde“ prie lietuvių įstatymdavių Dau- 
kantas priskiria tokius legendinius asmenis kaip Zamolksis, Odinas, Vaidevutis“. Pirmųjų įsta- 
tymdavių vaidmenį Daukantas labai vertino, ką rodo jo laiške Narbutui išsakomi priekaištai, kad šis 
savo rašomoje Lietuvos istorijoje nepaminėjęs jų Ypač Zamolksio, kurio reikšmę Narbutui nu- 
rodė rėmęsis Vilniaus universiteto profesoriaus, Antikos žinovo Groddecko autoritetu: „Praleidai 
Zamolksį, getų įstatymų davėją. Getais visi kronikininkai, rašę lotyniškai, vadina lietuvius, pats Pro- 
fesorius Grodekas Universiteto atidarymui rašė traktatą apie Zamolksį ir pripažino jį lietuviu. 

Lietuvių respublikinė organizacija, Daukanto manymu, nusistovėjo bent jau II a. prieš Kris- 
tų, kada antrasis „lietuvių giminių“ Įstatymų davėjas Odinas įvedė Įstatymą šaukti seimus įvai- 
riems bendriems klausimams spręsti. Senovės lietuvių respublikoje, pasak Daukanto, veikė 
dviej ų rūšių tautos susirinkimai — „sueimai : pavietų ir bendriej i, kurie rinkdavosi po atviru dan- 
gumi. Seimų pagrindinės funkcijos aiškiausiai išvardijamos „Pasakoj ime: „Sueimuose perdėjo vy- 
resnius apygardoms, sandaravo su svetimomis tautomis ar karę apskelbė, pasmerkė užmušėjus ir 
kitus didžius kaltininkus: Tik „Pasakojime“ nurodoma ir tai, kad Seimas veikė kaip aukščiau- 
sia apeliacinė teisminė instancija: „Tėvūnai su senaisiais attiesė teisybę svietui savo apygardose 
arba pavietėse, jei kas jų sprendimu nesikakino, tas ieškojo teisybės sueime. „Būde“ dar buvo 
teigiama, kad aukščiausias apeliacinis teismas buvo didžiojo kunigaikščio teismas „ Apskri itai 
isikojimė lietuvių respublikinės santvarkos vaizdas yra jei ne biausjai specialiai akcentuoja- 
mas ,tai neabejotinai išraiškingiausiai ir tiksliausiai pateikiamas. 

Daukantas savo veikaluose mini nemažai svarbiausių konkrečių „svieto sueimų. Dalis jų yra 
ne grynai „išgalvoti ar „sufantazuoti, bet spėtinai identifikuoti seimai. Dalis iš jų yra tiesiogiai per- 
imti iš A. Vijūko-Kojalavičiaus Lietuvos istorijos. Tik Kojalavičius kunigaikščių rengiamus pasita- 
rimus vadino diduomenės ar luomų susirinkimais ar pasitarimais, 0 Daukantas juos ima traktuoti, 
nuosekliausiai tą darydamas „Pasakojime, kaip „svieto“ ar „visų ūkininkų“ susirinkimus. 

Daukantas pabrėžia, kad senovės Lietuvoje buvo laikomasi tautos suverenumo principo, 
valdžią savo rankose turėjo pilietinė bendruomenė: „Svietas turėjo ūkės valdžią savo ranko- 
se. Būtina atkreipti dėmesį į šio sakinio vietą tekste. Būtent toks sakinys „Pasakojime apie 
veikalus lietuvių tautos senovėje“ eina kaip pirmas skyrelyje apie lietuvių teisinę ir politi- 
nę-administracinę santvarką („ūkės rėdą ). Daukantas, rašydamas apie respublikinę santvar- 
ką, rėmėsi Tacitu, ypač „Pasakojime, kur, pacitavęs ilgą ištrauką iš Tacito „Germanijos, be kita 
ko, kalbančią apie tai, kad pas germanus karalių valdžia buvo suvaržyta įstatymais, lietuvių 
istorikas apibendrindamas pareiškia: „Skaitytojas lietuvis, jei sau primins senus amžius, — ar 
ne tas pats pas mus buvo senovėj! * „Svieto sueimų“ išvardijimas nėra vienodas Daukanto 
veikaluose. Daugiausia jų nurodoma ir apibūdinama „Istorijoje Žemaitiškoje“ ir „Pasakojime“, 
o„Darbuose“ jų mažiau, pavyzdžiui, juose neminimas krikščionybės Lietuvoje įvedimui pa- 
tvirtinti sušauktas Seimas, kuris jau yra„Istorijoje Žemaitiškoje“. 


4lentelė. „Svieto sueimai“ iki didžiojo kunigaikščio Vytauto valdymo S. Daukanto „Pasako- 
jime apie veikalus lietuvių tautos senovėje“ 


Nr. | Chronologija „Sueimas“ Iniciatorius 


Susirinkimas, kur sutariama dėl vyriausios valdžios is ' 
Vyriausiasis kuni- 


1 | Va. (valdovu paskelbiamas Vaidevutis) ir priimami vieni : 
sa i gas Brutenis 
iš pirmųjų įstatymų 

2 XIII a. Sutarties su Haličo valdovu Danieliumi sudarymui 

“ | pradžia patvirtinti sušauktas susirinkimas 


Po Treniotos nužudymo Kernavėje sušauktas susi- 
3. |1264m. rinkimas, kuriame didžiuoju kunigaikščiu paskelbia- 
mas Mindaugo sūnus Vaišvilkas 


j XIV a. Kernavėje sušauktas susirinkimas tartis, kaip kovoti | Didysis kuni- 
“ | pradžia su kryžiuočiais gaikštis Vytenis 
5 1315 ar Po Vytenio mirties Kernavėje sušauktas susirinkimas, 


1316 m. kur Gediminas paskelbiamas didžiuoju kunigaikščiu 


Po Gedimino mirties sušauktas susirinkimas, kur 
6. |1341 m. Jaunutis paskelbiamas didžiuoju kunigaikščiu, o 
kariuomenės vadais — Algirdas ir Kęstutis 


XIV a. Susirinkimas, sušauktas tartis dėl santykių su Didieji kunigai kš- 
Te d Kryžiuočių ordi čiai Algirdas ir 
vidurys ryžiuočių ordinu Kesritzinis 
Po Algirdo mirties sušauktas susirinkimas, kuriame 
8. | 1377 m. i | iii a ii 
Jogaila paskelbiamas didžiuoju kunigaikščiu 
9. 11386 m. Dėl Lietuvos krikšto sušauktas susirinkimas, kuria- | Didysis kuni- 


me pritarta krikščionybės įvedimui gaikštis Jogaila 


Šaltinis: Daukantas, S. Pasakojimas apie veikalus lietuvių tautos senovėje, p. 40, 172, 302, 386, 403, 457, 460, 540, 588. 

Didieji kunigaikščiai turėjo didelę valdžią, tačiau, pasak Daukanto, tai nebuvo išimtinai „vieš- 
patinė valdžia, t. y. grynai autokratinė ar despotiška, ką jis aiškiai, labai rūpestingai parinkdamas 
tinkamus žodžius nurodo laiške T. Narbutui, kad valdovų privilegijos įrodo, jog tauta buvo lais- 
viausia, nes „privilegijos yra valdančiųjų įsipareigojimas, o ne malonė“ (są one zaręczeniem nie zas 
laską panujacych). 

Senovės lietuvių respublikinės santvarkos nepripažįstančių istorikų Daukantas nevengė kri- 
tikuoti. Pavyzdžiui, Lelevelio. 1818 m. rašytoje „Lietuvos ir Rusios istorijoje“ Lelevelis senovės 
lietuvius aprašė kaip despotiškai valdomą tautą, kuri respublikinio valdymosi institucijas esą įgijo 

po sąjungos su,iš prigimties demokratiška“ lenkų tauta“. Daukantas savo įrodinėjimais apie ne 
ką mažiau iš prigimties laisvę ir lygybę gerbiančią lietuvių tautą sugriovė Lelevelio tezę. Kita ver- 
tus, Daukantas įrodinėjo, kad ryšiai su lenkais ne atnešė laisvę, kaip teigė Lelevelis, bet atvirkščiai, 
prisidėjo prie socialinės nelaisvės Lietuvoje plitimo. Lenkai pirmiausia rūpinosi savais interesais ir 
tai darydami neretai siekė išnaudoti lietuvius, išskyrus tuos atvejus, kai tikrai sutapdavo interesai 
dėl kovos prieš bendrus priešus. Daukantas siekė atremti Lelevelio arogantišką požiūrį į lietuvius, 
tarkim, tvirtindamas, kad senovės lietuviai išmokė slavus (įskaitant lenkus) apdirbti žemę 
Lietuvių didieji kunigaikščiai yra „karvedžiai ir rėdytojai, kaip, pavyzdžiui, Algirdą („didis 
karvedys ir gudrus rėdytojas'*) ar Vytautą („visų garsingasis karvedys ir rėdytojas'' |) vadina 
Daukantas. Panašiai kaip „rymionų ūkės rėdytojai Cezaris ir Antonijus“. „Vyresnieji — tai 
pareigūnai. Daukantas taip vadina į tam tikras pareigas tautos paskirtus ar „pakeltus“ (t. y. ne 
išrinktus skaičiuojant balsus, o patvirtintus bendru sutarimu) piliečius. Daukanto lenkų-lietuvių 
kalbų žodyne „wyresnybe“ atitikmeniu nurodoma „naczelnictwo, t. y. viršininkija ar vadovybė ". 
Kaip ir kieno skiriami vyresnieji? Daukantas tvirtina, kad vykdomosios valdžios pareigūnai buvo 
skiriami seimuose: „Ukinykai tuose sueimuose ne vien teiravos apie ūkės reikalus, bet dar skyrė 
“568 


sau vyresnybę, kuri ūkę rėdė:'“ „Pasakojime“ irgi tvirtinama, kad: „Sueimuose perdėjo vyresnius 


apygardoms/ 24 Vyresniuoju galėjo skirti kiekvieną pilietį: „Kiekvieną į vyresnybę kėlė, nesgi visi 
lygūs buvo. '* Iš tikro tai retas kartas, kai Daukantas tiesiogiai įvardija lygybę. Tačiau lygybė čia 


suprantama greičiausiai ta prasme, kad kiekvienas galėjo būti paskirtas Į pareigas, tapti vyresniuo- 


ju. Labiau potencialiai. Tačiau realiai vyresniaisiais tapdavo ne bet kuris asmuo, o nuopelnais ar 


asmeninėmis savybėmis pasižymintys asmenys. Daukantas pripažįsta, kad žmonių „nelygus 
yra protas ir nelygi buklybė '. Jis taip pat kalba apie natūraliai atsirandančią diduomenę, nors 
kiekvienas galėjo tapti jos nariu, tačiau pagal nuopelnus. Daukantas pabrėžė, kad tokia diduo- 
menė ne pagal gimimą: „Nekurie buvo tėvūnais, arba senatoriais, kurie negimė anais [išryškinta 
mano - S.P), nes pati giminė skyrė tarp savęs tuos vyrus į tėvūnus, kurie savo drąsybe ir kantry- 
be karėse, o dorybe ir gerais darbais pakajuj buvo atsiženklinę“ |, ar „diduomenė toje gadynėje 


561 Simono Daukanto raštai, Laiškai Teodorui Narbutui, p. 606. 
562 Beresnevičiūtė-Nosalova, H. Lojalumų krizė, p. 122. 
563  Baar, M. Historians and Nationalism, p. 262. 

567 Žodynas, t. 2, p. 15. 

568 Istorija Žemaitiška, r. 1, p. 97-98. 

569 Pasakojimas, p. 36. 

570 Būdas, p. 446. 

571 Ten par, p. 567. 

572 Darbai, p. 73. 


vadinos vyresnieji, kuriuos patys sau pakėlė, protu, išminčia, nuomone ir narsybe kitus vyrus 
pranokiančius “Tai kokia tada lygybė, apie kurią kalba Daukantas? Atkreiptinas dėmesys, kad 
nuopelnai, kuriais remiantis patenkama į vyresnybę, Daukanto traktuojami kaip dorybė (virtus), 
tokios konkrečios jos formos kaip išmintis, narsa Ir pan. Renkamumas į pareigas pagal nuopelnus 
yra meritokratinė lygybė, arba, kaip ją apibūdino Aristotelis, „geometrinė lygybė, skirtinga nuo 
„aritmetinės lygybės * . Aritmetinė lygybė — tai rinkimo ar kėlimo į valdžią teisė, pripažįstama 
visiems, nesiremiant jokiais nuopelnais. Platonas taip pat žinojo šias dvi lygybės formas, geome- 
trinės lygybės formą siejo SU Pitagoro ir jo pasekėjų pažiūromis, 0 sėkmingiausią geometrinės 
lygybės įkūnijimą matė Spartos santvarkoje "Tačiau Platonas ir Aristotelis realiose politinėse 
santvarkose matė šių dviej ų lygybės formų kombinacijas, kitaip tariant, demokratijos ią oligarchi- 
jos mišinį. Daukantas matė šių politinės santvarkos formų mišinį, įgyvendintą senovės lietuvių 
politinėje santvarkoje. Vadinasi, panašiai kaip senovės Spartoje ar senovės Romos respublikoje. 
One kaip kokį nors teorinį ar ateities demokratinės santvarkos variantą, perkeltą Į praeitį. Kiek 
kitas, specialus atvejis, kai Daukantas mini lygybę, yrajo pastebėjimas, kad nors karų metu buvo 
paimami vergai, bet esą, kaip taisyklė, Lietuvoje buvo suteikiama laisvė vergų vaikams, kada šie 
„liuosais tapo ir buvo lygiais kitiems Lietuvos ūkininkams“. Čia turimas omenyje specialus ly- 
gybės aspektas, būtent lygybė turimos laisvės atžvilgiu, t. y. lygi laisvė, labiau civiliniame gyvenime 
nei politinėje veikloje. 

Galimybė bet kuriam iš piliečių užimti viešosios valdžios pareigas senovės Lietuvoje — toks 
pats principas, kuris buvo formaliai pripažįstamas (nors realiai juo nebuvo remiamasi kaip vie- 
ninteliu ar pagrindiniu) senovės Romos respublikoje. Vyresnieji kartu su didžiuoju kunigaikščiu 
kaip aukščiausiu pareigūnu esą sudarė vykdomąją ir teisminę valdžią senovės Lietuvoje. Didysis 
kunigaikštis be Seimo pritarimo svarbių sprendimų negalėjo priimti. Visuotinių seimų dalyviai 
buvo pasiuntiniai nuo pavietų, „visų išmintingieji |. Veikė taip pat ir „ūkės dūma, kurią sudarė 
„dumčiai“ arba,tėvūnai.„Ukės dūma“ — tai Senato senovės Romoje atitikmuo Lietuvoje, nes taip 
Daukantas ir verčia šios Romos respublikos institucijos pavadinimą „Justino istorijoje : „Senats 
arba ukes duma''. „Justino istorijoje“ savo ruožtu buvo įprasta vadinti įvairių joje aprašomų se- 
novės pasaulio tautų turimas patariamąsias institucijas, tarybas būtent Senatu, taip romanizuo- 
jant graikų ir kitų tautų politines realijas. Senatu Lietuvos Ponų tarybą savo Lietuvos istorijoje 
vadino ir A. Vijūkas-Kojalavičius. "Tėvūnai Daukantui — tai senatorių senovės Romos respubli- 
koje atitikmuo. Jau „Darbuose“ Daukantas rašo „tėvūnai arba senatoriai. Tėvais iš tikro buvo 
vadinami ir senatoriai Romoje.„Justino istorijoje“ esančią žinią apie Senato senovės Romoje įkūri- 
mą,kai esą jo pirmoji sudėtis buvo iš tėvais pavadintų šimto vyresniųjų, Daukantas perteikia taip: 
„Tada ir teunije arba Senata isz szimta seniu, kurij teunas wadinos padieję: 5 

Kaip matyti iš aukščiau pateikto aptarimo, senovės lietuvių respublikinėje santvarkoje Dau- 
kantas matė nemažai senovės Romos institucinių atitikmenų. Jis savo istoriografijoje dažnai mini 

senovės lietuvių „išmintį , „drąsybę“ ir „narsybę“, „teisybę“. Šlovę ir garbę Daukantas įvardija 
kaip „godą ir garbę“ Taigi, pagrindinės klasikinės respublikoniškos pilietinės ir politinės dory- 
bės yraesminės Daukanto duotuose senovės lietuvių apibūdinimuose. Išesmės senovės Lietu- 
vos respublikinė valdžia apibūdinama ią modeliuojama remiantis panašiais Į Cicerono įvardy- 
tus, libertas, consilium ir imperium principus. Tik Daukanto terminais yra „svietas“, „tėvūnai ir 
„vyresnybė“. „Svietas“ renkasi į seimus ir priima įstatymus bei kitus svarbiausius sprendimus, 
skiria sau vyresnybę (realizuodama libertas), „ūkės dūma“ ar tėvūnų susirinkimas apsvarsto ir 
pasiūlo išmintingiausius einamuosius sprendimus (consilium), o „ūkės vyresnybė juos vykdo 
(imperium). O jungianti jų veiklos grandis yra bendras gėris, arba,visuomenis labas“, vartojant 
Daukanto terminiją. 


3.3. Lietuvos respublika virsta imperija 


„Istorijoje Žemaitiškoje', stambiausiame Daukanto veikale, kuris dar skirstomas į 7 dalis (pa- 
skutinė neparašyta), o tekstas — į 40 skyrių (nors iš tikro skyrių numeracija yra klaidinga, yra tik 
39 skyriai), jis įvardijo šešis pagrindinius Lietuvos istorijos laikotarpius: 1) „lietuviai ir žemaičiai 
senovėje, 2) „lietuviai ir žemaičiai karingi (XI-XII a.), 3) „Lietuva pergalinti (1225-1314), 
4) „galybė Lietuvos“ (1315-1440), 5) „Lietuva irstanti (1440-1572), 6) „Iros Lietuvos“ (nuo 
XVI a.pab.) „Visa išlikusi „Istorija Zemaitiška“ apima 5 minimus laikotarpius, 6 laikotarpis ne- 
buvo aprašytas, nors ir įvardytas turinyje (kaip septintoji planuota veikalo dalis). Pagrindiniams 
trims istoriniams laikotarpiams (nuo XI a. iki 1440 m.) „Istorijoje Žemaitiškoje“ skirta propor- 
cingai kone tiek pat vietos, t. y. po septynis ar aštuonis skyrius. Iš viso periodui nuo XI a.iki XV a. 
vidurio, kurį ir galima laikyti Lietuvos augimo ir plėtros laikotarpiu, skirta kiek daugiau nei pusė 
(22 iš 40 ar 39) viso veikalo skyrių. 

Lietuvos politinės bendruomenės vidaus valdymosi institucijų kūrimąsi Daukantas „Dar- 
buose“ tapatino su Kernavės kaip sostinės („buveinės ) įkūrimu ir Lietuvos tėvūnų (Senato) 

bei vyresnybės (vykdomosios valdžios) įkurdinimu joje, kas esą vyko XI a. viduryje. Lietuvos 
imperija jau neabejotinai egzistuoja nuo Gedimino iki Kazimiero, o Lietuvos virsmas imperija 
prasideda XI amžiuje ir tęsiasi iki 1440 m. Palyginus su anksčiau rašytais Daukanto darbais, 
„Pasakojime“ remdamasis Teodoro Narbuto,Lietuvių tautos istorija, Daukantas dar konkrečiau 
nurodo būtent XII a. neabejotinai „augančią lietuvių galybę, kurios šaltinis yra narsūs kariai: 
„Dvyliktajame amžiuje lietuviai buvo visų garsieji kareiviai šiaurėj savo gašumu stovylos, savo nar- 
sybe, kantrybe ir paklusnumu savo karvedžiams, mokantys ir sugebantys guviai valdyti visokį 
ginklą ir skudriai rindotis ir sukinėtis. 

Respublikos virsmą imperija per karus ir teritorinę ekspansiją Daukantas taip pat grindžia 
karo kaip neišvengiamo politinės tikrovės elemento supratimu, apie senovės lietuvius sako: „Karė 

rodės visiems įgimta“, „garbės ir godos savo tautai alvienas didžiai dyko, todėl ir karių [dgs. nuo 

moteriškos lyties „karė“ — S. P) geidė, kurios, rodos, buvusios įgimtos lietuviams ir žemaičiams" 
Daukantas ypač pabrėžia žemaičių karybos gebėjimus: „Žemaičiai taip buvo į karę įpratę, jog ją 

už įrankį sau turėjo save maitinti * , „žemaičiai buvo visų gerieji Lietuvos kareiviai per amžius 
Daukantas karo natūralumo traktuote nesiskiria nuo Machiavelli ar Algernono Sidney aus. Dau- 
kantas laikosi požiūrio, kad karinė stiprybė, karinis pasirengimas yra politinės dorybės apraiška ir 
visuomenės saugumo garantas. Kita vertus, Daukantas laikosi Grotius teisingo karo priežasčių 
apibūdinimo. Daukanto dažniausiai nurodomos senovės lietuvių karų priežastys — gintis nuo 
užpuolusiųjų tėvynę ir bausti už padarytas skriaudas („atmonyti , „apmaudą nugiežti / atgiežti ) 
yra teisingo karo priežastys. Kartais nurodoma priežastis - „valstybę praplatinti, bet ji tada ne- 
retai siejama su bausmės priešininkams priežastimi: „Lietuvos kunigaikščiai norėjo savo valstybę 
praplatinti ir abydas savo atgiežti: ' Frazės „valstybę praplatinti', ar „praplatinti rubežių | per- 
imtos iš lotyniškos klišės,„Justino istorijos frazę ampliare fines regni Daukantas ir verčia „platinte 
rubežius sauo rikies' . Panašių frazių apie įvairių antikinio pasaulio valdovų valdomų teritorijų 
ribų praplėtimą „Justino istorijoje yra neviena. Visgi karas, net ir teisingomis priežastimis grįstas, 
Daukanto pastebėjimu, nebūtinai pasižymi proporcingai teisingais padariniais. Ypač nugalėtojų 
elgesyje su nugalėtaisiais teisingumas retas: „Retas pergalėtojas tėra išmintingu ir teisingu dėl per- 
galėtųj y. Apskritai nusakant karo ir taikos santykį Daukanto istoriniame pasakoj ime, atrodo, 
galima rasti prieštaringo traktavimo. Taip ir yra, tačiau pats Daukantas tą akivaizdžiai žino ir 
prieštaringumą stengiasi vaizduoti būtent istoriškai, istorinio pasakojimo metodu, tiesiog tam 
tikrais atvejais nuosekliai neišplėtodamas minties ar neišskleisdamas tam tikros argumentavimo 
logikos (kai pasakojimo stilistika to neleidžia), bet argumentavimas, atidžiau panagrinėjus, gali 
būti atsekamas. Pavyzdžiui, Daukantas teigia, kad lietuvių tauta - „tauta, būdu savo tyli ir tai- 
ki, bet kartu tokia, kuriai „karė yra įgimta“. Matysime prieštaravimą, jeigu supriešinsime du 
cituotus teiginius. "Tačiau iš tikro Daukanto teiginius galima aiškinti, kad Jis turi omenyje, jog tau- 
tos būdas visgi yra labiau partikuliarus, individualizuojamas tiek tautos, tiek individo lygmeniu. 
O prigimtis yra universaliai žmogiška. Karas yra žmonių prigimties dalis, tačiau ne bet koks, o 
tas, kuris yra teisingas. Nors karingumas gali prieštarauti tautos būdui, bet pateisinamas rėmima- 
SIS JUO, kai to reikalauja istorinės aplinkybės, atitinka prigimtį. 

Daukantas gana nemažai dėmesio skyrė ir įvairiems vidaus karams dėl valdžios senovės 
Lietuvoje. Vidaus karus jis skiria (nors ir nevisiškai nuosekliai) nuo sukilimų, kada paprastai 
masiškai priešinamasi prievarta, per užkariavimą ar pan., primestai valdžiai. Tokius sukilimus 
Daukantas vadina „patrakimu,, traktuoja ne kaip vidaus karą, o kaip liaudies pasipriešinimą ar 
sukilimą, siekiant išsilaisvinti nuo prievarta primestos valdžios. Tai, pavyzdžiui, geriausiai matyti 
iš paaiškinimo, kodėl žemaičiai buvo praminti „patrakėliais': „Praminė jis patrakėliais nuo to, jog 

Jie nenorėjo klausyti tos vyresnybės, kurios sau nebuvo paskyrę. 

Vidaus karai paprastai vyksta susidūrus keliems pretendentams, kurių kiekvienas turi tam 
tikrą pagrindą savo pretenzijoms kovoje dėl valdžios politinės bendruomenės viduje. Vidaus 
karams nusakyti Daukantas naudoja tris pagrindinius terminus: ,ermyderis, „namkarė,„sedi- 
cija. Pastarasis yra lotynizmas, savo lotynų-lietuvių žodynėlyje seditio lietuviškais atitikmeni- 


mis Daukantas nurodo „sedicije“ ir „ermyderis '.„Būde, skirtingai nuo kitų veikalų, vartoja- 
mas tik,ermyderis'. 


S5lentelė. Vidaus karą apibūdinančių terminų vartojimo dažnis S. Daukanto veikaluose 


"Terminas Į Ž „Istorija Žemaitiška“ (1834) "M 
„namkarė“ 7 36 29 
„ermyderis“ 0 37 19 
„sedicija“ 0 9 2 


Apskritai vidaus karus Daukantas vertina iš esmės neigiamai, kaip trukdančius vidaus san- 
tarvei ir vienybei, ardančius politinę bendruomenę:„namkare suirusi ūkė““, tačiau kartais jų su- 
kėlėjų veiksmų motyvus (pavyzdžiui, Vytauto karus su Jogaila ar Skirgaila) laiko teisingais, nors 
specialiai neaptarinėja kovojančių pusių teisingumo ar neteisingumo. Kita vertus, Daukantas 
atstovauja realistinei pozicijai, nelaiko buvus galimu visiškai išvengti kovos dėl valdžios, įskaitant 
ginkluotą kovą. Tam yra įvairių priežasčių, viena jų — tiesiog žmogiškasis pavydas (skaugė), ku- 
ris Daukanto traktuojamas kaip žmogaus prigimties blogis: „Svieto skaugė, ta Mogilė [piktoji 
pagonių lietuvių deivė - S. P] žmogaus gymės. * Citatoje minimas ne pavydas kaip pavienis, 
atsitiktinis, atskiriems asmenims būdingas bruožas, o bendresnė, visiems žmonėms daugiau ar 
mažiau tipiška savybė — „svieto skaugė, kuri dar vaizdingai susiejama su blogąja žmogaus prigim- 
timi. Ypač pavydas ar su juo susijęs įtarumas būdingas visiems, turintiems valdžią, kurie įtarinėja 
visus galinčius ją paveržti: „Tokia yra visuomenė yda visų pasaulio viešpačių kiekvieną galintį rė- 
dyti įtarlioti jį norintį valdyti, noris jis niekados apie tą nedumotų.' 

Daukanto pažiūros kalbant apie pavydo vaidmenį politiniame gyvenime, atrodytų, artimos 
Machiavelli, kuris politinius konfliktus siejo pirmiausia su pavydu, kylančiu dėl neribotų ambici- 
jų: Machiavelli „Elorencijos istorijoje“ parodė, kad būtent Florencijos oligarchų tarpusavio pavy- 
das padėjo sustiprėti Medici giminei. Giovanni de Medici prieš mirtį savo sūnums patarinėjo, 
vengiant pavydo, „imti tik tai, ką duoda įstatymai ir žmonės, nes ko nors svetimo pasisavinimas 
sukelia neapykantą. Machiavelli „Florencijos istorijoje“ apskritai vaizdavo dažnus miesto skir- 
tingų grupuočių (diduomenės ir liaudies) tarpusavio konfliktus, apibendrintai tvirtindamas, kad 
augant politinei galiai „auga ir priešiškumas bei pavydas, dėl ko paprastai kyla karas ir daromos 


“602 


skriaudos *. Daukantas apie vidinius politinius nesutarimus ir konfliktus kalbėjo bevienareikš- 
miško jų smerkimo, nors ir pažymėdamas jų griaunamąjį poveikį. Kita vertus, Daukanto politi- 


nio gyvenimo esmės supratimas nėra kaip Machiavelli, kurio vienas esminių terminų „Florencijos 

istorijoje“ yra,sąmyšis" (italų kalba — tumulto), pavartotas šioje knygoje iš viso 78 kartus Italų 
politinio mąstytojo požiūriu, ne politinė dorybė ir santarvė, o sąmyšiai, nesutarimai ir konflik- 
tai varžantis dėl politinės galios, pirmiausia tarp skirtingus ekonominius interesus, bet vienodai 
neribotas ambicijas turinčio elito ir liaudies, yra tikroji politinio gyvenimo esmė, 0 blogai žmo- 
gaus prigimčiai, pasireiškiančiai neribotomis ambicijoms, suvaržyti Ir laisvą gyvenimą politinė- 
je bendruomenėje užtikrinti reikalingi įstatymai ir institucijos, politinis režimas“. „Florencijos 
istorijoje“ bendro gėrio kaip visų gėrio (visiems vienodai tenkančio gėrio) kritika yra pamatinė 
viso veikalo idėja“ . Machiavelli pagrindinis tikslas čia buvo parodyti, kad klasikinės (aristoteli- 
nės-tomistinės, bet ir ciceroniškos) „bendro gėrio“ bei „santarvės“ politinėje bendruomenėje sam- 
pratos realioje politikoje virsta tik visai tuščiomis retorinėmis frazėmis, negalinčiomis paaiškinti 


“*. Apskritai, jei tam tikros 


sudėtingos politinės tikrovės, kur ne santarvė, o konfliktas yra norma 
Machiavelli įrakos Daukanto istoriografijoje ir galima įžvelgti, ji nėra žymi, neabejotinai vyrauja 
ciceroniškoj 1 paradigma. 

Daukantas karvedžio įgaliojimus senovės Lietuvoje traktuoja kaip besiskiriančius nuo vyk- 
domosios valdžios įgaliojimų taikos metu („karės valdžia“ ir „ūkės valdžia ), pavyzdžiui, „Pasa- 
kojime“ rašo apie kunigaikštį Rimgaudą, kad esą „apėmė jis karės valdžią po kunigaikščio Lie- 
tuvos Šventaragio“ Tai paaiškinama ne karo ir taikos būklės kraštutiniu priešpastatymu, bet 
romėniškomis analogijomis, nes senovės Romoje vykdomosios valdžios įgaliojimai, vadinami 
imperium, skyrėsi nuo įgaliojimų, vadinamų potestas. Remdamasis karo metui konsulams ar ki- 
tiems pareigūnams suteikiamų specialių valdžios įgaliojimų senovės Romoje analogija Daukan- 
tas teigia panašiai buvus ir senovės Lietuvoje: „Tie vyresnieji, taip pakelti nuo kareivių, vėl pakėlė 
tarp savęs visų vyriausiąjį valdymierą, protu, išminčia, narsybe ir kantrybe visus pranokiantį, 
atmonu vadinamą, kursai vedė visus prieš neprietelius atmonyti jiems savo žalas ir abydas, kurį 
pakėlę ant pečių nešiojo po rindas, vaidindami visai kariaunai kaipo tą, kurio įsakymų reiks klau- 
syti. Tas atmonas taip pakeltas turėjo valdžią ant kiekvieno gyvybos ir giltinės, kurio įsakymas 
kožnam šventu buvo, kurį jei kas peržengė, tas galvą savo turėjo padėti. Ta jo valdžia tepatvėrė 
iki karei pasibengiant, nes9i, karei pasibengus, Jis pagrįžo namo ir vėl buvo ūkininku, kitiems 
lygiu, ir klausė su kitais. 

Taigi, karvedys turėjo valdžios įgaliojimus jam pavaldiems, įskaitant pavaldžių karių gyvybes, 
bet tie įgaliojimai tik karo metui, o šiam pasibaigus jie automatiškai nutrūkdavo, karvedys vėl 
tapdavo paprastu piliečiu („ūkininku ). Tai būtent ne kas kita, kaip romėnų imperium valdžios 
įgaliojimų perkėlimas tariamai lietuviškoms realijoms apibūdinti. 

Turinčius tiek „ūkės valdžią“, tiek tuo pačiu metu ir „karės valdžią“ kunigaikščius, kuriems 
pavaldūs kiti kunigaikščiai, Daukantas vadina didžiaisiais kunigaikščiais. "Toks yra Rimgaudas, 
kuris „sunėręs visas lietuvių gimines po savo vieno valdžia, prasiminė didžiuoju Lietuvos kuni- 
gaikščiu . Ar jis pirmasis didysis kunigaikštis Daukanto manymu? Nagrinėdami Daukanto 

istoriografiją aiškaus atsakymo nerasime. Savo paskutiniame darbe „Pasakojimas“ Daukantas 
kone visus ankstesnius Lietuvos, Žemaitijos, Žiemgalos valdovus vadina tik kunigaikščiais, 
nors vienoje vietoje visgi didžiuoju (kitose vietose — tiesiog kunigaikščiu) vadina ir iki Rimgaudo 
esą valdžiusį Živinbudą“". Galimas daiktas, kad tai tiesiog išlikęs nepataisytas riktas, nes Jis yra 
išbrauktame rankraščio tekste. Ankstesniuose Daukanto veikaluose, ypač „Istorijoje Žemai- 
tiškoje“, didžiaisiais vadinama daug daugiau kunigaikščių iki Rimgaudo, ne tik Lietuvos, bet ir 
Žemaitijos. Čia didžiaisiais Žemaitijos kunigaikščiais nurodomi Montvila, Erdvilas, Butegeidis. 
„Pasakojime“ jie didžiaisiais kunigaikščiais jau nevadinami. Bet Daukantas pažymi, kad buvo 
sena tradicija turėti du didžiuosius kunigaikščius, atskirai Lietuvai (Aukštaitijai) ir Zemaiti- 
jai „Reikia minėti, jog Lietuvos tautoj nuo visų senųjų laikų buvo du did. kunigaikščiu: vienas 
Žemaičiuose, kursai nuo šiaurės neprietelių, nuo žuvėdų ir kitų gyniojo, Kalne, arba Aukštojoj 
Lietuvoj, antras nuo gudų ir kitų taip pat gyniojo.| 

Visus kunigaikščius Daukantas pirmiausia vertina remdamasis Cicerono ir kitų respubliko- 
niškos politinės minties atstovų išskirtų politinių dorybių kriterijais. Ypač Žemaitijos kunigaikš- 
čiams priskiriamos VISOS respublikoniškos dorybės:„Kunigaikščiai, kurie dėl savo teisybės, dory- 
bės, išminties ir narsybės ne vien pakajuj nuo visų mylimi ir godojami buvo, bet ir karei radusis 
savo gudryba ir kantrybe, grumdamies priešaky savo karėjų, už visus didesniai žibėjo.*!" 

Lietuvos imperijos kūrimą Daukantas pateisina panašiais argumentais, kaip buvo senovės 
Romos mąstytojų teisinama Romos imperijos plėtra, o būtent respublikinių vertybių apsauga 
ir netgi plėtra užimamose teritorijose, kas suderinama su prigimtine teise (išsaugant skirtingas 
kultūrines tradicijas) ir teisingo karo samprata. Antai Daukantas „Pasakojime“ rašo apie piliečių 
laisvės ir savivaldos kaip respublikinių vertybių diegimą lietuvių užkariautose teritorijose: „Gin- 
vila su rimtais pulkais lietuvių mažne visus Baltuosius Gudus nukariavo, į pačią jų buveinę Ba- 
lostekę, arba Polocką, įsigrūdo, valdžią gudišką tenai išnaikino ir liuosybę pirmutinę ūkininkams 
pagrąžino, kurie nuo to laiko, susieidami į sueimą, 30 vyrų tarp savęs paskyrė, kurie tą kraštą rėdė, 
nė kokių įsakymų kunigaikščių gudų nebklausydami: “| 

Didžiųjų kunigaikščių indėlį į imperijos kūrimą Daukantas vertina nevienodai. Daukantas 
svarbiais laiko daugelį legendinių kunigaikščių iki Mindaugo. Mindaugas, tiesa, bent simboliš- 
kai pripažįstamas kaip išskirtinis, nes yra „pirmasis Lietuvos karalius“ de jure, o ne tik faktiš- 
kai. Mindaugo istorinio vaidmens vertinimas plėtojamas ir tikslinamas vėliau rašytose lietuvių 
tautos istorijos versijose, palyginus su pirmuoju veikalu („Darbai senųjų lietuvių ir žemaičių ). 
„Darbuose Daukantas rašo, kad Mindaugo „apsiskelbimo“ didžiuoju kunigaikščiu aplinkybės 
nėra visiškai aiškios, kaip ir tai, ar pagrįstos buvo jo pretenzijos taip apsiskelbti: „Teisingai ar 
neteisingai, to dar šiandien negal žinoti. „Pasakojime“ Daukantas neigiamai vertina Min- 
daugo bandymus įtvirtinti savo vienvaldystę prievarta, nes tai vedė į politinės bendruomenės 
dezintegraciją: „Mindaugas prapuldė Lietuvos ūkę per savo neteisybes, ir tokią ūkę, kuri buvo 
nuogąsčiu susiedams, nesgi, suardęs vienybę, suardė ir galybę.“ 242 

„Darbuose“ Daukantas neabejoja iki jo rašiusių istorikų tvirtinimu, kad Mindaugą nužudė 
susimokę Daumantas su Treniota. Tačiau kelia hipotezę, kad Daumantas tą darė ne dėl keršto 

**, Nors, anksčiau užsiminęs apie palankią Ordinui Min- 


ar ne vien iš jo, o papirktas kryžiuočių 
daugo politiką, Daukantas čia tikrai pats sau prieštarauja, nes tampa neaiškūs Daumanto p2- 
pirkimo motyvai. „Istorijoje Žemaitiškoje“ Daukantas apie Daumanto papirkimą nebekalba, bet 
pabrėžia, kad apie Daumanto vaidmenį nužudant Mindaugą iš keršto dėl paveržtos žmonos, 
rašo vien Haličo-Voluinės metraštis, o vokiečių šaltiniai kaltę dėl Mindaugo nužudymo priskiria 
vien tik Treniotai, Daumanto apskritai nemini, kaip nemini ir nužudymo motyvų Mindaugo 
nužudymo nurodytų motyvų klausimu Daukantas abejoja Haličo-Voluinės metraščio infor- 
macija. Mindaugas nužudytas už tėvynės išdavimą (besaikį pataikavimą Ordinui po krikšto ir 
karūnacijos, žemių užrašinėjimą, karinį neveiklumą ir pan.) — tokia Daukanto versija „Istorijoje 
Žemaitiškoje““. Ji nepagrįsta faktais, tačiau vertinimas, kad apsikrikštijusio Mindaugo politika 
išlaikyti sąjungą su Livonijos ordinu, kai tokios sąjungos kaina buvo Žemaitijos žemių dovano- 
jimas Ordinui, neatitiko kylančios Lietuvos interesų, yra pagrįstas. Daukantas suponuoja, kad 
Mindaugo, t. y. teisėto, nes krikštyto ir karūnuoto, karaliaus, nužudymas iš esmės pateisinamas 
valstybiniais ar tautiniais interesais, nes krikšto ir karūnavimo kaina buvo politinio savarankišku- 
mo praradimas. „Pasakojime apie veikalus lietuvių tautos senovėje Daukantas neigiamai vertina 
Mindaugo istorinį vaidmenį: „Vokiečiai ji! didžiuosius kunigaikščius Lietuvos iškėlė, vokiečiai į 
karalius, vokiečiams ir tarnavo per Visą savo amžių iki smerčio.“" Nepaisant neigiamo Mindau- 
go valdymo vertinimo, pats Mindaugo karūnavimo faktas Daukantui visgi buvo svarbus kaip 
Lietuvos tarptautinio pripažinimo ženklas ir argumentas, kuriuo remiantis galima įrodinėti 
Lietuvos savarankiško valdymosi senumą, Lietuvos pretenzijas į tam tikras žemes, jos valdovų 
dinastijos garbingumą bei panašiai. Daukantas, „Istorijoje Žemaitiškoje“ aprašydamas laikotarpį 
nuo didžiojo kunigaikščio Jogailos valdymo pradžios iki Žygimanto Augusto valdymo pabaigos, 
tokiuose kontekstuose „Lietuvos karalių Mintautą“ mini iš viso septynis kartus, taip ryškiai pa- 
pildydamas A. Kojalavičių, kuriuo apskritai stipriai remiasi, tačiau Kojalavičius, aprašydamas tą 
patį laikotarpį, Mindaugą mini tik vieną kartą, aptardamas rengimąsi Vytauto karūnavimui “. 

Apskritai kone neigiamiausiai iš Visų Lietuvos valdovų Daukantas vertina didįjį kunigaikštį 
Vaišvilką: „Didysis Lietuvos kunigaikštis, nieko gero savo ūkėj neįsteigęs, daugiau žinomas pra- 
liejimu kraujo savo ūkininkų ir persekiojimais. * Nors ne ką geriau apibūdinamas ir Skirgaila: 
„Tas valdymieras, kaip nuožmus, taip ir nejaukus, tižo goslyboj ir prabangoj, turtus ir lobius ūkės 
kleisdamas ant linksmybių ir puotų, o pačia ūke nėmaž nesirūpino.“ 

Daukantas džiaugiasi kariniais lietuvių laimėj imais ir dėka jų pasiektu Lietuvos vardo garsini- 
mu užsienyje: „Vienok garbė lietuvių tose karėse kas dieną didinos, kurių vardas visame pasaulyje 
gaudė, o narsybė ne vien Prancijoj, Anglijoj, Italijoj, bet jau tolimuose tyruose Azijos minavojama 
buvo: Didžiavimasis Lietuvos galybe, imperijos kūrimo pasiekimais Daukanto istoriografijoje 
yra akivaizdus. Laikotarpį nuo Gedimino iki Žygimanto Kęstutaičio valdymo (1316-1440 m.) 
Daukantas apibūdina kaip „galybę Lietuvos. Daukantas aiškiai pripažįsta, kad viena iš Lie- 
tuvos plėtimosi priežasčių buvo tiesiog tai, kad „Lietuvos kunigaikščiai norėjo savo valstybę 

praplatinti *. Daukantas, pabrėždamas karine jėga paremtą galią valdyti, kaip imperijai bū- 
dingus bruožus, vartojo „galybės“ terminą imperijai, suprantamai kaip galia valdyti dideles 
teritorijas su jų gyventojais, apibūdinti. Tą rodo „Justino istorijos“ vertimo pavyzdžiai, kur 
Romanorum imperium yra „galibe Rima“, Macedonum imperium yra „galibe Macedonijos“, 
imperium Poenorum yra „galibe Kartagi |. Taigi, „galybė Lietuvos“ yra Lietuvos imperija. 

Kuriant Lietuvos imperiją kone reikšmingiausią vaidmenį Daukantas priskiria didžiajam 
kunigaikščiui Gediminui. Būtent Jis žymiai išplėtė Lietuvos valdomą teritoriją, Įtvirtino lietu- 
vių valdžią slaviškose teritorijose, rūpinosi ir vidaus valdymu, Lietuvos sostine padarė Vilnių: 
„Gediminas yra visų garsiuoju vyru lietuvių veikaluose, kaipogi jisai Volyniją, Padalijas, Juoduo- 
sius ir Rausvuosius Gudus su Lietuva sunėrė ir monarchiją, arba viešpatybę, Gudų išnaikino. 
"Totorius, valakus, moldavionis pergalėjo ir su lietuvių sunėrė. Bet Gediminas ne vien baisiomis 

pergalėj ų 
karėmis neprietelius savo giminės draudė, nes ir pačia ūke rūpinos ir apiejos reikalus ir laimą trū- 
sinėjo. "Trakų vietovę, savo gimtuvę, praplatino, perkėlė buveinę iš Kernavės į Vilnių ir, turtingai 
ji papuošęs, mūrais ir pylomis aprietė.* „Pasakojime“ dėl sostinių kiek patikslinama: „Gedimi- 
nas perkėlė savo buveinę iš Kernavės į Trakus, o paskui iš Trakų į Vilnių.“ 

Lietuvos ekspansiją į rytų slavų žemes, ypač remiantis ne tik užkariavimais, bet ir įvairiais 
susitarimais, tampant Novgorodo ir Iverės Sąj ungininke Daukantas laiko racionalia ir adekvačia 
strategine laikysena XIV-XV a. Ypač Novgorodo (Didžiojo Naugardo) pajungimas Lietuvai 
buvo reikšmingas, nes Novgorodas — labai turtinga pirklių respublika. Aprašydamas Gedimino 
sūnaus Narimanto paskyrimą valdyti Novgorodą Daukantas pažymi į jo valdžią patekusias pla- 
čias žemes: „Būti jų tarnu, kliautyj ir vienybėj su jais gyventi pasiėmė, nuo pavojaus juos gelbėti, 
kuriam dar atdavė visą Koreliją ir pusę Koporijos, tai yra Šios dienos gubernijas Peterburgo ir 
Viborgo. Ir taip Narimantas pasidarė ypatingu kunigaikščiu ant upės Nevos, kursai turėjo nau- 
gardžionis nuo neprietelių gynioti. Daukantas taip pat gan plačiai aprašinėja, kaip stačiatikybę 
priėmęs Narimantas organizuoja Novgorodo pasipriešinimą švedų invazijai, Svedijos karaliaus 
Magnuso Eriksono žygiui norint atversti stačiatikius Novgorodo gyventojus į katalikybę, kai 

8 Y8 8 A yBĘ 
švedai visiškai sumušami" 

Daukantas pažymi Algirdo laimėj imus kovojant prieš Maskvą: „Ant galo apvertęs visą Mas- 
koliją į rūstus tyrus, paeidamas dar būk gyręsis, sakydamas: „Nu, maskoliai ilgai mane minės!“ 

ją į yrus, p gyręsis, sakydamas:, g 
Algirdo valdymo pabaigoje Lietuva tapo didžiausia galybe Siaurės Europoje: „Visų didžiausią ir 

g ymo pabaigoj p galy poje: „Visų 2 
galinčiausią visoj šiaurėj ūkę, nuogąsčią Ir baisią ne vien savo susiedams, bet ir visų tolimesnėms 
tautoms. Algirdas galėjo iš savo rykės 40 000 pačių šarvotųjų vyrų į rindą statyti karan, jo amžiuj 
goda buvo lietuviu ar žemaičiu vadintis. Veltui nori šiandien tūli neprieteliai Lietuvos ir Žemaičių 
kaip įmaną jų garbę ir galybę tuose amžiuose Mažinti, rodydami lietuvius visuomet niekais buvu- 
sius, nes veltui stirvelėjo, jeijų darbai patys tų laikų, iki šiai dienai užtverę, stigavoja jų galybę ir gar- 
bę, kaipogi viešpatija Algirdo ir Kęstučio tęsės, kai sakiau, nuo Žemaičių jūros lig Juodajai, nuo 

Dono lig Dunojaus ir Bugo: Lietuvos imperijos paveldas, pasak Daukanto, matyti ir jo gyve- 
namu metu, nes visi tie kraštai, kuriais Algirdas rėdė, ik šiai dienai Lietuvos įstatymais tebsirėdo, 
tai yra: Severija, Krivičiai, arba Baltieji Gudai, Juodieji Gudai, Volynija, Padalija, Paletija''. Kaip 
teigia Daukantas, Rusijos administracija („gudų rėda, arba maskolių') Vytauto valdytą didžiulę 
teritoriją, t. y. anų laikų Lietuvos teritoriją, €są yra jo gyvenamu metu suskirsčiusi į 22 gubernijas, 
kurias Daukantas konkrečiai visas išvardija' 

Jogaila nevienodai apibūdinamas skirtinguose Daukanto darbuose. „Istorijoje Zemaitiš- 
koje“ jis vaizduojamas gana neutraliai, o neigiamas jo portretas ypač išryškėja „Pasakojime“. 
Daukantas neigiamai vertina Jogailos veiksmus kovojant su Maskva, nes jis nepadėjo totoriams 
Kulikovo mūšyje: „Kiekvienas regi, jog Jogaila didžiai negudriai elgės tame daikte, jog leido savo 
vienitelius prietelius totorius pergalėti, kurie kaip iki šiol sunkiose dienose visados lietuvius gel- 
bėjo, kaip skaitytojas viršiau regėjo, taip Ir dabar lietuviams reikėjo sunkioj dienoj totorius gelbė- 
ti. Lygia dalia totoriai nė kokio kito neturėjo sau prieteliaus, kaip tiktai lietuvius, kaipogi veikalai 
vienokie abejų — vieni ir antri nė krikščionys. Jei maskoliai, iki šiol turėdami nuo vienos pusės 
totorius, nuo antros lietuvius, ir taip sketeravo ir šiaušės, ką nu darys, vienus lietuvius beturėda- 
mi?“ Apskritai, pasak Daukanto, „Jogaila nesirūpino nei galybe, nei garbe Lietuvos, jis dūmojo 
Lietuvą mažinti“. 

Vytautas Lietuvos imperiją dar sustiprino, pats tapo tarptautinės reikšmės politiniu veikėju, 
lėmusiu Europos, tiksliau — netgi viso krikščioniško pasaulio likimą. Kaip Daukantas pabrėžia 
viename iš savo laiškų T. Narbutui, Vytauto kaip despoto reputacija yra neteisinga, nes faktai 
esą rodo jo valdžią buvus ribotą". Aprašant Vytauto laimėjimus pabrėžiami ne tik jo santykiai 
su Maskva, bet vėlgi Didžiojo Naugardo sutramdymas ir pajungimas, nes Naugardas buvo di- 
džiai turtingas ir garsus „visoj Šiaurėj savo prekyba ir turtais“, „turėjo 400 000 pačių gyventojų, 
dėl to tariama buvo: „Kas gali prieš dievą ir Didįjį Naugardą? Daukantas pabrėžia Vytauto 
įžvalgumą, kad esą Vytautas nesistengė skirti pakankamai dėmesio ir Jėgų Marienburgo ir kitų 
kryčiuočių pilių apgulčiai po Zalgirio mūšio, nes nenorėjo visiško Ordino sutriuškinimo, kadan- 
gi Lenkija tada dar labiau imtų dominuoti, primesdama savo valią Lietuvai. Tiesa, tvirtinimas 
nėra originalus, Daukantas tiesiog remiasi savo VU bendramokslio A. Hlebovičiaus pastebė- 
jimais“ Monika Baar yra atkreipusi dėmesį, kad turbūt neatsitiktinai dvi Daukanto istorijos 
versijos baigiamos Karamzino pastaba apie tai, kad jeigu būtų buvę daugiau lietuvių, prilygstan- 
čių politine išmintimi Vytautui, Rusijos valstybės nebūtų“. Daukantas aiškiai teigiamai vertina 
imperialistinius Gediminaičių užmojus, apgailestauja, kad nepavyko sutrukdyti iškilti Maskvai, 
ėmusiai plėsti savo imperiją. 

Vytauto vertinimai keičiami, tikslinami vėliau rašytose Daukanto lietuvių tautos istorijos versijose, 
palyginus su ankstesnėmis. „Darbuose“ Daukantas taip apibūdina Vytauto kelią į valdžią: „Vytautas, 

pergalėjęs savo neprietelius vienus kardu, antrus nedorybe, tapo didžiu Lietuvos kunigaikščiu. * Jis 
nurodo, kad savo konkurentus Vytautas esą šalino ne tik kovodamas mūšio lauke, bet ir nuodais: 
„Vytautas ėmė ne tik tai kardu vienu graudinti savo neprietelius, nes ir tručyna. "Tariamai nu- 
nuodytas buvo Jogailos brolis Vygantas (Vygantas Aleksandras). „Pasakojime' Daukantas tvirtina 
jau kitaip, patikslindamas faktus, kad Vygantas pats nusinuodijo, o jo nunuodijimu buvo įtarinėja 
mas Vytautas: „Iš apmaudo nusitručijo, nuo ko Vytautas buvo įtarliojamas, kaip būti jis tyčiomis 
jį nuteriojęs." 
Vytautui priekaištus dėl nepakankamo rūpinimosi švietimo plėtra Lietuvoje: „Didisbuvo valdymie- 


Aukštindamas Vytautą dėl politinių nuopelnų Daukantas, tegu ir švelniai, išsako 


ras, bet dar didesnis būtų buvęs, kad jis būtų iškalą Vilniuje ar Trakuose įkūręs. Toje gadynėj, arba 
jo amžiuje, daug Jau svieto buvo šviesaus ir labai mokyto. Pinigų jis nestokojo, kur tiktai jo garbė 
reikalavo. Nebūtų šiandien tos patarlės, jogi Lenkus reikia eiti proto ieškoti, o į Lietuvą pinigų, nesgi 

Lenkai turėjo aukštąją iškalą Krokuvoje, o Lietuva nė kokios. 


3.4, Poveikiai: karo su kryžiuočiais — 
mobilizuojantis, sugedusių krikščionių — 
korumpuojantis 


Iš Daukanto istorijos veikalų atsiskleidžia, kad Jis itin vertino patį krikščionybės religinį mo- 
kymą ir žmonių religingumą. „Darbų senųjų lietuvių žemaičių“ pratarmėje aiškiai pasakoma, 
kad politinės ir socialinės laisvės netekusius lietuvius palaiko daugiausia tik tikėjimas: „Tose 
atklanėse mažne (sakau) vargų lietuvis, žemaitis viename tiktai savo šventame tikėjime randa 
kantrybę ir atpūtoja, laukdamas pagalbos nuo savo visų aukščiausio tėvo. Daukantas prieš- 
pastato krikščionybę kaip šviesybės mokymą pagonybės tamsybei, įvardydamas krikščionybę 

kaip „krikščionišką šviesybę ar kaip „žiburį teisybės ir priešindamas „tamsybę netiky- 
bos“. Pasak Daukanto, krikščioniškas tikėjimas „yra pačiu pamatu liuosybės žmogaus, kaipo- 
gijos visų didžiausiu ir pirmiausiu įstatymu yra mylėti artimą savo kaipo patsai save, todėl kas 
to nedaro, tas pats negal vadintis krikščioniu". Artimo meilės principo siejimas su teisingumu, 
kuris Daukanto darbuose neretai išsakomas naudojant atvirkštinę formuluotę (artimo skriau- 
dimas yra neteisingumas), vertinant krikščionybės prievartinio platinimo atstovus neigiamai, 
iš tikro atspindi šv. Tomo Akviniečio poziciją, kad būtent artimo meilės principas yra vienas iš 


fundamentalių prigimtinės teisės principų. 

Daukantas apskritai vertino krikščioniškos vienybės siekių istorinę reikšmę Europoje, pir- 
miausia mažinant dėl religinių priežasčių klestinčią nesantaiką tarp tautų: „Kiekviena tauta, 
turinti pagal savo nuomonę ypatingus sau dievus, neapkentė ią peikė dievus kitos tautos, todėl 
viena antrai daug nelaimų darė. Nes paskiaus pažinusios tautos Kristaus mokslą ir regėdamos 
vieną yną Dievą viešpatį dangaus ir pasaulės ant savęs meilingą ir malonų rodos pačios tarp savęs 
it vienos motinos dukterys, o žmonės krikščionys pasidarė tarp savęs gentys, kaipogi pagal jo 
įstatymą vienas kitą turėjo mylėti it pats save. "Tačiau vertindamas istoriškai jis matė ir daug 
nesėkmių bei klaidų tokius siekius įgyvendinant, matė dvasininkijos ir bažnyčios sugedimą, vič- 
nybės ir taikos siekių atsisakymą. Kita vertus, lietuvių pagoniškos religijos, nors ir itin teigiamai 
vertindamas jos indėlį į pilietinį gyvenimą ir politinių vertybių diegimą (tėvynės ir laisvės meilė), 
Daukantas nevaizduoja išimtinai nekritiškai. „Darbuose“ Daukantas rašo apie tai, kaip pago- 
nys lietuviai luošus kūdikius aukojo dievams, neišgydomi ligoniai nusižudydavo, nes „neturėjo 
krikščioniškos šviesybės *. Taip pat rašo, kad nesilaikė nuostatos „mylėk savo artimą kaip pats 
save“, nes buvo priimta, kad mirus vyrui žmona turi nusižudyti". Daukantas pripažįsta egzista- 
vus daugpatystę tarp pagonių. „Darbuose Daukantas teigė, kad liudijimai apie pagonių lietuvių 
daugpatystę yra melas, krikščionių metraštininkų pramanyti siekiant apjuodinti pagonius“ 
Tačiau vėliau, regis, Daukantas, pasitelkdamas daugiau šaltinių, šią nuomonę pakeitė. „Būde' 
kaip tikrą dalyką nurodo, kad pagonys lietuviai praktikavo daugpatystę, ne tik tai nurodyda- 
mas, bet ir papildomai detaliau paaiškindamas, kadesą galėjo turėti iki trijų žmonų, iš kurių tik 
vyriausioji buvo vadinama žmona, o kitos — gulovėmis: „Senovėj lietuviai, būdami pagonimis, 
laikė savo namuose po kelias guloves, tarp kurių viena vyresne buvo ir žmona vadinos, nuo to, 
jog namuose jo žmonystą vedė, todėl už kitas didžiau godojama buvo.“ 

Atrodytų, paradoksaliai, tačiau kryžiaus karus Pabaltijyje Daukantas traktuoja ne tik kaip su- 
telkusius lietuvius pasipriešinimui, bet ir kaip sustiprinusius jų galią. Nes pasakojimo apie karus 
su kryžiuočiais akcentas yra tas, kad kuo labiau Lietuva buvo puolama, tuo ji labiau tvirtėjo: „Ne- 
sgi lietuviai, kalnėnai ir žemaičiai, juo spaudžiami tomis nelaimėmis, juo dar tampresniais darės ir 
narsiau turėjos:* Prūsai ir latviai buvo pavergti, tačiau lietuviai ne tik atsilaikė, bet ir plėtė savo 
karinį bei politinį aktyvumą. Krikšto Pabaltijyje misijos Daukanto darbuose nėra apibūdinamos 
primityviai vienareikšmiškai, vien tik neigiamai. Smerkiama prievarta. "Tačiau krikščionybės plati- 
nimo „aitra („visa Europa tokioj aitroj '') vaizduojama detaliai nupasakojant idėjines ir politines 
kryžiaus karų, pirmiausia Palestinoje, idėjos kilimo aplinkybes. Visgi parodoma, kad tariamai kil- 
nius tikslus į nieką pavertė jų įgyvendinimo būdai ir priemonės. Ypač kryžiaus karai Pabaltijyje, 
pasak Daukanto, atspindi „baisybę ir nedorybę krikščionų““. Labiausiai neigiamai Daukantas 
vertina Ordinų ( Livonijos ir Vokiečių) veiklą, nors ir tai ne visai vienareikšmiškai, nes nevieno- 
dai vertinami atskiri Ordinų pareigūnai. Daugelis aukščiausių Ordino pareigūnų pripažįstami 
dorais žmonėmis. Pavyzdžiui, kaip pasižymintys įvairiomis dorybėmis apibūdinami Vokiečių 
ordino krašto magistrai Hermanas Balkas ar Gerhardas von Hirschbergas, didysis magistras 

Osternachas (Osterna). Tačiau krašto magistras H. von Grumbachas - „ynas kraugerys 


Daukantas apskritai stengėsi išlaikyti gana subalansuotą atskirų krikšto misijų Pabaltijyje Vei- 
kėjų vertinimą. Kai kuriuos Jų vertina teigiamai, ypač atskirus popiežius, kurie pasisakė už 
naujakrikštų teises (Inocentą III, Honorijų III, Grigalių IX). Daukantas giria popiežiaus lega- 
tus Pabaltijyje, ypač palankiai atsiliepia apie Vilhelmą Modenierį (1184-1251), kuris turėjo 
rūpintis, kad naujakrikštai nebūtų traktuojami kaip antrarūšiai krikščionys (pirmarūšių krikš- 
čionių vergai): „Dėl savo mandagumo ir taikumo nuo visų buvo mylimas ir godojamas, pervis jog 
kalavijonis ir kitus vokyčius draudė, kad perkrikštų nevergtų ir nenovytų sunkiomis dešimtinė- 
mis ir lažais, arba baudžiavomis, bet idant kaip įmaną juos taupytų ir gerbtų, gudindami taikiai ir 
meilingai į krikščionų tikybą: Panašiai Daukantas apibūdina Prūsijos vyskupą Kristijoną, nes 
jis buvo „vyras buklus, taikus, išmintingas, labai permanąs lietuvių kalbą, žinąs jų būdą, dabą ir 

apsiėjimus „Tačiau apie antrąjį vyskupą Livonijoje, Bertoldą, Daukantas pasisako aiškiai nei- 
giamai, kaip apie „pasalų vyrą, kursai, užsidengęs Dievo žodžiu, dūmojo, kaip netikėliams turtus 
išplėšti ir juos apvergti . Kiek subciliau suformuluotas, bet iš esmės panašus Daukanto atsilie- 
pimas apie vyskupą Albertą, Rygos įkūrėją. Daukantas apskritai gana teigiamai vertina Livonijos 
vyskupų veiklą dar ir dėl to, kad kai kurie iš jų prašė pagonių lietuvių (Vytenio ir Gedimino) 
pagalbos konfliktuojant su Ordinu. Gedimino krikštijimosi planus su Rygos arkivyskupo pagal- 
ba Daukantas traktuoja kaip nuoširdžius ir parodo, kad juos suardė Ordino pastangos perimti 
Lietuvos valdovo krikštą į savo rankas ir tokiu būdu užsitikrinti jo pavaldumą Ordinui“. Dau- 
kantas, apskritai vertindamas ne tik atskirus Ordino ar kitus krikšto misijų veikėjus, bet ir kovų 
su kryžiuočiais tam tikrus aspektus, stengiasi pateikti subalansuotą vaizdą. Pabrėžiami abiejų 
kovojančių pusių vykdomi žiaurumai: „Visados abi pusi lygia aitra viena antrai pragarą taisė, o 
terionė buvo abejų visų didžiausiu įrankiu. Kryžokai dyko kraštą lietuvių, kalnėnų ir žemaičių, 
užimti ir pačius nuvergti, O lietuviai nepasiduoti: 

Svarbu būtų pastebėti, kad vyskupo Motiejaus Valančiaus vertinimai apibūdinant prie- 
vartinio lietuvių ir ypač žemaičių krikštijimo pastangas nesiskiria nuo Daukanto. Kaip vienu 
iš šaltinių Valančius savo „Žemaičių Vyskupystėje' rėmėsi Daukanto „Istorija Žemaitiška“ ap- 
rašydamas Lietuvos krikščioninimą. Tačiau ir kalbėdamas grynai savo vardu, pavyzdžiui, teigė: 
„Kryžokai pradėjo be pertrūkio novinti prūsus, o tuos paniekę, kibo daugybę kartų į žemaičius, 
ne taip dūšių išganymo, kaip jų turto ieškodami. 

Po Zalgirio mūšio išnykus didesnei kryžiuočių grėsmei ėmė slopti ir lietuvių karinis-politinis 
aktyvumas. Kaip romėnų istorikas Salustijus Krispas buvo išskyręs Romos karų su Kartagina 
mobilizuojantį poveikį ir jo išnykimo efektą, panašiai Daukantas aiškino Lietuvos sėkmės ko- 
vojant prieš Kryžiuočių ordiną ir mongolus-totorius padarinius: „Paveikus vokiečių karės bros- 
tvininkus, kryžeiviais vadinamus, kaip viršiau regėjom, vakaruose, o platburnius, arba totorius, 
rytuose, lietuviai tarės nė kokių neprietelių daugiau sviete nebturintys, kaipogi tuo buvo parodę 
visam. pasauliui, jog lietuviams niekas negali per lūpas braukyti, ir, tuo pasikliovę, ne vien į karę 
nebesipratino, bet būtinai užmiršo ginklą dėvėti. 
661 Pasakojimas, p. 265. 

Daukanto požiūriu, katalikiškos šalys viduramžių Europoje apskritai prisidėjo prie pilietinės 
laisvės ir piliečių dalyvavimo politikoje nuosmukio, nešė šias tendencijas ir į Lietuvą, nes viduram- 
žiais, remiantis katalikybe, susiklostė politinė santvarka, įtvirtinusi stiprią monarchinę valdžią: 
„Galop dešimtojo amžiaus karaliai, arba rykiai, rubežaujančių tautų visi jau buvo krikščionimis, 
būtent: lenkų, gudų, žuvėdų, danų ir norvegų, lietuviai tiktai vieni bebuvo pagonimis ir kertelė 
igaunių, arba estonų, vadinama. Tai visi viršiau minavoti karaliai norėjo krikštyti pagonis ir pagal 
tos gadynės būdą savo vergais padaryti, kaipogi apkrikštij us ne svietas beskyrė sau vyresniuosius, 
nes karaliai perdėjo juos svietui, ne tuos, kuriuos svietas sau linkėjo, bet tuos, kurie karaliui pa- 
tiko.““' Pasak Daukanto, visi Lietuvos kaimynai tuo metu „krikščionimis buvo ir vergavo savo 
karaliams „Mintis apie „vergavimą savo karaliams, aišku, susijusi pirmiausia su laisvos politinės 
bendruomenės, kaip priešstatos tokiam vergavimui, samprata. "Tačiau dar tariama, kad prie tokio 
vergavimo prisidėjo ir viduramžių krikščionybės politinė doktrina. Esą „kur krikščionų tikyba 
pasirodė, ten ir vergyba rados “ '. Mat „tuose amžiuose kunigaikščiai turėjo tikybą krikščionišką 
už įrankį, kuriuomi galėjo netikėlius įgyti į savo valdžią ir juos paskui vergti * *. Tačiau korupci- 
jai paveikus krikščionybę žalingos buvo ne tik grynai politinės, bet ir platesnės visuomeninės 
pasekmės. Uždaros luominės santvarkos įvedimas dėl šalies krikšto, kai perėjimas iš vieno luo- 
mo į kitą tapo draudžiamas, tarnavo kaip pavergimo įrankis: „Regėjo jų ūkininkus išskaidytus į 
luomus, arba, kaip šiandien sako, stonus, vienus antriems vergaujančius. | Senovės lietuviai esą 
turėjo savo elitą, diduomenę, bet diduomenė esą nesirėmė kitų sluoksnių nuvergimu, o buvo išlai- 
koma tautos tik todėl, kad tarnavo Šiajai ar, tiksliau, bendram gėriui: „Senovėj lietuviai ir žemaičiai 
davė savo diduomenei truputį javų, kailių ar odų, retai piningų, ir taip ne kaipo jų vergai tą jiems 
darė, bet jog jie, vyresniaisiais būdami ir ūkę rėdydami, laiko neturėjo duonos sau uždirbtis. | 

Svarbiu Lietuvos politinės bendruomenės sugedimo šaltiniu, pradedant XV amžiumi, Dau- 
kantas nurodo ne tik stiprių išorės priešų nunykimo veiksnį, bet ir sugedusių krikščionių veiklos 
poveikį. Kryžiuočiai, aišku, apskritai iškreipė krikščionybės mokymą, kuris, netinkamai aiškina- 
mas, galėjo būti suprantamas kaip patyčios: „Ant didesnės dar gėdos krikščionų tikybos, norėjo 
dar davadais Rašto Švento nuteisinti tą vergybą, masino svietą, tardami: jei kentėsit, sako, šiame 
pasauly visus vargus ir nelaimas, po smerčio danguje linksminsitės:' ' Tačiau net ir galiausiai sa- 
viems valdovams apkrikštij us šalį nepavyko išvengti neigiamų pasekmių. Perėjimą nuo pagonybės 
prie krikščionybės Lietuvoje Daukantas aiškina kaip perėjimą nuo vienos moralinės tradicijos prie 
kitos, su iš to perėjimo išplaukiančiais padariniais, obūtent tam tikros pasaulėžiūrinės ir moralinės 
suirutės, kuri užsibuvo ilgesnį laiką, atsiradimu: „Lietuviai ir žemaičiai neseniai buvo persikrikštiję, 
mokslo ir Įstatymų Evangelijos dar nemokėjo, kaipogi pačiuose Žemaičiuose nė dviejų dešimtų 
kunigų nebuvo, vienok senų dienų, beje, pagonų, dorybė ir gamta, kuriųdviejų mokslas pagal tau- 
tos būdą rodė iki šiolei kaip elgtis, ką daryti, oko nedaryti, buvo niekinamas ir peikiamas; tuo tarpu 
krikščionų dorybė ir gamta nežinoma, kurios kunigai jau dėl nepermanymo kalbos, jau dėl savo 
retumo negalėjo išguldyti svietui kaip reikiant. Nuo to svietas, nežinodamas ko turėtis, o nuo ko 

saugotis, pasileido, vildamos, kas nuo pagonių buvo gyniojamas ir uždraustas, tas nuo krikščionių 
yra leidžiamu daryti, ko turėjo pavaizdą kryžėjų elgimesi; todrin pradėjo vogti, griebti, pievas ir 
dirvas savinti/““ Kontrastą tarp lietuvių pagonių dvasininkų kaip pilietinės religijos (laisvės reli- 
gijos) atstovų ir katalikų kunigų, kaip diegiančių vergiškumą, Daukantas nusako 1848 m. balan- 
džio 15 d. laiške T. Narbutui, kuriame pažymi, kad pagonių kunigai „buvo tautos laisvės sargai“, o 
katalikų kunigai - „išdidūs, atsiskyrę, ištroškę valdžios ir norį visiems įsakinėti ' „Tiesa, čia pat jis 
pažymi, kad stačiatikių kunigai buvo kitokie. 

Priėmus krikščionybę buvo pakirsta karingumo dvasia ir prasidėjo Lietuvos galybės nuosmu- 
kis. Ne tik lenkų ir vokiečių, bet apskritai viduramžių krikščioniškos Europos civilizacijos buvo 
duotas blogas pilietinis pavyzdys, skatinęs žmonių pilietinio veiklumo nykimą, pirmiausia diduo- 
menės moralės sugedimą. Daukantas, rašydamas apie Kazimiero valdymo laikus, XV a. vidurį, 
pažymi: „Kur dėsi slinkį ir tingėjimą Lietuvos diduomenės, kuri jau lepinos ir goslyba gudinos, 
sekdama būdu kitų krikščionių o vengdama karių, šalčių, vargų bei godą ir garbę užmiršo: 

Cituoti Daukanto tekstų fragmentai, ypač kuriuose nurodomas sekimas netinkamu būdu 
sugedusių krikščionių, yra susijęs su gerokai bendresne politinės ar pilietinės (respublikoniškos) 
dorybės santykio su religija problema. Šią problemą išsamiai svarstydamas Machiavelli kritikavo 
krikščionybę, kad Ji žmonėms jų gyvenime kaip svarbesnes nurodė kitas, o ne pilietines dorybes. 
Krikščionybė savaime netrukdo gerinti žmonių bendruomenių gyvenimo, bet Romos katalikų 
bažnyčia, pasak Machiavelli, garbino kuklų ir pamaldų, tačiau neveiklų žmogų. Bažnyčia, žmo- 
giškąj įtobulumą nukeldama į kitą pasaulį, niekindama žmogaus kūno stiprybę ir minties didybę, 
sužlugdė pilietiškumą, ji prisidėjo prie didžių tautų nuosmukio, nes sunaikino pilietinį įsitrau- 
kimą“. Lygindamas senąją romėnų religiją su krikščionybe, tiksliau — su anuometinės Romos 
katalikų bažnyčios praktika, Machiavelli teigė, kad „senoji religija“ šlovino pilietines vertybes, 
skatino aktyvų piliečių dalyvavimą politikoje ir tuo padėjo išlaikyti politinę laisvę, o krikščionybė, 
garbindama kuklų ir pamaldų žmogų, prisidėjo prie korupcijos išplitimo viešajame gyvenime, 
nes sudarė sąlygas keletui viešpačių sutelkti valdžią į savo rankas, kai didelė dalis piliečių buvo 
nušalinti (ar nusišalino) nuo politikos“. Tarp tų viešpačių buvo ir nemažai katalikų dvasininki- 
jos hierarchų, kurie, kaip parodoma „Florencijos istorijoje“ ar „Valdove“, naudojo religiją grynai 
politiniais tikslais. Kaip yra įrodinėjęs Machiavelli politinės minties tyrinėtojas M. Viroli, tokie 
tvirtinimai betgi visai nereiškė, kad Machiavelli norėjo pakeisti krikščionybę pagonybe ar sukurti 
naują pilietinę religiją (skirtingai nuo Rousseau, kuris vėliau tokią idėją iškėlė). Machiavelli įžvelgė 
iššūkius krikščionybės atnaujinimui ir pavertimui tokia pilietine religija, kokia buvo senovės ro- 
mėnų religija, t. y. politinę ar pilietinę dorybę palaikančia religija“. Daukanto politinis mąstymas 
šiuo požiūriu, senovės lietuvių tikybą traktuojant pirmiausia kaip pilietinę religiją, artimas Ma- 
chiavelli požiūriui. 

3.5. Lietuvos galybės nuosmukis 


Lietuvos galybės nuosmukio, prasidėjusio XV a, veiksniai — neveikli diduomenė, taip pat ne- 
pakankamai energingi („tinginėjantys ) didieji kunigaikščiai - Kazimieras ir Aleksandras. Ypač 
pirmasis, kuris, pasak Daukanto, dažnai labiau rūpinosi medžiokle nei viešaisiais reikalais. Tapęs 
Lenkijos karaliumi atvykdavo į Lietuvą tik todėl, kad čia galėjo medžioti taurus, kurių nebuvo 
Lenkijoje. Lenkija, iki Vytauto mirties nebuvusi stipresnė, pradėjo pranokti Lietuvą, kai Kazimie- 
ro valdymo Lietuvoje metais prisijungė Prūsiją, o Lietuva į karą su Ordinu nesikišo. Dar blogiau, 
kad abu minėti kunigaikščiai neveiklumu ir nuolaidumu sudarė galimybes iškilti despotiškai 
Maskvos kunigaikštystei, o tai vėliau atnešė pražūtį ir Lietuvai, ir Lenkijai: „Brangiai paskui lie- 
tuvių ir lenkų palikūnys užmokėjo tą, jog Kazimieras nuo Aleksandro per savo tinginį knustan- 
tį susiedą, arba kaimyną, pačiame diege nenuverpė, kaipogi su jo neteisybe augo ir galybė, kuri 
paskui sunki rados, o ant galo ne vien Lietuvos ūkę, bet ir pačių Lenkų į pragarą įstūmė. t Ypač 
Daukantas apgailestauja, kad Lietuva nesuteikė jokios pagalbos Novgorodui, kad šis galėtų pasi- 
priešinti Maskvos agresijai. Nusigręžimas nuo Novgorodo ir Tverės XV a. antrojoje pusėje nešė 
nuosmukį. Ne Vytauto mirtis, o Novgorodo praradimas 1477 m. žymi Lietuvos imperijos nuos- 
mukio pradžią: „Kliuvo garsus savo prekyba Didysis Naugardas su savo apygarda į nagą masko- 
liams, pas kuriuos paliko būtinai, kurio paskui užmiršo bedejuoti, kuris iki šiolei lietuviams kas 
metą 100 000 ilgųjų Lietuvos graižių pačios donies mokėjo, tą nū rinko sau maskoliai:* Tokia 
Lietuvos smukimo pradžios traktuotė perimta iš A. Vijūko-Kojalavičiaus', tik Daukantas ją pa- 
pildo vertinimu apie tai, kad susitaikėliškumas kyla iš moralinio sugedimo: „Nuo to laiko lietuviai 
kiekvienose sandarose lomomis ir visais dalykais maskoliams ir kitiems savo susiedams atdavinė- 
jo, jeib tiktai atvangoj patys gyventų ir namie užkakalėj kosodamies skaniai skanesniai valgytų 
ir gertų; didžiai retai kuomet beatėmė nuo jų kokį kraštą: 
Novgorodo netekties, bet ir dėl to, kad nuo to laiko Lietuva ima tik praradinėti teritorijas, o jas vėl 


“685 


Daukantas apgailestauja ne tik dėl 


užkariauja (atsikariauja) tik išimtiniais atvejais. To priežastis yra nepakankamas karinis veiklumas, 
išlepimas ir sugedimas, ne tik diduomenės, bet ir žemlionių (bajorijos). XV a. pabaigoje esą ne- 
daug trūko, kad Maskvos plėtra būtų sustabdyta: „Tuo kartu lietuviai buvo galinčiais kalstančią 


“686 


neprieteliaus galybę iki laiku išgaišinti, Kazimierui bereikėjo tiktai karę apskelbti:* Prarasdama 
teritorijas ietuva kartu darėsi ir si pnesne, o nebe ygiaverte en. ijos partnere, pra ėjo ormuotis 
L kartu d. l bel Lenk dėjo K 
priklausomybė nuo Lenkijos. Karai sa Maskva nuo a. pabaigos buvo permainingi. Maskvos 
prikl yb Lenkijos. K. Maskv. XV a. pabaigos b p gi. Maskv 
laikysena darėsi vis agresyvesnė, nes patys lietuviai savo elgsena, atsisakydami imperinės politikos, 


suteikė tam pretekstą: „Kol lietuviai buvo galinčiais i 1 karingais, niekados nedrį Įso jų kybinti! 2 


Daukantas dėl nesėkmingų Lietuvos ir Maskvos santykių dažnai priekaištauja „tinginė- 
jančiai“ ir bendru labu per mažai besirūpinančiai diduomenei. Tarkim, tvirtina, kad ne tiek 

Aleksandras kaltas dėl jo valdymo meto pralaimėjimų Maskvai, o diduomenės nenoras mokė- 
ti mokesčius: „Jam viešpataujant tūlus dalykus lietuviams maskoliai atėmė, bet tame daikte ne 
Jis yra kaltinamas, bet diduomenė, kuri nei pati norėjo į karę traukti, neigi rinkliavų reikalingu 
laiku davė prašaliečių samdyti, noris Aleksandras visų didžiausiose sūspūdose rinkliavas terin- 
kino: Išskyrus tik kelis atstovus, diduomenė „vengdama karių, šalčių, vargų bei godą ir garbę 
užmiršo Lietuvos diduomenės „tinginėjimas, kaip tai vadina Daukantas, atvedė prie pražū- 
tingų pasekmių. Šis aiškinimas paremtas respublikoniškos politinės minties schemomis, kurios 
aiškino respublikos virsmo imperija ir neišvengiamo smukimo procesus, pirmiausia remiantis 
antikiniais pavyzdžiais. Jau senovės Romos istorikai Kartaginos sugriovimą laikė lemtingu mo- 
mentu, po kurio prasidėjo pačios Romos respublikos nuosmukis. Ypač tai pabrėžė tokių istorijos 
veikalų kaip „Katilinos sąmokslas“ ir „Jugurtos karas“ autorius Gajus Salustijus Krispas. Pasak 
jo, išnykus pagrindiniam Romos respublikos priešui Kartaginai, Romoje atsirado ir įsigalėjo są- 
vanaudiškumas, gobšumas ir prabangos pomėgis. Romėnai ėmė norėti per daug — per daug 
pinigų ir galios. Paplito politinė korupcija, kai lyderių ydos visiškai demoralizavo visą visuomenę. 
Salustijui korupcija yra kur kas sudėtingesnis dalykas nei rinktų pareigūnų piktnaudžiavimas. Jis 
nustatė, jog išryškėjęs savanaudiškų aistrų dominavimas naikino respublikonišką pilietinę dory- 
bę,t. y. piliečių bendradarbiavimą. O tada piliečių bendruomenės kūnas išskaidomas, išdalijamas 
dalimis atskiroms grupuotėms, kurių viena siekia pavergti kitą. Nebelieka pilietinės vienybės ir 
sutarimo. Bendras gėris imamas laikyti tik vyliumi kvailiams, o politinė arena yra vieta, kur gru- 
puotės, panašiai kaip gladiatoriai, kovoja tarpusavyje iki mirties“. Salustijus kaip tik ir rašė, kad 
daugelis Romos respublikos politiniame gyvenime tik prisidenginėjo bendro gėrio šūkiu, bonum 
publicum simulantes'“, iš tikro siekdami grynai savanaudiškų interesų. Verta atkreipti dėmesį, 
kad Salustijus, aiškindamas Romos respublikos moralinį nuosmukį, derina kelių lemiamų isto- 
rinių momentų sekos apibrėžimą ir išorinių bei vidinių veiksnių poveikio nustatymą. Išorinės 
grėsmės išnykimas (Kartaginos sugriovimas) buvo svarbus, tačiau vien tik Jis savaime nesukėlė 
nuosmukio, bet sudarė sąlygas Romos klestėjimui, kuris nebūtinai vedė į korupciją, respubliki- 
nių moralinių dorybių pakeitimą ydomis. Buvo pasirinkimas, kurį padarė konkretūs asmenys ar 
žmonių grupės, tad iš esmės nuosmukį lėmė vidiniai veiksniai. Tipologiškai visiškai panašus 
yra ir daukantiškas senosios Lietuvos nuosmukio aiškinimas. Beje, išorinės grėsmės nunykimo 
veiksnio kaip svarbaus vidiniam atsipalaidavimui traktavimą Daukantas matė ir kituose antikinės 
istoriografijos tekstuose, nebūtinai Salustijaus. Antai Daukanto verstoje Pompėjaus Trogo visuoO- 
tinės Istorijos epitomėje, parengtoje Marko Juniano Justino, buvo rašoma, kad Tėbų ir Atėnų tar- 
pusavio kovos, mirus ryškiam Atėnų priešininkui (o ir Spartos nugalėtojui Leuctros kautynėse), 
"Tėbų karvedžiui Epaminondui, nurimo, o Atėnų demokratija neturėdama karinių iššūkių ištižo 
ir išlepo nuo tingėjimo. "Tai sudarė sąlygas Makedonijai netrukus Ją pavergti. Daukanto vertimo 
fragmente slypi ir bendresnė mintis, kad dorybė (virtus) (tiesa, virtus šioje vietoje Daukantas ver- 
čia kaip „narsybę, t. y. parinkdamas konkretesnę reikšmę turintį atitikmenį) žlunga, kai „tingieie- 
mi ir lapumusi isžtižą" „Justino istorijoje“ taip pat pasakojama apie ūlosofą Pitagorą, įsikūrusį 

Italijos mieste Krotone, kuris esą išgelbėjo šio gyventojus nuo visiško apsileidimo mokydamas 
juos, kad vitium luxuriae (prabangos yda) yra pagrindinė politinio nuosmukio priežastis, ar, kaip 
išverčia Daukantas, Pitagoras,lapuma kaipo ina licziu [priežastį] nelaimu ir nupuoliu wissu ukiu 
peikę“. Teze apie prabangos ydos pragaištingą poveikį, kaip matyti, perimta iš antikinės poli- 
tinės minties, ištisai remiamasi ir Daukanto Lietuvos istorijos darbuose. Verta dar pridurti, kad 
Daukantas stipriai domėjosi konkrečiai Pitagoru. Išlikusioje Daukanto bibliotekoje galima rasti 
ne mažiau kaip 3-4 knygas apie Pitagorą'. Pitagoras, kaip pažymėjo Ciceronas, buvo pirmasis 
moralinės filosofijos mokytojas Italijoje, jo idėjos buvo reikšmingos mokant apie sielos nemirtin- 
gumą, skleidžiant graikų politines-teisines idėjas Romoje Ė Daukantui j is buvo svarbus kaip esą 
lietuvių protėvių, getų, vieno iš pirmųjų įstatymdavių Zamolksio mokytojas, perdavęs esmines 
antikinės civilizacijos moralines ir religines nuostatas ( religinius ir moralinius įstatymus): „Gyve- 
no Valakų žemėj garsus išmintys, vardu Pitagoras, kursai, lig nepradėjęs mokyti, liepė savo mo- 
kytiniams trejus metus tylėti, praėjus tam rakui, kurs išturėjo nekalbėjęs, tas galėjo klausytis jo 
mokslo. Tai Lietuvos ūkininkas, girdėdamas tokią garbę Pitagoro, nuėjęs pas jį ir pasisakęs jam 
esąs mulkis ( Zamolksis buvęs vardas to lietuvio) ir norįs išmintingų tapti. Tas Zamolksis išpildęs 
jo įsakymą, ilgai mokęsis ir daug išmokęs, paskui pagrįžęs apent į savo namus ir mokęs svietą apie 
dūšios nemarumą/““ 

Apskritai respublikonizmo politinė mintis atkreipė dėmesį, kad respublikos yra veikiamos 
politinių, ekonominių ir moralinių pokyčių, kurie ardo politinę ir socialinę lygybę. Šie pokyčiai 
neatsitiktiniai, juos gimdo pati politinė dorybė. Kadangi respublika remdavosi dorybe, Ji sumuš- 
davo priešus. Kadangi sumušdavo priešus, sukurdavo imperiją. Ber imperija daliai piliečių, pir- 
miausia karo vadams, sudarydavo galimybę įgyti turtų ir galios, nebekontroliuojamos įstatymų. 
O tada respublika žlugdavo dėl sėkmės ir pertekliaus“. Ne tik antikinėje, bet ir vėlesnėje isto- 
riografijoje politinės bendruomenės gyvenimą sudarantis pakilimo ir smukimo periodų ciklas 
buvo traktuojamas kaip dėsningas. Antai Machiavelli savo „Elorencijos istorijoje“ demonstravo, 
kad Florencija buvo laisvas ir nepriklausomas miestas, kol jo lyderiai pasižymėjo politine dorybe, 
oišorės priešai buvo silpni. Bet, šiems veiksniams pasikeitus, išgyveno nuosmukį . Politinės ben- 
druomenės tvarumo problemas nagrinėjo ir G. Mably. Vienas iš klausimų, kuris užduodamas 
Mably dialogų herojui Phocionui - ką daryti, kai respublika yra prie žlugimo slenksčio dėl išny- 
kusios pilietinės dorybės. Atsakymas — neįmanoma vien sukilimu ar politiniu perversmu išsau- 
goti respublikos savarankiškumo, apginti nuo išorės priešų ir apskritai susigrąžinti buvusią šlovę 
tada, kai pilietinių vertybių meilė užgesusi ir su vienų praturtėjimu, o kitų nuskurdimu susijusi 
visuomenės korupcija ir atomizacija yra pernelyg toli pažengusi. Tada, netgi priešams grasinant 
užimti tėvynę, belieka tiesiog laukti, laukti palankios progos reformai, nes „niekada negalima nu- 
sivilti respublika. Reikia didžiausias nelaimes sutikti su didžiausia drąsa, tikėtis stebuklų iš dievų, 
ir tada galbūt pavyks padaryti stebuklus pačiam. Respublika galbūt mirs, bet didžiausia gero pi- 


čio paląi a AS L Loiė e vieką dėl ios išgelbėjimo" 70! 
liečio, palaidoto jos griuvėsiuose, paguoda bus padarius viską dėl jos išgelbėjimo 


695 Ten par, p. 257. 


696 Biržiška, M. Simono Daukanto biblioteka, p. 65, 69; Lebedys, J. Simono Daukanto biblioteka, p. 315. 


697 Cicero. Tusculan Disputations, 1.16; 4.2-4.4. 

701 Mably, G. Phocion's Conversations, p. 3; Wri 


"g 


ht, J. K. A Classical Republican in Eighbteentb-Century France, p. 90. 


VIRTUS LITUANA. Politinė mintis Simono Daukanto istoriografijoje 


Saulius Pivoras 


95 


LV 


Respublikonizmas 


ir verslumas 


Antikos ir Renesanso politinio mąstymo vienas iš reikšmingiausių objektų = politinė ben- 
druomenė ir piliečių savivalda, modernaus politinio mąstymo — verslo ir užsiėmimo laisvė. Šiame 
skyriuje kaip tik ir pabandysime plačiau panagrinėti, kaip minėtos politinės mąstysenos tradicijos 
atsispindi Simono Daukanto istoriografijoje ir kaip jos derinamos. 


4,1, Respublikoniška ir prigimtinė laisvė 


Simono Daukanto istoriografijoje 


Senovės Romoje būti laisvam (liber), teisinio statuso požiūriu, reiškė nebūti vergu, t. y. nebūti 
priklausomam nuo kieno nors kito valios (dominatio) ir turėti teisių. Visiška laisvė buvo tolygi 
narystei politinėje bendruomenėje, besiremiančiai teise. Laisvė šiuo požiūriu buvo pilietinė tei- 
sė |, tik pilietis galėjo būti laisvas, o libertas buvo res publica legitimumo pagrindinė sąlyga. Laisvė 
ir respublika tad buvo laikomos neatsiejamos |. Romėnų požiūriu, laisvas žmogus gyvena savo 
paties jurisdikcijoje (sui iuris), o vergas yra kito jurisdikcijoje (alieni iuris). Ši samprata, nors, tipiš- 
kai romėnams, apibrėžiama J uridiniais terminais, iš esmės perimta iš graikų, kurie apskritai, kaip 
laikoma, pirmieji senovės pasaulyje suformulavo politinės laisvės koncepciją 

Juridiškai laisvo žmogaus statusas romėniškoje politinėje mintyje buvo traktuojamas ana- 
logiškai su politiškai laisvos bendruomenės statusu. Aprašydami politinės laisvės praradimą 
senovės Romos istorikai ir politiniai mąstytojai vartojo tuos pačius negatyvius terminus, kurie 
buvo vartojami apibūdinant juridinės laisvės praradimą, t. V. politinės laisvės praradimas buvo 
analizuojamas nurodant, kad tai reiškia pavergimą, politinės bendruomenės išardymą, piliečių 
pavertimą vergais . Senovės Romoje buvimas laisvu žmogumi taip pat reiškė buvimą individu, 
praktikuojančiu Iiberalitas, o tai buvo suprantama kaip kilnus galvojimas ir elgesys bendrapiliečių 
atžvilgiu. "Tokio elgesio priešingybė buvo savanaudiškumas, ką romėnai vadino „vergiškumu, t. V. 


" Romėniškam respublikonizmui 


elgesys, kuris apsiriboja tik savimi, savo nauda ir malonumais. 
laisvė buvo grįsta nedominavimu, kuris ne tiek suteikė teisę į pilietinį dalyvavimą ar demokratinį 
sprendimų priėmimą, kiek pirmiausia saugojo individą nuo vienašališko kišimosi į jo gyvenimą, 
tiksliau — tokio kišimosi galimybės. | Kaip yra atkreipęs dėmesį Ouentinas Skinneris, vieną iš 
tiesmukiškiausių šios laisvės sampratos formuluočių, k atkuriant naujaisiais laikais, yra pateikęs 
gerai Daukanto žinomas anglų respublikonizmo atstovas Algernonas Sidney'us, kad laisvę suda- 


ro išimtinai tik nepriklausomybė nuo ko nors kito valios | ir kad „nėra tokio daikto kaip vergas 

707 Pettit, P. Republicanism: A Theory of Freedom and Government. Oxford, Oxford University Press, 1997, p. 5-10. 

iš prigimties“ Tai tas principas, kurį išreiškia Daukantas rašydamas, kad „žmogus nori visados 
liuosu gyventi ir taip rėdytis, kaip tiktai Jam gerai geriausiai būtų. * Apskritai Daukanto istorio- 
grafijoje dominuoja būtent respublikoniškoji laisvės samprata. Lietuviškas žodis „laisvė“ („lousi- 
be') Daukantui yra libertas lotynų kalba atitikmuo . Politinės bendruomenės laisvė yra esminė 
politinė vertybė, ji išreiškia respublikos esmę. 

Politinės idėjos į Daukanto tekstus atėjo ne iš vieno ar kelių autoritetų, atėjo nemaža dalimi 
ne per filosofų, o per kitų istorikų darbus. Kita vertus, jau nuo XVII a. respublikoniška politinė 
mintis buvo labai svarbi absoliutinės monarchijos nepripažinusių ar nuvertusių Šiaurės Europos 
valstybių (Lenkijos ir Lietuvos, Nyderlandų ir kurį laiką Anglijos) politinės savivokos dalis.“ 

Laisvę kaip pagrindinę politinę vertybę itin akcentavo Ciceronas. Jis J uk yra vėliau plačiai išpopu- 
liarinto aforizmo apie,saldų laisvės vardą autorius: „O saldusis laisvės varde! O išskirtine mūsų pilie- 
čių teise“ (O nomen dulce libertatis! O ius eximium nostrae civitatis) „Vien savo Filipikose, 14 oracijų 
prieš Marką Antonijų, Iibertas jis paminėjo daugiau kaip 60 kartų, o dėl,vergijos“ grėsmės romėnus 
perspėjo ne mažiau kaip 26 kartus . „Laisvės“ kaip politinės vertybės, politinio principo terminas 
yra dažnas Daukanto iš lotynų kalbos į lietuvių kalbą verstuose darbuose. „Justino istorijoje“ liber 
tas sutinkamas 46 kartus, o Kornelijaus Nepoto biografijų rinkinyje - 28. Nepoto atveju svarbu 
netgi ne pats bendras dažnis, o tai, kad laisvės nurodymas sutinkamas daugelyje jo pateiktų biogra- 
fijų < Paties Daukanto veikaluose dažniausiai minima būtent laisvė („liuosybė ), t. y. pagrindinis 
respublikonizmo principas. Jos minėjimo dažnis pateiktas 6 lentelėje. 

6 lentelė. Termino „laisvė“ visomis gramatinėmis formomis vartojimo dažnis S. Daukanto 
istoriografijoje 


„Darbai“ (1822) 76 kartai 
„Istorija Žemaitiška“ (1834) 221 kartas 
„Būdas“ (1845) 32 kartai 
„Pasakojimas“ (1850) 139 kartai 


Individo ir tautos, politinės bendruomenės laisvė yra neatskiriamai susijusios, kaip galima 
suprasti iš Daukanto istoriografijos. Laisvė dažniausiai įvardijama kaip tautos laisvė, dar api- 
būdinama ir kaip „liuosybė praėjusių laimingų amžių“ |, „senovės liuosybė“ , „bočių prabočių 
liuosybė  , „aukso liuosybė“ *. „Pasakojime apie veikalus lietuvių tautos senovėje“ laisvė api- 
būdinama kaip „įgimta liuosybė“ . Pasak Daukanto, laisvė yra „kaipo visų didžiausia Dievo 

Press, 2012, p. 6. 

In Verrem. Delphi Complete Works of Cicero. Hastings, East Sussex: Delphi Classics, 2014, 5.163. 

714 Dijn, A. de. Freedom: An Unruly History, p. 94. 

716 Iellor, R. The Roman Historians. London and New York: Routledge, 1999, p. 143. 

719 Darbai, p. 37. 

721 Ten par, p. 543. 


dovena, kuri atskiria žmogų nuo gyvolių *, „pagal žmogaus būdą visi žmonės liuosais turėjo 


gyventi |. Laisvė, pasak Daukanto, yra didžiausias nematerialus žmogaus turtas: „Didžiausia 
žmogaus goda. 

Laisvės kaip facultas naturalis samprata buvo žinoma ir romėnų teisėje, kur vergovė buvo laiko- 
ma ne prigimtinės teisės, o ius gentiun institutu, kada, priešingai prigimčiai, žmogus galėjo būti per- 
duodamas svetimo Žmogaus jurisdikcijai. "Tiesa, tvirtinimas, kad vergovė yra priešinga prigimčiai, 
nebuvo romėnų teisininkų visuotinai pripažintas ir juolab palaikomas senovės Romos praktikoje 

„Prigimtinės laisvės“ ir„prigimtinės lygybės sampratas bei jų tarpusavio sąsajos pagrindimą, 
remiantis prigimtinės teisės doktrina, išsamiai išdėstė Samuelis Pufendorfas. Jo veikalo De iure 
naturae 3 knygos pirmajame paragrafe teigiama, kad „žmogus turi būti laikomas iš prigimties ly- 
giu žmogui (Homo ut naturaliter aegvalis ab homine habendus), buvo aiškinama, jog kiekvienas 
žmogus turi savigarbą, šia prasme žmonės yra lygūs kaip vienodi Dievo kūriniai, apdovanoti pro- 
tu, galintys vienas kitam pasakyti „aš esu ne šuo ar gyvulys, o toks pats žmogus, kaip ir tu" „Tad 
it pirmasis prigimtinės teisės priesakas yra žmonėms gerbti vienas kitą ir traktuoti vienas kitą 
kaip lygius iš prigimties. Kaip tvirtino Pufendorfas, visi žmonės turi tokią pat laisvę, „lygią laisvę, 
tad, nepaisant to, kad kuris nors žmogus kūniškomis ar proto savybėmis gerokai lenkia kitus, jis 
privalo, turi pareigą gerbti kitų žmonių prigimtines teises, to paties tikėdamasis iš kitų. Tokią ly- 
gybę galima vadinti „teisių lygybe, kurios pagrindas yra tai, jog „pareiga puoselėti bendruomeninį 
gyvenimą vienodai privaloma visiems žmonėms, nes Ji yra žmogaus prigimties, kaip tokios, inte- 
grali dalis“. Pufendorfas taip pat kategoriškai nurodė, kad turi būti paneigta iš senovės graikų 
perimta pažiūra apie „prigimtinę vergovę, nes tokios negali būti, kadangi iš prigimtinės žmonių 
lygybės išplaukia ir prigimtinė kiekvieno žmogaus laisvė “. „Iš senovės graikų perimtą nuomonę 
(curimas omenyje pirmiausia Aristotelis), kad iš prigimties kai kurie žmonės gali būti kitų žmo- 
nių vergai, Pufendorfas vadino absurdiška “. Pufendorfo išsakytos mintys ir argumentai, kodėl 
itin svarbus lygus visų Žmonių orumo pripažinimas, laikytini viena reikšmingiausių jo įžvalgų, 
palyginus su dominavusiu viduramžišku hierarchiniu mąstymu 

Analogiški teiginiai tiems, kuriuos išsakė Pufendorfas apie prigimtinę laisvę ir lygybę, nekartą 
pakartojami Daukanto darbuose. Senovės lietuviai, pasak Daukanto, labiausiai brangino laisvę: 
„Velijos dieną ir naktį kraują gožti [lieti - S. P), kentėdami badą, šaltį, lytus, darganas, ir kruvinus 
vargus trivoti, kad tiktai liuosas gyventų. Pagal lietuvių paprotinę teisę, pasak Daukanto, esą 
viena žiauriausių bausmių iškart laukė to, kuris bandydavo savo nuosavybe paversti kitą asmenį, 
padarydamas Ji vergu: „Kasliuosą žmogų vergė, tą šunimis suplėšydino. | 2 Iškalbingas yra požiūris, 
kad siekis „verginti, nuvergti kitą asmenį, t. y. siekti išnaudoti j Į grynai kaip instrumentą egoistiniams 

poreikiams tenkinti, yra itin sunkus nusikaltimas. Daukantas teigė: „Bet kurioje kalboje posakiai 
„vergauti Dievui“, „Dievo vergas“ turi kilnią prasmę, tačiau lietuviai tokius pasakymus laiko gė- 
dingu piktžodžiavimu, nes aukščiausiajam ir puikiausiajam Dievui ne vergaujama, o tarnaujama 
gera valia. „Laisvė minima apibūdinant visas paties Daukanto išskirtas Lietuvos istorinės 
raidos epochas „Istorijoje Zemaitiškoje“ (žr. 7 lentelę). Matyt, dėsninga, kad daugiausia „laisvė“ 
minima aprašant epochą, kuri vadinama „Lietuva pergalinti“. 

7 lentelė. Termino „laisvė“ visomis gramatinėmis formomis vartojimas pagal atskirus isto- 
tinius laikotarpius „Istorijoje Zemaitiškoje“ 


Laikotarpis Kiek kartų pavartota 
Lietuviai ir žemaičiai senovėje 9 
Lietuviai ir žemaičiai karingi (XI-XII a.) 38 
Lietuva pergalinti (1225-1314) 124 
Galybė Lietuvos (1315-1440) 43 
Lietuva irstanti (1440-1572) 7 


Laisvė suprantama kaip prigimtinė, Dievo nuo gimimo dovanota, bandymai ją atimti yra 
nusikaltimas. Daukanto sukurtoje, didžiajam kunigaikščiui Rimgaudui priskirtoje oracijoje, esą 
pasakytoje prieš prasidedant Saulės mūšiui (1236), kuriame lietuviai susikovė su Livonijos or- 
dinu, raginimas kautis už laisvę yra esminis, sustiprintas ir teiginio, kad tokią kovą remia dievai: 
„Narsūs karėjai, šiandien yra diena mūsų, amžius mūsų, o tytą liuosais gyvensim ar aukštybėse 
linksminsimės. Jūs, dievai, užtarytojai mūsų, regit, jog už liuosybę, visų brangiausią jūsų dove- 
ną, padėsim šiandien gyvybą mūsų. * Aprašydamas daugelį kitų lietuvių ir jiems artimų genčių 
kovų su kryžiuočiais Daukantas akcentavo siekimą nevergauti, nės laisvę dovanojo dievai, kurie 
atlygina kovojantiems už ją: „Velydamies pagal savo senovės tikybą liuosais mirti ir kame tenai 
aukštybėse linksmesnį gyvenimą už savo kantrybę ir dorybę rasti, nekaip amžinai vergauti sve- 
timiems Į Margirio, Pilėnų gynėjo, pasiryžusio nusižudyti laisvam, bet nepasiduoti Į vergiją, 
lūpas Daukantas įdeda tokį pasisakymą: „Tegul krenta tas kraujas ant akių mūsų kraugerių, ku- 
rie dyksta mums išplėšti mūsų liuosybę, nuo pačių dievų mums suteiktą; mes dėkavojam mūsų 
aukščiausiems, jog, noris taip suspausti, vienok dar liuosais mirštam/ 

Respublikoniškų nuostatų reikšmę Daukanto istoriografijoje ypač rodo tai, kad Joje prieš- 
priešinant vertybes pabrėžiama, jog laisvė, o ne turtai ar ekonominė gerovė buvo svarbiausia lie- 
tuvių politinės bendruomenės vertybė: „Mylintys pervis savo liuosybę, kurios iki pat savo gyvos 
galvos neišsižadėjo ir nuo neprietelių iki paskuojo Ją gyniojo kaipogi turtus, lobius, lepumą, noris 
viso pasaulio, per nieką turėjo, vieną tiktai savo liuosybę, kaipo lietos daiktą, godojo ir gerbė: 

Laisvę Daukantas priešpastato turtingumui ne tik bendruomenės, bet ir individo lygmeniu: 
„Kiekvienas velijos liuosas labiaus tyruose po lapine ar tarp žvėrių giriose gyventi, nekaip aukso 
rūmuose kosodamos vergauti: Senovės lietuvių kaip laisvę mylinčios ir asketiškomis būdo 

savybėmis pasižyminčių karių tautos aprašymas atitinka senovės Spartos paveikslą. Senovės 
lietuvių kovas už „laisvę ir tėvynę“ Daukantas aprašo pagal tą patį retorinį šabloną, kuris buvo 
apčiuoptas verčiant antikinius autorius, pavyzdžiui, senovės spartiečių kovos su makedonais 
aprašymą „Justino istorijoje : „Nie wens netaupę saup giwibos muszolę, nie weina zmona ne- 
raudoię sauo wiriszki karieję kritusi, seney negailiejes sunu, wakay skaugieję tiewams mirusiems 
karieję: kieykwens dejawo negaliedams mirtie už luosibę iu tewaines.' 

Aiškiai politinės bendruomenės laisvę su neturtu siejo prancūzų respublikonizmo minties 
atstovas Mably, kuris savo „Pokalbiuose su Pohcionu“ (1763), Daukanto turėtu po ranka, pa- 
vyzdžiui, tvirtino:„Atkurkime graikams jų pirmykštį nuosaikumą ir teisingumą, ir tokiu būdu at- 
kursime jų ankstesnę santarvę ir galią, išlaikiusią jų laisvę: * Machiavelli tvirtino, kad laisvoms ir 
turto bei valdžios nesugadintoms politinėms bendruomenėms, pirmiausia antikinėms, būdinga 
tai, kad,buvusios laisvės prisiminimas jose neišblėsta ir negali išblėsti . Tai universali tendenci- 
ja. Machiavelli savo „Florencijos istorijoje: pabrėžė istorinės respublikoniškos atminties, kuri ska- 
tina laisvo politinio gyvenimo patirtį turėjusią, bet pajungtą politinę bendruomenę anksčiau ar 
vėliau siekti atgauti savivaldą sukylant prieš tironišką ar oligarchinę valdžią, svarbą  . Daukantas 
laikosi labai artimo požiūrio rašydamas, kad neturtingos, neišlepusios tautos vienintelis turtas 
yra laisvės meilė, o tada sunku tokią tautą pavergti: „Sunku yra neišlepusią ir į vargą Įpratusią 
tautą nukariauti, kuri mažumu kakinas, vieną liuosybę temyli ir jos tegeidžia. | 

Daukantui laisvė betgi nėra socialinės diferenciacijos nežinančių žmonių laisvė. Laisvę gali 
užlaikyti ir kunigaikščiai, ir diduomenė. Diduomenė lietuvių visuomenėje gana anksti atsirado, 
tačiau diduomenė pasižymėjo pilietinėmis dorybėmis, t. y. veikla pirmiausia respublikos labui, o 
ne ginant savus interesus: „Pati diduomenė ne valgiu, ne gėriu, ne drabužiu įvairaudavo nuo kitų 
ūkėjų, bet kantrybe karėj, o dorybe ūkėj geidė atsiženklinti, kaipogi tas diduomiu tevadinos, kurs 
karėj nepergalimu, o teisybės suole nepakukuliuojamu buvo. Negeidė senovėj Lietuvos diduo- 
menė žibančių rūmų, nedidžiavos turtais, neteisingai nuo nabagų suplėštais, nesunkė vargdienių 
kruvinas ašaras, nelingavos karietose, polubiuose ir kituose gurbuose, bet atkaliai, dergiant bei 
speigojant, visuomet raita kariavo ar žygiavo. “ Todėl „diduomenė tėvais arba geradėjais buvo 
vadinama, mylima, godojama ir gerbiama“ “. 

Vėliau diduomenė „išlepo, t. y. pasidavusi turtų kaupimo ir švaistūniško gyvenimo sie- 
kiams nutolo nuo tarnavimo respublikai ir rūpinimosi pirmiausia bendrąja gerove ir viešuoju 
interesu. Degradavo politinės respublikinės moralės požiūriu, virto oligarchine grupe. Ko- 
rumpuota diduomenė, pasak Daukanto, „neb goda, neb garbe, neb didybe ir stiprybe savo 
ūkės, kaip senovėj kad rūpinos, nes tiktai skaniai valgyti ir nieko nedirbti už didybę ir godą 
sau turėjo | , „lietuvių diduomenė tuojau kito nieko nebgeidė, kaip tiktai lepauti, gerti ir 

goslyboj žlugėti bei lėbauti“ 

"Tačiau diduomenės kaip atskiro visuomenės sluoksnio Daukantas nelaiko blogybe savaime, 
su sąlyga, kad diduomenė nesivaiko turtų, yra išsimokslinusi, užima patikėtas pareigas ir jomis 
nepiktnaudžiauja, neišnaudoja kitų žmonių ir dirba bendro intereso labui. 

Respublikonizmo politinės minties požiūriu, laisvės idėja yra esminė, tačiau laisvė pirmiausia 
suprantama kaip tai, kas yra nepriklausoma vien nuo privačios valios, o yra bendruomenės laisvė. 
"Tik respublika gali užtikrinti tikrąją laisvę, nes ji reiškia ne tiek individo suvaržymų nebuvimą, o 
aktyvią tarnybą bendruomenės labui. * Daukantui tėvynės laisvė gali būti pirmesnė nei indivi- 
do, kai iškyla grėsmė gyvybiškai svarbiems bendriems interesams, rašydamas apie vieną lietuvių 
tautai, pasak jo, priskirtiną giminę, jis teigia, kad jai „gyvyba kelių žmonių buvo nieku prieš liuo- 
sybę visos giminės |. Panašių minčių Daukantas galėjo rasti savo verstoje „Justino istorijoje, kur, 
pavyzdžiui, aprašomas epizodas, kai garsus romėnų karvedys Scipionas Afrikietis, kalbėdamasis 
su Seleukidų imperijos valdovo Antiocho Didžiojo pasiuntiniais, kaip dovaną atvežusiems jam į 
nelaisvę anksčiau paimtą jo sūnų, atsisako tokios dovanos teigdamas, kad pats savo jėgomis steng- 
sis išlaisvinti sūnų, 0 apskritai tėvynės interesai yra aukščiau už šeimos ar individo interesus, tad 
tėvynei „kieykwens ukiniks tur aukaute sauo wakus ir sauo giwibą' . Daukantui šie aprašymai 
turėjo sietis su jo paties aprašyta Pilėnų gynyba ar kitais lietuvių kovos su kryžiuočiais momen- 
tais ir juose išryškinamu lietuvių nusiteikimu geriau mirti nei vergauti: „ Liuosais lietuviais gyvoti, 
ar garbingai mirti: 

Siektinus, teisingus tautų tarpusavio santykius Daukantas remia principu „už jūsų ir mūsų 
laisvę“ Tai rodo, pavyzdžiui, „Istorijoje Žemaitiškoje“ su pasididžiavimu aprašoma lietuvių nesa- 
vanaudiška pagalba Pamario slavams ginantis nuo priešų: „Lietuviai ir žemaičiai užvis didesniai 
liuosybę mylėjo ir ne vien patys niekam nevergavo, bet dar savo susiedų pamarionų, noris sveti- 
mos tautos, neleido verginti ir ją kaip įmaną gelbėjo: 

Daukanto teigimu, senovės lietuviai nuo jaunų dienų ruošdavosi ginti tėvynės laisvę, įvairiai 
treniruodavosi siekdami būti geri kariai: „Jaunuomenė, atlikusi nuo darbo ar karių, tuojau kaip 
minavojau, viena raita, kita pėsčia grūmės giriose su meškomis, briedžiais, tauriais, šernais dėl to 
vien, idant būtų drąsiais bei kantriais vadinami.“ Įvairūs žaidimai esą buvo priemonė karinei 
parengčiai gerinti: „Ritmuša buvo senovėj karės įrankis lietuvių jaunuomenės, kalnėnų ir žemai- 
čių, kaipo visų didžiausia karės mokslinyčia, kaip tuojau regėsim, nesgi tuo mokės nuo pat mažų 
dienų, kaip gintis ir kaip neprietelių paveikti. "Tai jaunuolių lavinimo būdai, kurie buvo skirti 
geram kariniam pasirengimui, kaip ir spartiečių, lukanų ir kitų helenistinio pasaulio genčių ar 
tautų jaunimo lavinimo būdai, minėti Pompėjaus Trogo ar kitų antikinių autorių. Bet būtent to- 
kie teiginiai pasirodė įtartini ir pavojingi carinei administracijai Lietuvoje, susizgribusiai tikrinti 
„Būdo' turinį praėjus 10 metų pojo išleidimo “. 

Daukanto istoriografijoje pasitaiko ne tik laisvės kaip Įsipareigojimų bendruomenei ar indi- 
vidualios galios veikti, bet ir laisvės kaip išlaisvinimo nuo bendros naštos (kontribucijų bendram 

labui) sampratos elementų. Pavyzdžiui, laisvė nuo mokesčių. Pasak Daukanto, liaudis tokią laisvę 
matė Vytauto laikais: „Vytautui Lietuvą valdant, svietas turėjo didelę liuosybę: kaipogi, kas nėjo į 


E 


karę, tas trečiąjį metą dūminę temokėjo, o kas ėjo, tas būtinai nieko nemokėjo. | 


4.2, Respublikonizmas ir verslumas: 
prieštara ir dermė 


Romėniško ir neoromėniško respublikonizmo požiūriu, turtai ir prabanga nesuderinami su 
respublika, nes sukuria pavojingą nelygybę. Anglų respublikonas Algernonas Sidney us laikėsi 
nuomonės, kad „pinigų darymas gadina žmones, finansinis perteklius reikalingas tik kariuome- 
nės1r apskritai gynybinio pajėgumo stiprinimo išlaidoms. '* Daukantas pabrėžė senovės lietuvių 
neturtą kaip kontrastuojantį su jų narsa ir pasiryžimu ginti laisvę ir tėvynę, o tai rodo, kad netur- 
tingą tautą daug sunkiau pavergti. Nesaikingas turtų siekis atima laisvę, o neturtas Ją sustiprina. 

Motiejus Lozoraitis, „Varpe“ 1893 m. recenzuodamas „Būdą senovės lietuvių, atkreipė dė- 
mesį į Daukanto teiginius, kad kai senovės lietuviai gyveno miškų apsuptyje, jie esą ilgai specialiai 
neplėtė savo dirbamų žemių, nes nenorėjo turtinės nelygybės didėjimo, taip pat kad didėjant susi- 
rūpinimui žemės ūkiu neatprastų nuo karybos, kuri buvo reikalinga kaip apsigynimo nuo priešų 
prielaida. * Konkreti, Lozoraičio turėta omenyje „Būdo“ ištrauka yra ši: „Tėviškės mažne visų 
buvo lygios, nesgi laukų ir dirvų neplatino dėl įvairių priežasčių: jau idant, ardami plačius laukus 
ir dirvas, nenutaustų nuo karės ir, ilgainiui išlepę, kad būtinai ant orės neatsidėtų, jau idant, prap- 
latinę savo laukus, nesitartų didesniais už kitus ir vargdienių nespaustų ir jiems žemės neužimtų, 
o glemždamies nuo žiauraus oro, idant dvarų ir rūmų nestrūnytų ir ilgainiui pinigų nepradėtų 
geisti, nuo kurių, kaip žinoma yra, vaidai, barniai ir netaikos tarp ūkininkų kilsta, kad tuo tarpu 
visi, vienokius turtus turėdami, tarės su visagalinčiuoju lygiais esantys: Apskritai iš tikro ci- 
tuotoje „Būdo' ištraukoje atsispindi ne pernelyg didelis senovės lietuvių racionalumo sureikšmi- 
nimas, kaip atrodė M. Lozoraičiui, bet respublikinių vertybių iliustracija, turėjusi rodyti senovės 
lietuvių artimumą Spartai ar kitoms senovės politinėms bendruomenėms. „Justino istorijoje, 
kurią iš lotynų kalbos vertė Daukantas, buvo kalbama apie Likurgo Spartoje įstatymais įvestus 
vienodus žemės sklypus piliečiams, siekiant apsaugoti piliečius nuo išlepimo: „Jis lijpę iszdalite 
po liguma zeme ukinikams; del iszwengima kleidimo ir lapumo/istizimo: ** Esą Likurgas taip 
pat įvedė, kad spartiečių jaunuomenė vilkėtų tuos pačius drabužius ir keistų juos tik kartą per 
metus, o nakvotų ant grynos žemės, o ne lovose, valgytų vien paprastą valgį be pagardų, apskritai 
vaikystę praleistų „wargdama ir dirbdama“ (in opere et laboribus) . Nepoto biografijų vertime į 
lietuvių kalbą Daukantas prideda savo paaiškinimą apie Spartos gynybos ypatybes, kad Spar- 

Likurgas uždraudė juos įrengti „idant ūkinykai, gyvendamys tarp mūrų, neišleptų |. Tai 
neabejotinai yra Plutarcho biografijoje apie Likurgą pateikiamo pastarojo atsakymo į klausi- 
mą, kodėl Spartai nereikia gynybinikų sienų: „Tik tas miestas bus gerai įtvirtintas, kurį sups 


„interpretacija kaip esą įvesto draudimo. 


narsūs vyrai, 0 ne plytos“ 

Antikinėje Spartoje „išlepimas / ištižimas, kurio siekama išvengti, atitinka senovės lietuvių 
vengiamas ydas Daukanto „Būde: Daukantas pabrėžė lavinimo nuo jaunų dienų pratintis prie 
neturto, nepritekliaus, vargo reikšmę: „Žemaičiai, didžiai išmintingai elgės tame daikte, jau lop- 
šy pratindami vaikus savo ant vargų, šalčių ir alkio: „Justino istorijoje“ galima rasti, be spartie- 
čių vaikų, kone identišką aprašymą ir apie lukanų genties senovės Italijoje vaikų auklėjimą, kad 
lukanų vaikai buvo auginami miške pas piemenis ir „nu mazu deinu warga ir alkę kentiejemu 
užgruditi, piles lapumu [lepumų] negeidę. Kuo sumedžzioję tuomi ir mitą, gierę pijna ar czista 


undini' “. Pačioje „Justino istorijos pradžioje kalbama Lidiją ir lydus, kurie iš pradžių pasižymė- 


jo veiklumu (industria), bet vėliau apsileido, tad persai juos pavergė. „Justino istorijoje“ atskirų 


valdovų neveiklumas įvardijamas kaip inertia, Daukantui verčiant,tingiejemas' Praturtėjimas 
ir tolesnis ekonominis (taip pat ir karinis, politinis) neveiklumas veda prie nuosmukio — ši min- 
tis Daukanto perteikiama visuose jo Lietuvos istorijos veikaluose, kalbant apie senovės lietuvius. 
Turtų kaupimas, pasak Daukanto, senovės lietuvių buvo pirmiausia pateisinamas atsargų turė- 


jimo sumetimais: „Turtus ne lėbausenai, bet astankai krovė, minėdami idant, radusis reikalui, 


nereiktų nuo svetimo prašyti, kas dar pikčiau, nuo neprieteliaus maldauti, ir kad it taip nenutiktų, 
kaip tiems piemenims, kurie, vilkams bandą apnikus, šunis lakina: ** Tūrtinės diferenciacijos ri- 
bojimas, santykinė turtinė lygybė leido išvengti tarpusavio konfliktų. Visgi Daukantas tai taiko 
grynai senosios istorijos, grynai žemdirbių visuomenės, periodui, neteigia, kad didėjanti turtinė 
diferenciacija, kuri sunkiai išvengiama augant miestams ir prekybai, apskritai yra blogis. 
Vertindamas prekybos vaidmenį Daukantas rėmėsi ir asmenine patirtimi — jis pats gyveno 
dideliuose miestuose — uostuose (Rygoje, Peterburge) ir jo istoriografijoje matyti žavėjimasis 
miestais (ypač prie jūros) ar miesteliais kaip amatų ir prekybos centrais. „Istorijoje Žemaitiškoje“ 
Daukantas teigia, kad miestai ar miesteliai kaip prekybos centrai kitados klestėjo Žemaitijoje: 
„Žemaičiuose pačiuose kitą kartą prekyba klestėjo, jeijų miestai, arba pilys, tai yra: Varnių, Palan- 
gos, Kretingos, Skuodo, Joniškio, Šeduvos, Šiaulių, Raseinių, Kėdainių, turėjo savo magdeburiją 
ir ypatingus miestvaldžius, savo dirvas, pievas, Elas ganyklas, savo sūdus, savo rotužes ir piles, 
kurių šiandien dar kame ne kame iros tebriogso. | " Daukantas ypač domėjosi LDK miestų ir 
miestelių raida. Tai rodo į jo parengtas ir Pailerašiiniti likęs miestų privilegijų išrašų iš Lietuvos 
Metrikos rinkinys, kuriame surinktos su 162 LDK miestais susijusios privilegijos. Robinzo- 
no istorijos sekime Daukantas taip pat skiria dėmesį miestams prie Baltijos jūros, Daukanto 
herojus Rubinaitis Peliūzė reiškia meilę Palangos ir Klaipėdos uostams. “ Reikėtų apskritai 

atkreipti dėmesį, kad toks literatūrinis herojus kaip Robinzonas Krūzas, vadinasi, ir jį sekant 
sukurtas personažas (Rubinaitis Peliūzė), savaime yra komercialistinės tradicijos herojus, nes 
jo nuotykių kontekstą sudaro jūrininkystės ir jūrinės prekybos bei kolonizacijos procesai. Pats 
Robinzonas tampa kolonizatoriumi patekęs į negyvenamą salą ir joje įsikūręs. 

Daukantas Lietuvos istorijoje rodo didžiulę prekybos ir amatų, verslumo apskritai svarbą. 
V. Laurinaitis, pirmasis įvertinęs Daukanto dėmesį verslumui, netgi pavadino jį Petro Vileišio 
prototipu. Daukanto pažiūras veikė komercialistinė politinio mąstymo tradicija, kuri, M. Baar 
nuomone, buvo Daukanto perimta pirmiausia per Getingeno istorijos mokyklos istorikų (He- 
ereno, Gebhardi, Schlozerio) darbus. Šių istorikų knygas Daukantas buvo Įsigijęs greičiausiai 
jau gyvendamas Rygoje ir turėjo savo asmeninėje bibliotekoje. '* Šiuos istorikus labai vertino 
Daukanto istorijos profesorius Vilniaus universitete I. Onacevičius, pabrėžęs būtinybę peržengti 
paprasto chronologinio įvykių dėstymo istoriografinę praktiką. | Getingeno universiteto moks- 
lininkai apskritai ženkliai prisidėjo prie politikos mokslo (Staatswissenschaften) plėtros, taip pat 
pasitarnavo kaip škotų ir anglų politinės teorijos teiginių perdavėjai ir skleidėjai vokiečių kalba. 
Šio universiteto atstovai taip pat išpopuliarino rytinės Vidurio Europos šalyse britiškos univer- 
salios istorijos žanrą. Komercialistinė politinio mąstymo tradicija Daukantui buvo žinoma ir 
iš politinės ekonomijos idėj ų, Vilniaus universitete dėstytų prof: J. Znoskos, kuris išvertė ir lenkų 
kalba paskelbė Adamo Smitho „Tautų turtą: Reikėtų taip pat nepamiršti ir to, kad I. Onacevičius 
savo paskaitose Vilniaus universitete akcentavo, kad nepakanka tirti grynai politinę istoriją, nes 
Išsivysčius ekonomikai Ji irgi tapo pagrindiniu istorijos tyrinėjimo objektu. Komercialistinis 
mąstymas buvo taip pat susijęs su prigimtinės teisės teorija, ypač su Grotius ir Pufendorfo jos 
versija, kur buvo pabrėžiama, kad laisvoji prekyba (laisvas užsiėmimas prekyba) yra viena pagrin- 
dinių prigimtinių subjektyvių teisių, kaip konkretesnė asmens teisės užsiimti norima veikla savo 
nuožiūra forma. 

Tėvynės meilė Ciceronui ir neoromėniško respublikonizmo atstovams buvo teisingumo 
dorybės komponentas Remiantis Daukanto darbais apskritai galima išskirti tokias tėvynės 
meilės pagrindines sudedamąsias dalis: 


8lentelė. Tėvynės meilės sudedamosios S. Daukanto veikaluose 


Politinė ištikimybė Verslumas 


i . aš Mokymasis ir lavinimasis, siekiant įgyti 
"Tėvynės gynimas nuo priešų . iojo o 
amatui ar verslui reikalingų įgūdžių 


"Tėvynės neapleidimas, neemigravimas Ūkininkavimas, jo tobulinimas 


Teisės viršenybės ir įstatymų laikymosi gerbimas | Vertimasis amatais, pramone 


Nepakanta korupcijai Vertimasis prekyba 


Daukantui, kaip matyti iš 8 lentelės, apie pusę tėvynės meilės dedamųjų sudaro respubli- 
koniškos nuostatos, na o kitą pusę — su verslumu susijusios nuostatos. Tėvynės išdavikus, t. y. 

parduodančius tėvynės laisvę priešams grynai dėl savo asmeninės gerovės, Daukantas vadina išsi- 
gimėliais („nuokarta žmogaus gymės' ), darydamas užuominą, kad tokia elgsena yra priešinga 
žmogaus prigimčiai, moralinei ir politinei prigimčiai. Respublikonizmas gali atsidurti priešstatoje 
su komercializmu kaip orientuotu į individualią gerovę. Individualios ekonominės gerovės ir tė- 
vynės meilės konfliktas ryškėja Daukantui aptariant nuostatą, kad ir skurdžiai gyvenant reikia 
gyventi tėvynėje, o ne kitoje šalyje, kur būtų lengviau gyventi. Šiuo atvėju Daukantas aiškiai ren- 
kasi respublikonizmo poziciją. Jis išraiškingai psio prieš lietuvių emigraciją: „Tėvainębei gim 
tuvę savo didžiai mylėjo ir niekuomet jos nenutauto, užklydusių lietuvių bei žemaičių svetimuose 
kraštuose negalėjo tenai privilti nei svetimos linksmybės, nei gražybės, neiaukšti rūmai, nei turtai, 
<...> atkaliai nemylinčių savo kraštą ir posvietą klajojančių didžiai neapvežėjo ir nekentė: kaipogi 
šiandien dar žodžiai sakomi: svieto pereiva, šalaujas, šaldra yra lietuviui ir žemaičiui visų didžiau- 
sia negarsma. | Visgi tam tikrais atvejais Daukantas emigraciją pateisina, t. y. kada ji pasireiškia 
dėl socialinės-ekonominės priespaudos, pavyzdžiui, baudžiavinių valstiečių bėgimą į Kuršą. 
Daukantas kritikuoja visokią „vergystę, kaip specifinę jos formą įvardydamas ir baudžiavą. Ko- 
dėl? Nes ji sunaikina ne tik pilietinį aktyvumą, bet ir ekonominį, sunaikina verslumą. Sunaikina ne 
tik bendruomenės, bet ir asmens laisvę. Asmens laisvę užtikrina tad ne tik lygios politinės teisės res- 
publikoje, ošvietimas ir verslumas. Užtikrina ne tik įtraukimas į bendruomenės reikalus ir pilietinis 
aktyvumas, o ir veiklos, individualaus gyvenimo kelio apribojimų nebuvimas. Baudžiavos įvedimas 
prisidėjo prie respublikos žlugimo, nes dalis žmonių buvo nušalinti nuo politinių reikalų, kita vertus, 
baudžiavos įvedimas paneigė daugeliui žmonių jų individualią asmens laisvę, prilygino tuos žmonės 
gyvuliams, kaip dažnai kartoja Daukantas. Labai svarbu konstatuoti, kad būtent Daukanto bau- 
džiavos kritikoje taip pat matome specifinį respublikonizmo ir komercialistinės tradicijos požiūrio 
derinimą. Čia reikia pasakyti, kad šios dvi tradicijos XVIII a.apskritai jau daug kur Europoje gyvavo 
ŽieBS buvo priešinamos viena kitai, nes politinėje mintyje išreiškė nuolatinę dorybės ir laimės prieš- 
statą.“" Ši priešstata politinėje mąstysenoje išreiškė visuomenės kaip gėrybių gamybos i ir sklaidos 
sistemos konfliktą su visuomene kaip moralinių asmenybės saitų puoselėtoja. * Daukantui svarbi 
tiek bendruomenės, tiek ir individuali laisvė. Individualios laisvės kaip laimės siekimo įgalinimo ir 
galimo jos suderinimo su bendruomenės laisve garantas yra galimybių įgyti švietimą sudarymas ir 
naujovėms palanki visuomenės nuomonė — Daukantas „Būde“ kalba apie lietuvių išradėjus, pateikia 
pavyzdį apie savamokslį lietuvį dailidę Manėį, kuris norėjo padaryti savaeigį vežimą, tačiau niekas jo 
nepalaikė, sukritikavo pačią idėją, O panašią idėją esą vėliau įgyvendino anglai. ž Komerciją skatin- 
tų aktyvesnis bajorų vertimasis prekyba. Daukantas kritikuoja draudimo bajorams verstis prekyba 
atimant bajorystę įvedimą: „Padėjo į įstatymą seime metuose 1677, jog kožnas žemlionis, pardavojąs 
daiktus uolekčia, saiku, svaru, taure, arba kiličku, savo bajorystos nustoja; ir taip kurs žemlionis iki 
šiolei padoriai galėjo pilyje gyventi ir skatiką sau pelnyti, prekyba versdamos, tas dabar, norėdamas 
bajoru vadintis, turėjo pilį palikinas ant žemės krumšlelio grįžti ir tenai pats žemę rauslioti, jei to ne- 
turėjo, tad reikėjo eiti prie didžturčio meilauti jo, idant priimtų į savo dvaro bernus:* Šioje citatoje 
vertimasis prekyba, kaip ir gyvenimas ne kaime, o mieste, parodomas kaip pranašesnis už žemdir- 
bystę, ką atspindi vaizdingas pasakymas „pats žemę rauslioti. Savo lenkų-lietuvių kalbų žodyne 

Daukantas prie žodžio „prasčiokas pateikia patarlę „žmogus kajmoj. iszwirst i prascioką' 

Daukantas itin pozityviai vertino apribojimų verstis prekyba panaikinimą Lietuvoje XVIII a., nors 
ir negalėjusį duoti didesnės naudos, nes atliktą jau padalijimų laikotarpiu:„Kad svetimos tautos ėmė 
maurioti Lietuvos ūkėj, jos vyresnybė atsibudusi suskato rėdytis kaip reikiant ir ėmė pilis globti; tuo- 
jau paniekė metuose 1775 tą įstatymą, kurs gyniojo bajorams prekioti: 

4,3. Lietuviškasis imperializmas kaip 
prekybos apsaugos priemonė 


Politinė Lietuvos galybė, imperija, Daukantui svarbi pirmiausia tuo, kad padeda išsaugoti ir 
apginti ne tik politinę laisvę, bet ir verslių piliečių interesus. Kita vertus, imperijos kūrimas, skirtas 
apsaugoti prekybą, yra teisėtas ir teisingas, atitinka prigimtinę teisę, kadangi prekybos laisvė remiasi 
prigimtine teise, ką teigė prigimtinės teisės teorijos atstovai, įskaitant H. Grotius, kuris, remdamasis 
romėnų autoriais, pabrėžė, kad sunaikinus prekybą sunaikinamas žmoniją vienijantis ryšys 

Prekyba, pasak S. Daukanto, yra tautos galios sudėtinė dalis: „Platumas ir didumas prekybos 
rodo didumą ir platumą pačios tautos, kuri prekioja: ** Daukantas prekybos reikšmę politiškai 
organizuotai bendruomenei pabrėžia ne kartą ir ne kelis, galima sakyti ištisai. Tarkim, tvirtin- 
damas, kad „žinoma yra alvienam, jog prekyba taip yra reikalinga ūkėj, kaip jei kraujas žmogaus 
kūne dėl jo gyvybos, kaipogi žmogus prekiodamas tankiose kelionėse daug pritiria, sueina į paži- 
nes su svetimomis tautomis, regi jų ūkės rėdą ir apsiėjimus. Kur dėtų šiandien artojas savo grūdus, 
jei nebūt prekiotojų, kas juos perkąs ir į svečią šalį leidžiąs? Ką darytų kalvis, nukalęs dalgį ar peilį, 
jei jis nerastų, kas juos perkąs ir leidžiąs ten, kur jų neturi?“ 

Dėmesį prekybai aptariant istorinę Lietuvos plėtrą rodo jau vien susijusių su ja terminų var- 
tojimas Daukanto darbuose. Tarkim, didžiausios apimties „Istorijoje Zemaitiškoje“ jis yra kaip 
parodyta 9 lentelėje. 


9 lentelė. Su prekyba susijusių terminų vartojimo visomis gramatinėmis formomis dažnis 
„Istorijoje Zemaitiškoje“ 


Terminas Kiek kartų pavartotas 
„prekyba“ 91 
„prekioti“ 48 
„prekiotojas,„prekys“ [pirklys] 28 
„prekis,,„prekiai“ [prekės] 18 


Parį prekybos kaip labai seniai lietuvių praktikuojamo užsiėmimo faktą Daukantas įrodinėjo 


remdamasis kalbiniais argumentais: „Žodžiai patys Lietuvos kalbos tą stigavoja: prekyba, prekys, 


pusprekis, prekioti, uolektis, kurpė, nauda, mugė, saikas, svaras, seikėti, sverti etc., etc. | 

Prekyba, pasak Daukanto, Lietuvoje buvo išvystyta nuo labai senų laikų, palaikyti ryšiai su 
senovės Graikija ir Roma. Daukantas skiria nemažą dėmesį prekybos gintaru aprašymui, tam 
panaudoja Antikos autorių duomenis, smulkiai apibūdina gintaro prekybos kelius, taip pat pri- 
mena poetišką Ovidijaus gintaro kilmės apibūdinimą, kad gintaras — tai suakmenėj usios medžių 
ašaros.“ IX a. esą klestėjo lietuvių jūrinė prekyba su Birkos, Sigtunos, Hedebio miestais Skan- 
dinavijos šalyse. Daukantui reikšmingi švedų vikingų vykdytos Apuolės apgulties įvykiai IX a. 
Reikšmingi pirmiausia tuo, kad didžiulė sidabru sumokėta išpirka parodo kuršių, t. y. lietuviams 
artimos genties, turtingumą, vadinasi, ir aukštą, niekuo kaimyninėms tautoms nenusileidžiantį 
išsivystymo lygį tuo metu. „Istorijoje Žemaitiškoje“ Daukantas pateikia detalų Apuolės apgulties 
aprašymą. Po aštuonias dienas trukusios pilies apgulties kuršiai pasidavė sumokėdami išpirką 
po pusę svaro sidabru už kiekvieną pilyje buvusį asmenį, taip pat pažadėdami mokėti duoklę 
ateityje. Iš viso pilies gynėjų esą buvo 5 000 . Daukantas aiškiai sąmoningai triskart sumažina 
Apuolės gynėjų skaičių, nes Rimberto kronikoje nurodyti 15 000 aiškiai yra visiškai neįtikimas. 
Aklai remiantis Rimberto kronikos duomenimis Apuolės gynėjai turtingumu turėjo niekuo ne- 
nusileisti netgi Vakarų Europai, nes sumokėjo didesnę išpirką nei prieš dešimtmetį (845 m.) nor- 
vegų vikingams mokėjo Prancūzijos karalius po Paryžiaus apgulties. Daukantas, mažindamas 
Apuolės gynėjų skaičių, kartu ir išpirką, pateikia perpus mažesnę, nei vikingams buvo mokamos 
išpirkos Prancūzijoje ar Anglijoje tuo metu, tačiau vis tiek tokio lygio vikingų grobis Kurše yra 
aukšto ekonominio išsivystymo ženklas. Kaip ir tai, jog, pasak Daukanto, lietuviai anksti ėmė 
naudoti ir savo pinigus, kurie naudoti ir tytų slavų žemėse, kai netgi toks tenykštis didžiausias 
prekybos centras kaip Novgorodas neturėjo savų pinigų. Netgi Maskvoje €są savi pinigai atsirado 
tik XV a. „Betgi XII a. pab. - XIII a. pr. vokiečių pirkliai ėmė kontroliuoti vakarų prekybos ke- 
lius, įkūrė siekdami užsitikrinti prekybos monopolį tokiuose miestuose kaip Ryga, Karaliaučius, 
Klaipėda ir kiti uostai prie Baltijos jūros. Lietuviai išlaikė vienintelį Šventosios uostą ties Palanga. 
Užkariautojai vokiečiai ne tik ėmė reikalauti prekes iš neužkariautų žemių tiekti tik jiems kaip 
prekybos tarpininkams, tuo diktuodami kainas, bet ir užkariautose teritorijose iš viso uždraudė 
ne vokiečiams kurtis miestuose ir verstis prekyba bei amatais: „Užgynė lietuviams ir žemaičiams 
perkrikštams ne vien miestuose gyventi, bet karčeminykais ir gaspadinykais bebūti, todėl Rygoj, 
Karaliaučiuj, Klaipėdoj, Liepojoj nė vieno lietuvio žemaičio iki šiai dienai nėra regėti prekėju ar 
dailide, kaip tiktai vieni prašaleičiai vokyčiai; kaipogi lietuviai ir žemaičiai, gyvendami miestuose, 
galėtų Įturtėti ir su svetimomis giminėmis įsipažinti ir kokia dingsčia patrakti ią vokyčius išvaryti, 
todėl didysis mistras Foichtvangenas taip parėdė, jog jie nieko nežinotų ir nemokėtų bei kaimuo- 
se gyvendami žemę artų, vokyčius miestuose penėtų ir jiems vergautų.' 

Užtat lietuviai turėjo ieškoti kompensacijos prekybą plečiant į rytus, tokią kompensaciją už- 


ą 


tikrino Lietuvos politinės galios (valstybės) plėtra į rytines žemes. 

Lietuvių prekyba vėl augo nuo XIV a. pradžios, kada pradėjo didėti lietuvių valdoma terito- 
rija rytuose. Gediminui prijungus prie Lietuvos žemes iki Juodosios jūros, išsiplėtė prekyba, kuri 
ir toliau plėtėsi su Lietuvos galybės augimu nuo Zalgirio mūšio iki 1561 m. Livonijos pasidavimo 
Lietuvai. Taigi, Lietuvos imperijos plėtrą Daukantas vaizduoja vien pozityviai, o tai primena jo 

autoritetų respublikonizmo minties srityje, pavyzdžiui, Sidney aus, požiūrį, kad karinis pasiren- 
gimas ir užkariavimų politika stiprina respublikoniškąją dorybę. Daukantas išsako priekaištus 
diduomenei, kad XVII a. nesirūpino reikiamai apsaugoti, jog valstybės teritorijos nemažintų Šve- 
dija ir Turkija, tokiu būdu siaurindamos lietuvių prekybos galimybes: „Lietuvos didžturčiai, ištižę 
lepume, nei godos beturėjo, nei gėdos besibijojo, ir visa tas pakenčiamu dar Jiems rodės. Nesgi 
probočių savo veikalus seniai buvo užmiršę ir nebsirūpino daugiau nei žuvėdų, nei turkų nuo 
savo rubežių attolinti ir liuosą kelią savo prekybai atidaryti: 

Prekybos nuosmukis eina lygiagrečiai su politiniu nuosmukiu, tiksliau — su veiklumo rūpi- 
nantis šalies saugumu ir gynyba nuosmukiu. Priežastys irgi bendros — dėl socialinės priespaudos 
ir turtų koncentracijos iškilusi oligarchija. Svarbu atkreipti dėmesį, kad dėl Lietuvos galios nuos- 
mukio ar netgi socialinės priespaudos ir socialinės neteisybės Lietuvoje įsigalėjimo Daukantas 
nesuverčia visos atsakomybės išorės jėgoms, bet didesne dalimi mato vidines priežastis. Baudžia- 
va besiremianti socialinės priespaudos ir ekonominio išnaudojimo sistema negalėjo būti perspek- 
tyvi, ji neišvengiamai vedė prie politinio nuosmukio ir nepriklausomybės praradimo. 

Simonas Daukantas kaip vieną iš šalies nuosmukio XVII-XVIII a. priežasčių nurodo vieti- 
nės gamybos (įmonių) plėtojimo iniciatyvų stoką ir vietos gaminių vartojimo mažėjimą, kai tuo 
tarpu buvo didinamas importas iš užsienio. Kaip jau yra konstatavęs V. Merkys, Daukantas 
kone visas savo ūkinių patarimų knygeles leido ne tik siekdamas išmokyti žemdirbius auginti 
mažiau žinomas kultūras, bet ir norėdamas paskatinti užsiimti specializuotu prekiniu ūkiu“, 
t. y. norėdamas paskatinti plėtoti smulkiąją prekybą. Kita vertus, pasak P Šalčiaus, savo ūkinių 
patarimų knygelėse Daukantas pasiūlė daug agrotechninių naujovių, susijusių su laukų įdirbimu, 
tręšimu, ganyklų plėtimu ir pan. 

Dar vienas savitas ir prieštaravimus slepiantis respublikonizmo ir komercializmo derinimo 
pavyzdys, kurį jau specialiai aptarė M. Baar, - Amerikos atradimo traktavimas Daukanto istorio- 
grafijoje. Viena vertus, respublikoniškos minties požiūriu, Amerikos atradimas ir prekyba su nau- 
juoju pasauliu reiškė turtų didėjimą Europos šalyse, kartu prabangos ir švaistūniško gyvenimo 
sukeltą degradaciją. Daukantas su Amerikos atradimo sukeltu grūdų, medienos ir kitų prekių 
poreikio augimu siejo baudžiavos plitimą. Tačiau, kita vertus, jis pozityviai vertino Lenkijos ir 
Lietuvos vasalo Kuršo kunigaikščio prekybos politiką su Amerika ir jo įsteigtas kolonijas, kur 
esą šalia latvių įsikūrė ir lietuvių pabėgėliai valstiečiai, sprukdami nuo baudžiavinių prievolių: „Ir 
taip lietuvių giminės yra jau ir Amerikos svieto: * Taigi, prekyba su Amerika yra blogai, jei ji tar- 
nauja turtų kaupimui ir prabangiam gyvenimui, bet gerai, jei neina kartu su socialine priespauda 
ir išnaudojimu („svieto nuvergimu', Daukanto žodžiais). Prie prekybos nykimo, pasak Daukanto, 
prisidėjo ir jėzuitų veikla, nes nuojų pastangų atversti Į katalikybę iš Lietuvos miestų pabėgo liute- 
ronais tapę vokiečių pirkliai. Aiškiai neigiamai vertindamas Daukantas komentuoja ir XVII a. 
įvestą įstatymą, atimantį bajorystę iš mieste gyvenančio ir prekyba besiverčiančio kilmingojo. * 
798 West, T. G, Foreword, 

799 Būdas, p. 643. 

800 Ten par, p. 639. 

801 Merkys, V. Simonas Daukantas, p. 138. 

802 Šalčius, P. Ekonominės minties vystymasis Lietuvoje bendrame buvusios respublikos ideologiniame fone. Vilnius, 1957, 
p.97-98. 

803 Baar, M. Historians and Nationalism, p. 229. 

805 "Ten par, p. 646. 

Paskutinį Lietuvos prekybos plėtros blykstelėjimą Daukantas sieja su XVII a. pabaigoje pasireiš- 
kusiomis pastangomis rekonstruoti Šventosios uostą ir per jį stiprinti ryšius su Anglija. Po tojau 
įsigali aiškaus prekybos nuosmukio periodas kartu su valstybės byrėjimu. Ekonominių reformų 
imtasi tik į XVIIII a. pabaigą, kada, pasak Daukanto, „jau nebebuvo laiko: Dėl nuosmukio 
ekonominių priežasčių atsakomybė tenka pernelyg vėlai susiprotėjusiems politiniams lyderiams, 
kurie ilgai „dirbinyčių, arba fabrikų, nesteigė Į savo kraštą, idant tų daiktų, kurių turtingieji geidė, 
galėtų čia pat gauti ir iš svetimų kraštų nereiktų jų gabenti ir pirkti ir per tą savo pinigus iš namų 
svetimiems atduoti“““. Čia gal nebus nederama pridurti, kad Daukantas asmeniškai buvo ga 
myklų, fabrikų entuziastas. Išlikusiuose amžininkų atsiminimuose pasakojama, kad jis „mėgdavo 


“809 


fabrikus lankyti: net buvęs tokiam ežere, kur dūmai rūksta 


4,4, Didžioji kliūtis verslo laisvei Lietuvoje — 
baudžiava 


Kaip esminį trukdį veiklos ir verslo laisvei Daukantas nurodo baudžiavą. J. Repšys yra taikliai 
pažymėjęs, kad „Būde“ Daukantas, be kita ko, parodo baudžiavinio darbo nenašumą, neproduk- 
tyvumą, nes toks darbas yra prievartinis. Daukantas „Būde“ rašo, kad pjaudami savus javus bau- 
džiaviniai valstiečiai nupjauna žemai ir dailiai, o pjaudami dvaro javus palieka aukštus ražus . 
"Tiesa, Daukantas savo tekste pažymi, kad čia cituoja XVII a. raštininką, kuris rašė apie savo 
laikmetį, tas raštininkas g- Teodoras Lepneris '. Bet kokiu atvėju cituojamo raštininko min- 
tims Daukantas neabejotinai pritaria. 

Įbaudžiavinimas, pasak Daukanto, prasidėjo nuo prievartinio krikšto misijų (kryžiaus karų): 
„Pardavojo, dovenojo nuo vienos vietos į kitą it galvijus, pagal savo norą varinėjo.* Vėliau kry- 
žiuočių duotą pavyzdį perėmė ir įsisavino Lenkijos, o po to ir Lietuvos diduomenė. Lenkai, jų 
diduomenė, sugedo sekdama negeru pavyzdžiu, o vėliau tą blogą pavyzdį parodė ir lietuvių di- 
duomenei. Čia, viena vertus, nurodoma išorinė įtaka, bet ne tik Ji, nės sugedimas galimas tik laisva 
valia, nepaisant veikiančių blogų pavyzdžių. Diduomenė savo laisva valia „užmiršo ir pamynė po 
kojų tą šventą dabą savo bočių probočių“ 

Jau J. Repšys kritikavo įsigalėjus; mokslinėje ir populiarioje literatūroje tvirtinimą, kad esą 
baudžiava Lietuvoje atsirado dėl blogos lenkų (vokiečių ir lenkų) įtakos: „Yra įsigalėjęs pernelyg 
bendras ir kategoriškas tvirtinimas, kad S. Daukantas baudžiavą Lietuvoje laikė svetimšalių at- 
neštu dalyku: "Pati Lietuvos diduomenė, palinkusi į turtų kaupimą ir švaistūnišką gyvenimą, 


807 Ten pat. 
808 Ten par, p. 639. 


809  Medega, S. Daukanto bijografijai. Lietuvių at 
p. 256. 


gimimo istorijos studijos. Simonas Daukantas. Vilnius: Viltis, 1993, t. 5, 
810 Repšys, J. Simono Daukanto visuomeninės ir politinės pažiūros, p. 123. 

811 Bončkutė, R. Teodoro Lepnerio apybraižos „Prūsijos lietuvis“ citatos Simono Daukanto veikale „Būdas senovės 
lietuvių, kalnėnų ir žemaičių“. Knygotyra, 2018, t. 71, p. 191. 

812 Istorija Žemaitiška, t. 1, p. 285. 

813 Būdas, p. 469. 


814 Repšys, J. Simono Daukanto visuomeninės ir politinės pažiūros, p. 113. 


atitrūko nuo tarnavimo respublikai, Įstatymų gerbimo ir rūpinimosi pirmiausia bendrąja gerove. 
Korumpuota diduomenė, pasak Daukanto, „neb goda, neb garbe, neb didybe ir stiprybe savo 
ūkės, kaip senovėj kad rūpinos, nes tiktai skaniai valgyti ir nieko nedirbti už didybę ią godą sau tu- 
rėjo“| “„Diduomenės geras gyvenimas buvo išpuoselėtas kitų sąskaita, socialinio išnaudoj Imo $ą5- 
kaita. Nors lietuvių diduomenė, kaip minėta, neunikali, Ji tiesiog sekė lenkų diduomenės pavyz- 
džiu, kai lenkų „diduomenė, pasipūtusi savo turtais, be gudrybos ir mokslo, užmiršusi rėdą ūkės 
ir veikalus savo bočių probočių, tinginėjo vadindamos ponais dėlto vien, jog vargdieniais viešpa- 

tavo |. Taigi, lenkų diduomenė sugedo anksčiau ir davė blogą pavyzdį lietuviams. Aristokratinis 
valdantysis elitas, kuris rūpinosi bendruoju gėriu, virto oligarchiniu valdančiuoju elitu, kuriam tik 
savi turtai rūpėjo. Tokia „oligarchinės valdžios“ (kaip ją tiesiogiai viename iš laiškų T. Narbutui ir 
įvardija Daukantas  ) samprata atitinka dar Platono suformuluotą apibrėžimą, kad oligarchija 
yra valdymo sistema, kur valdo grupė, o vienintelis ir galutinis tikslas yra jos turtai. 

Baudžiava - teisių atėmimas iš didelės dalies žmonių. Daukantas kritikuoja turtinių ir civilinių 
teisių atėmimą, kad baudžiauninkui „neleista namų savo beparduoti ir kokį norint tinkamą sau 
amatą įsiimti ir verstis, kad buvo suvaržyta baudžiauninko laisvo kilnojimosi teisė, laikant „it 
jautį ant sieto pririštą vienoj vietoj it mėšlui minti. Pasak Daukanto, baudžiava „šiandien visą 
tautą Lietuvos ir Žemaičių žudo“ |. Su baudžiauninkais elgiamasi kaip su beteisiais, jie gali būti 
bet kaip skriaudžiami, o baudžiauninkų ponai visiškai nesistengia rūpintis teisingu teismu: „Žmo- 
nės nuvargę, kaip pilelėse, arba miestuose, taip Ir kiemuose ar sodose gyvenantys, didžiai sunkia 
vergyba nunovyti, nesgi kožnas gyventojas yra prie žemės prikaltas. Į namus gyventojo Įėjęs, gali 
kaip tinkamas lėbauti, valgomą daiktą ar drabužį neklausdamas paimti ir patį iki smerčio primušti; 
vargšas niekame paguodos neras ir niekas jo neužstos, ir piktadėjas paliks nesudraustu/* Baudžia- 
va nesuderinama su žmogaus protu ir teisybe: „Lietuviai lažą patį, kaipo nesutinkamą su žmogaus 
protu ir teisybe, per neapykantą tos neteisybės, sau daromos, savo kalboj vadina baudžiava. 

Kas yra baudžiauninkas? Baudžiauninkus Daukantas sieja su lotynišku apibūdinimu perpe- 
tuo glebae adscriptus. Apie 1855 m. lotyniškai rašytoje pratarmėje parengtam istorinių šaltinių — 
Žemaitijos privilegijų - rinkiniui Daukantas aiškino: „Mužykas kilęs iš latvių mužitas, lietuvių 
umžygas ir reiškia amžinas. Tai buvo žmogus, kuris negalėjo, palikęs savo šeimininką, išeiti pas 
kitą ir visam laikui buvo priskirtas tik vienam, kitaip tariant pririštas prie žemės. Šis žodis yra 
vėlyvesnės kilmės. Mat Rygos arkivyskupas Mykolas 14... metais pirmas uždraudė naujakrikš- 
tams latviams Livonijoje išeiti nuo vieno šeimininko pas kitą. Tokia, regis, yra šio žodžio, kilusio 
iš latvių mužygas, kilmė, o vis labiau įsigalint šitokio pobūdžio priklausomybei juo buvo pradėta 
vadinti prie žemės pririštus. * Panašiai rašoma „Būde senovės lietuvių, kalnėnų ir žemaičių : 
„Mykolas, arkivyskupas Rygos, pirmasis žmones, paėjusius nuo sunkiojo pono prie lengves- 
niojo gyventi, liepė grąžinti prie pirmojo, nuo ko tokie žmonės buvo vadinami mužigais, nuo 

žodžio mužis arba umžis, amžius, tai yra žmonės, amžinai vergaujantys. '. Baudžiauninkas 
yra amžinai nelaisvas, ne tik pats, bet ir jo palikuonys. Ne asmeninė nelaisvė, o paveldima. Ne- 
laisvo žmogaus statuso paveldimumą Daukantas labiausiai kritikuoja. Kaip ir prilyginimą gy- 
vuliui: „Kruviną prakaitą dieną ir naktį braukdami, amžinoj tamsybėj, sulyginti su arkliu ir kita 
bestija“ * Baudžiavos įvedimą Daukantas vertina kaip „amžinos tamsybės įvedimą. Baudžiau- 
ninkas gimsta pasmerktas „amžinai tamsybei |, nors „pagal žmogaus būdą visi žmonės liuosais 
turėjo gyventi. Vergais galima tapti, galima vergais paversti, tačiau vergais negimstama. Toks 
yra Daukanto požiūris. 

Daukantas žavėjosi senovės Spartai būdinga panieka turtui ir prabangai, respublikoniška 
tėvynės meile, tačiau negyrė Spartos rėmimosi vergų darbu. Daukantas, išvertęs Nepoto teiginį, 
kad Spartoje buvo helotais vadinama žmonių grupė, kuri spartiečiams „laukus arė ir vergavo', 
kaip vertėjas komentavo, kad „heloto“ vardas kilo nuo tos vietovės, kurios gyventojai buvo pir- 
mieji pavergti spartiečių, 0 vėliau tapo bendriniu vergo vardu: „Helotai arba hilotai, teip vadinos 
gyventojai senovės pilės Hello Peloponese, kurios gyventojus lakedemonys apveikusys nuvergė. 
Paskuo vadino visus tuos, kuriuos buvo karėj paėmusys, hilotais, beje, vergais Laukus spar- 
tiečiams ariantys helotai primena laukus ariančius įbaudžiavinamus naujakrikštus Pabaltijyje, 
kurie kryžiuočiams „baudžiavą ėjo, laukus arė, vienu žodžiu, juos penėjo 

Baudžiavos Lietuvoje stiprėjimas buvo susijęs su didžiaisiais geografiniais atradimais. Ame- 
rikos atradimas, pasak Daukanto, buvo svarbus veiksnys, kuris paskatino ekonomikos augimą 
Lietuvoje ir visoje Europoje, tačiau šis buvo susijęs su oligarchijos sustiprėjimo ir masinio valstie- 
čių įbaudžiavinimo procesais. Grūdų eksporto iš Vidurio ir Rytų Europos į Vakarus kolonijinių 
prekybos ryšių vystymosi kontekste didėj imas sudarė prielaidas pajamų netolygumui. Turtėdami 
dvarininkai siekė dar daugiau pajamų lažinio darbo plėtimo sąskaita. Politinės ir socialinės galios 
monopolis buvo sutelktas bajoriškojo elito rankose, nukreiptas į socialinio ir ekonominio išnau- 
dojimo plėtrą, valstiečių pririšimo prie žemės, jų civilinių teisių atėmimo plėtrą: „Užvis atradus 
ketvirtąją dalį pasaulio — Ameriką, kad visos tautos, gyvenančios pajūriuose, pametinos arti ir 
sėti ėjo tenai aukso sidabro rinkti, todėl reikėjo ne vien laivams medžiagą iš Lietuvos pirkti, bet ir 
pačią duoną nuo tenai imti. Ir taip lietuviams, kalnėnams ir žemaičiams, reikėjo, kruviną prakaitą 
braukiant, duoną ir mitalą tiekti, kaipogi Lietuvos didžturčiai nebsikakino lig šiol mokamomis 
donimis, bet, norėdami javų gausą didinti, pradėjo svietą vergti lažais, arba baudžiavomis: 

Daukantas betgi nebuvo už žemės nuosavybės iš baudžiavos paleidžiamiems baudžiaunin- 
kams pripažinimą ir atidavimą jiems jų dirbamos žemės sklypų privačios nuosavybės teisėmis 
be jokio užmokesčio. Niekaip negalima teisingu laikyti J. Repšio tvirtinimo: „S. Daukantas buvo 
už radikalų baudžiavos panaikinimą, už valstiečių išlaisvinimą su žeme ir reiškė demokratinius 
jų reikalavimus: 'Ivirtinimas, aišku, inspiruotas marksistinės sociologijos, nors nenukrypo ir 
nuo daugelio panašių ankstesnių ar vėlesnių aiškinimų apie Daukanto provalstietišką radikalumą, 

kurie yra tendencingi ir faktais nepatvirtinti. Kaip tik atvirkščiai. V. Merkio surastas S. Daukanto 
laiško fragmentas liudija jo itin nuosaikų požiūrį. 1861 m. balandžio 3 d. Daukanto rašytame laiš- 
ke V. Andrejauskiui dvarininkai traktuojami kaip žemės savininkai, kuriuos nuosavybės požiū- 
riu 1861 m. baudžiavos panaikinimo reformos nuostatai esą numatė nuskriausti: „Dvarininkas 
noromis nenoromis turi dalį savo žemės amžinai perleisti savo žemdirbiui, jeigu bus kokia dalis 
atlyginta, tai popieriais, o pats mokėjo auksu arba sidabru. Dabar tikra bėda ir dvarininkams, dar 
mūsų kraštuose [Zemaitijoje — S. P) šiaip ne taip, bet ką darys Baltarusijos arba Lietuvos dvari- 
ninkai, tiesiog, galima sakyti, Jeruzalės sugriovimas... | Daukantas čia tarsi ir ne prieš valstiečių 
išlaisvinimą su žeme, bet smarkiai kritikuoja nepakankamas kompensacijas dvarininkams už tokį 
sprendimą. Daukantas buvo už lygybę teisiniu požiūriu, tačiau ne už ekonominę lygybę ar juolab 
jos įgyvendinimą prievartinėmis priemonėmis. 


834 Merkys, V. Simono Daukanto laiškas apie baudžiavos panaikinimą. Lituanistica, 1997, Nr. 3, p. 109. 

V 


Etninė ir pilietinė 


tautą 


Koks yra tautiškumo ir tautos supratimo modelis, kuris adekvačiai atspindi Daukanto pažiū- 
ras? Egzistuojantys ankstesni bandymai atsakyti į šį klausimą yra reti, mažai išplėtoti, fragmen- 
tiški. Nors Jono Repšio disertacijoje buvo skyrius „S. Daukanto pažiūros į patriotizmą ir lietuvių 

tautos nacionalinius interesus“, jame daugiau aptarinėtos lietuvių tautos interesų užtikrinimo 
socialinės ir ekonominės, iš dalies politinės prielaidos, kaip jas suprato Daukantas, itin mažai ski- 
riant dėmesio tautos ir tautiškumo sampratų analizei Daukanto istoriografijoje. 

Pirmiausia čia norima aptarti Ir kritiškai įvertinti prigijusį ir ypač edukacinėje bei populiarioje 
literatūroje plačiai paplitusį įvaizdį apie Daukanto tautos žadinimo veiklą, nes tik įvertinus korek- 
tiškus ir nepagrįstus šio įvaizdžio aspektus galima geriau rekonstruoti Daukanto istoriografijoje 
reikštas jo autentiškas pažiūras. Tai daroma, nes siekiama kvestionuoti ir peržiūrėti įsitvirtinusį 
tiek visuomenėje, tiek ir mokslinėje literatūroje požiūrį, kad Daukantas buvo grynai etninio tau- 
tiškumo šalininkas ir pradininkas Lietuvoje. 

Nagrinėjant Daukanto požiūrį į tautą, tautos kaip politinės bendruomenės santykį su tau- 
ta kaip etnokultūrinė bendruomene, pravartu remtis Anthony D. Smitho sistemiškai plėtota 

etnosimbolistine nacionalizmo analizės prieiga '. Mokslinėje literatūroje gerai žinomas pilieti- 
nio ir etninio nacionalizmo kaip ideologinio judėjimo ar tautinio tapatumo formų išskyrimas. 
"Tokios skirties pradininku laikomas žymus nacionalizmo tyrinėtojas Hansas Kohnas, tačiau ji 
yra reikšminga ir šių dienų tyrimuose. "Tokio išskyrimo variantas yra Ir žinomo nacionalizmo 
tarpdisciplininių studij ų mokslininko Smitho išskirti du keliai link nacijos (modernios politinį sa- 
varankiškumą turinčios tautos ar tautinės valstybės): teritorinės tautos tapsmas nacija ir etninės 
tautos tapsmas nacija. Tačiau kiekvienai tautiškumo sampratai būdingas hibridinis pilietišku- 
mo ir etniškumo junginys, skiriasi tik proporcijos. Būtent ši įžvalga gali būti produktyviausia 
identifikuojant ir nagrinėjant hibridinio tapatumo atvejus, ypač kai pilietiškumo ir etniškumo 
proporcijos tapatumo modelyje yra apylygės. 


5 A 1 „„Litvomanas“ Daukantas 


Reikėtų iš pradžių panagrinėti, kaip buvo formuojama Daukanto, kaip lietuvių tautinio at- 
gimimo pirmtako, vieno iš iniciatorių, reputacija. Daukantas imtas laikyti „litvomanu, kada pats 
„litvomanijos“ reiškinys tapo žinomas ir tokiu vardu, su dvejopu vertinimu (teigiamu arba nei- 
giamu), vadinamas platesniuose sluoksniuose, kas įvyko lietuvių tautinio judėjimo aktyvios or- 
ganizuotos kultūrinės veiklos „žadinant mases periodu, t. y. paskutiniais XIX a. dešimtmečiais, 
pradėjus leisti lietuvišką periodinę spaudą. Aušrininkams-varpininkams nekilo abejonių, kad 
Daukantas - žymiausia XIX a. I pusės lietuvių inteligentijos figūra ir jų judėjimo („litvomanijos“) 
ryškiausias pirmtakas. 

Pasak istoriko Jono Totoraičio, „galima priminti, kad jo garbė ir intekmė ėmė kilti nuo „Auš- 
ros laikų. Aušrininkams jis buvo tikro tėvynės mylėtojo pavyzdys“. Pačiuose pirmuosiuose 

Basanavičiaus rašiniuose, dar ne „Aušroje, o Prūsijos lietuvių spaudoje skelbtuose, aiškiai matyti 
Daukanto įtaka. Basanavičius perėmė iš Daukanto mintį apie tris istorines Lietuvos tautos da- 
lis (prūsai, lietuviai, latviai), jas vadindamas Daukanto terminais: 1. Parusio [Prūsijos] lietuviai, 
2. ypatingi [tikrieji] lietuviai, 3. latviai. Taip pat perėmė mintį, kad lietuvius siauresne prasme, bet 
kartu vieną iš trijų istorinės Lietuvos tautos dalių sudarė aukštaičiai ir žemaičiai, vėlgi rašydamas 
Daukanto terminais - „kalnėnai ir žemaičiai“. J. Šliūpas, nors savarankiškai interpretuodamas 
atskirus faktus, taip pat rėmėsi Daukanto idėjomis apie tris atskiras vienos lietuvių tautos dalis, tie- 
sa, etninius lietuvius vadindamas lietuvninkais. 1883 m. „Aušroje“ jis rašė: „IX. am. gim. Kr. vieną 
kalbą sznekėjo ir drauge giveno parusnėnai, lietuvininkai ir latviai. * Daukantas tad neabejotinai 
buvo vienas iš Šliūpo vėlesnių federalistinių lietuvių ir latvių politinės sąjungos idėj ų šaltinių. 

"Tokie žymūs lietuvių tautinio sąjūdžio veikėjai kaip J. Šliūpas, J. Basanavičius, P. Mašiotas, 
J. Jablonskis, M. Lozoraitis, J. Kriaučiūnas ir kiti rašė apie Daukantą „Aušros“ ar „Varpo pusla- 
piuose. Aušrininkai-varpininkai iškėlė Daukanto pasišventimą visuomeninei veiklai, pabrėžė 
patiems aušrininkams-varpininkams būdingas tipines nuostatas, t. y. etnolingvistinio tapatumo 
sampratos reikšmę Daukanto kūryboje. Pirmasis Daukanto biografas Šliūpas labiausiai akcen- 
tavo jo tėvynės meilę: „Niekas nemylėjo daugiaus tėvynę Lietuvą už Daukantą; visi jo raštai kvė- 
puoja tąja meile.“ IA meilė, kaip buvo parodęs Šliūpas, pasireiškė kultūrine-šviečiamąja veikla, 
veikalų („raštų ) lietuvių kalba rašymu ir leidyba, kitaip tariant, etnokultūriškai orientuota veikla. 
Basanavičius, recenzuodamas čekų tyrinėtojo L. Geitlerio darbus, akcentavo, kad Daukantas vi- 
sada skyrė lietuvišką tapatumą nuo lenkiškojo: „Jis visuomet savo tautą atskyrė nuo lenkystės:“ i 
Minint šimtąsias Daukanto gimimo metines J. Kriaučiūnas „Varpe“ teigė, kad jo veikla yra „pa- 
veikslas visiško pasišventimo tėvynei. Pranas Mašiotas, rašydamas gimimo šimtųjų metinių 
proga, 1893 m. teigė, kad šių dienų „litvomanai“ eina taku, Daukanto pramintu; ir nurodė Dau- 
kantą buvus kultūrinės lietuvybės (tautos kultūros) puoselėjimo pradininku, nes,tie, kurie sutvė- 
rė politišką Lietuvos galybę, nespėjo padėti tvirtų pamatų tautos kultūrai. 

J. Tumas-Vaižgantas 1902 m. lenkų kalba Peterburge leidžiamame „Kraj“ rašė, kad lenkiškai 
kalbančiai visuomenei esą labai mažai tebuvo pristatyta Valančiaus ir Daukanto kultūrinė ir švie- 
čiamoji veikla, tai, kad faktiškai jų veiklos dėka dauguma lietuvių tapo raštingi. Užtat šiems lie 
tuvių veikėjams buvo priekaištaujama dėl „chlopomanijos“ arba „litvomanijos'. J. Tumas-Vaiž- 
gantas sutapatindamas minėtas sąvokas savo straipsnyje aiškiai interpretavo „litvomaniją kaip 
atsiribojimą nuo kultūrinio ir politinio lenkakalbio Lietuvos elito. Bet, kaip teigė Vaižgantas, tie 
priekaištai nebuvo pagrįsti, iš tikrųj ų Daukantas ir Valančius nebuvo atsiriboję nuo lenkiškai kal- 
bančiųjų visuomenės, kaip jiems prikišdavo, turėjo nemažai šalininkų savo amžininkų, lenkiškai 
kalbančiųjų, aplinkoje. „Litvomano“ vardą kilnią veiklą žyminčių vardu laikantys aušrinin- 
kai-varpininkai betgi neišvengiamai krypo prie vis didesnio atsiribojimo nuo krašto lenkakal- 
bio elito ir kada tai, ypač po 1905 m., vis ryškėjo, tokią „litvomanijos“ kaip kone automatiškai ir 

atsiribojimo nuo lenkakalbio elito bei bendrų politinių siekių su Lenkija reikšmę retrospekty- 
viai perkėlė į Daukanto veiklos apibūdinimą ir aiškinimą, nors dėl Daukanto veiklos reikšmės 
apskritai sutarė visų politinių srovių lietuvių veikėjai. Kaip minint Daukanto mirties 50-ąsias 
metines konstatavo A. Milčinskis, „nė vienam mūsų senesniųjų, O gal ir naujesniųjų rašyto- 
jų nepasisekė taip, kaip Daukantui. Jo nuopelnus Lietuvos atgijime ir lietuvių raštijoj pripažįsta 
visų pakraipų lietuviai |. Pirmajame mokykliniame Lietuvos istorijos vadovėlyje, parašytame 
A. Aleknos ir išleistame 1911 m., apie Daukanto nuopelnus nebuvo daugžodžiaujama, tiesiog 
Daukantas ir Valančius buvo įvardyti kaip „pirmieji lietuvių tautinio atgijimo darbininkai 
Lygybės ženklas tarp Daukanto ir XX a. pradžios lietuvių tautinio judėjimo idėjų ir siekių 
kurti Lietuvos ateitį etnografinės Lietuvos pagrindu padėtas tarpukario nepriklausomybės lai- 
kais. „Priešaušris“ imtas kokybiškai nebeskirti nuo „Aušros“ Tai galima ne kartą rasti, pavyzdžiui, 
V. Mykolaičio-Putino tekstuose. Esą, „jei mes nebūtume turėję savo istorijos, tai būtų reikėję ją 
pramanyti. Iš tiesų, iš dalies ji ir buvo pramanyta. Galne patys faktai, bet faktų interpretavimas, 
jų nušvietimas buvo atliktas tautinės garbės reikalui ir nukeltas iš mokslinės kritinės į auklėjamą 
patriotinę emocinę plormę. Taip kūrė Lietuvos istoriją Simanas Daukantas, taip ją kūrė ir „Auš- 


“850 


ros“ istorikai, rašytojai ir poetai |. Esą Daukanto ir Basanavičiaus pažiūros niekuo nesiskyrė, 
pastarasis tik pratęsė pirmojo veiklą:„Pažiūromis į praeitį Į kalbą S. Daukantas rado vertą papėdi- 
ninką Basanavičių. Ir Daukantas „Būdo' prakalboje, ir Basanavičius,Aušros' priekalboje - abu- 
du gėrisi Lietuvos praeitimi; abudu skundžiasi, kad iš senovinės Lietuvos belikusi kalba. Tokį 
požiūrį atspindėjo ir tarpukariu mokslus baigusių Lietuvos istorikų istoriografinės apžvalgos, p2- 
vyzdžiui, J. Jakšto tvirtinimas:„Daukantas turėjo tokius pat užsimojimus kaip mūsų aušrininkai. 


“a 


Daukantas buvo aušrininkas prieš „Aušrą. 


225 Tėvynės ir tautos sampratos Simono 
Daukanto istoriografijoje 


Laisvės ir tėvynės meilė — pagrindinės vertybės, kurias iškelia Daukantas. Tėvynė — tai ne tik 
lietuvių tautos gyvenama teritorija, bet ir politinė bendruomenė. Daukanto biografijose neretai at- 
kreipiamas dėmesys, kad jo artimiausi žmonės, motina ir jos giminės, dalyvavo "I. Kosciuškos su- 
kilime ir tiesiogiai susidūrė su politinio savarankiškumo praradimu po Abiejų "Tautų Respublikos 


padalijimų. Teritorinis patriotizmas Daukantui yra ne mažiau svarbus už lietuvių kalbos puose- 
lėjimą. Itin svarbi Daukantui yra istorinės Lietuvos teritorija | su ją žyminčiais natūraliais vandens 
telkiniais, į jūras įtekančiomis upėmis, „lietuvių pasvietis“, kaip tai įvardijama „Pasakojime apie vei- 


kalus lietuvių tautos senovėje“. „Lietuvių pasvietis' — tai bočių probočių žemė, bendro paveldo dalis, 

išreiškianti ryšį su praeities kartomis. Etninė demografija ir tikslios aktualios etninės ribos Daukanto 
nelabai domina. Pavyzdžiui, jis pažymi, kad„tarp upės Tripentės [Pripetės] ir upės Vilijos daugiau 


4855 


yra kalbančių gudiškai, nekaip lietuviškai. IAčiau tai paaiškina nurodydamas istorinės aplinkybes 
ir vis tiek laiko šią dalį teritorijos Lietuvos dalimi, nes tai — istorinė lietuvių valdoma žemė. Lietuvos 
teritoriją Daukantas tad pirmiausia apibrėžia per politiškai lietuvių kontroliuojamą teritoriją, tik sie- 
kia identifikuoti seniausią lietuvių valdomą teritoriją, nurodydamas politiškai dominuojantį etnosą, 
kuris nuo pat egzistencijos pradžios turi ir politines valdymosi formas. 

Terminas „tėvynė“ labiau atitinka pilietinį-teritorinį, o ne etninį tautiškumo supratimą, ypač 
kada vartojamas kalbant apie tėvynės gynybą nuo priešų, apibūdinant politinio gyvenimo įvykius 
ir pan. Žodis,tėvynė“ Daukantui yra lygiavertiškai svarbus apibūdinant visas Lietuvos istorines 
epochas, kaip jos išskirtos „Istorijoje Žemaitiškoje“ ką rodo gana tolygus jo vartojimo dažnis 
toms epochoms skirtose teksto dalyse (žr. 10 lentelę). 
10lentelė. Termino „tėvainė“ vartojimas visomis gramatinėmis formomis pagal atskirus isto- 
rinius laikotarpius „Istorijoje Zemaitiškoje“ 


Laikotarpis Kiek kartų vartojama 
Lietuviai ir žemaičiai senovėje 11 
Lietuviai ir žemaičiai karingi (XI-XII a.) 6 
Lietuva pergalinti (1225-1314) 23 
Galybė Lietuvos (1315-1440) 16 
Lietuva irstanti (1440-1572) 14 


Itin svarbi Daukantui yra sava teisė, pradedant nuo lietuvių paprotinės teisės normų, didžiųj ų 
kunigaikščių privilegijų ir baigiant Lietuvos statutais bei Abiejų Tautų Respublikos seimų nuta- 
rimais. Tad jam sava teritorinės tautos samprata, kad tauta — tai apibrėžtoje teritorijoje gyvenanti 
it tiems patiems įstatymams bei valdžiai paklūstanti žmonių grupė. Teritorinis ir teisinis aspektai 
yra pagrindiniai teritorinės tautos sampratoje. * 

Bent jau istoriškai lietuvių tauta ištisus šimtmečius gyvavo kaip imperinė, valdanti teritorijas, 
kur gyveno įvairios kitos tautos. Daukantas su aiškiu pasididžiavimu kartoja Lietuvos imperijos 
didžiulės teritorijos aprašymą Vytauto laikais: 

„Kas aprašys tos gadynės galybę Lietuvos, kurios rubežius nuo Žemaičių jūros iki Juodosios 
jūros ir Dunojaus upės tęsės, nuo saulėtekio upės Donas ir Ugra buvo Lietuvos rubežiais, nuo 
vakarų buvo rubežius Lietuvos anapus Drohičino ir Belsko. Viso to pasviečio Vilnius buvo buvei- 
ne. Nebuvo nei stipresnės, nei garsesnės, nei karingesnės ūkės toj gadynėj, kaip lietuvių tauta: 
Cituotoje ištraukoje Lietuvos imperija yra natūrali lietuvių tautos politinės saviraiškos, politinės 
egzistencijos forma. Kryžiuočių antpuolių per šimtus metų neįveiktą Lietuvą Daukantas vaiz- 
dingai apibūdina: „Aiškiai gal Lietuvos tautą toj gadynėj palyginti įuolą, vidury jūros riogsančią, 
ant kurios noris tuointimpos siaubia įsiutusios vilnys, dykdamos Ją pragare jūrų pagramzdinti, 
vienok juo narsesniai ant jos grūdas, juo veikesniai pačios skysta. 

Tautą irjos sukurtą imperiją Daukantas atskiria. Lietuvių sukurta imperija buvo daugiatautė, 
kur taikiai sugyveno kelios kultūrinės tradicijos. Daukantas, tarkim, teisina Švitrigailos politiką 


855 Pasakojimas, p. 62. 

856 Smith, A. D. The Etbnic Origins of Nations, p. 135. 
857 Pasakojimas, p. 684. 

858 Darbai, p. 313; Istorija Žemaitiška, t. 1, p. 626. 


skirti pareigūnais gudus, nes „tie gudai, būdami vyresniaisiais, niekados Lietuvos reikalų nenuvy- 
lė ir visados ant jos laimos rėdė ir reikiant savo gyvybą už jos labą dėjo“. 

LDK gyvenantys ir jai tarnaujantys stačiatikių tikybos asmenys (didikai ar bajorai) Daukanto 
vienareikšmiškai vadinami lietuviais, ypač kai Jie priešinami su Maskvai (Maskvos kunigaikštys- 
tei) tarnaujantiems bajorams. Pavyzdžiui, Smolensko gynėjas kovojant prieš Maskvos agresiją 
Mikalojus Glebovičius (Glebaitis, kaip jį vadina Daukantas), apie kurį sakoma: „Vienok lietuvis 
laimingesniai kariavo. „Lietuvis“ čia suprantamas ne etnine, o teritorine, priklausomybės poli- 
tinei tautai prasme. Taigi, yra stačiatikių tikybos ir lietuvių kalba nekalbantys lietuviai: „Lietuvis, 
gudų tikybą išpažįstąs | Etniniu požiūriu politinė tauta nėra vienalytė. Tarkim, Mykolas Glins- 
kis apibūdinamas: „Kunigaikštis lietuvis gimimo, sako, būk gudų kilties buvo. Taigi, Glinskis - 
„lietuvių kunigaikštis“, nes gimė Lietuvoje, bet etniniu požiūriu yra „gudų kilties . Tai ne kas kita, 
“„Esantį pagal gimimą lietuviu, panašiai kaip Mykolą Glinskį, 
Daukantas apibūdina Šalčininkuose gimusį vyskupą Mikalojų Dzežgavičių: „Mikalojus Dzežga- 
vičius, Žemaičių vyskupas, gimimo lietuvis. Sakydamas apie M. Strijkovskį, kad jis yra „gimimo 


“865 


“86 


kaip pilietybės ir tautybės skyrimas 


lenkas , o A. Vijūkas-Kojalavičius — „gimimo lietuvis, Daukantas turi omenyje ne šių asmenų 
tautybę, kultūrinę tapatybę, kaip galėtume suprasti dabar, o būtent gimimo vienoje ar kitoje ša- 
lyje, t. y. pilietybės pagal gimimo vietą, faktą. Kad „gimimo“ įvardijimas nurodo šalį, teritoriją ar 
vietovę, rodo ir kiti Daukanto šio termino vartojimo atvejai, pavyzdžiui, apie kunigaikštį Butvydą 
“*, apie savo vieną pažįstamą bajo- 
rą - „Ambraziejus Vilgockis, gimimo iš Naujapilio pavietės“ * , apie kai kuriuos vyskupus, kad jie 
„gimimo iš Vilniaus“. Daukanto tvirtinimą, kad Vytautas, prijungęs Podolę prie Lietuvos, „gi- 
“369 


ar Vytenį. Juos tapatindamas jis rašo „nuo Ariogalos gimimo 


ar kad Švitrigaila savo kai kurias valdas 
„dažniaus turėjo už Lietuvos sritį nekaip Lenkų, ir vyresniuosius tenai lietuvius gimimo, ne lenkus, 
perdėjo |, reikia suprasti tad taip, jog šie valdovai būtent Lietuvos pilietybę turinčius, nors tikrai 
nebūtinai lietuvių etninės kilmės asmenis skyrė pareigūnais. 


mimo lietuvius pilėse bei vietovėse vyresniaisiais perdėjo 


Lietuvius pagal kiltį, t. y.etninius lietuvius, Daukantas aiškiai skiria, viename iš laiškų Narbu- 
tui jis juos vadina „ab origine lietuviai |. Apskritai kilmę, taip pat ir etninę, Daukantas paprastai 

ji lietuviai“ (p. 429), bet visai 
nenurodant kalbos mokėjimo kaip būtinos ypatybės. Net jei tai ir turima omenyje, „tikras“ šiuo atveju tik pažymi etninę 


skirti pilietinę ir etninę priklausomybę. Tiesa, yra vienas atvejis „Būde', kur sakoma „tik! 


priklausomybę, nors pilietinė priklausomybė gali būti ne mažiau svarbi. V. Krapauskas savo ruožtu visiškai klaidingai 


formulavo, kad Daukantas tik lietuviškai kalbančiuosius laikė „native Lithuanians [rodowity litwin], žr: Krapauskas, 
V. Nationalism and Historiograpby, p. 12. Daukantas taip niekur nėra pasisakęs, atvirkščiai, „lietuvių kilties“ 


asmenys tam 
tikrais atvejais galėjo būti praradę savo protėvių kalbą, bet jų pilietinė laikysena, ištikimybė Lietuvai galėjo vis tiek leisti 


juos laikyti lygiaverčiais lietuviais, kaip, beje, ir kitos kilties nei lietuvių asmenis. 

ivardija vartodamas terminą „kilties“, t. y. „finų kilties““, „gudų kilties“*, „lietuvių kilties“* ir 
įvardij ž y. „inų gudų ų 


pan, nors pasakymas „kilties vyras“ jau vartojamas apibūdinti kilmingą žmogų. 

Pilietybę užtikrina gimimas šalies teritorijoje, taip pat dalyvavimas politinės bendruomenės 
veikloje. Konstantinas Ostrogiškis, pasak Daukanto, „gudu vadinamas dėl savo tikybos, ta- 
čiau iš tikro toks lietuvis, kuris „mokėjo dar temstančią garbę lietuvių ūkėj ią karėj antturėti bei 
svietui rodyti, kokiais kitą kartą senovės lietuviai buvo vyrais. Daukantas aprašo Konstantino 
Ostrogiškio karinius laimėj imus, ypač išgiria Ostrogiškio laikyseną po mūšio prie Vedrošos pate- 
kus į Maskvos nelaisvę, kur išbuvo aštuonerius metus, po to pabėgęs iš nelaisvės grįžo į Lietuvą: 

„Pargrįžo laimingai ant džiaugsmo visų patriotų į savo tėvainę; kas dar didesnę garbę ir 
godą tam kunigaikščiui daro, jog jis buvo gudų tikybos: 

Ivano III įsakymu, pasak Daukanto, Ostrogiškis buvo kalinamas ne tik apkalus geležimis, bet 
ir surišus už nugaros rankas ir jas švinu vietoj rankovių suliejus, tad tokia prievarta turėjo jį pa- 
laužti. Nors po kurio laiko kankinimų ir buvo per prievartą perėjęs Į Maskvos tarnybą, jos išsiŽa- 
dėjo, pasitaikius progai pabėgdamas į Lietuvą. Konstantino Ostrogiškio vertinime visiškai aiškus 
jo pilietinių nuopelnų pirmenybės, palyginus su etnoreligine tapatybe, pripažinimas. Daukantas 
smerkia etninę-religinę diskriminaciją, šiuo atveju pasireiškiančią įtvirtinta praktika, kad pareigū- 
nais (urėdais) Lietuvoje nebūtų skiriami kitos tikybos nei katalikai asmenys, nepaisant nuopelnų 
tėvynei, taip užkertant kelią svarbius postus užimti K. Ostrogiškiui ir kitiems panašiems patrio- 
tams, vadindamas tai valdančiosios diduomenės apakimu: „Nė vieno į tėvūnus ir urėdus nekels, 
jei jis ne Rymo tikybos bus, noris jis paskutinis ramtis tėvainės būtų esąs, kaip nū Konstantinas, 
Ostrogo kunigaikštis. "Toksai tatai apjakimas buvo pačios diduomenės, kuri ūkę valdė; kas be- 
galėjo tenai ko gero viltis: * Daukantas aiškiai buvo rimčiau susidomėjęs Ostrogiškių gimine. 
Savo darbiniuose užrašuose buvo pasižymėjęs, kad XVI a. pradžioje Konstantinas Ostrogiškis 
buvo garsus didvyriškais žygiais karvedys, esą laimėjo 33 mūšius [iš tikro 31]. Taip pat, kad buvo 
labai turtingas didikas, jo metinės pajamos siekė dešimt milijonų lenkiškų zlotų, dvare esą vien 
patarnaujančių panelių buvo apie du tūkstančiai. Tik ta turtais garsėjanti giminė užgeso XVII a. 
pradžioje . Apskritai lietuvio pilietine prasme (pagal pilietybę ir laikyseną) samprata Daukanto 
istoriografijoje nesiskiria nuo tos, kuri buvo būdinga senajam bajoriškajam buvusios LDK elitui 
ir kuri galėjo būti nusakoma formule, kad lietuvis yra „tas, kas tiki laisve ir laikosi Statuto. 

Daukantas taigi pripažįsta narystę politinėje tautoje kaip tautiškumo bendrai požymį. Šiuo 
požiūriu jis remiasi pilietybės kaip narystės tautos steigiamoje politinėje bendruomenėje kriteri- 
jumi. "Tauta šiuo atvėju pirmiausia suprantama politine prasme, ji kone nesiskiria nuo politinės 
bendruomenės. Kaip šis kriterijus įvardijamas ir taikomas, gal net geriau matyti iš Daukanto 
vertimų, kur jo vartojama terminologija atitinka tą, kuri naudojama ir Lietuvos istorijos darbuo- 
se. Kornelijaus Nepoto darbo vertime Daukantas kalba apie tai, kad Pomponijui Atikui Atėnai 
norėjo suteikti savo pilietybę pripažindami savo tautiečiu pilietine prasme („ūkėju savo tautos 

879 Bončkutė, R. Iš trijų Simono Daukanto užrašų knygų, p. 204. 


880 Aleksandravičius, E., Kulakauskas, A. Cary valdžioje, p. 24. 


pakelti“), tačiau šis atsisakė nenorėdamas netekti Romos pilietybės („nustosiant Rymo ūkės'). 
Visiškai ta pati pilietybės samprata atsispindi Daukanto pateiktuose Lietuvos didikų, kurių etni- 
nė kilmė nebūtinai lietuviška, apibūdinimuose. 

Daugiatautiškumo istorinėje LDK dalis - žydai. Trumpai reikėtų aptarti Daukanto požiūrį 
Į juos. Iš tikro yra tik vienas kiek platesnis Daukanto pasisakymo fragmentas jo ankstyvajame vel- 
kale„Darbai senųjų lietuvių ir žemaičių : „Visur vietovalėse, arba miesteliuose, nieko nedirbdami 
žydai viena suktybe turtingais tapsta. Linkėt reikia, idant krikščionys lietuviai, žemaičiai, įsigavę 
į skariką, patys eitų į miestelius ir tenai prekiotų ir vartavotųsi krikščionys su krikščionimis. Tuo 
kartu žydai, nebturėdami ką beapgaudinėti, patys Į dirvą eitų, tuo kartu išmanytų, kaip sunku 
yra tavorą įgauti. 

Būtent šiuo cituotu fragmentu remdamasis V. Laurinaitis kalbėjo apie Daukanto antisemi- 
tizmą („pats pirmasis žodis jau tikrai antisemitiškas' ). Tačiau toks vertinimas nėra pagrįstas. 
Cituotas fragmentas yra iki galo neišbaigtas svatstymas. Taip, Daukantas vartoja stereotipinius 
pasakymus, paimtus iš liaudies kalbos („pikta liga“, „suktybe pelnosi ir pan.). Tačiau tai tik per- 
imta frazeologija, kuri nebūtinai savaime rodo kokį nors įsisąmonintą ar kryptingai užaštrintą 
požiūrį. Požiūrį galima atkurti remiantis cituoto fragmento ią apskritai Daukanto tekstų visuma. 
Žydai pelnosi valstiečių sąskaita. Bet kodėl? Ne todėl ar ne vien todėl, kad krikščionys nenori 
miestuose prekiauti. Dėl savotiškos monopolinės padėties, sukurtos negatyvaus postūmio, nes 
žydams valdžia buvo uždraudusi verstis žemdirbyste. O prekyba uždrausta verstis valstiečiams 
ir bajorams. Apie panašius draudimus kaip žalingus amatų ir prekybos plėtrai Daukantas vėliau 
rašo „Būde senovės lietuvių, kalnėnų ir žemaičių: Tad pagrindinė mintis ir čia yra ta, kad reikia 
suteikti laisvę užsiimti bet kokiu verslu, išardyti suvaržymus ir monopolines sąlygas: krikščio- 
nys turi, be kita ko, ir aktyviai prekiauti, o žydai - ir žemdirbyste verstis, bent į jau tai turėtų būti 
leidžiama, o ne uždrausta. Tai iš esmės tokie patys teiginiai, netgi stilistiškai artimi, kuriuos 
Vilniaus periodinėje spaudoje 1815 m., komentuodamas Aleksandro I įsaką dėl žydų, išsakė 
F. Paškevičius“. 

Daukantui tauta yra etninė tauta, kai ji suprantama kaip grupė, kurią vienija kalba ir kultū- 
rinis bendrumas. Bet svarbiausia, kad bendrumas kyla i iš moralinių normų, kurios savo ruožtu 
suformuoja kalbą, papročius ir kultūrą. Svarbi tokia norma — pilietiškumas („laisvės ir tėvynės 
meilė ). Daukantas dažnai vartoja tokį apibūdinimą kaip tautos papročiai ir būdas („daba ir bū- 
das'). Būdas ir papročiai neretai tiesiog įvardijami kartu, kaip neatskiriami. Ši samprata nurodo 
tautą kaip kultūrinę-moralinę bendruomenę ir šia prasme atitinka J. G. Herderio apibūdinimą, 
kuris tautos kaip kultūrinės bendruomenės formuojančiais veiksniais ir bruožais laikė kalbą, ben- 
drą gamtinę aplinką, istoriją, teisę, papročius, moralę, tradiciją, religiją. Herderis taip pat įtraukė 
politinį gyvenimą į kultūrinės bendruomenės sampratą, bene pirmasis įvedė ir vartojo sąvoką 
„politinė kultūra“ “Tačiau nors ir darydamas išlygas, Herderis kalbą visgi laikė lemiamu tautinio 
charakterio veiksniu. Tas, be kita ko, matyti iš jo tautosakos traktavimo, nes Herderis formulavo 

netgi tokį toli siekiantį teiginį, jog liaudies dainų tautine kalba neturinčios tautos negali turėti Ir 
savito tautos charakterio“. 

Visgi bene pats svarbiausias Daukanto ir Herderio tautos sampratų skirtumas susijęs su 
politinio savarankiškumo traktavimu. Herderis suabsoliutino kalbos ir kultūros reikšmę, dar 
H. Kohnas yra pastebėjęs, kad Herderis valstybę traktavo kaip dirbtinį ir atsitiktinį dalyką, (0) 

tautą, suprantamą kultūrinės bendruomenės prasme, kaip natūralią ir esminę, kartu nuver- 
tindamas politinį savarankiškumą. Pažymėtina, kad Daukanto lietuvių tautos sampratoje nėra 
tokio kultūros organiškumo pabrėžimo, kuris sutinkamas Herderio darbuose, o svarbiausia tai, 
kad politinio tautos savarankiškumo aspektas yra aiškiai kur kas svarbesnis nei Herderio teori- 
joje. Daukanto „tautos būdo" koncepcijos šaknys, be kita ko, slypi antikinio istoriografinio pavel- 
do ir politinės minties recepcijoje. Daukanto visuose Lietuvos istorijos veikaluose, išsamiausiai, 
aišku, „Būde,, plėtojamas lietuvių tautos būdo aprašymas, konkrečiai tautos būdo siejimas su 
ankstyviausia tautos istorija, yra tipologiškai artimas „Justino istorijos“ vadinamiesiems origines, 
t. y. įvairių etninių grupių išskirtinių bruožų, išryškėjusių pradinėje šių etninių grupių istorinės 
raidos stadijoje, aprašymams. Justino visuotinės istorijos epitomė rėmėsi Pompėjaus Trogo veika- 
lu, kur iš viso kalbėta apie daugiau nei 50 įvairių tautų ar etninių grupių, regionų ar miestų kilmę 
( origines), tik Justinas ne visus tokius aprašymus išlaikė. Skaičiuojama, kad Justino epitomėje liko 
24 origines daugiau ar mažiau išsamesni aprašymai iš 51 buvusio originaliame Trogo darbe. 
Yra tyrinėtojų, teigiančių, kad Trogas apskritai turėjo savą istorijos filosofijos koncepciją, kurioje 
vienu Iš pagrindinių veiksnių, lemiančių skirtumus tarp tautų ir turinčių įtakos jų istorinei rai- 
dai laikomas nacionalinis charakteris, kurį savo ruožtu formuoja geografiniai, rasiniai, religiniai 
veiksniai . Savo „Justino istorijos: vertimo pratarmėje Daukantas kaip tik ir įvardijo, kad Trogo 
nuopelnai - jog savo darbe jis aprašė „veikalus visų tautų, gyvenančių šiame pasaulyje nuo pat jų 
pradžios, jų kilimo, jų plėtimos, jų įstatymus, jų akylumą, jų ištižimą ir nuopuolį bei išgaišimą . 
Origines Trogo darbe buvo pristatomi aptariant tautų ir jų pavadinimo kilmę, gyventojų fizinę 
išvaizdą, drabužius, būstą ir maistą, gyvenimo ir karybos bruožus, politinę santvarką, religiją, p2- 
pročius. Origo, t. y. kilmės, ir incrementum, t. y. augimo, fazės sudaro dvi skirtingas, viena po kitos 
einančias istorinės raidos stadijas. Trečioji istorinės raidos stadija, būdinga kai kurioms tautoms, 
jau yra imperijos kūrimas ir jos nuosmukis. Ankstyviausia tautų istorijos stadija, origines, baigiasi 
paprastai tada, kai prasideda karai su kaimynais, vedantys į vienos ar kitos tautos iškilimą, o kitų 
nuosmukį. Augimo stadija betgi yra natūrali tendencija, kai virtus pasižyminti, t. y. moralinėmis 
normomis paremtą, bet primityvų materialine prasme, gyvenimą gyvenanti tautą pasinaudoja 
galimybėmis augti ir vystytis“. Trogas ir jo epitomatorius vaizdavo ne žmonijos pradžią kaip to- 
kią (initium), o kiekvienos tautos atsiradimą atskirai, kaip kilmę (origo). Atskiros tautos patekimas 
į istoriją pasižymi ekspansijos ir valdžios siekimo (imperii cupiditas) bruožais. Justino epitomėje 
atrandama viena po kitos einančių origo, incrementum bei imperijos kūrimo kaip istorijos proceso 


fazių samprata, pagal kurią konstruojama istorinio pasakojimo kompozicija, aiškiai buvo perimta 

Daukanto „Darbuose“, o vėliau ir kituose veikaluose. Tik „Būdas“ skiriasi, jo kompozicija pa- 
remta pirmiausia ir daugiausia ta tematika, kuri „Justino istorijoje naudojama aprašant origines. 

Daukantas visuose savo Lietuvos istorijos darbuose specialiai aprašydavo lietuvių tautos 
būdą, tam skirdamas smulkesnius tematinius skyrius. Nors toks tematinis tautos būdo aprašy- 
mo skirstymas, kaip matyti iš ! | lentelės, nebuvo visiškai nuoseklus ir paremtas vieno lygmens 
ar masto kriterijais nė viename iš Daukanto darbų, net ir „Būde,, kuris visas skirtas sistemingam 


tautos būdo aprašymui. 


11 lentelė. Tautos būdui aprašyti išskirti savarankiški tematiniai skyriai S. Daukanto veikaluose 


Veikalas Tematinių Tematika 
skyrių skaičius 

„Darbai“ (1822) 5 1, kalba, 2. prekyba, 3. išvaizda ir apsiėjimai, 4. tiky- 
ba, 5. laidojimo papročiai 

„Istorija Žemaitiška“ - 1. apsiėjimai, 2. politinė santvarka, 3. tikyba, 4, laidoji- 

(1834) mo papročiai, 5. kalba, 6. prekyba, 7. geografinė padėtis 
1. geografinė padėtis, gyventojų užsiėmimai, būstas ir 

„Būdas“ (1845) 6 papročiai, 2. religija, 3. politinė santvarka, 4. karyba, 
5. prekyba, 6. pinigai 

„Pasakojimas“ 3 1. geografinė padėtis ir papročiai, 2. tikyba, 3. politi- 

(1850) nė santvarka 


Individo santykis su tauta, galima suprasti, nėra determinuotas, kadangi kiekvienas individas 
turi laisvą valią, gali atsisakyti tautos būdo ar papročių, kultūrinio tautos paveldo, tačiau, kaip 
Daukantas siekia parodyti, toks poelgis gali sukelti ir sukelia žalingus moralinius, kultūrinius, 
taip pat visuomeninius-politinius padarinius, todėl „tautos būdo, kurio moralinė esmė unikali, 
laikymosi reikšmės ir svarbos reikia žmones mokyti, kad Jie sąmoningai ir laisva valia stengtųsi 
laikytis tautos būdo esmės. Kita vertus, kultūrinės bendruomenės naikinimas yra žalingas jąsu- 
darantiems individams, kuriems atimama gyvybiška jų savivokos ir prasmingo gyvenimo dalis. 
Tokia pozicija atitinka Herderio požiūrį, kuris neneigė individualios laisvės rinktis, bet nurodė, 
kad didelė žala daroma individams tų kultūrinių bendruomenių, kurios kultūriškai slopinamos 
ar naikinamos. Reikia gerbti ne tik grynai visuomeninius-politinius individo prisirišimus, bet ir 
jo narystės konkrečioje kultūrinėje bendruomenėje, užtikrinančios autentiškus ryšius tarp jos 
narių, faktą". Visgi Daukanto požiūris nuo Herderio pastebimai skiriasi prigimtinės teisės svar- 
bos, reikšmės požiūriu. Ypač individo ir bendruomenės santykio traktavimu remiantis prigimtine 
teise. Būtent rėmimasis prigimtinės teisės ciceroniška tradicija sudaro žymų Daukanto požiū- 
rio skirtumą nuo Herderio, kuris, nors kartais ir vartoja patį „prigimtinės teisės terminą savo 


895 


darbuose“, tai daro ne sistemiškai, o ir specialiai atmetė pufendorfiškąją (kartu ir ciceroniškąją) 


AL verta priminti, individas yra autonomiškas ar suverenus 


prigimtinės teisės teorijos versiją 
visuomenės atžvilgiu, nors jo prigimtis ir sociali. Herderio požiūris šiuo požiūriu yra kiek kitoks, 
labiau nuvertinantis individo autonomiją. 

Kalbos meilė yra svarbi, nes kalba — tautos kultūros (tautos būdo) dalis, svarbiausia dalis. 


Būdas - tai jau ne prigimtiniai, 0 bent iš dalies istoriškai suformuoti bruožai, nors ir itin tvarūs, 

pastovūs. Šia prasme kalba — pats seniausias ir patvariausias istoriškai atsekamas tautos bruožas. 
Išsamiausias poskyris apie lietuvių kalbą iš visų Daukanto veikalų — „Istorijoje Žemaitiškoje, kur 
Daukantas nurodo, kad jo rašymo momentu lietuvių kalba rūpinasi iš visų tik Prūsijos valdžia 

Daukantas savo veikaluose rėmėsi idėja, kad tauta gali išlikti ir egzistuoti net ir netekusi politi- 
nio savarankiškumo. Tačiau vis dėlto tai greičiausiai tik laikinas išlikimas, nes nacionalinė kultūra 
negali gyvuoti be politinio savarankiškumo, tad šia prasme kelias link nacijos kūrimo yra labiau 
teritorijos etnifikacijos, o ne etnoso teritorializacijos kelias, remiantis A. D. Smitho terminais. 
To galima siekti pirmiausia švietimo plėtros lietuvių kalba būdu, ruošiant dirvą masių mobiliza- 
cijai Ir politizacijai. Kalbą kaip unikalų tautos skiriamąjį bruožą Daukantas nurodo savo pirmaja- 
me veikale „Darbai senųjų lietuvių ir žemaičių : „Kalba atskiria pačias gimines vienas nuo antrų, 
dėl to gi yra visų didžiausia žmogaus privilija, kurios nė koksai kraugerys negali jam išplėšti, negut 
vienkartu tiktai su jo gyvyba. Kaipogi giminė viso gali nustoti — turtų, namų, pačios tėvainės, 
bet kalba jos visuomet su ją paliks: kentės vargus, vergystė Novys, bet kalbos savo niekuomet ne- 
užmirš.“ „Istorijoje Žemaitiškoje“ sakoma: „Visų didžiausia tautos liecyba, arba privilija, ir nuo 
paties Dievo leista dovena yra jos kalba. Visgi turint omenyje Daukanto darbų visumą ir juose 
pateikiamus kalbos ir kitų tautos skiriamųjų bruožų santykio apibūdinimus, matyti, kad Dau- 
kantas betgi nelaiko gimtosios kalbos vienintele pakankama tautos visaverčio gyvenimo sąlyga. 
Daukantas „Istorijoje Žemaitiškoje“ taip apibūdina tautos kalbos ir politinio savarankiškumo 
santykį: „Derlingumas ir garbė kalbos eina greta su galybe tautos; jei kokia tauta tapsta nuogasti 
savo apytautoms, jos kalba bus godojama ir giriama, noris jos būdas niekam nederėtų, bet jei pati 
giminė apvergta irose tėvainės gulės, iš jos kalbos, noris visų gerosios, pamėtosis alvienas aplamis, 
nuokarta ir mulkis. Paimdamas tik nedidelį fragmentą iš šio cituojamo sakinio, o būtent „garbė 
kalbos eina su galybe tautos, A. Kalnius komentuoja visai priešingai, nei visu sakiniu teigiama, esą 
kuo turtingesnė ir kuo labiau tautos mylima kalba, tuo tauta galingesnė. O tai aiškiai iškraipy- 
tas, atvirkštinis ir klaidingas Daukanto teiginio aiškinimas, nes cituotu sakiniu kalbą Daukantas 
laiko nepakankamų pagrindu tautai gyvuoti, nes tą pagrindą suteikia politinis savarankiškumas. 
Svarbia tautos gyvavimo sąlyga Daukantas laiko ir istorinę atmintį, savo veikalų žinojimą, kurį 
užtikrina rašytinės istorijos, šaltinių rinkinių turėjimas ir pan. Antai jis nurodo, kadjo gyvenamu 
metu yra lietuvių, kurie labiau nori būti vokiečiai, nes tiesiog nežino savo tautos veikalų: „Daugiau 
norėtų vokiečiais tapti, nekaip lietuviais būti ir vadintis, kas ir šiandien dar toj tautoj dedas per 
nežinojimą savo veikalų: O tą žinojimą kaip tik ir turi plėsti paties Daukanto darbas - tautos 
veikalų užrašymas ir pasakojimas. Apskritai politinis savarankiškumas, istorinė atmintis, papro- 
čiai ir kalba Daukanto traktuotėje yra tautos bruožai, tautiškumo elementai, apimant ir etninę, ir 
pilietinę tautiškumo dimensijas. 

Tai, kaip įvardijamos etninės tautos pagrindinės dalys, kažkiek skiriasi ankstyvuose ir vėly- 
vuose Daukanto veikaluose. Iš pradžių akcentuojamos dvi lygiavertės tautos dalys - „lietuviai ir 
žemaičiai „Darbuose, „lietuviai, t. y. kalnėnai ir žemaičiai „Būde“ Tačiau galiausiai „Pasakojime“ 
nuosekliai sakoma tiesiog „lietuvių tauta. Nors čia pat patikslinama, kad senovės lietuvių tautą 

sudarė šešios giminės, kurios nežymiai skyrėsi kalba. Tos šešios lietuvių giminės, pasak Daukan- 
to, — žemaičiai, aukštaičiai, latviai, prūsai, jotvingiai ir krivičiai “. Daukantas korektiškai nurodė 
jų artimumą, bet neturėjo duomenų ir analitinių būdų įvertinti jų bendrumo laipsnį. Kita vertus, 
atskirų etniškai giminingų grupių (giminių) traktavimas kaip vienos tautos, remiasi istorinėmis 
analogijomis, pavyzdžiui, Daukantui iš Biblijos gerai žinomu faktu apie iš dvylikos genčių suda- 
rytą senovės Izraelio tautą. Rašydamas apie seniausią lietuvių tautos praeitį Daukantas teigė, kad 
šiai tautai priklausė taipogi prūsai ir latviai, vieni išnaikinti, o kiti atskirti nuo motininės tautos. 
Iš esmės pažymėdamas etninį giminingumą Daukantas nekalba apie tai, kad istoriškai atskirtos 
nuo pagrindinės etnoso dalies jo atšakos būtinai turi būti vėl sujungtos. "Tačiau mintis, kad natū- 
rali, t. y. turinti atitikti prigimtinę teisę, padėtis yra ta, kai visa tauta suvienyta vienoje politinėje 
bendrijoje, Daukantui artima. Daukantas apgailestauja, kad po 13 metų karo (1454-1466) 
Prūsija buvo prijungta prie Lenkijos, o ne prie Lietuvos, nes: „Daug didesniai Parusis lietuviams 
praverėjo kaipo vientaučiams, kurių kalba, apsiėjimai, būdas ir doba lygi parusiams buvo; praleido 
lietuviai dingstį, kuria galėjo kryžėjus iš Parusio o kalavijonis iš Padaugavio ištremti, Karaliaučių, 
Rygą ir visą pajūrį tarp Yslos ir Daugavos, kaip buvo pirm 200 metų, su Lietuva sunerti:' Esą 
„parusiai, kaipo vienos kilties ir vienos kalbos su lietuviais, labiaus norėjo su jais nertis nekaip su 
lenkais, it su visu svetimais, mindami, jog lenkai patys buvo kryžėjus parvadinę ir, žudant jiems 
parusius, niekados jų nešelpė, kad tuo tarpu lietuviai per pustrečio šimto metų kryžėjams nepa- 
sidavė ir parusus nuvergtus šelpė bei tankiai norėjo išliuosuoti 

Daukantas panašiais etninio giminingumo argumentais teisina dalies Livonijos prijungimą 
prie LDK XVI a. Livonijos dalies inkorporavimą į Lietuvos Didžiąją Kunigaikštystę Livonijos 
karo metu Daukantas traktuoja kaip istoriškai teisingą tuo požiūriu, kad šios žemės esą Lietu- 
vos valdžioje buvusios dar Mindaugo laikais, taip pat dėl to, kad iki vokiečių kryžiuočių atėjimo 
„latviai, kurie vieną kalbą ir kiltį turi su lietuviais, su kuriais iš vieno kaip su vientaučiais rėdės' 
Nors Daukantas šiuo konkrečiu atveju iš tikrųjų neiškėlė kokių nors visai naujų argumentų. Li- 
vonijos gyventojų giminystę su lietuviais, pirmiausia vienos kalbos pagrindu, buvo nurodęs jau 
A. Vijūkas-Kojalavičius ",kuriuo Daukantas čia tiesiog rėmėsi. 

Daukanto istoriografijoje sujungiamas teritorinis-istorinis ir kultūrinis-lingvistinis tapatu- 
mai. Viena vertus, politinė tauta atskiriama nuo kultūrinės tautos, bet kartu jos ir sujungiamos, 
nes pilnavertė yra tik civilizuota, politinį savarankiškumą ir išplėtotą kultūrą turinti tauta. Toks 
sujungimas yra netgi labiau teritorinės tautos sampratai nei etninės tautos sampratai artimesnis 
variantas, nes teritorinės tautos irgi buvo laikomos kultūrinėmis bendruomenėmis, teritorinei 
tautai vienyti kultūra buvo reikalinga kaip tam tikra „pilietinė religija, susidedanti iš bendros isto- 
rinės atminties, simbolių ir bendros kalbos. 

Tauta, viena vertus, yra etninio bendrumo (kalbos ir papročių) pagrindu egzistuojanti ben- 
druomenė, tačiau tuo pačiu metu ir politines gyvenimo formas turinti, galinti be Jų apsieiti tik 
laikinai. Teisė į politinį savarankiškumą ar savivaldą išplaukia iš prigimtinės teisės ir kalbinio-kul- 
tūrinio savitumo, kaip sako Daukantas, „nuo dievo yra leista, jog kožna tauta turi sau ypatingai 

rėdytis, kaipo turinti ypatingą kalbą irbūdą“". Šis Daukanto pasakymas yra tautos suverenumo 
ar bent teisės į savivaldą formuluotė. Dar „Darbuose“ Daukantas pabrėžė kaip neįvykdytą uni- 
jos su Lenkija sąlygą, galėjusią užtikrinti abiejų tautų (lietuvių ir lenkų) nepriklausomybę, kad 


“t y. išlaikyti politinį savarankiškumą. Būtent 


reikėjo „katrai tautai pagal būdą savo rėdytis“ 
kalbiniu-kultūriniu savitumu išsiskiriančios tautos gali siekti savivaldos, politinio savarankišku- 
mo, jį gauti ar atgauti. Daukantas tokią mintį išsako kalbėdamas apie XV a. čekų pasiuntinybę 
pas Jogailą ią Vytautą, kai pasiuntinių vardu teigia, kad „lenkai, čekai, merai [moravai, Moravijos 
gyventojai — S. P) yra vienos kilties tautos ir gal ilgainiui vieną ūkę įkurti. Kalbinis-kultūrinis 
savitumas yra savivaldos prielaida, o tauta be savivaldos (savo „rėdos ir vyresnybės') gali išgaišti — 
toks tvirtinimas išsakomas Jau pirmajame Daukanto istorijos darbe". Tad bet kurios tautos, save 
suvokiančios kaip atskira tauta, uždavinys norint išlikti — pasiekti ir išlaikyti savivaldą, nors ne- 
būtinai ginklu, o per socialinę-ekonominę bei kultūrinę pažangą. Kartu ir per moralinį atsinau- 
jinimą. Aišku, konkrečiai lietuvių tautai išlikti būtina puoselėti lietuvių kalbą. Tačiau Daukanto 
perspektyvoje etniškai vienalytė ir jokiais sąjunginiais ryšiais su kitomis valstybėmis nesusijusi 
valstybė nėra neginčijama būtinybė, gali būti ir politines, ekonomines, kultūrines laisves (savos 
kalbos puoselėjimą) užtikrinanti politinė kelių tautų sąjunga, federacinis darinys ir pan. 


25 „Lenkų priešas“? Simono Daukanto 
požiūris į lietuvių ir lenkų santykius 


Kaip recenzuodama Beatos Kalebos knygą apie lenkų ir lietuvių literatūrų ryšius pastebėjo 
B. Speičytė, ar nereikėtų Simono Daukanto „darbus dar kartą atidžiai perskaityti sekant to „an- 
tilenkiškumo“ pobūdį: ar jis tikrai yra toks monolitinis ir vientisai etninio, „biologinio pobūdžio? 
Kiek tame požiūryje galima aptikti antikolonijinio diskurso elementų, antibajoriško, antikarū- 
nietiško, antiunijinio (taigi anaiptol ne prieš apskritai lenkų etnosą nukreipto) nusiteikimo? 

Daukanto kaip „lenkų priešo“ įvaizdis buvo suformuotas XX a. pradžioje. Apie Daukantą 
tiesmukai kaip apie „lenkų priešą aušrininkai-varpininkai nekalbėjo, nes patys savęs taip tiesmu- 
kai irgi neįvardijo. Net ir kiti XIX a. tautinio judėjimo veikėjai (klerikalinio sparno) Daukanto 
veiklos nevadino antilenkiška. Antai A. Dambrauskas-Jakštas 1893 m. „Zemaičių ir Lietuvos 
apžvalgoje rašė tik apie tėvynės meilės pavyzdį, kurį įkūnija Daukantas savo veikla, esą iš jo ga- 
lima mokytis, „kokiu reikia būti tėvynės sūnumi, mokslo vyru ir tautos tėvu“. 1905 m. savo 
straipsnyje apie Daukantą J. Gabrys-Paršaitis pateikė tokį žodžio „litvomanai“ paaiškinimą: „Taip 


lietuvių priešai, ypač lenkai, vadina pasityčiodami lietuvius, kurie dirba ant lietuvių dirvos: 25 

Gabrys-Paršaitis tad, viena vertus, skelbė Daukantą buvus litvomanu, o apibūdindamas lenkus 
kaip lietuvių ir, aišku, litvomanų priešus, ir Daukantą padarė „lenkų priešu“. Kone pirmasis bū- 
tent taip tiesmukai. Šį „lenkų priešo“ epitetą Daukantui taikė ir išsamesnės pirmosios biografijos 
autorius A. Janulaitis, 1913 m., vieną iš savo knygos skyrių pavadindamas „Lietuvos mylėtojas 
ir lenkų priešas. A. Janulaitis minėtame skyriuje aptarė istorinius „Karūnos“ (Lenkijos dalies 
unijinėje valstybėje) ir Lietuvos skirtumus bei nurodė, kad XIX a. atsirado „dvi srovi lietuvių 
judėjimo - lietuvių ir lenkų kalboje. Lenkakalbė lietuvių judėjimo srovė irgi pasižymėjo prie- 
šiškumu „Karūnai . Panašiai „Lietuvos žiniose 1914 m. tvirtino P. Bugailiškis, kad „vadinamieji 
to laiko lietuviai tarp savęs nesiskyrė, tik vieni jų kalbėjo lenkiškai, kiti lietuviškai, tikslas gi buvo 
vienas — kovoti su koroniarzais' 

Janulaitis tvirtino, esą Daukantas tikėjo, kad lenkakalbiai lietuviai „laikinis esąs apsireiški- 
mas“ ,jie ar jų palikuonys imdami kalbėti lietuviškai vėl gali „atvirsti grynais lietuviais“. Tokį 
„atsivertimą“ ir siekė propaguoti lietuvių tautinio judėjimo atstovai XX a. pradžioje. Bet Janulai- 
čio pavartota frazė „lenkų priešas“ galėjo būti įvairiai suprantama. 1914 m. (iš pradžių „Draugi- 
joje, vėliau atskiromis knygomis) leistoje lietuvių literatūros istorijos apžvalgoje, kuri vėliau tapo 
pirmuoju mokykliniu lietuvių literatūros vadovėliu, Gabrys-Paršaitis pakartojo savo ankstesnius 
teiginius apie esą Daukanto požiūrį į „priešus lenkus, papildydamas Janulaičio ir kitų Daukanto 
komentatorių mintimis apie Lietuvos lenkus (lenkiškai kalbančius lietuvius) kaip laikinus len- 
kus: „Tie priešai — tai lenkai. Jis neapkenčia jų. Kitaip žiūrėjo į lietuvius, lenkiškai kalbančius: tai 
laikinis esąs apsireiškimas, jie galį atvirsti grynais lietuviais. * Būtent Gabrys-Paršaitis, iš dalies 
remdamasis Janulaičiu, bet dar labiau sutirštindamas kai kuriuos pastarojo vertinimus, pavertė 
natūraliai kritišką ir kartu įtariai atsargų Daukanto požiūrį į šališko šaltinių aiškinimo atvejus len- 
kų istoriografijoje paranoj išku nepasitikėj imu svetimtaučiais, visų pirma lenkais istorikais: „Matė 
visur lenkų vylius ią pinkles. Prikimba gana stipriai prie savo gadynės lenkų istorikų, jog iškreipę 
vieną, kitą žodelį, vertybės neturintį, prikaišioja j iems nedorumą. Visur mato jų intrigas, suktybes, 
apgalvotą planą lietuviams kenkti: Tiktai problema, kad toks vien paranojišku įtarumu lenkų 
atžvilgiu (pabrėžtinai kelis kartus pakartojus žodį „visur ) persunktas požiūris būdingas XX a. 
pradžiai, one Daukanto laikams ir ne pačiam Daukantui. 

Atkreiptinas dėmesys, kad tiesiogiai „lenkų priešu Daukantą ėmė vadinti Vilniuje, kur 
XXI. pradžioje lietuvių ir lenkų konfliktas ėmė aštrėti, įsikūrę lietuvių tautinio J udėj imo atstovai. 
Netgi Mykolas Biržiška, 1904 m. rašydamas lenkų spaudoje, apie Daukantą atsiliepė kaip apie 
„galbūt truputį šovinistiškai nusistačiusį | (trochę može szowinistyczne usposobiony). Reikia turėti 
omenyje, kad vartojant terminą „lenkai“ lietuvių spaudoje dažniau turėti omenyje prolenkiškos 
orientacijos lenkakalbiai Lietuvos gyventojai, tiksliau — jų visuomeniniai-politiniai veikėjai. Ir net- 
gi ne visi visuomeniniai-politiniai Lietuvos lenkų veikėjai, o tik palaikantys ir išreiškiantys polo- 
nizacines nuostatas, atstovaujantys hegemonistiniams, integraciniams nacionalistinės Lenkijos 

siekiams ir tarnaujantys jiems. „Lenkų priešo“ klišė nuo XX a. pradžios buvo įtvirtinta populia- 
rioje literatūroje apie Daukantą, Lietuvos istorijos ir lietuvių literatūros vadovėliuose. Pavyzdžiui, 
Daugirdaitė-Sruogienė teigė, kad Daukantas lenkų „labai nemėgo, kaltino juos dėl visų Lietuvos 
nelaimių“. Žodžiu „visų“ įvedamas apibūdinamos nuostatos suabsoliutinimas, kuris teiginį 
daro tiesiog klaidingą. Daukanto tekstuose tikrai niekaip negalima rasti, kad jis lenkams verstų 
atsakomybę dėl „visų Lietuvos bėdų. 

Populiari literatūra tarpukariu plačiai paskleidė tvirtinimą, kad „didžiausias, Daukanto ma- 


+096 


nymu, Lietuvos priešininkas buvo lenkai“. Sutirštindamas spalvas Daukanto priešiškumą len- 
kams aprašinėjo, pavyzdžiui, P. Ruseckas: „Jis matė, kad Lietuva lenkų pavergta ir apsėsta, kad 
Lietuvos praeitis vis dar paniekinta ir pačių lietuvių mažai ar visai nežinoma, kad lenkai visiems 
ir visur dumia akis savo praeitimi, be galo pabaigos ją garbindami ią girdami, apie garsiąją 9! Lie- 
tuvos praeitį visai nutylėdami arba ją iškraipydami, šmeiždami, net garbingus lietuvių žygius bei 
darbus pasisavindami. Todėl Daukantas ir buvo pasiryžęs atremti visus lenkų ir kitų Lietuvos 
priešų šmeižtus ir puolimus ir parodyti lietuvių tautai didelę Lietuvos praeitį, sukelti tautoje pa- 
sididžiavimą ta praeitimi, sužadinti tautos dvasią ir tuo būdu išvaduoti lietuvius iš dvasiško len- 
kų jungo ir pastūmėti juos į savarankišką gyvenimą: Toks aprašymas atitiko XX a. pradžios 
lietuvių tautinio judėjimo ideologiją, bet netiko ir netinka siekiant korektiškai apibūdinti paties 
Daukanto pažiūras. XX a. pirmojoje pusėje esant tuomečiams konfliktiniams Lietuvos ir Len- 
kijos santykiams, suformuota ideologizuota tezė, kad Daukantas pagrindiniu istoriniu Lietuvos 
priešu laikė Lenkiją, nepagrįstai ir toliau kartojama enciklopedinio pobūdžio tekstuose. Stereo- 
tipines tezes apie Simono Daukanto antilenkiškumą kartoja ir kai kurie užsienyje išleistų rašinių 
apie Daukanto istoriografiją autoriai “|, kritiškai neįvertindami XX a. pradžios klišių poveikio. Tą 
darant paprastai perdėtai sureikšminamas Daukanto nepasitikėj imas lenkų istorikais dėl šaltinių 
klastojimo ar slėpimo, dėl lietuvių kalbos ir kultūros niekinimo “|, tačiau panašus nepasitikėjimas 
Lenkijos istorikais buvo būdingas ir ne vienam lenkiškai rašiusiam Lietuvos praeities tyrinėtojui. 


“V ne tik su 


Taip pat jau yra išaiškinta, kad Daukantas palaikė ryšius ir dalijosi istorine medžiaga 
aiškiais lietuvių patriotais I. Onacevičiumi ir T: Narbutu, bet ir su daugeliu lenkakalbės Lietuvos 
inteligentijos veikėjų (J. I. Kraševskis, M. Balinskis, M. Homolickis, D. Chodzka, M. Malinovs- 
kis), dalies kurių negalima vienareikšmiškai vadinti etninės lietuvybės mylėtojais. 

Bene pirmasis, kuris pastebėjo, kad Daukantui lenkai nebuvo toks didelis istorinis priešas, 
kaip, tarkim, vokiečiai, ir kad jis „nežiūri jau taip tragiškai ir į uniją su lenkais ,t. y. nevertina uni- 
jos kaip visiškos tragedijos, buvo istorikas Juozas Jakštas. Daukanto antilenkiškumas ir jo pobū- 


dis dažnai buvo gerokai perdedamas. Lenkijos elito politinius siekius santykiuose su Lietuva nuo 

Jogailos valdymo laikų Daukantas vertino kaip hegemonijos siekius ir vertino labai kritiškai. Tai 
nepaneigiama. Bet analizuojant Daukanto istoriografiją matyti, kad joje lenkų istorinio vaidmens 
santykiuose su lietuviais kritinis vertinimas yra aiškiai visada susietas su nelygiaverčių santykių 
plėtoj imosi dviej ų šalių sąjungoje kritika. Gedimino laikais užsimezgusią Lietuvos partnerystę su 
Lenkija kovojant prieš bendrą priešą — Vokiečių ordiną Daukantas vertina tik teigiamai. Jis, tar- 
kim, rašo, kad Ordinas „regėjo aiškiai, jog lietuviams, sunertiems su lenkais, nieko nebepadarys, ir 
veikiau ar paskiau užimtąją žemę teks jiems grąžinti ir patys vergauti turės, todėl kaip įmanantys 
„Tačiau kiek kitaip Lenkijos ir Lietuvos santykiai klostosi Jogailai tapus 
abiejų šalių valdovu. Tapo įprastos Lenkijos politikų deklaracijos apie lygių partnerių sąjungą, bet 

rūpinos J uos perskiesti 


realiai vis labiau pasireiškė siekiai asimiliuoti Lietuvą ne tik politine, bet ir kultūrine prasme, kai 
lenkai „visados smeigės lygiai sandarauti, bet sandarose nevadino lietuvių kaipo sau lygią tautą, 
bet kaipo savo padonuosius, stigavodami, jog Jogaila užrašęs jiems lietuvius už tą, idant jį savo 
karalium pakeltų, nemindami ant to, jog lietuviai juos pačius daug kartų nuo pragaro gelbėjo, 
dangstydami juos savo krūtimis nuo kryžėjų, gudų ir totorių, nemindami ant to, jog tiems pa- 
tiems lietuviams pirm kelių dešimtų metų patys save po jų globa glemžės ir jų pašalpos lūgojo. 
Nujau niekino jų kalbą, įstatymus, būdą, dobą ir apdarą; kas lenkų buvo, tas geru tebuvo; kas 
lenkiškai kalbėjo, tas bajoru vadinos, kas lietuviškai, tas mužiku, noris pačiu kunigaikščiu būt 
buvęs. Bet neprieteliams pasirodžius, lietuvius į priešakį statė, patys užpakaly stovėjo; lietuviams 
neprietelius pergalėjus, svietui skelbė: lenkai pergalėję' 

Kitavertus, Daukanto požiūriu, politinė etniškai skirtingų tautų sąjunga, susivienijimas gali būti 
visai sėkmingas. Su sąlyga, kad sąjungoje išlaikomas partnerių politinis ir kultūrinis lygiateisiškumas. 
Sėkminga politine sąjunga Daukantas laiko lietuvių ir ukrainiečių bei baltarusių sąjungą Lietuvos 
Didžiojoje Kunigaikštystėje. Lietuviai ir„gudai“ (taip Daukantas vadina visus slavus, o kalbėdamas 
apie LDK gudus turi omenyje ir ukrainiečius, ir baltarusius) galėjo sugyventi taikiai gerbdami vieni 
kitų papročius, įskaitant religiją ir kalbą. Esą jau Mindaugo pirmtakai, pajungdami gudus savo val- 
džiai, rėmėsi skirtingų religinių ir tautinių papročių toleravimu: „Rimgaudas išmintingai darė, leis- 
damas gudams ir lietuviams, kurie buvo gudų krikštą priėmę, sekti savo tikybą, arba vierą, ir dabą, 
tiktai įsakymus lietuvių valdžios liepė klausyti: Daukantas pasisako už kultūrinę toleranciją netgi 
tuo atveju, kai kalbama apie asimiliuotus ir kitą kultūrą perėmusius etninius giminaičius, jiems turi 
būti pripažįstama teisė laikytis tų tradicijų, kurias perėmė, prievarta atvertinėti prie ankstesniųjų 
negalima. "Iž rodo šis Daukanto komentaras apie atsikariautas slavų žemes, anksčiau esą priklau- 
siusias lietuviams: „Erdvilas, norėdamas pasigerinti savo naujiems ūkininkams, kurie, noris lietuviai 
buvo, būdami valdžioj gudų, daug buvo į gudus išvirtę ir jų vierą priėmę, Erdvilas pats, noris pago- 
niu būdamas, vienok paliko jų tikybą, liecybas, arba privilijas, kunigų patvirtino, liuosybę žmonėms 
pagrąžino, bažnyčias, klioštorius ir kitas šventas vietas užlaikė ir jų užtarytoju apsiskelbė, mokesnių 
nė kokių nuo jų nereikalavo ir tuo kartu teliepė talkinėti lietuviams, kad jie pasitiks sunkiose karėse 
su neprieteliais. Toksai parėdymas Erdvilo visiems patiko, diduomenė džiaugės, jog savo valsčių ne- 
nustojo, kunigai, jog jų tikybos nenaikino, žmonės džiaugės liuosais tapę Ir lietuvius, noris pagonis, 
širdingai mylėjo ir klausė kaipo užtarytojų ir apgynėjų savo liuosybės. 

„Pasakojime“ teigiama, kad Gediminas, užėmęs Volynę, „Įsakė diduomenei dvasiškai ir ūkiš- 

kai nuo šiol rėdos ir vyresnybės Lietuvos klausyti, palikęs jiemsjų vierą, įstatymus ir apsiėjimus 

Čia svarbu pažymėti, kad, Daukanto nuomone, ne tik religiją ir papročius, bet ir teisę pripažino, 
patvirtino vietinę, prijungimas prie Lietuvos pasireiškė vien valdymo ir administravimo plotmėje. 
Daukantas rašo apie Gedimino pažadą išlaikyti stačiatikybę, gudų kalbą ir papročius po Kijevo 
ir kitų rytų slavų žemių prijungimo prie LDK: „Nuo savo pusės prižadėjo jų tikybą, arba vierą, 
kalbą, dobę ir apstėjimus jų bočių probočių užlaikyti. Po Gedimino valdęs didysis kunigaikštis 
Algirdas, pasak Daukanto, kaip ir jo pirmtakai, taip pat pasižymėjo religine tolerancija: „Pats pa 
goniu būdamas, krikščionis taupė ir glemžė, strūnydamas jiems bažnyčias Vilniuj ir Vitebske. 

Daukantas aiškiai įvardijo ir apibrėžė Lietuvos imperijos unikalumą - religinę toleranciją, nes 
tai buvo kelių kultūrų, o svarbiausia — kelių religijų imperija. Su kryžiuočiais kovodami pagonys 
lietuviai kovojo ne prieš krikščionybę, nes rūpinosi ja slavų žemėse, statė stačiatikiams bažnyčias: 
„Stebėsis kurią dieną palikūnys lasydami veikalus lietuvių, jog kad jie, tai yra lietuviai, nuo vienos 
pusės kruvinai grūmės su krikščionų meldžionimis, kurie iš visos Europos tvino lietuvių krauju 
krikštyti ir atkeliavę į jų kraštą rado sau neprietelius lygius savo aitrai ir pasiutimui, tuo tarpu tie 
patys lietuviai nuo antros pusės godojo krikščionis gudus, juos globė ir užtarė, bažnyčias jiems 
strūnijo ir juos gyniojo nuo smarkiausių neprietelių paties krikščionių vardo; Su Lietuvos 
krikštu atsirandančiai religinei diskriminacijai ir netolerancijai tarp skirtingų krikščionybės šakų 
Daukantas nepritaria, tarkim, komentuodamas esą iškart po krikšto įvestą vedybų tarp katalikų 
ir stačiatikių draudimą: „Įstatė, jog lietuvis, gudų tikybą išpažįstąs, negal su katalike pačiuotis, lig 
neišsižadėjęs savo tikybos, kaipogi gudai buvo, kaip sakiau, atsisakę tuo kartu popiežiaus klausyti. 
Lig šiolei Lietuvoj liuosu buvo: su kuo kas norėjo, su tuo galėjo pačiuotis:“ Šiuo atveju Dau- 
kantas nepalaiko stačiatikių diskriminavimo, tačiau panašiai jis nepritaria ir stačiatikių didikų 
pastangoms „atversti“ į savo tikėjimą pavaldinius katalikus. „Pasakojime, remdamasis Lietuvos 
Metrika, Daukantas cituoja Vilniaus vyskupo laišką karaliui Zigmantui, kur jis prašo imtis prie- 
monių prieš stačiatikių didikus, kurie vesdami katalikės Jas verčia Į savo tikybą ar pirkdami žemes 
su valstiečiais katalikais pastaruosius irgi stačiatikina . 

Rusėnų („gudų ) stačiatikių tikybos ir savų papročių išlaikymą pagoniškos Lietuvos valdžioje 
Daukantas savo veikaluose pabrėžia ne kartą: „Lietuviai nuo neatmenamų laikų noris patys pa- 
gonys, vienok krikščionis gudus taupė ir gerbė, leisdami jiems pagal jų būdą dievą garbinti, pagal 
jų dabą gyventi: Todėl „gudai, regėdami taip taupomą savo tikybą, kalbą ir apsiėjimus, didžiai 
mylėjo lietuvius. Čia Daukantas priešpastato Lietuvos politikai, kuri buvo vykdoma prijung- 
tose slavų žemėse ir grindžiama kultūrine, religine tolerancija bei politine autonomija, Lenkijos 
politiką Lietuvos atžvilgiu kaip atvirkštinę. Apibūdindamas LDK politiką rytų slavų žemėse 
Daukantas iš esmės kalba apie tokią imperijos valdymo politiką, kuri atitiko senovės Romos 
respublikonizmo ideologų požiūrį, gerai žinomą Daukantui. Antai Ciceronas savo veikale,Apie 
priedermes: tvirtino, kad imperija gali būti išlaikyta, jeigu jos valdymas bus paremtas teisingumu 
(ius), o ne jėga (vis), savanorišku pritarimu, o ne baime. Buvo laikoma, kad imperija gali būti 
sudaryta nebūtinai iš vienos, bet ir iš kelių „laisvų politinių bendruomenių“. Graikų ir romėnų 

pasaulyje „laisva politinė bendruomenė“ (civitas libera) buvo laikoma ta, kuri turėjo teisę valdytis 
pagal „savo senuosius įstatymus, kaip, pavyzdžiui, Romos imperijoje Sicilijos miestai ar Atėnai 

Daukantas apskritai teigiamai vertino atskirų atšakų krikščionių vienybę, jos siekimo pastan- 
gas LDK. Apie Florencijos bažnytinę uniją (1439 m.) rašo ją girdamas, kad pavykus pasiekti 
susitarimą tarp lotynų ir graikų apeigų krikščionių dvasinių vadovų kuriam laikui išnyko net pats 
„schizmatiko“ vardas: „Tėvai dvasiški Rytų ir Vakarų, beje, grekonų ir lotynų, susirinkę Florenci- 
joj, diena nemetu kaulijęsi sutarė ant vienybės bažnyčios ir popiežių savo vyresniuoju išpažino. 
Kaipogi pagrįžęs iš to bažnyčios surinkimo Izidorius kardinolas ir vyskupas Kijevo Lietuvoj lo- 
tynų bažnyčią su grekonų sunėrė, ir taip vardas schizmatiko, arba atskalūnies, buvo išnykęs tarp 
krikščionų/“ 

Daukantas smerkia kultūrinę polonizaciją, bet dėl jos kaltina ne tik lenkus, bet (pirmiau- 
sia) lietuvių politinius lyderius, kurie nuolaidžiavo lenkams ir negynė savo interesų. Santykius su 
lenkais ir Lenkija Daukantas nusako taip: „Galim mes su lenkais bendrystoj gyventi ir iš vieno 
nuo neprietelių gintis, nes katrie sau kaip tinkami ūkį savo rėdyti ir katrie kalbėti, rašyti, mokytis 
kalba savo bočių prabočių“'* Daukantas apgailestauja dėl santykių nelygiavertiškumo unijoje: 
„Daug naudingiau būtų buvę abiedviem, kad katra tauta ypatingai save būtų rėdžiusi, o prieš savo 
neprietelius iš vieno stembusi. * Aptardamas neįvykusio Vytauto karūnavimo peripetijas Dau- 
kantas supriešina Krokuvos ir Gniezno vyskupų pozicijas. Krokuvos vyskupas priešinasi Vytau- 
to karūnavimui bijodamas žalos lenkų ir lietuvių vienybei. Daukantas ji apkaltina siekiais paverg- 
ti lietuvius, tuo tarpu giria Gniezno arkivyskupą, kuris palaikė Vytauto karūnavimo idėją ir kartu 
lietuvių lygiateisiškumą su lenkais: „Arkivyskupas Gnezno, kaipo tėvūnų vyriausias, didžiai gyrė 
Vytautą ią linkėjo jam karūnos, stigavodamas, Jjogji anksčiau suners bendryba ir roda abi tauti. 
Aprašydamas XV a. vidurio nesutarimus tarp Lietuvos ir Lenkijos Daukantas pabrėžia, kad jie 
buvo naudingi tik Lietuvos priešams: „Kilo karė tarp brolių ir sukergtų tautų. Lenkai apleido 
Lietuvą; tuojau jos neprieteliai ėmė sapnuoti savo pergales ir steigė jos nelaimą ant savo gero pa- 
rėdyti. * Pasakodamas apie derybas dėl unijos Kazimiero Jogailaičio laikais Daukantas pažymi, 
kad lietuvių pozicija buvo ne prieš uniją apskritai, o lygių partnerių sąjunga: „Raštus sandarų vie- 
nybės parašytų ir į vietą minavotų žodžių įkūnijimo ir sunėrimo Lietuvos žemės su lenkų įdėtų 
žodžius: gyvensim ypatingai vienybėj ir bendryboj bei reikiant talkinėsim viens kitiems: Esą 
derybose dėl unijos atnaujinimo buvo iš lietuvių pusės keliamas ir argumentas, kad pirmosios 
unijos buvo pasirašytos tik lietuvių valdovų, nepasitarus su tauta ir be jos pritarimo: „Pirmąsias 
sandaras vienybės su lenkais ne lietuvių tauta, bet jos d.kunigaikščiai ne pasiteiravę su pačia tauta 
rašė. Apskritai visi lietuvių argumentai dėl unijos sąlygų parodomi kaip lygiateisio partnerio 
statuso siekis. Lenkų argumentus apie „vienybę“ Daukantas traktuoja kaip labiau retorinius, 
realių lenkų politinių interesų pasiekti dominavimą sąjungoje maskuojančią retoriką. Derybose 
dėl unijos sąlygų, didįjį Lietuvos kunigaikštį Kazimierą išrinkus Lenkijos karaliumi, lenkų pozi- 
cija apibūdinama taip: „Lenkai, pasimetę gražiu žodžiu vienybės, kropia lietuvius kaip tinkami, 

šiandien jau geidžia Lietuvos vardą išnaikinti, visą vyresnybę, visą godą bei garbę tautos, per tiek 
amžių kraujų latakais nupelnytą, į lenkų perkeisti. Daukantas „Darbuose“ konstatuoja, kad, 
nepaisant kai kurių lenkų politikų pastangų, per keturis šimtmečius bendroje valstybėje lietuviai 
ir lenkai išliko atskiros tautos, tačiau lenkai išvystė savo kultūrą ir kalbą, o lietuviai to nepadarė, 
todėl atsidūrė nelygiavertėje padėtyje: „400 metų tiedvi tauti, rėdžiusies iš vieno pagal lenkų būdą, 
lenkai paliko lenkais, o lietuviai taip pat lietuviais, nes su tuo tiktai įvairumu tarp savęs: lenkai, 
būdami rėdytojais, tapo mokytais, gudriais, išdailino savo kalbą, kurioj skaito ir rašo iki šiai dienai, 
ir yra tauta, žinoma visam pasauliui, lietuviai tuo tarpu, prisuokti kitoj kalboj rašyti ir skaityti, 
savo kalbos nebgal jo dailinti 

Kaip Daukantas aprašo Liublino unijos sudarymo aplinkybes? Jis pažymi, kad lietuviai Žygi- 
manto Augusto valdymo metais, prastėjant karaliaus sveikatai, kurį laiką rūpinosi unijos („tobu- 
los vienybės ) sudarymu netgi labiau nei lenkai, nes bijojo, kad Lenkija nepaliktų vienos Lietuvos 
priešų akivaizdoje: „Tuo tarpu šyžino lietuvius kiti daiktai: Augustas buvo bevaikiu ir nė kokio 
karšinčiaus neturėjo, 0 jo sveikata buvo aptariama. Lietuviai krūpavo, idant lenkai, regėdami juos 
Į taip daug karių įpainiotus, nepaliktų staiga, jei d. kunigaikštis nustiptų pirm padarymo tobulos 
vienybės, arba unijos, tarp lietuvių ir lenkų: Liublino unija tad sudaryta todėl, kad lietuviai 
labai norėjo lenkų paramos, tikėjosi, kad lenkai juos didele dalimi gins nuo užsienio priešų, tad 
lengviau išeis nei dedant dideles pastangas savarankiškai. Ir ankstesnių unijų sudarymas buvo 
abipusio intereso sąlygotas, ko Daukantas neneigia. Bet Daukantas nurodo ir unijos kainą lietu- 
viams ilgalaikėje perspektyvoje - lenkų kalbos įsigalėjimą didėjant Lenkijos politinei įtakai uni- 
joje: „Kas buvo lenkų, beje, jų kalba, apsiėjimai ir doba, gerbiami ir sekami, atkaliai, kas lietuvių, 
tas peikiamu ir niekinamu <...> Ir taip nuo tos vienybės, išmirus kilčiai Lietuvos d. kunigaikščių, 
prasideda iros Lietuvos tautos.“ Bet lygiai taip pat Daukantas pažymi, kad ir po Liublino unijos 
Lietuva valdėsi pagal savus įstatymus ir savarankiškai tvarkėsi: „noris lietuviai ir žemaičiai klausė 
Lenkų karaliaus, vienok savo ypatingais įstatymais senu būdu namie dar rėdės. | Politinis sa- 
varankiškumas, bent dalinis, tad buvo išlaikytas, nors vis labiau netenkant kultūrinio savitumo. 
O kultūrinio savitumo palaipsnio netekimo objektyvias priežastis, bent svarbiausias, Daukantas 
nurodo. Lietuvių pirmasis istorikas retai pripažįsta lenkų civilizacinį pranašumą prieš lietuvius, 
vienas tų retų atvejų, kai jis pažymi, kad lenkai turėjo pranašumą švietimo srityje iki Lietuvos 
krikšto: „Lenkai Jau toj gadynėj turėjo universitetą, arba aukštąją mokslinę, Krokuvoj ią daug kitų 
iškalų savo žemėj, didi daugybė ūkėjų mokėjo skaityti, rašyti ir įvairiomis svetimomis kalbomis 
kalbėti. Kad tuo tarpu Lietuvoj nė kokios iškalos [mokyklos] nebuvo: * Būtent lietuvių išsilavi- 
nimo ir išsilavinusių žmonių stoka Daukantas aiškino lietuvių patekimą vis didesnėn lenkų įta- 
kon po Lietuvos krikšto.“ Nes „lenkai mokėjo rašyti Ir skaityti, turėjo Krokuvoj išmintinę iškalą, 
arba universitetą vadinamą, kurioje svieto gudrybos ir išminties mokės. Kad tuo tarpu lietuviai ir 
žemaičiai, noris krikščionys, vienok visoj ūkėj nė vienos iškalos neturėjo, tarp pačių kunigaikščių 


nieksai nemokėjo nei rašyti, nei skaityti, sandaras pačias su svetimais viešpačiais ir svetimomis 


953 Istorija Žemaitiška, t. 2, p. 206. 

954 Darbai, p. 395, 

955 Istorija Žemaitiška, t. 2, p. 394, 

956 Ten par, p. 407-408. 

957 Ten par, p. 408. 

958 Ten par, p. 151. 

959 Žukas, S. Simonas Daukantas, p. 64. 

tautomis gudų kunigai rašė gudiškai arba lotyniškai, todrin ne stebuklai, jog buvo kropiami 
Lietuvių švietimu, pasak Daukanto, pirmoji iš tikro pradėjo rimtai rūpintis tik Lenkijos karalie- 
nė Jadvyga: „Tą metą mirė Jadvyga, karalienė Lenkų, prie kūdikio; lietuviai didžiai jos gailėjos ir 
raudojo, kaipogi j ijuos dideliai mylėjo, pervis norėjo jiems kokį tokį akylumą įkurti, regėdama, jog 
juos visi kropia dėl to vien, jog nemokėjo nei rašyti, nei skaityti: 

Atskira teisė, atskiras vidaus valdymasis ir bendra užsienio bei gynybos politika —užtą pa- 
sisako Daukantas, kas iš esmės yra federalistinė pozicija. Daukanto pozicija dėl galimų ateities 
ryšių su Lenkija pobūdžio, ją lyginant su 1863-1864 m. sukilimo demokratinių veikėjų pozici- 


ap praktiškai nesiskiria, nors pats Daukantas galbūt buvo skep- 


jomis, pavyzdžiui, M. Akelaičio 
tiškas dėl sukilimo perspektyvų ir apskritai savo gyvenime apsiribojo kultūrine-šviečiamąja, one 
politine veikla. Kaip visai adekvačiai Daukanto požiūrį, kur buvo esminiai praeities santykių su 
Lenkija trūkumai, yra apibūdinęs J. Repšys: „Jei lietuvių diduomenė ir visa tauta būtų laikiusis 
savo senovės įstatymų, jeigu lietuviai su lenkais būtų sudarę tarpusavio pagalbos sutartį, bet būtų 
tvarkęsi pagal savo „ūkės rėdos“ įstatymus, Lietuva nebūtų prapuolusi 

Kultūrinės autonomijos lenkų ir lietuvių santykiuose negerbimas praeityje buvo nelaimių šal- 
tinis, Daukantas apgailestauja dėl visų tarpusavio lenkų ir lietuvių nesutarimų, nes „paskui gudai 
abejus prarijo: lietuvius užvargusius, lenkus išlepusius. Rasi daug laimingesnėmi būt besanti abi 
tauti, jei būt ypatingai rėdžiusios, o prieš savo neprietelius iš vieno stembusi “ . Taigi, „suvargusi 
Lietuva“ ir „išlepusi Lenkija“ bendrai nukentėjo, nes nesugebėjo, be kita ko, pasiekti lygiaverčių 
laisvos politinės partnerystės ir solidarumo santykių, kurie grindžiami partnerių kultūrine au- 
tonomija. Ar įmanoma įgyvendinti partnerystę ateityje — jau atskiras klausimas, kurio tiesiogiai 
Daukantas nesvarsto, bet kategoriškų pasisakymų prieš tokią partnerystę jo veikaluose taip pat 


nerasime. 


960 Istorija Žemaitiška, t. 2, p. 186-187. 

961 Pasakojimas, p. 639. 

962 Plg. Aleksandravičius, E. Prieš Aušrą. Vilnius: Versus Aureus, 2015, p. 252—-256. 

VI 


Baltvokiečių 
švietėjai ir lietuvių 


žadintojas 


Šio skyriaus tikslas būtų aptarti kultūrinės aplinkos Rygoje, daugiausia, be abejo, vokiškos, 


kur Daukantas gyveno bent jau nuo 1825 iki 1834 metų "', įtaką jo pažiūroms ir veiklai. Rygoje 
praleisti metai buvo neabejotinai reikšmingi Daukanto kaip istoriko ir tautos švietėjo, žadintojo 
formavimuisi. Galimas daiktas, kad Daukanto sprendimą vykti į Rygą galėjo lemti jo didžiai ger- 
biamo istorijos autoriteto Vilniaus universiteto profesoriaus Igno Onacevičiaus nuomonė, kad 
Lietuvos istorijai ypač vertingi šaltiniai yra vokiški, o vokiečių tyrinėtojai jau nemažai nuveikę tir- 
dami Lietuvos istoriją. Vykti į Karaliaučių pragyvenimui lėšų turėjusiam užsidirbti Daukantui 
būtų reiškę vykti Į svetimą, mažai pažįstamą valstybę, kai Ryga buvo patogesnė tuo požiūriu, jog 
joje buvo galima tikėtis lengviau gauti valdišką tarnybą. 

Kuršas, iš kur ir Ryga netoli, apskritai buvo daugeliu atžvilgių pavyzdys Daukantui. Jis dar savo 
1822 m. rašytuose „Darbuose senųjų lietuvių ir žemaičių aukštino Kuršo ūkininkus, kurie gyvena 
viensėdžiuose, o ne kaip kad Lietuvoje - kaimuose („kupetose“), todėl gali pažangiau tvarkytis že- 
mės ūkyje.“ Savo seserį ragino atiduoti vaiką mokytis neį rusišką, o į vokišką mokyklą Kurše, nes 
vokiškos mokyklos geresnės, o Kuršas arti tėviškės. “ Jau persikėlus iš Rygos į Peterburgą Daukan- 
to veikale „Būdas senovės lietuvių, kalnėnų ir žemaičių“ Kuršo kunigaikštystės valdovai, ypač ku- 
nigaikštis Jokūbas, iškeliamas pavyzdžiu Lietuvos politiniam elitui dėl vykdytos aktyvios prekybos 
politikos, įsigyjant kolonijų Amerikoje. Daukantas taip pat pažymėjo, kad baudžiavinės prievolės 
Kurše buvo ne tokios sunkios valstiečiams kaip Lietuvoje. Laiške, rašytame būsimam Žemaičių 
vyskupystės vyskupui Motiejui Valančiui 1846 m. balandžio 5 d., Daukantas kelia Kuršo pavyzdį 
švietimo srityje: „Kurše visur prie bažnyčių dabar Įsteigė dvasinių knygų bibliotekas, kad kiekvienas 
vargingas ūkininkas, neįstengdamas knygų nusipirkti, galėtų skolintis ir skaityti, o taip pat tikybos 
tiesų mokyti savo šeimyną, - štai kur protas: Motiejus Valančius savo reguliariai rašomose dar- 
binėse pastabose („Namų užrašai ) yra pažymėjęs, kad Daukantas „kelerius metus tarnavo Rygos 
karo gubernatoriaus Paleno kanceliarijoje ir gana neblogai išmoko vokiškai. Valančius pabrėžia 
vokiečių kalbą, nes vėliau Daukantas vyskupą jos mokė. Asmeninėje Daukanto bibliotekoje tarp 
knygų įvairiomis kalbomis, kurios J. Lebedžio buvo identifikuotos kaip neabejotinai priklausiusios 
Daukantui, daugiausia buvo vokiečių kalba. 


6.1. Baltvokiečių istorikų ir publicistų 
poveikis Simonui Daukantui 


Gyvendamas Rygoje Daukantas parašė stambiausią veikalą - „Istorija Zemaitiška“ Jame ne- 
mažas dėmesys skiriamas ir latvių, tiksliau — k suformavusių kuršių, latgalių, žemgalių genčių, 


965 Reda Griškaitė yra iškėlusi prielaidą, kad Daukantas galėjo Rygoje gyventi jau 1823 m. Griškaitė, R. Dominikas 
Cezarijus Chodzka — Simono Daukanto kolega. Archivum Lituanicum, 2003, t. 5, p. 289. 


966 Merkys, V. Simonas Daukantas, p. 35. 

967 Laurinaitis, V. S. Daukanto „Darbay senuju Lituwiu yr Žemaycziu“ 1822 m. ir to veikalo reikšmė, p. 296. 
968  Medega S. Daukanto bijografijai, p. 262. 

969 Būdas, p. 644. 

970 Daukantas, S. Raštai, t. 2 


971 Valančius, M. Namų užrašai. Sudarė Aldona Prašmantaitė. Vilnius: Baltos lankos, 2003, p. 387. 

972 Lebedys, J. Simono Daukanto biblioteka, p. 322. 

kovai prieš įvairius kraštą pavergti siekiančius užkariautojus. Vieni pirmųjų tokių — vikingų ka- 
raliai ne tik iš Skandinavijos, bet ir iš Kijevo Rusios. Antai rašydamas apie Jaroslavo Išmintingojo 
žygį XI a. į„valstybę lotavų, arba lietuvių, anapus upės Daugavos gyvenančių, Daukantas kelia 
hipotezę, kad, „regis, jog lietuviai ir žemaičiai tuos lotavus, kaipo savo viengimius, karėj šelpė ir 
gelbėjo“ „nes tuo galima paaiškinti, kodėl kiek vėliau Jaroslavas kariavo su lietuviais. Daukantas 
plačiai aprašo dabar daugiau Latvijos istorijos ir istoriografijos „nuosavybe“ tapusių baltų genčių, 
ypač žiemgalių, kovą prieš interventus vokiečių kryžiuočius. Žiemgalių santykiai su lietuviais 
nėra vaizduojami kaip idealūs, Daukantas aprašo jų nesutarimus ir tarpusavio kovas. Dažnai 
minimi kunigaikščiai Viestartas ( Vesteris, kaip jį vadina Daukantas) arba Nameisis. Pastarasis 
vadinamas „didžiai išmintingu žemgalių “|, bet čia pat jis - „karvedys žemaičių. Daukantas 
pažymi, kad daug žemgalių XIII a. antrojoje pusėje išsikėlė į Lietuvą bėgdami nuo kryžiuočių: 
„Išsidangino pas savo brolius žemaičius ir lietuvius, velydamies tenai įnamauti ir naujukauti 
nekaip vokyčiams vergauti. ** Daukantas mini ir lietuvių bendradarbiavimą su latgalių kuni- 
gaikščiais, pavyzdžiui, Jersikos valdovu Visvaldžiu, kuris „neliovės su lietuviais, savo viengimiais, 
bendrautis ir pats latviu vadintis . Daukantas savo veikale ne kartą pabrėžė baltų genčių, taria- 
mai sudariusių vieną tautą, bendrumą: „Žemaičiai, žemgaliai, samionys [sembai], būdami viena 
tauta, kalbėjo viena kalba, vieną rėdą, vieną tikybą turėjo, vienus dievus garbino, bendravos su 
vieni antrais kaipo savo broliais.“ 

Daug dėmesio Daukantas skyrė pirmųjų Rygos vyskupų veiklos istorijai, įskaitant Rygos 
miesto įkūrimą. Daukantas pažymi, kad miesto įkūrimą lydėjo ryški socialinė ir kultūrinė latvių 
diskriminacija, kadangi tik vokiečiai galėjo gauti miestiečių teisės, turėti nuosavybės ar užsiimti 
prekyba mieste ir dalyvauti miesto valdyme. Apskritai Rygos miestas Daukanto „Istorijoje Že- 
maitiškoje minimas dažniau nei Vilnius. Ryga paminima iš viso 187 kartus, o Vilnius — 176. 
Ryga — svarbus prekybos centras, istoriniu požiūriu svarbiausias Pabaltijyje, o miestų ir mieste- 
lių kaip prekybos ir amatų centrų vaidmeniu istorijoje Ir ekonomikoje Daukantas itin domėjosi. 
„Istorijoje Žemaitiškoje" aprašomas ne tik Rygos įkūrimas, bet ir aptariamas bei teigiamai verti- 
namas Rygos pasidavimas Lietuvos didžiojo kunigaikščio valdžion Livonijos karo metais, tomis 
sąlygomis, kurios buvo Žygimanto Augusto patvirtintos 1561 m. Daukantas rėmėsi ir svarbiais 
tiek latvių, tiek lietuvių istorijai šaltiniais, parašytais užkariaujant minėtas latvių tautybę suda- 
riusias gentis — Eiliuotąja Livonijos ir Henriko Latvio kronika. Eiliuotosios Livonijos kronikos 
autoriumi pirmajame kronikos leidime buvo nurodytas Diclebas von Alnpeke. Tarp kronikos Ry- 
g0S rankraščio lapų buvo įdėtas lapas su šia pavarde, tad pirmasis kronikos leidėjas ir paskelbė ji 
kronikos autoriumi, kaip vėliau įrodyta, neteisingai. Daukantas rėmėsi šia kronika, nurodydamas 
ją kaip Alnpeke kroniką, savo „Istorijoje Žemaitiškoje“ įrašydamas k kaip šaltinį bent dešimtyje 
nuorodų, nors naudojasi plačiau, nei pagrindžia nuorodomis. Eiliuotąja Livonijos kronika Dau- 
kantas rėmėsi, pavyzdžiui, aprašydamas Skuodo (1258), Durbės (1260) ir Karusės (1270) mū- 
šius. Gana plačiai (16 nuorodų) „Istorijoje Zemaitiškoje“ Daukantas rėmėsi ir kitu pagrindiniu 
latvių bei lietuvių istorijos XIII a. šaltiniu - Henriko Latvio kronika, naudodamas J. G. Arndto 
parengtą šios kronikos vertimą į vokiečių kalbą. 


973 Istorija Žemaitiška, t. 1, p. 147. 
974 "Ten par, p. 454. 
975 Ten par, p. 455. 
976 Ten pat, p. 473. 
977 "Ten par, p. 216. 
978 Ten par, p. 356. 


Daukantas, gyvendamas Rygoje, domėjosi baltvokiečių švietėjų darbais, daugiausia išleistais 
ir parašytais XVIII a. istorikų ir publicistų, nes tos dvi veiklos sritys buvo glaudžiai susijusios. 
Taip pat ir filosofo J. G. Herderio darbais. Daukantas Rygoje darė išrašus iš čia skaitytų Johanno 
Gottfriedo Herderio knygų. Išlikusiuose darbiniuose Daukanto užrašuose Herderio veikalų iš- 
rašų paraštėje jie komentuojami kaip „keliantys džiaugsmą Taip pat kitoje vietoje Daukantas 
prie Herderio darbo Sūmiliche Werke zur Philosophie and Geschichte aprašo prideda savo pasta- 
bą, kad šiuos veikalus būtina skaityti ką nors rašant religijos klausimais, nes tai yra geriausias 
religijos tyrimas. Daukanto užrašuose yra išrašų ir iš Herderio straipsnio „Apie kalbos ištakas“. 
Kaip teigia Roma Bončkutė, Herderio samprotavimai įkvėpė Daukantą, kurti lietuvių bendrinės 
rašomosios kalbos koncepciją remiantis filosofiniu požiūriu į kalbą. „Istorijoje Žemaitiškoje“ 
Daukantas rėmėsi Herderiu ir danų kalbininku R. Rasku kaip autoritetingais mokslininkais, pri- 
pažįstančiais lietuvių kalbos senumą ir unikalumą“. 

Daukantui buvo gerai žinomi ir bent jau keturi reikšmingi baltvokiečių istorikai ir publicistai. 
Daukantas naudojosi istorijos šaltinių rinkiniais (Livlūndische Jabrbūcher) “, leistais „Livonijos 
istoriografijos tėvo, taip pabrėžiant pradininko vaidmenį, vadinamas Friedrichas Konradas Ga- 
debuschas (1719-1788). Iš kitų baltvokiečių istorikų, kuriuos žinojo Daukantas, minėti- 
nas Wilhelmas Christianas Friebe (1761-1811). Friebe - istorikas, kurio darbuose didžiausias 
dėmesys skiriamas ekonominei raidai, ūkio istorijai Pabaltijyje, bet taip pat būdingas kritiškas 
Ordino ir dvasininkijos istorinio vaidmens Pabaltijyje vertinimas. Kita vertus, jis ir publicistas, 
nuosaikusis baudžiavinių santykių kritikas, pasisakęs už latvių ir estų baudžiavinių valstiečių 
būklės gerinimą, kaip priemonę nurodydamas jų švietimą ir ūkininkavimo formų tobulinimą 
prieš išlaisvinant iš baudžiavos.“ Friebe, pasisakydamas prieš radikalią baudžiavos naikinimo 
reformą, nurodė, kad formalus politinės laisvės suteikimas neužtikrina individualios asmens lais- 
vės, yra nepakankamas, nes, tarkim, politiškai laisvi Vokietijos valstiečiai yra netgi nelaimingesni 
už baudžiauninkus dėl didelių valstybinių mokesčių, dėl kurių jie tampa „valstybės vergais (ein 
sklav des Staats). Augustas von Kotzebue (1761-1819), kuris buvo vienas labiausiai Daukanto 
mėgstamų istorikų, kuriuo itin daug Daukantas rėmėsi savo pirmajame istorijos veikale „Darbai 
senųjų lietuvių ir žemaičių |, taip pat turi būti įtraukiamas į baltvokiečių švietėjų ratą. Kotze- 
bue turėjo dvarą Estijoje, jame parašė nemažai savo literatūrinių ir kitų darbų, palaikė glaudžius 
ryšius su kitais baltvokiečių intelektualais. Prie baltvokiečių švietėjų jis pirmiausia priskiriamas 
dėl savo indėlio į Apšvietos epochos publicistiką, nes leido tą publicistiką skebiančius periodi- 
nius leidinius (vieną jų — Der Freimūtige - kartu su Garlybu Merkeliu), platinamus Pabaltijo 

gubernijose.“ Daukanto asmeninėje bibliotekoje buvo ir trys * bene garsiausio baltvokiečių 
švietėjo, „latvių laisvės apaštalo, kaip jį vėliau pavadino latvių tautinio sąjūdžio veikėjai, Gar- 
lybo Merkelio (1769-1850) knygos. Merkelis — garsus baltvokiečių publicistas, labiausiai 
išgarsėjęs baudžiavos kritikai Pabaltijyje skirtais darbais. 

Iš Kotzebue Daukantas perėmė kryžiaus karų Pabaltijyje organizatorių ir dalyvių elgesio 
bei kryžiaus karo padarinių kaip vietos gyventojų pavergimo ir jų žemių pasisavinimo vertinimą. 
Panašius teiginius jis rado ir Merkelio darbuose. Galima dar paminėti ir tai, kad vėliau remda- 
masis tomis pat Kotzebue ir Merkelio knygomis, perimtomis iš buvusios Daukanto asmeninės 
bibliotekos į Lietuvių mokslo draugiją, senovės lietuvių ir kryžiaus karų Pabaltijyje krikščionybės 
santykį aprašinėjo Jonas Basanavičius. 

G. Merkelio istoriniai-publicistiniai darbai turėjo būti itin artimi Daukanto istoriografinei 
koncepcijai pagal gausų etnog rafinės, folklorinės medžiagos naudojimą juose. Čia Merkelis buvo 
Herderio, kurį asmeniškai pažinojo, susitikinėjo ir pripažino idėjiniu autoritetu, sekėjas. * Mer- 
kelio „Livonijos senovė buvo parašyta kaip tik draugystės su Herderiu gyvenant Veimare metu. 
Herderis būtent recenzuodamas vieną iš Merkelio darbų baudžiavą apibūdino kaip neteisėtą, 
neturinčią teisinio pagrindo (vok. Unverfassung). 

Antrajame iš savo stambesnių publicistikos rašinių apie baudžiavą Pabaltijyje, išleistame vie- 
noje knygoje kartu su Merkelio atliktais darbų apie visuomenės sutartį vertimais Į vokiečių kalbą, 
baltvokiečių švietėjas pareiškė, kad baudžiava atima iš įbaudžiavintų gyventojų tėvynės meilę ir 


“Merkelis dviejų tomų „Livonijos senovėje, skirtoje 


trukdo vystyti šalies ekonomiką, pramonę. 
pavaizduoti baltų genčių gyvenimą prieš jų užkariavimą kryžiaus žygių Pabaltijyje metu, pateikia 
idealizuotą, vien šviesiomis spalvomis nupieštą latvių tautos senovėje portretą, labai panašų į tą, 
kurį kiek vėliau pateikia Daukantas, tik jau ne latvių, o lietuvių tautos senovėje. Užkrečiantis pa- 
vyzdys Daukantui turėjo būti Merkelio tikėjimas latvių kultūrinio atgimimo galimybėmis. Mer- 
kelis šį tikėjimą rėmė supratimu, kad laisvės siekis yra įgimtas, kad kiekviena tauta išgyvena tris 
pakopas. Pirmoji iš jų yra pirmykštės laisvės pakopa, kada gyvenama harmonijoje su gamta, to- 
liau seka civilizuotos vergijos periodas ir tada ateina išsilaisvinimo ir grįžimo prie laisvės naujame 
lygyje pakopa.“ Merkelio knyga „Livonijos senovė“ Daukantas remiasi Istorijoje Zemaitiškoje“ 
Rygos miesto įkūrimą Daukantas aprašo remdamasis Merkeliu'“. Visas baltų gentis Daukantas 
traktuoja kaip senovės lietuvių tautos atšakas, o Merkelis atvirkščiai — visas baltų gentis traktavo 
kaip senovės latvių tautos atšakas, pavyzdžiui, rašė, kad „iš visų latvių valstybių ilgiausiai išsilaikė 

Lietuva, nes čia buvo sutelkta didesnioji tautos stiprybė“. „Latviuose“ Merkelis rašė: „Livoni- 
joje, Kurše, Žiemgaloje ir Lietuvoje valstiečiai yra vienos tautos, ką rodo jų kalba ir papročiai ir 
visi šios vienos tautos valstiečiai gali susivienyti kovoje prieš pavergėjus, jeigu laiku nebus imtasi 
išlaisvinimo iš baudžiavos reformų. Nepaisant priskyrimo „latviams“ ar „lietuviams“ skirtu- 
mų, baltų genčių bendrumą Daukantas ir Merkelis nurodė vienodai, t. y. remdamiesi etniniu-kul- 
tūriniu požiūriu. Merkelio teiginiai apie etninį lietuvių ir latvių giminingumą, lietuvių kaip latvių 
tautos dalies traktavimas nėra originalūs, Jie perimti iš Getingeno istoriko Schlėzerio. Merkelis 
taip pat buvo susipažinęs su Herderio darbo „Idėjos žmonijos istorijos filosofijai skyreliu, skirtu 
lietuviams, kuršiams ir latviams |. Merkelio knygos „Livonijos senovė“ pirmojo tomo pirmųjų 
trijų skyrių struktūra grįsta ne chronologiniu, o tematiniu principu, Iš pradžių aprašant Livonijos 
erdvės topografiją: geografinę padėtį, gamtą ir žmones, po to išskiriant tokius knygos poskyrius 
kaip latvių „garbingumas ir vaišingumas, „jų būdo švelnumas, „senųjų latvių tikyba“ ir pan. Itin 
daug dėmesio Merkelis skiria senųjų Livonijos gyventojų tikybai, išskiria Vaidevučio vaidmenį 
kuriant latvių visuomeninę-politinę santvarką, vadindamas jį „latvių Moze“. Gamtos, religijos 
ir žmogaus glaudaus ryšio, vienovės pabrėžimas būdingas Merkelio požiūriui, toks pats požiūris 
išsakomas ir Daukanto darbuose. 

Daukanto „Darbuose senųjų lietuvių ir žemaičių“ yra lietuvių kalbos, religijos, gyvenimo 
būdo, laidojimo papročių ir prekybos apibūdinimui skirti skyriai. Rygoje rašytą „Istoriją Žemai- 
tišką“ jis papildo dviem naujais skyriais, kurių nebuvo „Darbuose“. Vienas jų - „Aprašas krašto 
lietuvių ir žemaičių „Jame Daukantas tiesiogiai remiasi Merkelio „Livonijos senove'. Kaip Mer- 
kelio išsakytą Daukantas nurodo tvirtinimą, kad senovėje visos baltų gentys, nors įvairiai vadin- 
tos, sudarė vieną tautą, nes kalbėjo ta pačia kalba ir turėjo tuos pačius papročius, tą patį tikėjimą 
išpažino ir tokią pat valdymosi santvarką buvo sukūrę. "* Kitas naujas „Istorijos Zemaitiškos“ 
skyrius yra skirtas senovės lietuvių politinei santvarkai. Merkelio „Livonijos senovėje buvo pos- 
kyris, skirtas senovės latvių politinei santvarkai. Merkelio ir Daukanto požiūrio į senovės latvių ar 
lietuvių politinę santvarką identiškas elementas yra tos santvarkos traktavimas kaip respubliko- 
niškos, despotiškos valdžios nebuvimo pabrėžimas. Abu minėti „Istorijos Zemaitiškos“ temati- 
niai skyriai apibūdinant lietuvių tautą, kokių nebuvo „Darbuose senųjų lietuvių ir žemaičių, labai 
tikėtina, atsirado, be kita ko, tiesiogiai veikiant Merkelio knygoms. Daukantas teigė, kad pirmąją 
politinę santvarką įvedė dvasininkai, kurie rėmėsi religiniu autoritetu. Esą žmonės, laikydami 
dvasininkus „guvesniais ir buklesniais už save, tarė juos tikrai įsakymu dievo rėdant, todėl klausė 
jų pamokslo it valios dievo, o „kunigai pasidarę tarpininkais tarp dievo ir žmonių“. Sampro- 
tavimų apie pirmuosius kunigus, būtent kaip apie iškylančius tarpininkus tarp žmonių ir dievų, 
išmintingėsnius už kitus žmones ir galinčius paaiškinti nesuprantamus gamtos reiškinius dievų 
veikla bei galinčius užtarti savo maldomis prieš dievus, Daukantas rado Garlibo Merkelio darbe 
apie latvių senovę, kur pastarasis kalbėjo apie pirmykštėje visuomenėje atsirandančius kunigus 
kaip savotiškus vertėjus, išverčiančius dievų kalbą žmonėms, kad kunigams žmonės „pakluso, 

nes visada yra išradingesnių ir protingesnių už daugelį žmonių, kurie pasinaudoja savo privalu- 


“1005 


mais, kad įgytų valdžios ir turtų. Daukanto frazė apie pirmuosius kunigus kaip ,„guvesnius ir 


buklesnius“ už kitus žmones visiškai atitinka vokišką Merkelio frazę sinreicher und schlauer sind, 
kaip ir „tarpininkas tarp žmonių ir dievų“ atitinka Dolnetscher der Menschen bei den Gėttern 
Bręstančią Daukanto mintį apie atskiro darbo, skirto vien lietuvių tautos būdo išsamiam ap- 
tarimui, reikalingumą rodytų tam tikras papročių aptarimo tematikos dubliavimasis „Istorijoje 
Žemaitiškoje“. Tarsi pamirštant, kad jau rašyta, dalis tos pačios tematikos nagrinėjama du kartus 
skirtingose vietose. „Istorijos Žemaitiškos“ pabaigoje rašoma: „Ne pro šalį bus čia pažvelgti ant 


“V, taip ignoruojant, kad apie tai jau 


dabos, būdo ir apsiėjimų tos gadynės lietuvių ir žemaičių 
kalbėta veikalo pradžioje. Toks dubliavimasis išliko, matyt, ir todėl, kad šis veikalas liko nebaigtas. 
Skyriai apie senovės lietuvių papročius, gyvenimo būdą ir kt. yra veikalo pradžioje, tačiau veika- 
las baigiamas vėl grįžtant prie tautos būdo aprašinėjimo. Daukantas, remdamasis vien tematinių 
istorinio pasakojimo turinio organizavimo principu, jau išvykęs iš Rygos parašo ir Peterburge 
1845 m. išleidžia „Būdą senovės lietuvių, kalnėnų ir žemaičių“ Šios knygos tematiniai skyriai pa- 
našūs į Merkelio„Livonijos senovės pirmo tomo pirmuosius skyrius. Panašūs daugelis tematinių 
skyrių, nors yra ir ryškesnių skirtumų, kadangi Daukantas, skirtingai nuo Merkelio, daug dėme- 
sio skyrė lietuvių karybos ir prekybos aprašymams. Mintį skirti knygą ne grynai chronologinei 
istorijai, o etnokultūriniam lietuvių tautos portretui galėjo sustiprinti Merkelio duotas panašus 
latvių tautos būdo aprašymo pavyzdys, nors lietuvių tautos būdo bruožų glausta versija yra jau 
pirmajame Daukanto istorijos veikale „Darbai senųjų lietuvių ir žemaičių“, rašytame dar gyvė- 
nant Vilniuje. V. Merkys, rašydamas apie Daukanto ketinimus išleisti „Istoriją Žemaitišką, tei- 
gia: „Kai paaiškėjo, kad artimiausiu metu paskelbti tokį didelį veikalą neįmanoma, Daukantas 
jo pagrindu parašė abu vėlesniuosius istorijos darbus. „Būdą“ išplėtojo iš „Istorijos Zemaitiškos“ 
VI-IX, XI-XII skyrių apie lietuvių būdą, karybą, vyresnybę ir valdžią, tikybą, laidojimo papro- 
čius, prekybą ir krašto geografinę padėtį. Tokiu tvirtinimu tarsi remiamasi prielaida, kad tokio 
veikalo kaip „Būdas“ parengimą lėmė kone vien leidybiniai sumetimai. Tai, matyt, nėra visiškai 
tikslu. Kur kas labiau toks tvirtinimas tiktų kalbant apie kito S. Daukanto veikalo —„Pasakoj imas 
apie veikalus lietuvių tautos senovėje — atsiradimą. 

Merkelis tikrai įkvėpė latvius, pačius pirmuosius jų besiformuojančios inteligentijos atstovus, 
nes apie 1820 m. abiejų Merkelio knygų pirmieji skyriai buvo išversti į latvių kalbą ir panaudoti 
rankraštinėje, gana nevientisoje J. Pulano kompiliacijoje „Pasakojimas apie latvių tautą nuo se- 
niausių laikų iki mūsų dienų“ 1845 m. lietuvių kalba Peterburge išspausdintas Daukanto 
„Būdas senovės lietuvių, kalnėnų ir žemaičių intelektine kokybe niekuo nenusileidžia Merkelio 
vokiečių kalba išleistiems darbams. Tai istorinė-antropologinė studija su moralės filosofijos ko- 
mentarais bei įžvalgomis. Ą. Vyšniauskaitė yra teigusi, kad šio veikalo negalima laikyti etnogra- 
fijos darbu, nes „tvirtinti, kad „Būdas yra „Lietuvos etnografija“, atrodo, ne visai tikslu. „Darbai“ 
ir „Būdas, palyginti su kitų XVI-XVIII a. autorių veikalais, nedaug teduoda detalesnių žinių 
XIX a. pradžios Žemaitijos kaimo materialinei ir dvasinei kultūrai pažinti, ir tas reikia pačiam 

skaitytojui išsilukštenti iš „senovės Lietuvą aptariančio konteksto | 


“Viena vertus, taip, tačiau 
visgi atkreiptinas dėmesys, kad pats Daukantas šį savo darbą bent iš dalies turėjo suprasti kaip, 
be kita ko, ir etnografijos tyrimą, savo didžiajame lenkų-lietuvių žodyne pateikė lenkiško „etno- 
graha“ ne tiek atitikmenį, kiek paaiškinimą, kad tai yra „dabos apraszymas, arba budo, apraszy- 
mas, o,etnograf“ — tai „dabos raszytojas, arba dabraszis, arba budraszis „Daba“ Daukanto 
lotynų-lietuvių žodynėlyje atitinka lotynų mores, taigi tai yra papročiai |. Vertinant latviškame 
kontekste Daukanto „Būdą,, jis prilygtų tam hipotetiškam atvejui, jei pats Merkelis būtų „Livoni- 
jos senovę rašęs latvių kalba ir ja publikavęs. Kitaip tariant, Daukanto „Būdas vienareikšmiškai 
yra sensacingas darbas to meto kontekste, nors tada tą sensacingumą labai nedaug kas suvokė. 

Daukantas pirmajame savo veikale retai naudojo „tautos būdo“ sąvoką. Apsispręsti Ją vartoti 
sistemingai galėjo padėti Merkelis. Merkelis būdo (vok. Chbarakter) sąvoką savo rašiniuose pasi- 
telkė kaip vieną esminių tautai apibūdinti. Jo knygos „Latviai filosofijos amžiaus pabaigoje“ antras 
skyrius vadinasi „Latvių apibūdinimas“ (Charakteristik der Letten), kuris pradedamas bendrais 
samprotavimais, kaip „tautos būdą“ (Charakter einer Nation) veikia įstatymais įtvirtintas despo- 
tizmas."* Galima atkreipti dėmesį ir į tai, kaip Merkelis argumentavo, kodėl Jis pirmiausia savo 
„Livonijos senovėje: pateikia latvių tautos bendrą charakteristiką prieš imdamasis chronologinio 
istorijos dėstymo. Jis teigė: „Latvių charakteris, gyvenimo būdas ir religija turi būti aprašyti prieš 
pasakojant jų naikinimo istoriją: 

Reikėtų visgi padaryti kiek platesnę išlygą, kad Merkelis ar Herderis negalėjo būti vieninte- 
liai Daukanto tautos būdo kaip reiškinio, neatskiriamo nuo tautos kilmės ir jos paprotinės tei- 
sės, koncepcijos šaltiniai. Buvo ir kitų, netgi kur kas labiau klasikinių. Čia atkreiptinas dėmesys 
į Tacitą, o ypač į Daukanto iš lotynų kalbos verstą „Justino istoriją“ (plg. išsamesnį aptarimą 
ankstesniuose monografijos skyriuose). Poveikį rodo jau vien tai, kad „Būdo' turinio aprašas 
(„skaidma ) knygos pradžioje, bet einantis po pratarmės, pasižymi tokia pat struktūra, kaip ir 
vadinamieji Prologai „Justino istorijoje“, kurie laikomi autentiška paties Pompėjaus Trogo darbo 
dalimi, epitomatoriaus išlaikyta nepakeista. Ir „Būdo“ turinio apraše, ir Prologuose pateikiami ne 
tiesiog skyrių pavadinimai (antraštės), bet glaustos anotacijos, kas rašoma atskirose veikalo dalyse. 

Daukanto „Būde“ tiesiogiai remiamasi Merkelio „Livonijos senove, apibūdinant senovės lietu- 
vių šventes. Šventėms aprašyti skirti keli „Būdo' skyriai, aprašyta itin plačiai. Pavyzdžiui, senovės 
lietuvių maldą į dievą Perkūną, kaip jau yra nustačiusi Roma Bončkutė, Daukantas kūrybiškai per- 
rašė iš Merkelio „Livonijos senovės. Apskritai Daukantas „Būde“ skyrė nemažą dėmesį pago- 
nių dievų panteonui, panašiai kaip tai darė Merkelis. Kita Merkelio knyga — „Latviai, ypač Livoni- 


“buvo ryškus asmeninės valstiečių 


joje, Alosofijos amžiaus pabaigoje, pirmąkart išleista 1796 m. 
nelaisvės, kitaip tariant, baudžiavos, negailestingos kritikos pavyzdys. Si knyga padarė poveikį 
baudžiavos panaikinimo, tiksliau — asmeninės valstiečių laisvės paskelbimo, aktų priėmimui Pa- 


baltijo gubernijose 1816-1819 metais. Merkelis ir kai kurie kiti jo amžininkai švietėjai baudžiavos 

vienu iš neigiamiausių padarinių laikė tai, kad valstiečiams ji užkirto kelią į išsilavinimą, o neišsila- 
vinęs žmogus panašesnis į gyvulį nei į protingą žmogų. Antrajame „Latvių filosofijos amžiaus 
pabaigoje“ leidime Merkelis rašė, kad baudžiava naikina valstybę (ein Staat), kuri yra ne kas kita, 
kaip laisvų žmonių susivienijimas visų ir kiekvieno atskirai žmogaus laimei. Baudžiauninko pa 
dėtis yra netgi blogesnė už vergo, nes iš vergų nereikalaujama atlikti jokių pareigų valstybei, O Iš 
baudžiauninkų reikalaujama karinės prievolės. Ragindamas panaikinti baudžiavą XVIII a. 
pabaigoje Merkelis matė vien privalumus. Panaikinus baudžiavą turėtų stipriai plėstis pramonė 
Livonijoje, prie keleto esančių stiklo ir veidrodžių gamybos fabrikų turėtų prisidėti gausybė odos, 
muilo, deguto, drobės, klij ųir potašo įmonių. Plėstųsi bičių ir avių auginimas, kaip ir prekyba. Tai 
labai pagerintų krašto ekonomiką. 

Teiginius apie baudžiavinių valstiečių laikymą gyvuliais, nesirūpinant jų išsilavinimu, išsa- 
ko ir Daukantas, jie įgauna didesnį išraiškingumą jo vėlesniuose istorijos darbuose, palyginus 
su ankstyvaisiais. „Latvių filosofijos amžiaus pabaigoje“ Daukantas tiesiogiai necituoja, nors 
ši knyga buvo jo bibliotekoje, matyt, dėl knygos kaip kurstytojiško ir provokacinio veikalo 
reputacijos, nes joje buvo grasinama kilsiant revoliuciją, jeigu nebus panaikinta baudžiava. 
Daukantas, skirtingai nuo Merkelio, negalėjo rašyti aštrios politinės publicistikos tekstų, nes 
dirbo valstybinėje Rusijos imperijos tarnyboje ir buvo kilęs iš „Maištingų gubernijų.. "Tačiau 
Daukanto baudžiavos įvedimo padarinių kritinis vertinimas labai panašus į Merkelio teiginius, 
iš esmės identiškas. Ir vienas, ir kitas baudžiavą radikaliai retoriškai prilygino „vergijai, turėda- 
mi omenyje asmens nelaisvę. Baudžiavos kaip asmens pavergimo kritikos yra tik užuomazgos 
pirmajame Daukanto istorijos veikale, bet ji jau ryški Rygoje rašytoje „Istorijoje Žemaitiškoje, 
stambiausiame pagal apimtį S. Daukanto darbe, kur pirmąkart minimas specialus lietuviš- 
kas žodis šiam reiškiniui nusakyti — baudžiava. Patį žodį Daukantas perėmė iš L. Rėzos, jo 
komentarų K. Donelaičio „Metų“ poemai (tą Daukantas pažymi išnašoje), tačiau Daukanto 
šiuo žodžiu nusakomo reiškinio apibūdinimas yra abstraktesnis ir labiau apibendrintas. „Isto- 
rijoje žemaitiškoje“ teigiama, kad baudžiava paneigia žmogiškąją savivertę ir savigarbą, pasak 
Daukanto, ji „nesutinkama su žmogaus protu ir teisybe“. Taip pat yra kliūtis ekonominės ge- 
rovės šalyje vystymui. Tai — identiški teiginiai išsakomiems Merkelio. Merkelis kalba apie 
sumanius amatininkus ir išradėjus, nors ir baudžiauninkus, o tokių galėtų atsirasti žymiai 
daugiau panaikinus baudžiavą. Tai tvirtinama ir Daukanto „Būde“.'' Merkelis antrajame 
papildytame „Latvių“ leidime kaip baudžiavos pražūtingų padarinių pavyzdį tiesiogiai nurodė 
Lenkijos-Lietuvos valstybę, vadino ją nelaiminga, teigdamas, kad baudžiava, o ne išorės priešai 


V, kur apskritai baudžiavos kri- 


ją sužlugdė. Tokia mintis išsakoma ir Daukanto „Būde 
tika yra aštriausia, palyginti su visais kitais Daukanto tekstais. Čia yra ne vienas ryškesnis su 
pasipiktinimu išsakomas lietuvio baudžiauninko beteisiškumo apibūdinimas, pavyzdžiui, šis: 


„Žmonės nuvargę, kaip pilelėse, arba miestuose, taip Ir kiemuose ar sodose gyvenantys, didžiai 


018 Daija, P. Literary History and Popular Enlighbtenment in Latvian Culture, p. 25-26. 

019 Merkel, G. Die Letten vorzūglich in Liefland am Ende des pbilosopbischen Jabrbunderts. Zwveite verbesserte Aufla- 
ge. Leipzig: Heinrich Graff, 1800, p. 168-169. 

1020 Heeg, J. Garlieb Merkel als Kritiker der livlūndischen Stūndegesellschaft, p. 69. 

021 Blumbergs, A. J. The Nationalization of Latvians and the Issue of Serfdom, p. 120. 

022 Istorija Žemaitiška, t. 1, p. 77. 

023 Merkel, G. Die Letten, p. 42-44. 

1024 Būdas, p. 480-481. 

1025 Merkel, G. Die Letten. Zweite verbesserte Auflage, p. 272. 


026 Būdas, p. 646. 


sunkia vergyba nunovyti, nesgi kožnas gyventojas yra prie žemės prikaltas. Į namus gyventojo 
įėjęs gali kaip tinkamas lėbauti, valgomą daiktą ar drabužį neklausdamas paimti ir patį iki smerčio 
primušti; vargšas niekame paguodos neras ir niekas jo neužstos, ir piktadėjas paliks nesudraus- 
tu“ 1027 

Merkelio baudžiavos kritika buvo davusi aiškų rezultatą — jos panaikinimo reformą Pabaltijo 
gubernijose. Daukantas, viena vertus, turėjo matyti artimą istorinį pažangios socialinės raidos 
pavyzdį kaimynystėje, kita vertus, jam rašant „Būdą senovės lietuvių, kalnėnų ir žemaičių, Ru- 
sijos imperijoje jau vyravo visai kitas, reakcinis režimas, kur panaši į Merkelio tekstus kritiška 
publicistika ar netgi istoriosofiniai svarstymai buvo daug sunkiau įsivaizduojami nei 30-40 metų 
anksčiau. Apskritai betgi laikytina, jog Merkelio baudžiavos kritika, su kuria Daukantas susipa- 
žino gyvendamas Rygoje, turėjo tiesioginį poveikį Daukanto idėj inei evoliucijai, kritiškų nuostatų 


6.1. Baltvokiečių istorikų ir publicistų 
poveikis Simonui Daukantui 


baudžiavos atžvilgiu galutiniam susiformavimui ir įsitvirtinimui. 

Vienas žymesnių baltvokiečių pastorių Rygoje, kuris XIX a. 4—5-ajame dešimtmečiais akty- 
viai rūpinosi latvių liaudies švietimo reikalais, - Johannesas Hermannas Trey'us. Latvių kultūros 
ir tautinės savimonės raidoje tai yra vieną neabejotinai pačių ryškiausių figūrų ankstyvuoju lą- 
tviškos nacionalinės kultūros formavimosi laikotarpiu. Jis leido ir savo lėšomis finansavo įvairių 
ir laikraščių leidybą. Baltvokiečių 


028 


latviškų knygų (katekizmą, latvių bažnyčios istoriją ir kt.) 
kilmės liuteronų pastorius buvo kilęs iš santykinai žemo socialinio sluoksnio, anksti neteko tėvų, 
galvojo tapti knygų prekiautoju, taip susirinkti norimas skaityti knygas ir dar sutaupyti pinigų 
studijoms universitete. Teologijos studijas Dorpato (Tartu) universitete baigė materialiai remia- 
mas vieno liuteronų pastoriaus, vėliau pats šelpė kitus pasiryžusius studijuoti jaunuolius. Studi- 
juodamas Tartu universitete Trey'us buvo įkūręs studentišką poezijos mylėtojų draugiją. Nuo 
1819 m. tapo latvių liuteronų bendruomenės pastoriumi ir nuo tada gerai pažino latvių socialinę 
ir kultūrinę situaciją. Didžiąją dvasininko tarnybos dalį buvo Rygos šv. Jono bažnyčios pastoriu- 
mi, garsėjo kaip karštas liuteronas. 

Ypač reikšmingi Treyaus veiklos rezultatai susiję su pirmojo latvių kalba Rygoje lei- 
džiamo laikraščio (ir antrojo periodinio laikraščio latvių kalba apskritai) įkūrimu ir leidyba 
1832-1846 metais. Trey'us buvo ir laikraščio redaktorius, atsakingas už turinį, ir jo leidėjas. 
Iš tikrųjų tai buvo 4 puslapių savaitraštis su priedais, leidžiamas aiškiai ne komerciniais, o 
religinio ir praktinio švietimo tikslais. Laikraštis (nuo 1838 m. jis vadinosi tiesiog „Latvių 
draugas ) pasižymėjo tuo, kad buvo pirmasis leidinys latvių kalba, kur šalia įvairių didaktinių 
ar religinio pobūdžio tekstų buvo reguliariai rašoma apie svarbesnius įvykius krašte, šalyje ir 


1027 Ten pat, p. 483. 

1028 Johan Hermann Trey. Rigasche Biograpbieen nebst einigen Familien-Nacbrichbten, Jubiliums-Feiern etc. Riga, 1883, 
j y. KIg 870 8 Ž S 

Bd.2, p. 159, 

1029 Biša, M. Kads latviešu draugs klaušu laikos. Burtnieks, 1933, t. 5, p. 370; Zelče, V. Latviešu avižnieciba: laikraksti 

£ E 

savū laikmeta un sabiedribū (1822-1865). Promocijas darbs Dr. hist. grūda iegūšanai. Riga: Latvijas Universitate, 1994, 

p. 45-46; Treijs (Trey, velak Treu) Hermanis. Datubūze „Latviešu grūmatniecibas darbinieki lidz 1918 gadam“. 

užsienyje. Laikraštyje skirta daug vietos praktinėms žinioms, jame stengtasis atkreipti žemdirbių 
dėmesį į retesnes augalininkystės kultūras, duodama daržininkystės patarimų, nurodymų, kaip 
auginti apynius ar prižiūrėti miškus. Daug rašyta apie latviškas mokyklas, laikraštis ragino 
pastorius ir dvarininkus rūpintis, kad kiekviename valsčiuje būtų mokykla (latviška mokykla 
valstiečių vaikams mokyti), pagiriant buvo nurodomi mokyklas įsteigę dvarininkai, skelbiama 
mokyklų ir mokinių statistika. Mokyklomis rūpintis raginti ir patys valstiečiai. Laikraštis regu- 
liariai spausdino latvišką poeziją, galima sakyti, visus tuo metu žinomus latvių poetus. Jame buvo 
spausdinama ir pirmosios latvių poetės moters kūryba. Pasak latvių tyrinėtojų, šioje poezijoje 
ryškėjo pirmieji latvių socialinės emancipacijos ir tautinės savimonės atsiradimo ženklai.“ Lai- 
kraštis subūrė visus pirmuosius latvių kilmės inteligentus, išaugino ir vėlesniam latvių tautiniam 
judėjimui (jaunalatviams) artimo laikraščio „Namų svečias“ (latv. Mūjas Viesis) redaktorių Ansį 
Leitaną. Šis vėliau apie savo pirmtaką Treyų, iš kurio išmoko redaktoriaus amato, sakė, kad jis 
„buvo tikras visos latvių tautos tėvas ir ištikimas draugas. | Šv. Jono bažnyčios latvių liuteronų 
pastorių kaip latvių bendruomenės telkėją ir žadintoją įvertino pirmojo latviško romano „Ma- 
tininkų laikai“ autorius Matysas Kaudzytis. Jis apskritai latvių tautinės savimonės atsiradimo 
pradžia laikė 1829 metų Treyaus raginimą latviams nesigėdyti gimtinės, tautos ir tėvų kalbos, 
paskelbtą tais metais išleistame latviškame kalendoriuje. Iš esmės tokį požiūrį apie Treyaus 
reikšmę latvių tautiniam judėjimui pripažįsta ir šiandienos latvių mokslininkai. 

Treyaus latvių kalba pradėtame leisti laikraštyje „Latvių liaudies draugas (Tas Latviešu Iau- 
žu Draugs latvių k.) jau pirmaisiais jo leidimo metais keletą savo rašinių paskelbė Juozapas Simfo- 
"“„Mieleška žinomas kaip išleidęs pirmąją lietuvių kalba knygelę apie blaivybės 

rijonas Mieleška 
draugijas 1846 m. Knygelė išleista Peterburge, tad galimai su Daukanto pagalba. Tą knygelę 
latvių kalba parašė Christianas Augustas Dėbneris, ją Mieleška tik išvertė iš latvių kalbos. Tačiau 
latvių kalba minėtą Dėbnerio knygelę išleido savo lėšomis būtent Trey'us, kaip, beje, ir daug kitų 
Dėbnerio kūrinių. Dėbneris buvo pastorius, geras Treyaus pažįstamas, bendražygis latvių 
švietimo darbe. Galbūt knygelę apie blaivybės draugijas Mieleškai nurodė Trey'us. Juolab apie 
blaivybės draugijas laikraštyje „Latvių liaudies draugas“ buvo rašoma nuo pat pirmųjų laikraščio 
numerių. 

Daukanto bendramintis ir bičiulis Rygoje buvo minėtas Mieleška — žemaitis, katalikų dva- 
sininkas, dominikonų vienuolis, kilęs iš Kuršo pasienio ir gerai mokėjęs latvių kalbą. Buvo labai 
pamaldus, tad itin jaunas gavo dvasininko šventinimus. Pasak J. Tumo-Vaižganto, Mieleškos 
gimtinę Knabikų kaime nuo Kuršo (latviškų žemių) skyrė tik upė Vadakstis, o visa pakurše 


1030 Limane, L. Pirma Rigas kristigi avize, Latvijas luterūnis, 2012-09-27. 

1031 Biša, M. Kads latviešu draugs klaušu laikos. Burtnieks, 1933, t. 5, p. 372, t. 6, p. 471-472. 

1032 Zelče, V. Latviešu avižnieciba, p. 83. 

1033 Ten pat, p. 46. 

1034 Kaudzite, M. Atminas no tautiskū laikmeta' un vina lielakiem aizgūjušiem darbiniekiem. Cėsis—Riga: Jėpes, 1924, 
t. 1, p. 37. 

1035 Latvija 19. gadsimtū: vėstures apceres. Riga: Latvijas vėstures institūta apgžds, 2000, p. 406-407. 

1036 Mieleška (Mieleška, ari Mieleszko) Simforijons. Datubūze „Latviešu grūmatniecibas darbinieki lidz 1918 gadam“. 
htrp://Igdb.Inb.lv/ /index/person/508. 

1037 Bončkutė, R. Dvi asmeninės bibliotekos — viena vizija: Simonas Daukantas ir Jurgis Plateris, p. 61. 

1038 Treijs (Trey, velak Treu) Hermanis. Datubūze „Latviešu grūmatniecibas darbinieki lidz 1918 gadam“. htep://Igdb. 
Inb.lv//index/person/700. 

1039 Biša, M. Kads latviešu draugs klaušu laikos. Burtnieks, 1933, t. 6, p. 466. 


gyventojai kalbėjo vienodai gerai tiek žemaitiškai, tiek latviškai. Mieleška didžiąją gyvenimo 
dalį (daugiau kaip 30 metų) gyveno Rygos dominikonų vienuolyne, tačiau vykdė pastoracinę veiklą 
įvairiose Kuršo ir Livonijos gubernijos vietovėse, taip pat rašė ir leido nemažai religinės, dvasinės 
literatūros latvių kalba. Mieleška ypač prisidėjo prie giesmių vertimo ir pirmųjų katalikiškų latviškų 
giesmynų rengimo ir leidybos. Apskritai Mieleškos kūriniai laikomi gana reikšmingu indėliu į 
nacionalinę latvių literatūrą. Mieleška, be kitų kūrinių, išvertė iš lotynų kalbos į latvių ir 1836 m. 
išleido šv. Tomo Kempiečio „Kristaus sekimą“ Vertimo pratarmėje jis tvirtino, kad,nėra nei vienos 
tautos, kurios kalba nebūtų paskelbtas šis veikalas, tik latvių kalba jo dar iki šiol nebuvo“. Mieleš- 
ka laikytinas reikšmingu latviškos ir lietuviškos kultūros plėtotoju, nes paskelbė kūrinių ir lietuvių 
kalba. Mieleška palaikė ryšius ne tik su Jonu Krizostomu Gintila, Motiejumi Valančiumi, bet ir su 
Daukantu. Iš Daukanto asmeninėje bibliotekoje buvusių Mieleškos knygų vienoje yra ranka loty- 
niškai įrašyta dedikacija kolegijos tarėjui Daukantui (Magnifico Domino Simoni Dowkont Consilia- 


rio Collegiali cum sincerrimo affectu dicat autor) 


„Rygoje Mieleška atsiduria panašiu metu, kada čia 
įsikuria ir Daukantas. * Abu jie buvo baigę tą pačią Žemaičių Kalvarijos dominikonų mokyklą, 
galėjo būti pažįstami nuo jaunystės, nors tarp jų ir buvo 11 metų amžiaus skirtumas. S. Mieleška, be 
pastoracinės ir kultūrinės veiklos, buvo žinomas kaip turtingos asmeninės bibliotekos savininkas, 
knygų mylėtojas, pirko ir siuntė retas knygas iš Rygos J. K. Gintilai. 

1833 m. Rygoje apsilankė Jurgis Plateris sa Simonu Stanevičiumi. Jų vizito tikslas — darbas 
bibliotekose tiriant įvairius su Lietuvos istorija, kultūra ir kalba susijusius spausdintus ir rankraš- 
tinius veikalus. Čia jie studijavo įvairių autorių darbus, darė knygų išrašus. Plateris mokėsi ir latvių 
kalbos, yra išlikę jo užrašai, kur lyginama latvių ir žemaičių raidžių tartis. Manoma, kad stu- 
dijuoti latvių kalbą Rygoje Plateriui padėjo Mieleška. Gali būti, kad latvių kalbą studijavo trise, 
prisijungus ir Daukantui, nes ir Plateris, ir Daukantas turėjo įsigiję tą patį pirmojo latvių švietė- 


jo — senojo Stenderio išleistą dvikalbį vokiečių-latvių žodyną. | 


“ Plateris su Stanevičiumi Rygoje 
1833 m. išbuvo bent jau tris mėnesius (balandį-birželį) turėjo susitikti su Daukantu, bet taip 
pat žinoma, kad jie lankėsi čionykštėse didesnėse privačiose bibliotekose.“ Šias bibliotekas tu- 
rėjo gerai žinoti ir Daukantas. Tai - Juozapo Simtorijono Mieleškos ir Johanneso Hermanno 
Trey'aus. Treyaus biblioteka iš tikro buvo išskirtinė, ją sudarė apie 30 000 humanitarinės pakrai- 
pos literatūros įvairiomis kalbomis tomų, įskaitant ir daugybę rankraščių. Beveik 10 000 tomų 
sudarė vien krašto ir kaimyninių šalių ( Pabaltijo, Prūsijos, Lenkijos, Švedijos, Danijos) istorijos 


1040 Tumas-Vaižgantas, J. Juozapas Simforijonas Mieleška. Tiesos kelias, 1932, Nr. 7-8, p. 448. 

041 Priede, A. Kurzemes luteriskū un katoliska tradicija barona V. H. Livena Dziesmu grūmata (1733). Celš: Latvijas 
Universitūtes Teologijas fakultūtes teologisks un kultūrvėsturisks izdevums, 2005, Nr. 56, p. 194. 

1042 Mieleška (Mieleška, ari Mieleszko) Simforijons. Datubūze „Latviešu grūmatniecibas darbinieki lidz 1918 gadam“. 

Steffenhagen, 1836, p. V. 

1044 Lebedys, J. Simono Daukanto biblioteka, p. 326. 

XIX amžius. Vilnius: Sietynas 1990, t. 3, antrasis (fotografuotas) leidimas, p. 146. 

047 Kaunas, D. Bibliotheca Georgii Comitis de Plater. Jurgio Platerio biblioteka — Lietuvos knygos kultūros ir mokslo pamin- 
klas. Vilnius: Vilniaus universiteto leidykla, 2012, p. 86-87. 

049 Subačius, G. Simono Daukanto Rygos ortografija (1827-1834). Vilnius: Lietuvos istorijos institutas, 2018, p. 363. 

ir filologijos knygos. Galima sakyti, tai buvo į baltistiką plačiąja prasme orientuota biblioteka. 


Treyus šią biblioteką perėmė iš kito gerai žinomo Rygos bibliofilo, savo globėjo Liboriuso von 
Bergmanno, kai po pastarojo mirties ją nupirko, toliau pildė. Treyui mirus, ją perpirko Livonijos 
bajorijos draugija (Livlūndische Ritterschaft), o dabartiniu metu didelė Trey'aus bibliotekos dalis 
yra atitekusi Latvijos nacionalinio archyvo bibliotekai. Treyaus bibliotekoje buvo itin retų ran- 
kraščių, pavyzdžiui, vienas iš dviejų apskritai išlikusių „Eiliuotosios Livonijos kronikos rankraš- 
tinių nuorašų (senesnysis, vadinamasis Rygos rankraštis), pagal kurį pirmąkart šios itin svarbios 
Lietuvos istorijai vokiškos kronikos leidimą spaudai 1817 m. parengė minėtas Trey aus globėjas, 
jo išsimokslinimą rėmęs liuteronų pastorius Liborius von Bergmannas. 

Apie tiesioginius Daukanto ryšius su Treyumi kol kas nėra duomenų, nors tokie ryšiai 
greičiausiai egzistavo. Daukantas „Istorijoje Žemaitiškoje“ ne kartą remiasi daugiatomiu Jakobo 
Langebeko Sriptores rerum Danicarum rinkiniu, bent jau pirmuoju tomu (iš jo panaudodamas 
Rimberto kroniką „Švento Anscharijaus gyvenimas“ ir kt.). Tai gana retas leidinys, Daukanto gy- 
venimo Rygoje laiku jo nebuvo jokioje tenykštėje viešojoje bibliotekoje. Kaip buvo rašyta vokiečių 
spaudoje, neilgai trukus po pastoriaus mirties, aptariant jo biblioteką, šeši Langebeko leidinio 


Tad numanu, iš kur Daukantas gavo šį šaltinių rinki- 


tomai Rygoje buvo tik šioje bibliotekoje. 
nį, nes neturėjo jo savo asmeninėje bibliotekoje. Tačiau ar buvo kokie nors artimesni tiesioginiai 
Daukanto ir Treyaus kontaktai, sunku pasakyti remiantis šiuo metu prieinamais duomenimis. 
Tačiau Treyaus veikla, apie kurią Daukantas bent jau iš Mieleškos turėjo žinoti, buvo sektinas 


pavyzdys Daukantui. 


1051 Garber, K. Schatzhūuser des Geistes: Alte Bibliotbeken und Būcbersammlungen im Baltikum. Kėln: Bėhlau Verlag, 
2007, p. 110-111. 


1052 Die Bibliothek des weiland Pastor Hermann Treu. Das Inland, 1851, No. 49, p. 860. 


Apibendrinimas 


Daukanto politinė mintis didžiąja dalimi priklauso klasikinei politinio mąstymo tradicijai, 
kur pirmesnis yra ne individas ir jo teisės, o bendruomenė ir jos egzistavimo moraliniai-socialiniai 
pagrindai, suprantami kaip visuomeninės-politinės dorybės ar tiesiog dorybė (virtus). Lietuvos 
istorijos veikaluose rašydamas apie senovės lietuvius kaip laisvus ir lygius „iš prigimties" Daukan- 
tas neanachronistiškai perkelia Į praeitį savojo laikmečio pažangius vertinimus, ne reiškia asmeni- 
nes demokratines pažiūras, bet apibūdina lietuvių visuomenę jos istorijos pradžioje, remdamasis 
prigimtinės teisės teorijos tezėmis ir antikinio (graikų-romėnų) pasaulio analogijomis. 

Daukanto darbuose žmogiškoji prigimtis apibrėžiama remiantis stoikams ir Ciceronui bū- 
dinga samprata, kaip racionalumo ir socialumo derinys. Daukanto požiūris atitinka pagrindinius 
Cicerono, Grotius ir Pufendorfo prigimtinės teisės doktrinos elementus: žmogiškoji prigimtis 
yra racionalumo ir socialumo derinys; prigimtinė teisė neatsiejama nuo teisingumo kaip mora- 
laus gyvenimo pagal prigimtį reikalavimo ir poreikio; prigimtinė teisė yra visų kitų teisės normų ir 
šakų šaltinis; žmogus iš prigimties yra laisvas, o kaipo toks yra savo veiksmų šeimininkas; prigim- 
tine teise paremta politinės bendruomenės valdžia ir tarptautiniai santykiai. Kadangi visos teisės 
šakos susijusios su prigimtine teise, 0 pastaroji yra neatsiejama nuo moralės, bet kokios teisės 
normos ar įstatymų reikalavimai turi remtis morale. Daukantas skiria dvi prigimtis — gamtinę 
(„gamta arba natūra ) ir moralinę („gamta arba cnata ). Pastaroji, kitaip tariant, „dorybė, apskri- 
tai yra žmogiškosios prigimties esmė. Dorybę Daukantas suprato kaip susidedančią iš kelių sudė- 
tinių dalių, formų ar atmainų, pirmiausia įskaitant antikinėje politinėje mintyje žinomas keturias 
kardinalias dorybes: išmintį, drąsą, teisingumą ir savitvardą. 

Daukantas rėmėsi ciceroniška politinės santarvės samprata, kuri sudaro politinės bendruo- 
menės kaip laisvų piliečių bendrijos, grįstos bendro gėrio ir teisingumo orientyrais, gyvavimo 
pagrindą. Prigimtinės teisės teorija Daukantui buvo svarbi kaip teisingumą, teisės viršenybę, val- 
džios galių ribojimą, individo veiklos laisvę pagrindžianti doktrina. Daukantas čia yra pirmiau- 
sia ciceroniško konstitucionalizmo perėmėjas ir šalininkas. Kita vertus, jo darbams svetimas 
„rusoizmas“ ir visuomenės sutarties doktrina, politinės bendruomenės kilmę ir gyvavimą jis 
grindė prigimtiniu socialumu ar prigimtiniu draugiškumu, kada žmonės vienijasi Į politines 
bendruomenes natūraliai, vadovaudamiesi savo racionalia ir moralia prigimtimi. 

Sukurdamas lietuvišką „valstybės“ terminą Daukantas „valstybe“ vadino pirmiausia valdymo 
funkcijos vienove ir valdžios koncentracija, institucionalizuota vienvalde valdžia pasižyminčius 
politinius darinius. Politinei bendruomenei Daukantas vartojo atskirą „ūkės“ terminą, jo atitikme- 
niu lotynų kalba laikydamas terminą civitas. Politinės bendruomenės Jis netapatino su valstybe, 
nes politinė bendruomenė gali būti atskirus valdovus ar savą autonomišką teisę bei administraciją 
turinčių politinių-teritorinių darinių sąjunga ar tokios sąjungos sudedamoji dalis. Laisvas žmogus 
senojoje Lietuvoje, Daukanto požiūriu, yra žemės savininkas, pilietis ir karys tuo pačiu metu. Dau- 
kantas pabrėžia tiek politinės bendruomenės, tiek ir individo laisvės svarbą. Istoriškai, o ir morališ- 
kai laisvas žmogus skiriasi nuo vergo tuo, kad gali savarankiškai tvarkyti savo gyvenimą, nebūti vien 
grynai kieno nors primestų nurodymų vykdytojas. Veiklaus, nepriklausomo žmogaus samprata 
Daukanto darbuose yra ryški. Daukantas, palyginus su klasikine politinės minties tradicija, išplėtė 

veiklumo sampratos ribas, įtraukdamas vaikų mokymąsi ir moterų namų priežiūros darbus kaip 
veiklumo dėmenis. Kartu kasdieninę darbinę veiklą aptariant greta prekybos ir karybos, ji irgi tam- 
pa ne vien darbštumo, bet ir, imant plačiau, veiklumo dėmeniu. 

Daukanto politinės pažiūros bendruomenės ir individo teisių bei pareigų dermės aspektu 
gali būti apibūdintos kaip respublikonizmo ir liberalizmo samplaika, liberalus respublikonizmas, 
bet kuris atitinka ir, kaip tai buvo pavadinta kai kuriuose politinės minties tyrimuose, prigimtine 
teise grįsto respublikonizmo tradiciją. Geriausia įmanoma politinė bendruomenė - respublika, 
kuri pasižymi ne tik mišria politine santvarka (monarchinės, aristokratinės ir liaudies valdžios 
balansu), bet ir orientacija į bendrą gėrį, tėvynės laisvę ir kiekvieno individo laisvės bei teisių ger- 
bimą. Tačiau respublika - nebūtinai demokratinė šiuolaikine ar antikine demokratijos sampratų 
prasme. Būtinybės remtis būtent daugumos sprendimais, daugumos valia politiniame gyvenime 
(kas yra demokratijos siauresne prasme esmė) Daukantas visiškai nemini, nors tautos ar liaudies 
pritarimo, bendro sutarimo principas sprendžiant pagrindinius bendrus klausimus jam svarbus 
kaip valdžios veiksmų legitimizavimo pagrindas. 

Senovės lietuvių respublikinėje santvarkoje Daukantas matė nemažai senovės Graikijos ir 
Romos institucinių atitikmenų. Apskritai Daukanto istoriografija stipriai remiasi antikinės, pir- 
miausia romėniškos istoriografijos tradicija tiek konceptualia, tiek ir stilistikos prasme. Senosios 
Lietuvos virsmą imperija ir nuosmukį Daukantas nemaža dalimi aiškino remdamasis antikos 
istorikų ir kitų autorių darbuose paplitusiomis aiškinimo schemomis, kuriose svarbus morali- 
nis-normatyvinis aspektas. Daukantui vienodai svarbi bendruomenės politinė ir asmens veiklos 
laisvė. Respublikoniško pilietiškumo nuostatos jam dera su verslumo plėtra. Savo politine mąsty- 
sena Daukantas nubrėžė galimybę suderinti individualų ekonominį interesą su piliečių politiniu 
solidarumu. 

Daukanto kaip „litvomano, lietuvių etninio nacionalizmo pradininko, įvaizdį pradėjo kelti 
aušrininkai-varpininkai XIX a., tačiau „lenkų priešo“ įvaizdis imtas formuoti keliais dešimtme- 
čiais vėliau, XX a. pradžioje. "Tačiau Daukantas nebuvo etnocentriškas polonofobas. Daukantas 
savo veikaluose skiria tautos politinę bendruomenę nuo kultūrinės, tačiau jam kone lygiavertiškai 
svarbu tiek lietuvių kalba, tiek Lietuvos politinis savarankiškumas. Savą kalbą turinti tauta gali 
kurį laiką išlikti neturėdama politinio savarankiškumo, tačiau tik laikinai, tad tautai politinis sa- 
varankiškumas ar savivalda yra būtini. 'Ias savarankiškumas suprantamas pirmiausia kaip sava 
teisinė ir politinė-administracinė santvarka, iš principo neatmetant sąjunginių (konfederacinių) 
ryšių su istoriškai ar etniškai artimomis tautomis galimybės. Pilietinio ir etninio nacionalizmo 
dimensij ų, kaip ir politinės (teritorinės) bei etninės tautos sampratų, proporcija yra kone tiek pat 
svarbi Daukantui, jis nekelia kultūrinės ar kalbinės homogenizacijos idėjos. Bet tautos papročių, 
tautos kalbos gerbimas ir puoselėjimas yra svarbi, iš esmės natūrali tautinio tapatumo dalis. Tau- 
ta, viena vertus, yra etninio bendrumo (kalbos ir papročių) pagrindu egzistuojanti bendruome- 
nė, bet tuo pačiu metu turinti ir politines gyvenimo formas, galinti tik laikinai be jų apsieiti. Teisė 
į politinį savarankiškumą ar savivaldą išplaukia iš prigimtinės teisės ir kalbinio-kultūrinio savi- 
tumo. Būtent kalbiniu-kultūriniu savitumu išsiskiriančios tautos gali siekti savivaldos, politinio 
savarankiškumo, Ji gauti ar atgauti. Daukantas derino pilietinį tautiškumo supratimą su nauju, 
dar tik besiformuojančiu, etninio tautiškumo supratimu, išryškindamas tautos kaip politinės-tei- 
sinės bendruomenės ir tautos kaip kalbinės-kultūrinės bendruomenės vienovę. Bet kurios tautos, 
save suvokiančios kaip atskira tauta, uždavinys siekiant išlikti - pasiekti ir išlaikyti savivaldą, nors 
nebūtinai ginklu, o per socialinę-ekonominę bei kultūrinę pažangą, kartu ir per moralinį atsinauji- 
nimą. Konkrečiai lietuvių tautos išlikimui pirmiausia būtinas lietuvių kalbos puoselėjimas. Tačiau 


Daukanto perspektyvoje etniškai vienalytė ir jokiais sąjunginiais ryšiais su kitomis valstybėmis nesu- 
sijusi valstybė nėra neginčijama būtinybė, gali būti ir politines, ekonomines, kultūrines laisves (savos 
kalbos puoselėjimą) užtikrinanti politinė kelių tautų sąjunga, federacinis darinys ir pan. 

Daukanto gyvenimo Rygoje laikotarpis buvo reikšmingas jo visuomeninėms-politinėms 
pažiūroms ir veiklos nuostatoms galutinai subręsti. Rygoje Daukantas turėjo galimybę per- 
skaityti daugelį baltvokiečių istorikų ir publicistų veikalų, susijusių su baltų genčių senove, 
taip pat aktualia visuomenine-politine situacija Rusijos imperijos vakariniuose pakraščiuose. 
Daukantas savo išplėtotą baudžiavos Lietuvoje kaip asmens laisves ir žmogaus teises suvar- 
žančio ir šalies ekonominį vystymąsi stabdančio reiškinio kritiką išsakė veikiamas perskaitytų 
baltvokiečių švietėjų darbų. 

Daukanto darbus veikė Apšvietos istoriografija ir politinė mintis, tačiau gerokai reikšminges- 
nė buvo antikinės istoriografijos ir politinės minties įtaka. Galima tvirtinti, kad Daukantas savo 
darbuose išdėstytų politinių idėjų prasme buvo suradęs gana optimalų idėj inį balansą tarp respu- 
blikoniško pilietinio-teisinio egalitarizmo, ekonominio liberalizmo (verslo ir užsiėmimo laisvės) 
ir kultūrinio nacionalizmo, nors tokį balansą vėliau labai sunkiai sekėsi (ir sekasi) įgyvendinti. 

Priedas 


Simono Daukanto pagrindinių 
politikos terminų žodynėlis 


Attiesti teisybę / daryti teisybę - teisti, vykdyti teisingumą 

Daba, dobė - papročiai 

Dorybė — gyvenimas pagal moralinę žmogaus prigimtį, protėvių papročius, vadovaujantis 
teisingumu 

Draugė = draugija, bendrija, partnerystė, asociacija, visuomenė 

Draugas - draugijos, bendruomenės narys, partneris 

Galybė Lietuvos - Lietuvos imperija 

Gera rėda - gera santvarka, geras valdymas, geras administravimas 

Gudrinčius - politikas 

Gymės įstatymai — prigimtinė teisė 

Namkarė - pilietinis karas 

Politika — praktine išmintimi („gudryba ) ir bendro gėrio („visuomenio labo') siekiu pa- 
remta bendruomeninė veikla 

Rėda- teisinė ir politinė-administracinė (konstitucinė) santvarka, moralinėmis ir teisinėmis 
normomis, įstatymais paremtas bendruomenės reikalų tvarkymas 

Rėdymas - administravimas 

Rėdytojas - administratorius, valdytojas 

Sedicija - maištas, sukilimas 

Svietas - liaudis, tauta, piliečių visuma 

Svieto draugė - piliečių bendruomenė 

"Tauta — atskira kalba, atskiru gyvenimo būdu ir papročiais, taip pat teisiniu-politiniu sava- 
rankiškumu pasižyminti bendruomenė 

Teisybė, teisumas - teisingumas 

Ūkė - politinė bendruomenė, respublika 

Ūkės įstatymai - politinės bendruomenės įstatymai 

Ūkės lieta - viešieji reikalai 

Ūkės lobis - iždas viešiesiems reikalams tvarkyti 

Ūkės rėda - viešasis valdymas, viešoji administracija 

Ūkės valdžia - viešoji valdžia 

Ūkės vyresnybė = vyriausybė, viešojo valdymo įgaliojimus turinčių aukščiausių pareigū- 
nų visuma 

Ūkingas sukergimas - politinis suvienijimas, sąjunga 

Ūkininkas - pilietis 

Valdžia - įgaliojimai įsakinėti vykdant veiklą, kuria siekiama bendrojo gėrio 


Valstybė — viešosios valdžios, įgyvendinant politinės bendruomenės suverenumą, teritorinė ir admi- 
nistracinė erdvė 

Vienūkis - bendrapilietis 

Viešpatinė valdžia - vienvaldė valdžia 

Visuomenė svieto draugė - pilietinė, politinė bendruomenė 

Visuomeniai tautų įstatymai - tautų teisė 

Visuomenis labas - bendras gėris 

Visuomenis mokesnis — mokestis bendriems reikalams tvarkyti 

Visuomenis neprietelius - bendras priešas, t. y. politinės bendruomenės priešas 
Visuomenis pavojus - politinei bendruomenei iškilęs pavojus 

Visuomenis valdymieras — aukščiausios valdžios įgaliojimus turintis pareigūnas 
Vyresnysis - viešasis pareigūnas 

Žmogaus gymė - protu pažįstama moralinė žmogaus prigimtis 

Simono Daukanto raštai 


Abeciela = |Daukantas, S.). Abeciela lijtuwiū-kalniend ir žiamajtiū kalbos. Petropilis: K. Krajaus spaustuvė, 1842. 
Būdas = Daukantas, S. Būdas senovės lietuvių, kalnėnų ir žemaičių. Raštai, Vilnius: Vaga, 1976, t. 1, p.401-654. 
Darbai = Daukantas, S. Darbai senųjų lietuvių ir žemaičių. Raštai, Vilnius: Vaga, 1976, t. 1, p. 33-400. 


Gyvatos = [Daukantas, S.] Devynakis, J. Gyvatos didžiųjų karvaidų senovės. Surašė lotyniškai Kornelijus 
Nepotas, išguldė iš lotyniškos į lietuvišką kalbą jaunuomenės naudon J. Devynakis, o apskelbė Ksaveras Kana- 
packis. In S. Daukantas, Vertimai ir sekimai. Vilnius: Vaga, 1984, p. 89—208. 


Istorija Justinaus = Simono Daukanto raštai, Istorija Justinaus. Parengė, pratarmę ir komentarus parašė Roma 
Bončkutė. Vilnius: Lietuvių literatūros ir tautosakos institutas, 2006. 


Istorija Žemaitiška = Daukantas, S. Istorija Žemaitiška. Parengė Birutė Vanagienė, įžangos straipsnį parašė 
Vytautas Merkys, baigiamąjį straipsnį parašė Roma Bončkutė ir Giedrius Subačius. Vilnius: Vaga, 1995, t. 1-2. 


Pasakojimas = Daukantas, S. Pasakojimas apie veikalus lietuvių tautos senovėje. Raštai, Vilnius: Vaga, 1976, 
t.2,p.5-706. 


Pasakos Fedro = [Daukantas, S.] Šauklys, M. Pasakos Fedro, išguldė iš Lotyniškos kalbos į Žemaitišką Motiejus 
Šauklys, oapskelbė Ksaveras Kanapackis. In S. Daukantas, Vertimai ir sekimai. Vilnius: Vaga, 1984, p. 29-88. 


Prasma = | Daukantas, S.) Mylė, K. W. Prasmą totinū katbos. Petropilis: K. Hintzės spaustuvė, 1837. 


Žodynas = Simono Daukanto raštai. Didysis lenky-lietuvių kalbų žodynas. Parengė Giedrius Subačius. 
Vilnius: Mokslo ir enciklopedijų leidykla, 1993-1996, r. 1-3. 


Zodrodys = |Daukantas, S.] Zodrodys toie kningelieie essontiu žodiū. Charles Frangois LHomond, Epito- 
me Historiae Sacrae. Petropilie, 1838, p. 1-42 (atskira puslapių numeracija knygos pabaigoje). 

Daukantas, S. Raštai. Tekstą paruošė B. Vanagienė, sudarė, įvadą ir paaiškinimus parašė V. Merkys. Vilnius: 
Vaga, 1976,t. 1-2. 


Daukantas, S. Vertimai ir sekimai Tekstus parengė B. Vanagienė, sudarė, įvadą ir paaiškinimus parašė V. Mer- 
kys. Vilnius: Vaga, 1984. 


Simono Daukanto raštai. Laiškai Teodorui Narbutui: epistolinis dialogas. Pratarmė, įvadas, laiškų komenta- 
vimas, Teodoro Narbuto laiškų vertimas Redos Griškaitės. Vilnius: Mokslo ir enciklopedijų leidykla, 1996. 
Simono Daukanto Žemaičių privilegijų rinkinio pratarmė. Parengė Zigmantas Kiaupa, iš lotynų kalbos vertė 
Darius Antanavičius. Lietuvių atgimimo istorijos studijos. Simonas Daukantas. Vilnius: Viltis, 1993, t. 5, 
p. 207-225. 


Kiti šaltiniai 


Apie Simoną Daukantą: 


J. Bs. (Basanavičius J.). Isz cziakiszko. Auszra, 1885, Nr. 2-3, p. 90. 
Biržiszka, M. Ze Žmudzi. Ogniwo, 1904, Nr. 21. 


J. [Dambrauskas-Jakštas A... Simano Daukanto jubiliejus. Žemaičių ir Lietuvos apžvalga, 1893, Nr. 20. 

Joniškis, M. [Lozoraitis, M.J. Simano Daukanto „Būdas senovės lietuvių kalnėnų ir žemaičių. Varpas, 1893, 
Nr. 11, p. 168-170. 


J. P-tis | Gabrys-Paršaitis, J.]. Simanas Daukantas. Vilniaus kalendorius 1906 metams. Vilnius: Juozapas 
Zavadskis, 1905, p. 74-79. 


J. (Kriaučiūnas, J.). Simano Daukanto jubiliejus. Varpas, 1893, Nr. 8. 


Maironis. Lietuvos istorija: su kunigaikščių paveikslais ir žemlapiu. Petropilis: Rusijos mokslų akademijos 
spaustuvė, 1906. 


P A. (Mašiotas, P]. Simanas Daukantas (1793-1893). Varpas, 1893, Nr. 11. 


Medega, S. Daukanto bijografijai, Lietuvių atgimimo istorijos studijos. Simonas Daukantas. Vilnius: Viltis, 

Al. M. [Milčinskis, A.]. Simanas Daukantas. Vilties priedas, 1915, Nr. 1-3, p. 13—24. 


Ruseckas, P Pažinkim savo žymiuosius žmones. Istorikas S. Daukantas ir Lietuvos praeities pažinimas. Trimi- 

tas, 1930, Nr. 37, p. 767768, Nr. 38, p. 786-788. 
Stanevičius, S. Raštai. Vilnius: Lietuvių literatūros ir tautosakos institutas, 2010. 

Goguet, A.Y. De lorigine des loix, des arts, et des sciences; et de leurs progrės chez les anciens peuples, 

Summary 


Virtus Lituana: 
Political Thought in the Historiography of Simonas Daukantas 


Daukantas political thought largely belongs to the classical tradition of political thinking, 
where the former is nor the individual and his rights, but the community and the moral-social 
foundations ofiits existence, understood as socio-political virtues or simply virtue ( virtus'). In his 
works on the history of Lithuania, writing about ancient Lithuanians as free and egual from na- 
ture, Daukantas does not anachronistically transfer the advanced assessments of his time to the 
past, nor does he describe personal democratic views, but describes Lithuanian society at the be- 
ginning of its history by using Greco-Roman analogies and relying upon the natural law theory. 

In Daukantas works, human nature is defined on the basis of the concept of the Stoics and 
Cicero, as a combination of rationality and sociality. Daukantas approach is in line with the key 
elements of Cicero, Grotius, and Pufendorfs doctrine of natural law: human nature is a combi- 
nation of rationality and sociality; natural law is inseparable from the reguirement and necessity 
of justice as a moral life by nature; natural law is the source of all other norms and branches of 
law; man is by nature free, and as such is the master of his actions; the power of the political 
community and international relations are based on natural law. Since all branches of law are 
related to natural law, and the latter is inseparable from morality, any rule of law or legal reguire- 
ment must be based on morality. Daukantas distinguishes between two natures: physical and 
moral. The latter, in other words, virtue, is the essence of human nature in general. Daukantas 
understood virtue as consisting of several components, forms, or varieties, including, in particu- 
lar, the four cardinal virtues known in ancient political thought: wisdom, courage, justice, and 
self-control. 

Daukantas relied on the Ciceronian conception of political concord, which forms the basis 
of the existence of a political community as a community of free citizens based on the common 
good and j ustice. The theory of natural law was important to Daukantas as a doctrine substanti- 
atingjustice, the supremacy of law, the restriction of the powers of government, and the freedom 
of action of the individual. Daukantas is here first and foremost a successor and supporter of 
Ciceronian constitutionalism. On the other hand, Rousseauism" and the doctrine of the social 
contract are foreign to his works, and he based the origin and existence of a political community 
on natural sociability or natural friendship, when people join natural communities naturally ac- 
cording to their rational and moral nature. 

When creating the Lithuanian term valstybė ( state'), Daukantas called state" primarily a 
political formation, characterised by the unity of the management function and the autocratic 
government. For the political community, Daukantas used a separate term ūkė, with the Latin 
eguivalent of civitas. He did not conflate the political community with the state because a po- 
litical community can be a union of political-territorial formations with individual rulers or its 
own autonomous laws and administration, or a constitutive part of such a union. According to 
Daukantas, a free man inold Lithuania was a landowner, a citizen, and a soldier at the same time. 
Daukantas emphasizes the importance of freedom for both the political community and the 

individual. Historically, and morally; a free man difters from a slave in that he can manage his life 
on his own, not merely to carry out the instructions imposed by someone alone. The concept 
of an active, independent person in Daukantas works is clear. Daukantas, compared to the clas- 
sical tradition of political thought, has expanded the boundaries of the concept of civic activity 
to include childrens learning and womens home care work as components of activity. At the 
same time, when discussing daily work activities alongside trade and warfare, it also becomes a 
component not only of diligence, but also, more broadly, of human activity. 

Daukantas political views on the harmony of community, individual rights and responsi- 
bilities can be described as a mixture of republicanism and liberalism — liberal republicanism — 
but which is in line with the tradition of natural law republicanism, as it has been called in some 
studies of political thought. The best possible political community is a republic characterized 
not only by a mixed political system (a balance of monarchical, aristocratic and popular pow- 
er) but also by an orientation towards the common good, the freedom of the homeland and 
respect for the freedoms and rights of each individual. However, a republic is not necessarily 
democratic in the modern or ancient sense of democracy: Daukantas makes no mention of the 
need to rely on the decisions of the majority, the will of the majority in political life (which is 
the essence of democracy in the narrower sense), although the principle of national or popular 
consent is important to him as abasis for legitimizing government action. 

In the ancient Lithuanian republican system, Daukantas saw several institutional eguiva- 
lents of ancient Greece and Rome. In general, Daukantas historiography is strongly based on 
the tradition of ancient, primarily Roman, historiography, both conceptually and stylistically: 
Daukantas explained the transtormation of ancient Lithuania into an empire and a decline to 
a large extent on the basis of the schemes of interpretation common in the works of ancient 
historians and other authors, in which the moral-normative aspect is important. "Ihe political 
freedom of the community and the freedom of the individual are egually important to Daukan- 
tas. Ihe provisions of republican citizenship are in line with the development of entrepreneur- 
ship. With his political mindset, Daukantas outlined the possibility of reconciling individual 
economic interest with the political solidarity of citizens. 

The image of Daukantas as a litvoman, the pioneer of Lithuanian ethnic nationalism, 
began to be raised by the Aušra-Varpas supporters in the 19th century, but the image of the 
"Polish enemy“ began to take shape several decades later, in the early 20th century. However, 
Daukantas was not an ethnocentric Polonophobe. In his works, Daukantas distinguishes the 
political community of the nation from the cultural one, but both the Lithuanian language and 
the political independence of Lithuania are almost egually important to him. A nation with its 
own language can survive for some time without political independence, but only temporarily, 
so political independence or self-government is necessary for the nation. That independence 1S 
understood primarily as its own legal and political-administrative system, without, in principle, 
excluding the possibility of allied (confederate) relations with historically or ethnically close na- 
tions. Ihe proportion of the dimensions of civic and ethnic nationalism, as well as the concepts 
of political (territorial) and ethnic nation, is almost as important to Daukantas; it does not raise 
the idea of cultural or linguistic homogenization. But respecting and nurturing the customs of 
the nation, the language of the nation, is an important, fundamentally natural part of national 
identity: Ontheonehand,a nation is a community that exists on the basis of ethnic community 
(language and customs), but at the same time has political forms of life that can only do without 


them temporarily. The risht to political independence or self-c0vernment derives from natural 
p y £ P P 8 


law and linguistic-cultural identity. It is the nations that stand out with their linguistic and cultur- 
al identity that can seek, obtain or regain self-government and political independence. Daukan- 
tas combined the civic understanding of nationality with a new, still emerging understanding 
of ethnic nationality, highlighting the unity of the nation as a political-legal community and the 
nation as alinguistic-cultural community. The task of any nation that perceives itself as a separate 
nation in order to survive is to achieve and maintain self-government, albeit not necessarily with 
arms at hands, but through socio-economic and cultural progress and simultaneous moral re- 
newal. In particular, the preservation of the Lithuanian language is essential for the survival of the 
Lithuanian nation. However, in Daukantas perspective, a state that is ethnically homogeneous 
and does not have any union relations with other states is not an indisputable necessity. 

The period of Daukantas life in Riga was significant for the final maturation of his socio-po- 
lirical views and activities. In Riga, Daukantas had the opportunity to read many works by Baltic 
historians and publicists related to the antiguity of the Baltic tribes, and to the current socio-po- 
litical siruation in the western outskirts of the Russian Empire. Daukantas expressed his criti- 
cism of slavery in Lithuania as a phenomenon restricting personal freedoms and human rights 
and hindering the countrys economic development, induenced by the works of German Baltic 
enlighteners. 

Daukantas works were influenced by Enlightenment historiography and political thought, 
but the induence of ancient historiography and political thought was much more significant. It 
can be argued that Daukantas had found a fairly optimal ideological balance between republican 
civil-legal egalitarianism, economic liberalism (freedom of business and occupation), and cultural 
nationalism, although such a balance was (and is) dificult to achieve. 

